
CAPITOLUL ! 


Emma pipăi alarma personală pe care o ţinea în bu- 
zunarul uniformei. Dacă bărbatul acela brunet şi arogant 
care o privea ca un uliu făcea vreun gest nepotrivit, o 
declanşa, apartament de lux sau nu! 

Se plînsese prietenelor ei că se simţea invizibilă în 
timp ce făcea curățenie după cei bogaţi şi celebri care 
frecventau acel hotel de lux din Londra, dar să fie privită 
atît de fix era mult mai rău. 

Cînd el amestecă în cafea, ea îi aruncă o privire pe 
furiş. Bănuia că avea vreo treizeci de ani. Părul negru şi 
pieptănat pe spate îi dădea un aer de gangster, dar 
acest lucru era contrazis de nasul roman care îl făcea să 
semene mai degrabă cu un aristocrat. Presupunea că 
era frumos, într-un fel întunecat, dar avea un aer ne- 
cruțător care o făcea să fie neliniştită. Felul în care o 
studia de vreo douăzeci de minute îi dădea fiori. 

Parcă pentru -a contrazice acest lucru, el îşi ridică 
deodată .ochii de: un căprui închis şi îi întîlni pe cei 
albaşiri ai ei, iar gura cea mai expresivă şi mai perfect 
formată pe care ea o văzuse vreodată schiţă un zîmbet 
leneş. 

Ce era cu latinii aceia? Găseau că era ceva de rău 
augur să lase o femeie să treadă piin faţa lor şi să nu 


încerce să o vrăjească? 

Ajungiînd la concluzia că trebuia să fie vreun membru 
important din Mafie, datorită înfăţişării, hainelor sale 
scumpe şi prețului pe care îl plătise pentru apartament, 
Emma îşi făcu treburile mai repede. Avea să răsufle 
uşurată cînd va ieşi pe uşă, nemaifiind nevoită să-i su- 
porte privirea pătrunzătoare. 

Deodată, îl auzi vorbind în spaniolă la telefon şi spu- 
nîndu-i altui bărbat să vină, ceea ce o făcu să zîm- 
bească. Îşi dădu seama că nu trebuia să se grăbească 
să tragă concluzii în legătură cu oamenii, dar, chiar dacă 
nu era un mafiot italian, nu însemna că ea trebuia să 
mai zăbovească pe acolo pînă venea prietenul lui. Era 
destul de periculos un spaniol înfierbîntat. 

— Unde te duci? 

Ea se afla în drum spre uşă cînd o voce joasă şi 
răsunătoare o făcu să se oprească brusc. 

— Am terminat, domnule, zise ea întorcîndu-se sfi- 
dătoare. 

Lăsase încăperea imaculată. Ce mai voia de la ea şi 
de ce naiba părea furios că pleca? 

— Şterge şi ecranul televizorului, te rog; ar fi păcat, 
spuse el întinzînd braţul spre colțul camerei. 

Emma luă sticla cu soluţie şi cîrpa şi îi aruncă o 
privire dispreţuitoare. Spre surprinderea ei, cînd se în- 
toarse spre” televizor, fu convinsă că îl văzuse zîmbind 
uşor amuzat. 

Nu mai suporta prea mult, îşi zise ea vărsîndu-şi 
năduful pe ecranul televizorului. Păruse o modalitate 
ideală de a-şi plăti suma cu care depăşise contul din 
bancă -— locuinţă gratuită, masă gratuită şi bacşişuri. Rea- 
litatea, însă, fusese cu totul alta. Acceptase ideea că 
muncea mult, dar descoperise că atitudinea superioară a 


unor clienţi era greu de suportat. Unii păreau să creada 
că ar fi trebuit să se simtă privilegiată că le curăța mize- 
ria şi toaletele. Dacă avea să fie bogată vreodată... 

— Ce părere ai, Ramon? 

Tonul autoritar al bărbatului îi întrerupse şirul gîn- 
durilor. Emma nu auzise uşa deschizîndu-se şi, cînd îşi 
ridică privirea, văzu un alt bărbat care o studia curios. 
Dacă primul îi dădea impresia unui gangster, acesta 
părea unul mai în vîrstă. 

În ciuda hotăririi luate mai înainte, îi displăcu imediat 
acel Ramon scund, gras şi chel şi tinu degetul pe alarmă 
cînd traversă camera. 

— Amanda? spuse Ramon privind-o uluit. 

— Nu. Nu e Amanda, zise tînărul în limba sa natală, 
dar seamănă uluitor de mult, nu crezi? 

Ramon încuviinţă şi o măsură din cap pînă-n picioare 
cu o brutalitate care îi făcu greață. 

— Asta are bustul mai mare, fu verdictul lui. 

— Stai o clipă, spuse tînărul oprind-o cu degete lungi 
şi subțiri. la loc, te rog. Aş vrea să-ţi fac o propunere de 
afaceri. 

Aceea fu picătura care umplu paharul. Obrajii albi ca 
porțelanul ai Emmei se colorară brusc şi ea spuse fu- 
rioasă: 

— Sînt sigură că administratorul de la etaj vă poate 
satisface dorințele, domnule. Eu nu fac astfel de lucruri! 

Spre surprinderea ei, bărbatul îşi dădu capul pe 
spate şi izbucni într-un hohot de ris. 

- Mă jigneşti, guapa, spuse el cînd se opri din ris. 
Consider că este umilitor pentru ambele părți să plăteşti 
pentru favoruri sexuale. Acum ia loc! 

Ochii lui aproape negri păreau să-i perforeze craniul. 
Evident, nu era obişriuit să i se Mfuze ceva, dar Emma 


8 


rămase în picioare. Făcuse curat în cameră, îşi termi- 
nase treaba; nu era obligată să mai stea acolo. 

— Nu. Nu mă interesează, zise ea repede şi se duse 
spre uşă; numai că aceasta era blocată acum de Ra- 
mon. 

O cuprinse panica şi se dădu înapoi, scoțînd la iveală 
alarma. 

- L... lăsaţi-mă să plec, altfel asta o să facă un 
zgomot de o să vină tot hotelul încoace. 

- Las-o pe domnişoara să plece, Ramon, spuse tî- 
nărul, ridicîndu-se şi dîndu-se la o parte. 

Emma îl privi, dar pe chipul lui se vedea o expresie 
de blîndeţe şi atitudinea nu-i era deloc amenințătoare. 
Trecu repede pe lîngă el, felicitindu-se pentru faptul că 
îşi luase măsuri de precauţie tocmai pentru asemenea 
împrejurări, şi se îndreptă iarăşi spre uşă. _ 

Punînd mîna pe clanţă, cu libertatea la doi paşi, 
Emma tresări cînd tînărul care venise încet pe la spatele 
ei îi smulse alarma. 

Un hohot de rîs îi răsună în urechi şi ea începu să 
tremure, făcîndu-se albă ca varul. 

- Taci, Ramon! se răsti tînărul şi celălalt se opri din 
ris imediat. Nu te teme, adăugă el apoi pe un ton mai 
blînd decit şi-ar fi închipuit ea că putea adopta. N-o să-ţi 
fac nici un rău. Nu vreau decit să stăm de vorbă. 

Ea se aşeză învinsă şi îşi privi mîinile, care încă îi 
mai tremurau. 

— Cafeaua se mai poate bea, presupun, continuă 
tînărul pe acelaşi ton liniştitor. Vrei o ceaşcă? 

— Dacă se poate, zise ea simplu. Cu lapte şi cu o 
linguriţă de zahăr. 

El îi dădu ceaşca şi ea, sorbi recunoscătoare din 
lichidul cald. O făcuse mai dulce decît îi spusese ea dar 


era bună şi ea simţi că prindea viață din nou. Era bine 
să fie precaută, bineînţeles, dar uneori imaginaţia ei era 
mult prea exagerată. Dacă el ar fi avut de gind să profite 
de ea fizic, nu credea că acum ar mai fi stat acolo, 
bîndu-i cafeaua. 

— Aşa e mai bine, zise el cînd ea goli ceaşca. Cre- 
deam că o să leşini. Acum gustă un croissant. Sînt 
foarte bune, adăugă e! împingînd tava spre ea şi um- 
plîndu-i ceaşca din nou. 

Oare ce voia? Probabil că ştia la fel de bine ca ea 
că, dacă persoanele din conducere aflau că ea stătea 
acolo şi mînca micul dejun al unui client al hotelului, ar fi 
dat-o afară. Dar îi era foame şi, după ce pierduse deja 
atîta timp în camera aceea, nu mai avea nici o şansă șă 
aibă vreo pauză în cursul dimineții. 

Îşi ridică privirea — pe chipul întunecat al celui çare 
se afla în faţa ei nu se citea nimic —, dar; cînd rupse 
croissant-ul, zări o licărire de triumf în ochii lui. El se 
rezemă de spătar, degajat, şi deschise portofelul. 

— Ea e logodnica mea. Scuză-mă, a fost logodnica 
mea, zise apoi dîndu-i o fotografie mototolită şi ea se- 
siză că nota de blîndeţe din glas dispăruse acum. 

Emma se uită la ea. Înfățişa un bărbat în costum de 
seară cu o blondă sofisticată la braţ. Rochia acesteia era 
elegantă şi scumpă, iar părul îi era mai scurt, dar chipul 
era leit al ei. Ai fi zis că erau surori gemene. 

— Vezi, acesta e singurul motiv pentru care mă inte- 
resează persoana dumitale. 

— Şi? întrebă ea aruncîndu-i fotografia înapoi pe 
masă. 

El îşi îngustă ochii şi ea simți un fior rece prin şira 
spinării. Era o greşeală să-l creadă capabil de bunătate. 
numai pentru că o lăsase să-'Timănînce mincarea. Pro- 

babil că tehnicienii de la laboratoare le dădeau şobo- 
lanilor o ultimă cină bună înainte să-i disece. 

— Şi, continuă el păstrîndu-şi tonul blind şi ea simţi 
instinctiv efortul pe care-l făcea pentru acest lucru, eu nu 
sînt, cum s-ar zice, genul de om care să caute la dinţi 
calul de dar. Aveam de gînd să plec la Sevilla sîmbătă 
pentru ca bunicul meu, care nu mai are mult de trăit, să 
o cunoască pe viitoarea mea soţie. Din păcate, s-a do- 
vedit că m-am grăbit anunțîndu-l în legătură cu planurile 
mele de căsătorie. Amanda mi-a dat inelul înapoi sîm- 
bătă seară şi logodna s-a rupt. Voiam să mă duc singur 
sîmbătă şi să-i explic totul, dar ştiu că treaba asta o să-l 
supere tare mult pe bătrîn. Era încîntat că, după o tine- 
rețe trăită aiurea, mă hotărîsem, .în sfîrşit, să-mi înte- 
meiez o familie. Aşa că mă vei însoţi dumneata. Te voi 
plăti ca să joci rolul de logodnică a mea. 

Emma izbucni în rîs. 

— Glumiţi, spuse ea uimită de tupeul lui. 

— Sînt cît se poate de serios, zise el, privind-o cu 
răceală. 

— V-aţi asuma un risc, nu? Dacă i-aş spune adevărul 
bătrînului? 

- N-ai face-o. Crede-mă, ai regreta, spuse el strîn- 
gînd buzele într-un efort de a se stăpîni. 

— O ameninţare? 

Aproape că începea să-i placă să-l tachineze acum 
că era mai sigură în legătură cu motivele lui. 

— O promisiune, zise el zînibind cu cruzime şi fă- 
cînd-o să nu se simtă în apele ei. 

— Cred că mi-ar fi greu să mă prefac că sînt îndră- 
gostită de dumneavoastră, spuse ea, dar el o ignoră. 

— Îţi voi plăti cinci sute de lire sterline ca să mă 
însoțeşti o săptămînă la Sevilla, plus hainele potrivite, 

care vor costa mai mult decît atît. Avocatul meu va în- 
tocmi un contract şi, bineînțeles, voi plăti serviciile unui 
avocat pe care îl vei alege dumneata. 

Emma se uită în ceaşca goală. De ce trebuia ca el 
să trăiască tocmai în Spania? Dacă ar fi fost oriunde 
altundeva, ar fi refuzat imediat acea propunere ridicolă. 
Dar el îi oferea ceea ce părea a fi singura soluție a 
problemei pe care o avea. Renunţase la orice speranţă 
de a achita suma cu care îşi depăşise contul şi de a 
vizita Spania înaintea ultimului an de studii la universi- 
tate, care începea în octombrie. Studenţii la limbi străine 
trebuiau să-şi petreacă cea mai mare parte a vacanței 
de vară în ţara aleasă. Dacă nu se ducea, avea să fie 
dezavantajată la examenele finale din anul următor. 

— Vei primi şi ceva în plus, dacă te descurci bine, 
continuă el cu vocea joasă şi catifelată, luîndu-i tăcerea 
pe bună dreptate ca o dovadă de slăbiciune. 

Emma îl dispreţuia pentru banii săi şi pe sine pentru 
faptul că se gîndea la propunere. 

- Întotdeauna obţineţi ceea ce vreţi? întrebă ea cu 
răceală, fără să încerce să-şi ascundă sentimentele. 

El îşi dădu capul puţin pe spate cînd îi observă ura 
din ochi, dar îi răspunse încet: 

— Fiecare îşi are preţul său. | 

„Şi acesta e al meu, se gîndi ea, coborîndu-şi pri- 
irea. Cît de demnă de dispreţ trebuie să mă considere.“ 

— Nu cred, spuse ea clătinînd din cap. 

— Cred că ştiu ce te frămîntă.. Ramon,-adu-l pe di- 
rector. 

- Şantaj? 

— Nicidecum, zise el zimbind sarcastic. 

Fără să se simtă bine sub privirea lui pătrunzătoare, 
ea îşi îndreptă atenţia asupra croissant-ului care mai 

rămăsese. Măcar să profite cît mai mult, hotărî în sinea 
ei, şi îl vîrî în gură. Dacă directorul urca în clipa aceea, 
era mai mult ca sigur că, în scurt timp, ea avea să 
zboare de acolo. În hotelul acela, clientul era rege. Orice 
angajat care uita acest lucru şi-l amintea cînd îşi găsea 
lucrurile aruncate în stradă. 

— N-ai luat micul dejun? o întrebă el cînd ea luă 
cafetiera şi o scutură pentru a vedea dacă mai rămă- 
sese ceva cafea. 

— Adică, mereu mănînc ca un porc? spuse ea, pu- 
nîndu-şi încă o ceaşcă. 

— Nu asta te-am întrebat, zise el, deşi în ochi avea 
un licăr de amuzament. 

— E ca şi cum ai fi întrebat, spuse Emma ridicînd din 
umeri. 

Era obişnuită. Prietenele ei se plingeau mereu de 
faptul că era nedrept că ea putea să mănînce cît voia de 
mult şi rămînea tot slabă. Poate că, dacă ar fi împins şi 
ele un aspirator pe mile întregi de mochetă săptămînă 
de săptămînă, şi-ar fi dat seama ce foame ti se făcea. 

— Ai de gînd să-mi răspunzi — ai luat micul dejun? 

Emma îl privi încruntată. Ce importanţă avea? 

- Da, l-am luat, dar n-a fost la fel de bun ca'ăsta. Cei 
de-aici ar trebui să primească un premiu pentru reci- 
clare. Păstrează tot ce lasă clienţii şi dau angajaţilor a 
doua zi. 

Era doar un zvon, dar gustînd din acel croissant, fu 
convinsă că era adevărat. La cantina personalului nu 
erau atît de moi şi de gustoase. 

Mai luă o înghiţitură de cafea şi se gîndi. Da, avea un 
alt gust, mult mai bun. 

— Obişnuiesc să încălzească şi cafeaua, zise ea, aşa 
că faceţi-ne un serviciu şi încercaţi să nu puneţi cafeaua 

la loc în cafetieră, da? 

El se strimbă dezgustat şi Emma îşi reţinu un chico- 
tit. Ce era cu ea? De obicei, nu era atît de ostilă, dar era 
ceva în atitudinea arogantă a acelui necunoscut care. o 
făcea să vrea să-l provoace. 

Necunoscut? Îşi dădu seama că, deşi o invitase să-i 
însoțească în Spania, încă nu se prezentase. Era destul 
de abil cu întrebările. 

— Cine eşti, apropo? îl întrebă ea. 

— Numele meu e Luis Garcia Quevedo. 

Bineînţeles, îşi spuse ea, neputînd să-şi ascundă 
amuzamentul cînd îi auzi nota de mînărie din glas în 
clipa în care îşi rosti numele. Evident că era de părere 
că ar fi trebuit să însemne ceva, dar ea încă habar nu 
avea cine era. 

— Găseşti că e amuzant? 

— Nu. Numele ţi se potriveşte. 

Nici nu şi-ar fi închipuit unul mai arogant. 

El luă atunci o foaie de hîrtie dintr-un carnețel pe 
care începu să scrie ceva, în timp ce ea îşi termină 
cafeaua. Era păcat că spaniolii aveau tendinţa de a-şi 
răsfăța progeniturile de sex masculin. Se refereau la bă- 
ieţei cu cuvintele „micul rege“ şi îi tratau în consecință, 
Nu era, deci, de mirare că unii ajungeau să fie nişte 
adevăraţi despoti asemeni lui Luis Garcia Quevedo. 

La un moment dat, se auzi o bătaie în uşă şi cel pe 
care angajaţii îl porecliseră „Dumnezeu“ intră în apar- 
tament. 

— E vreo problemă în legătură çu această fată, dom- 
nule Quevedo? întrebă directorul privind-o de sus. 

— Nu. Nici o problemă, domnule Carter, spuse Luis 
zîmbind imperceptibil. 

— Cartwright, spuse directorul, şi, cînd Luis îşi înăltă 

sprîncenele întrebător, adăugă: Cartwright. Numele meu 
este Cartwright, nu Carter. 

— Îmi cer scuze, domnule Cartwright, spuse Luis şi 
ea fu sigură că ştiuse tot timpul acest lucru. 

De ce naiba voia să-l intimideze pe director? Acesta 
era destul de slugarnic şi aşa în prezenţa lui, îşi spuse 
ea privindu-l cu dispreţ. 

— Aş vrea să vă cer un serviciu, domnule Cartwright, 
spuse Luis, făcînd o pauză în timp ce celălalt îl asigură 
că, dacă îi stătea în putere etc, etc. Aş dori să o iau pe 
această domnişoară cu mine într- o călătorie de afaceri 
pentru o săptămînă, cred că este îngrijorată cu privire la 
perspectivele sale de angajare la întoarcere. Este posibil 
ca postul ei să rămînă liber? 

— Nu este absolut nici o problemă, zise directorul 
zîmbind amabil. 

— Şi sînteţi atît de drăguţ încît să-i recomandaţi un 
avocat? 

Directorul ieşi dîndu-i o sumedenie de asigurări, 
după care Luis îşi îndreptă din nou atenţia asupra 
Emmei. 

— Bănuiesc că eşti mulțumită, da? 

— N-am spus că merg cu dumneata, zise ea, deşi 
ideea de a putea să viziteze Spania şi de a lucra apoi în 
continuare la hotel era din ce în ce mai tentantă. 

- N-ai spus nici că nu mergi, preciză el într-o engleză 
foarte corectă, lucru care era deosebit de atrăgător. 

— De ce i-ai spus directorului Carter? îl întrebă ea 
schimbînd subiectul şi dîndu-şi timp de gîndire. 

— A fost o greşeală, pur şi simplu. 

— Ştiai că se nurneşte Cartwright. 

- Da? 

— Ştii asta foarte bine. 

Un zîmbet se lărgi pe chipul lui şi ea fu surprinsă de 
contrastul dintre dinţii lui albi şi tenul bronzat, de cu- 
loarea mahonului. 

— De fapt, am făcut-o pentru tine, guapa, zise el 
ciupind-o uşor de. bărbie. M-a amuzat cînd am văzut 
privirea pe care i-ai aruncat-o în clipa în care el a bănuit 
imediat că ai fi de vină pentru ceva. 

Fără să vrea, Emma începu să rîdă şi, cînd ochii lui 
licăriră, ea se gîndi că, totuşi, avea ceva omenesc în el 
atunci cînd se mai relaxa puțin. 

— Deci, condiţiile mele sînt acceptabile? întrebă el 
readucînd-o cu picioarele pe pămînt. 

— Dacă vin cu dumneata, vreau să rămîn în Spania 
un timp după ce se încheie săptămîna. 

— De ce? o întrebă e! privind-o suspicios. 

— De ce nu? Nu se spune că e o țară ce merită să fie 
vizitată? întrebă ea cu dulceaţă în glas, întărîtîndu-l 
intenţionat. 

El strînse din buze, refuzînd să muşte din momeală. 

— Şi slujba? întrebă el. 

Ea ridică din umeri. 

— Un singur cuvînt din partea dumitale şi bătrînul 
Cartwright se dă peste cap. Nu cred că n-o să mai 
doarmă dacă eu sînt AWOL cîteva săptămîni. 

— AWOL? murmură el încruntîndu-se. 

— Absent nemotivat, explică ea. 

El. vorbea englezeşte mult mai bine decît ea spa- 
niola, aşa că o bucura atunci cînd el nu înțelegea ceva. 

— În plus, adăugă ea, presupun că, după ce o:să 
petrec o săptămînă cu dumneata, o să merit o vacanță. 

El rîse. Nu era reacția la care se aştepta ea şi, fără 
să-şi dea seama de ce, o deranjă. 

- Poţi să stai în Spania, dar nú la Sevilla, acceptă el. 

Poţi să te duci la Madrid, la Barcelona, undeva destul de 
departe. O să-ţi fac rost de bilet la momentul potrivit. 

— Şi biletul pentru întoarcere? 

El încuviință scurt. Ea ştia că forța nota, dar trebuia 
să ştie exact cum stătea. 

-— Deci, asta e tot? Ne-am înţeles? întrebă el în- 
cepînd să-şi piardă răbdarea, dar ea voia să-i mai pună 
o întrebare, aşa că trase adînc aer în piept. 

— Trebuie să mă comport ca logodnica dumitale? 

— Asta am spus. 

— Ai spus şi că nu plăteşti pentru favoruri sexuale, 
zise ea lăsîndu-şi capul în jos ca să nu se vadă că 
roşise. l 

— Exact, spuse Luis. Sarcinile dumitale iau sfîrşit la 
uşa dormitorului, în cazul în care nu cumva mă convingi 
altfel. 

Emma îşi ridică privirea brusc, dar pe chipul lui nu se 
putu citi nimic, aşa că ei îi fu imposibil să-şi dea seama 
dacă glumea sau nu. Oare, femeile încercau de obicei 
să-l seducă? Era o lume total diferită de cea cu care era 
obişnuită ea, dar probabil era mai în siguranţă cu el 
‘decît cu mulţi alţii. Statutul ei inferior în ochii lui avea 
să-l împiedice să se gîndească la ea ca la o parteneră 
de sex. O angaja să facă o treabă aşa cum ar fi angajat 
o bucătăreasă, un grădinar sau o cameristă. Aşa o 
vedea el — o angajată. Nu îşi putea închipui că un 
individ atît de arogant ca el s-ar fi înjosit vreodată în- 
curcîndu-se cu cei din păturile inferioare ale societății. 
Indiferent cine era acea Amanda, sigur nu era cameristă 
cînd se cunoscuseră. 

— Se pare că ai ajuns la o concluzie, zise el. 

Emma îşi plimbă un deget pe spătarul scaunului şi 
încercă să-şi alunge acea presimţire ciudată. De ce se 

temea? Era doar o afacere, pentru Dumnezeu. Dacă nu 
o accepta, avea să rămînă acolo toată vara. 

Îşi înălță capul şi îl privi întrebătoare. EI o privi calm. 

— Bine, murmură ea. 

Pînă cînd semna ceva era liberă să se răzgîndească 
şi avocatul ei avea să-i spună dacă era ceva în neregulă 
cu contractul. Dacă era, Luis Quevedo nu avea să o mai 
vadă în viaţa lui şi se ducea la Sevilla fără logodnică. 

— Excelent. O să aranjez ca secretara mea să te 
ducă la cumpărături şi la coafor. 

- La coafor? 

— Da. Părul Amandei e mai deschis la culoare decît 
ai tău. Trebuie să ai nişte pete mai strălucitoare. 

— Vrei să spui şuvițe? 

— Cred că aşa se numesc, da. De asemenea, părul 
va mai trebui tăiat, zise el pipăindu-i firele care îi scă- 
paseră din coadă. 

Emma se depărtă uşor. Ce tupeu! Nu toată lumea îşi 
permitea să se ducă la coafor din două în două săp- 
tămîni, deşi nici pe el nu şi-l imagina făcînd acest lucru. 
Probabil că punea mîna pe telefon şi cineva dădea fuga 
să-i îndeplinească dorinţa. 

— Mai arată-mi fotografia o dată, zise ea. 

El deschise portofelul şi i-o dădu. Părul femeii cădea 
drept şi strălucitor în jurul chipului ei. Emma zîmbi în 
sinea ei. Avea să fie interesant să-şi schimbe puţin 
imăginea. 

— Bine... nu m-ar deranja să arăt aşa, spuse ea cu 
mărinimie, dîndu-i poza înapoi. 

Lui Ramon îi scăpă'ironia, dar Luis izbucni în rîs. 

— Eşti foarte amabilă. 

— Tocmai mi-am dat seamă. Nici nu m-ai întrebat 
Cum.mă numesc. 

Luis ridică din umeri. 

— Nu e important. O să-ţi spun Amanda; e mai puţin 
complicat. 

- În nici un caz! Poţi să mă strigi pe numele altei 
femei cînd o să aterizăm în Spania, ca făcînd parte din 
înțelegere. Nu înainte şi nici după. 

El păru surprins de izbucnirea ei şi o studie citeva 
clipe înainte să spună: 

— Cum vrei. Cum te numeşti? 

- Emma. 

— Emma, repetă el şi ei i se păru că niciodată nu îşi 
auzise numele rostit atît de seducător, numai că încă era 
prea supărată pe el pentru a aprecia acest lucru aşa 
cum trebuia. i 

— ŞI tie ţi se potriveşte acest nume, dar nu-cred că o 
să mi se mai pară aşa, dacă o.să uit şi o să-l rostesc în 
fața bunicului. 

— Eşti prea moale, Luis, zise Ramon ca de obicei-în 
limba lui maternă. Ar fi acceptat. 

Luis îşi înălță sprîncenele. 

— În chestiunea asta, cred că s-ar fi încăpăținat. E 
numai o concesie măruntă pe care merită s-o fac dacă 
asta o face fericită. 

— Fericită! Cui îi pasă de fericirea ei? Îi dai echiva- 
lentul unui salariu pe o lună ca să vină în vacanţă cu 
tine. Proasta ar trebui să fie extaziată. 

— Nu-i mai spune aşa! se răsti Luis. 

— Nu zic decit că o să te creadă slab şi o să-ncerce 
să mai obțină şi alte lucruri. 

Luis oftă. 

— Ce alte lucruri? O să-şi joace rolul în fața bunicului; 
nu e proastă. Vizita nu trebuie.să dureze decit o săp- 
tămînă, la urma urmei. În plus, m-ai acuzat adesea că 


sînt prea moale în ceea ce priveşte femeile. 

— Nu cu cele de genul ei. 

— Şi care e genul ei mai exact, Ramon? 

— Chiar vrei să o spun? Fata asta e o cameristă, 
pentru Dumnezeu. Tot ce are e o față drăguță şi nişte... 

Luis spusese ceva răstit, dar Emma nu mai înre- 
gistră. Nu mai auzea decît vuietul din urechi provocat de 
sîngele care îi circula prin organism. O fi avut ea obiceiul 
să tragă concluzii pripite în legătură cu oamenii, dar în 
acest caz avusese dreptate. Ramon era un nesuferit, 
exact impresia pe care i-o făcuse ei prima oară. 

De cînd începuseră'discuţia aceea, ea se întorsese 
să se uite pe fereastră ca să nu o dea de gol expresia 
de pe chip. Mai bine că o făcuse, pentru că nu ar fi 
trebuit decît ca ei să-i arunce o privire şi şi-ar fi dat 
seama că înţelegea fiecare cuvînt. Ţinuse secret faptul 
că ştia spaniola pentru că voia să se asigure că Luis nu 
încerca să o păcălească şi pentru că încerca să afle cît 
mai multe lucruri în legătură cu el. Nu ar fi reuşit asta, 
dacă s-ar fi înfuriat şi nu i-ar fi ascultat. 

Emma îşi îndreptă atenţia spre ei. Luis părea furios 
şi Ramon părea să dea înapoi. 

- Ți-am fost ca un tată, Luis, protestă el. 

— Nu! tună Luis şi Emma tresări. 

EI, însă, nu păru să observe. Se uită furios la Ra- 
mon, dar continuă cu un glas mai stăpînit. 

— Ai fost un angajat credincios şi loial mulţi ani, 
Ramon. Pentru asta te accept, dar niciodată n-ai luat 
locul tatălui meu. 

Quevedo nu ştia să menajeze, observă Emma pri- 
vindu-l pe Ramon cu satisfacţie. Probabil că nu erau 
mulți cei care îl înfruntau. 

Dar, oare, putea să aibă încredere în el? Se uită la 

atitudinea 'lui arogantă şi zimbi uşor. Da, putea. Pentru 
Luis Garcia Quevedo ea era un nimic. O cameristă. O 
servitoare. Nici măcar nu s-ar fi uitat la ea dacă n-ar fi 
semănat cu iubita lui. 

Oh, da, avea să fie în siguranță. Nu s-ar fi înjosit 
atingînd-o nici măcar cu virful unui deget, numai dacă 
nu „îl convingea ea altfel“. Şi nici în visele ei cele mai 
năstruşnice n-ar fi găsit atrăgător un individ atît de înfu- 
murat şi de insensibil precum Quevedo. 

— Am discutat despre nişte aranjamente, Emma, 
minţi Luis pe un ton mai blînd. Miine dimineaţă la zece 
te vei întîlni în hol cu Moira, secretara mea, şi vă veti 
duce la cumpărături. Tot ea va face şi aranjamentele 
necesare pentru întîlnirea cu avocatul, iar sîmbătă di- 
mineață la nouă şi jumătate ne vom găsi în hol. Dacă vei 
avea întrebări între timp, ştii unde mă găseşti. Ne-am 
înţeles, da? 

Îi Zîmbi şi îi întinse mîna. Ea ezită. 

- Va trebui să fiu vreodată singură cu el? întrebă ea 
arătînd din cap spre Ramon. 

Dacă el îi spunea că Ramon avea să o ţină sub 
supraveghere în cursul acelei săptămîni, renunţa la tot. 

Luis se încruntă. Ea aşteptă să o întrebe dacă în- 
țelegea spaniola şi avea de gînd să recunoască. Oare 
avea să pară stînjenit cînd dîndu-şi seama că ea înţele- 
sese tot ce vorbiseră? 

— De ce întrebi? 

„Pentru că n-aş suporta să fiu în compania lui un 
minut în plus față de cît trebuie“, îşi spuse ea. 

— Vreau să ştiu exact cum stau, zise ea cu glas tare. 

Luis clătină din cap. 

— Nu-mi închipui de ce ai petrece ceva timp singură 
cu Ramon. 

— Atunci, presupun că ne-am înţeles, spuse ea întin- 
zîndu-i mîna şi el i-o strînse cu fermitate. 

— Asta e o listă cu articole de îmbrăcăminte. Te rog 
să ai grijă ca Moira s-o primească, spuse el dîndu-i lui 
Ramon foaia pe care scrisese mai devreme. 

- Şi lenjerie intimă? întrebă acesta aruncînd o privire 
pe listă. 

— Da, şi lenjerie intimă, zise Luis scurt. 

— Dar bunicul tău n-o să vadă asta. 

— Eşti îngrozitor, Ramon. Toate articolele de pe listă 
vor trebui cumpărate, altfel voi vrea să ştiu de ce n-au 
fost. 

— Sînt banii tăi, Luis. 

— Nu uita treaba asta, zise el conducînd-o pe Emma 
pînă la uşă şi strîngîndu-i mîna din nou. Pe sîmbătă, 
spuse el apoi, trecînd cu uşurinţă de la o limbă la alta. 

— Pe sîmbătă, murmură ea, după ce se trezi iarăşi pe 
coridor, avînd drept companie căruciorul ei cu articole 
pentru curăţenie. 

Ce dimineaţă! Emma se rezemă de cărucior şi trase 
de cîteva ori aer în piept. Abia aştepta să o sune pe 
Kate, cea mai bună prietenă a ei, şi să-i povestească tot. 
Kate avea să o acuze că fusese o proastă în privinţa lui 
Ramon, bineînţeles. Emma zîmbi cînd se gîndi la felul 
cum ar fi rezolvat prietena ei situația. Cît ai clipi, gheata 
ei ar fi găsit locul cel mai sensibil al trupului lui Ramon şi 
spaniolul s-ar fi zvîrcolit pe jos şi în clipa aceea, probabil. 

Imaginea era excelentă şi Emma o păstră în minte 
cît mai mult cu putinţă. Ce individ îngrozitor. Era evident 
că nu o plăcea mai mult decit ea pe el. Sau poate că nu 
suporta femeile „de genul ei“, punct. 


CAPITOLUL 2 


La nouă şi jumătate în sîmbăta aceea, Emma se 
plimba prin holul hotelului, încîntată. de privirile curioase 
ale angajaţilor care o recunoşteau. Niciodată nu intrase 
într-un magazin cu articole de îmbrăcăminte create de 
designeri, mulţumindu-se să le privească în vitrină. Nici 
o clipă nu-i trecuse prin cap că avea să ajungă să îm- 
brace aşa ceva. 

Avusese nevoie de ceva curaj ca să intre în primul 
magazin. Vînzătoarele păreau să o intimideze, atmo- 
sfera era rarefiată şi preţurile ridicole. Dar secretara lui 
Luis era o femeie formidabilă. Înţelegea puterea pe care 
o avea cartea de credit aurie a şefului ei în asemenea 
locuri. Spre surprinderea Emmei, se trezi cu o nouă gar- 
derobă în mai puțin timp decît i-ar fi trebuit ca să caşte 
gura prin magazinele de pe High Street, acasă. 

După-amiază se duseră la un coafor care se lăudase 
cu o listă de cliente programate de trei luni. Ca prin 
minune, după. ce stătu puţin de vorbă cu Moira, des- 
coperi că o clientă tocmai anunţase că nu putea să vină 
şi, astfel, putu să-i acorde Emmei atenţia sa exclusivă. 

O variantă mai plină de viață şi mai încrezătoare a ei 
ieşi din salon două ore mai tirziu. Părul ei de un blond 
murdar şi înciîlcit fusese transformat într-unul proaspăt 

tratat cu balsam, tuns şi vopsit în şuviţe, aranjat într-un 
fel care se potrivea perfect cu forma feței. 

Acum, că acceptase să plece în călătoria aceea şi nu 
mai exista cale înapoi, Emma era extrem de emoţionată. 
Ochii îi străluceau, pielea îi radia, atrăgînd priviri apre- 
ciative. Era ca un copil în ziua de Crăciun, izolată în 
propria ei fericire. 

— Eşti punctuală. Perfect, spuse o voce joasă în spa- 
tele ei şi ea se întoarse repede, aruncîndu-i lui Luis un 
zîmbet fermecător ce îi reflecta sentimentele lăuntrice. 

Se văzu un mic licăr de uimire în ochii lui cînd o privi, 
dar el nu făcu nici un comentariu în legătură cu felul cum 
arăta, ceea ce o dezamăgi uşor. Se simţise precum Ce- 
nuşăreasa. Oare el asta intenţiona, să o facă să nu uite 
că, în realitate, nu era decît o slujnică? Imediat cum se 
întoarse el cu spatele, ea se strimbă. Poate-că era un 
gest copilăresc, dar o făcu să se simtă mai bine. 

Chiar şi îmbrăcat obişnuit, cum era Luis în ziua 
aceea, cu o cămaşă albă şi pantaloni de un gri închis, 
avea un aer autoritar, iar angajaţii hotelului dădeau fuga 
să-i stea la dispoziție. Bagajele lor dispărură ca prin far- 
mec şi directorul îl conduse personal afară din hotel. 

Imediat cum se aşezară pe bancheta. din spate a 
limuzinei conduse de şofer, care urma să-i ducă. la 
Heathrow, Luis îşi deschise servieta şi uită de prezența 
ei complet, sau o ignoră intenţionat. 

— Ce părere ai? îl întrebă ea nevrînd să se lase 
ignorată atît de uşor. 

— În legătură cu.ce? întrebă el enervat, fără să ridice 
capul. 

— în legătură cu mine. Cu transformarea mea. 

Pe buzele lui apăru un zîmbet slab şi îşi cîntări cu- 
vintele o clipă înainte să răspundă. 


- Erai frumoasă şi înainte, guapa. Coafura şi hainele 
doar îți amplifică frumuseţea. 

După aceea îşi îndreptă din nou atenţia asupra hîr- 
tiilor, lăsînd-o să se gîndească dacă îi făcuse un compli- 
ment sau, şi mai important, dacă voise să fie aşa ceva. 
Trebuia să o găsească atrăgătoare, altfel nu i-ar fi spus 
guapa, care însemna „frumuseţe“ în spaniolă. Cu toate 
acestea, de-a lungul timpului, ea observase că spaniolii 
erau foarte generoşi cu complimentele, aşa că poate nu 
însemna nimic. Cu siguranţă nu-i dădea impresia că ar fi 
fost superîncîntat de prezența ei. 

Cu puţin timp înainte de a ajunge la Heathrow, Luis 
puse hirtiile la loc în servietă şi scoase o cutiuță învelită 
în catifea de un albastru închis. 

— Să sperăm că o să se potrivească, zise el şi, luîn- 
du-i mîna stîngă, îi puse inelul de logodnă pe deget. 

Emma se uită îngrozită la acel inel imens cu rubine şi 
diamante. 

— Sper că n-o să fiu jefuită, zise ea. 

— Ar putea să'cadă? o întrebă el. 

Emma trase de inel uşor. 

— E puţin cam larg, dar, nu, n-o să cadă. 

— Foarte bine. 

Emma continuă să se uite la inel. După părerea ei 
era oribil şi la fel de subtil ca a merge pe stradă cu un 
tricou pe care scrie „Căţea bogată“ 

Vocea joasă şi caldă a lui Luis îi întrerupse şirul 

- gîndurilor. , 

— Îţi place? o întrebă el. 

— Găsesc că e îngrozitor, spuse ea uitîndu-se provo- 
cator în ochii lui, care o studiau atent. Dar conţine un 
anumit mesaj, nu crezi? 

— Nu l-am ales eu, zise Luis şi întoarse capul uitindu-se 


pe fereastră. 

O secundă, Emma sesiză emoția pe care tot încerca 
să o ascundă. Cu siguranţă, nu era durere, nu? Oare 
suferea pentru că îl părăsise acea Amanda? O umbră 
de regret se strecură în inima ei romantică. Poate ar fi 
trebuit să-i înțeleagă purtarea ţinînd cont de împrejurări. 

— Nu-i chiar atît de urit, totuşi, odată ce te obişnuieşti 
cu el, zise ea pe un ton conciliant, cînd el se întoarse din 
nou. 

Un zîmbet sarcastic îi apăru pe buze. 

- Să nu uit să-i transmit părerea ta bijutierului cînd o 
să-i duc inelul înapoi, replică el. 

Emma îi aruncă o privire furioasă, uitînd pe loc de 
hotărîrea de a fi mai înțelegătoare fată de comporta- 
mentul lui. La urma-urmei, o fată avea voie să se răz- 
gîndească. 

- Te numeşti Amanda Fortescue, spuse el fără nici o 
inflexiune în glas. Ai douăzeci şi cinci de ani, părinţii tăi 
sînt divorţaţi şi locuieşti cu mama ta în Chelsea, Londra. 

— Am doar douăzeci de ani, murmură Emma, dar el o 
ignoră şi continuă. 

— Tatăl tău e proprietarul unei reviste pentru femei, 
unde tu eşti editor de cosmetică. 

— Editor de cosmetică! Cum naiba să procedez? 

- Eşti femeie, eşti frumoasă, îmi închipui că te pri- 
cepi cît de cît la machiaje. N-ar trebui să fie prea greu. 

— Ah, da? Presupun că aş. putea să fiu şi medic 
ginecolog, dacă aş vrea, pentru că, fiind femeie, am tot 
echipamentul necesar, nu? 

Luis îşi țuguie buzele şi îşi afundă mîinile în buzu- 
narele pantalonilor. ~ 

— Ascultă, Emma, spuse el cu. răceală. Bunicul meu 
e un bătrîn care ştie că e pe moarte. Nu vrea decit să fie 

sigur că nepotul lui, care l-a dezamăgit pînă acum, se 
căsătoreşte, în sfirşit, cu femeia pe care o iubeşte. Au 
trecut douăzeci şi şapte de ani de cînd a murit bunica, 
aşa că pot să spun că ştie foarte puţine lucruri despre 
produsele de cosmetică şi, probabil, îi pasă şi mai puţin 
chiar. Dacă o să te întrebe ceva legat de profesia ta, o 
va face probabil din politețe. Poţi să fii cît de vagă vrei, 
iar dacă vei schimba subiectul, sînt sigur că va fi în- 
cîntat. 

— Ai fi putut să angajezi o maimuţă de la circ, mormăi 
ea împungiînd scaunul din față cu vîrful piciorului. 

Maşina încetini şi opri în fata aeroportului. Emma ar 
fi vrut să-l întrebe pe Luis în legătură cu relația lui cu 
Amanda, dar se gîndi că avea să aibă ocazia mai tirziu. 

— O să ne întîlnim cu Ramon aici, zise el cînd şoferul 
îi deschise uşa. 

— Făt Frumos? gemu ea. 

Cînd Ramon nu apăruse la hotel, Emma începuse să 
spere că Domnul Personalitate avea să rămînă în Marea 
Britanie. 

Luis îi întoarse faţa spre el şi ea avu o ciudată sen- 
zaţie de amețeală cînd îi simţi răsuflarea fierbinte pe 
obraz. 

— Să-mi spui dacă Ramon nu te tratează cu respect 
întotdeauna. Ai înțeles? 

Ea încuviință şi îl urmă în sala principală. Ramon 
apăru din senin şi veni lîngă ei. Sporovăi plăcut cu şeful 
lui, dar, imediat ce acesta întoarse privirea, se uită în- 
cruntat la Emma. Ea îi zîmbi dulce, însă. Nu ştia care 
era problema lui Ramon sau de ce o antipatiza atit de 
mult, dar nu avea de gînd să se lase tulburată de acest 
lucru. Să se strimbe cît voia; în jur erau lucruri mult mai 
interesante decit el. 

Unul din acestea era sala de aşteptare a VIP-urilor. 
Emma încercă să privească în jur cu nonşalanţă, ca şi 
cum ar fi plecat de la Heathrow în stilul acela de cîteva 
ori pe lună. Totuşi, zîmbetul stupid care îi apăru pe chip 
cînd văzu diversele personalităţi o dădu de gol. Luna 
care trecuse făcuse curat după astfel de oameni, dar 
fusese invizibilă. Acum chiar păreau să o remarce. 

Tînjea să se ducă la starul de muzică rock care îi 
zimbea şi să-i ceară un autograf, dar se gîndi că acest 
lucru l-ar fi supărat pe Luis. Totuşi, cînd se duse la bar 
să-şi ia o cafea şi el o urmă, ea renunţă la orice pru- 
dență şi îl rugă să-i dea un autograf pe carte. Se făcu 
roşie ca focul la față cînd văzu mesajul deosebit de 
grafic pe care îl adăugase numelui şi numărului său de 
telefon. 

— O să fii norocoasă. 

Ea închise brusc cartea şi se întoarse repede la loc, 
auzind în spate rîsul lui zgomotos şi ironic. Fusese idolul 
ei de la paisprezece ani. Încă mai avea postere cu el pe 
pereți în camera ei de acasă. Primul lucru pe care avea 
să-l facă atunci cînd avea să-şi mai viziteze mama era 
să le rupă pe toate. 

Luis îi aruncă o privire mustrătoare cînd se aşeză, 
dar nu făcu nici un comentariu referitor la incident. La 
puțin timp după aceea, se anunţă cursa lor, însă, din 
fericire, cîntărețul nu făcu nici o mişcare pentru a se 
îmbarca în acelaşi avion. 

Călătoria fu, totuşi, ceva nou pentru Emma. Vacan- 
tele ei se limitaseră la tabere sau excursii cu cortul cînd 
fusese mai mică. Tatăl ei o părăsise pe mama ei înainte 
să se nască ea şi dispăruse fără urmă. Drept urmare, 
întotdeauna fuseseră bani putini în casa Blackmore. Ea 
nu fusese niciodată în străinătate înainte să ajungă la 

universitate, unde era obligatoriu să-şi petreacă ceva 
timp în Spania. Totuşi, călătoriile studenţeşti nu fuseseră 
niciodată aşa. 

Îşi puse centura şi aruncă o privire în jur, bucurîn- 
du-se că avea mult spaţiu pentru picioare. Palate pentru 
bogaţi şi camioane de vite pentru săraci, îşi spuse ea 
abătută. Fără îndoială că, data viitoare cînd avea să mai 
zboare cu avionul, avea să o facă la clasa din urmă. 

Uşa se închise cu un şuierat pneumatic şi avionul 
începu să ruleze pe pistă. Toate gîndurile îi fură înlocuite 
de perspectiva lucrurilor care aveau să urmeze. Deco- 
larea îi plăcea cel mai mult. După părerea ei, puţine erau 
senzațiile care o egalau. 

— E prima oară cînd zbori cu avionul? o întrebă Luis. 

Cînd se uită în ochii lui plini de amuzament, Emma 
îşi dădu seama că scosese un sunet de bucurie cînd 
avionul îşi luase zborul. 

— Nu, bineînţeles că nu, spuse ea întorcînd capul 
brusc, stînjenită, şi uitîndu-se pe geam. 

— Doriţi un aperitiv înainte de masă? întrebă o ste- 
wardesă zîmbitoare şi cu o uniformă frumoasă, care 
apăru imediat după ce se stinse beculeţul pentru camera 
de siguranţă. 

Luis clătină din cap şi o privi întrebător pe Emma. 

— Mmm, da, un sherry, vă rog. 

— Aveţi o marcă preferată, doamnă? 

— Ah... Quevedo e foarte bun, mulțumesc. 

Văzu o expresie ciudată în ochii lui. 

— Ce este? Nu vrei să beau? 

— Poţi să bei şi să mănînci ce vrei, spuse el întor- 
cîndu-şi atenţia din nou asupra hirtiilor pe care le sco- 
sese din servietă imediat cum se aşezase. 

Stewardesa se întoarse cu băutura ei şi, în timp ce 

învîrtea lichidul auriu în pahar, Emma îşi aminti denu- 
mirea sa. 

— Sherry-ul ăsta se numeşte la fel ca tine, zise ea 
şovăitoare. 

Luis îşi ridică privirea şi încuviinţă nonşalant. 

— Da. În curînd o să ne aflăm în locul unde se 
produce. 

Emma rosti un cuvînt care nu era deloc demn de o 
doamnă şi se rezemă de spătarul scaunului. furioasă, 
spre amuzamentul lui Ramon, care stătea pe rîndul ce- 
lălalt şi fusese martor la descoperirea ei. 

— Îmi închipuiam că voi întîlni un bunicuț simpatic, îi 
şopti ea lui Luis cînd se mai linişti, nu un magnat al unui 
imperiu internațional. 

El păru surprins de ieşirea ei. 

— Bunicul meu nu-i un monstru. De fapt, îți garantez 
că se va purta foarte bine cu tine. N-ai de ce să fii 
supărată sau să te temi. 

Lui îi convenea să vorbească, îşi spuse ea îmbuf- 
nată, golind paharul. Fusese crescut în aşa fel, încît să 
creadă că toți ceilalți oameni îi erau inferiori; nu-şi în- 
chipuia că s-ar fi putut teme de cineva. 

Cînd stewardesa sosi cu o tavă cu pahare de şam- 
panie, ea luă un pahar şi, după ce îl bău, simţi că revine 
la viaţă. Îi fu imposibil să se concentreze asupra cărții, 
totuşi; literele îi fugeau prin faţa ochilor. Astfel că închise 
cartea şi o lăsă deoparte. 

— Timpuri grele? spuse Luis luînd cartea şi răsfoind-o 
puţin, după care se uită pe prima pagină, unde starul de 
muzică rock îşi mizgălise mesajul. Nu-i un tip prea subtil. 
Îţi place de el? o întrebă apoi cu dispreț în glas. 

— Îmi place muzica lui, zise ea;sfidătoare. 

— O să-l suni cînd te vei întoarce în Anglia? 


Emma ridică din umeri. 

- Poate. 

Nu l-ar fi atins nici cu mănuși chirurgicale acum, dar 
nu avea de gînd să-i mărturisească acest lucru lui Luis. 

După e îi aruncă o privire care era mai expresivă 
decit orice cuvînt, el îi dădu cartea înapoi şi îşi văzu de 
lucru în continuare. 

Cu coada ochiului, Emma văzu o stewardesă care 
veni cu alte pahare de şampanie. Să îndrăznească să 
mai ia unul? Se simţea ca un copil. care tocmai moş- 
tenise un magazin de dulciuri. Era delicioasă, nu se- 
măna deloc cu vinul spumos pe care îl bea de Crăciun. 
Luis spusese că putea să bea şi să mănînce orice do- 
rea, îşi zise ea, şi acceptă încă un pahar, în timp ce el 
ceru o apă minerală. 

Mîncarea ce fu adusă după aceea fu excelentă: so- 
mon afumat, piept de pui în sos-cremă şi salată de 
fructe. Se simțea foarte bine şi sociabilă şi ar fi vrut ca 
Luis să facă puţină conversaţie, însă el stătea alături 
ca un robot; imediat ce termină de mîncat, se întoarse la 
hîrtiile lui, subliniind şi înconjurînd paragrafe întregi. 
Dacă ar fi fost cu adevărat logodnica lui, ar fi trebuit să 
aibă ceva de spus în acea privință. În schimb, ea se 
hotărî să-şi mai dezmorțească picioarele şi se duse la 
toaletă. 

La întoarcere, văzu un pachet lucios pe scaunul ei. 

— Ce-i asta? întrebă luîndu-l în mînă şi scuturîndu-l. 

— Un eşantion, bănuiesc că acesta este cuvintul. Di- 
verse articole de toaletă pe care le vinde agenţia. Ai 
acceptat toate celelalte lucruri pe care le-au oferit, aşa 
că m-am gîndit că ti-ar părea rău dacă l-ai -pierde -pe 
ăsta. 

— Mulţumesc, murmură ea, luptînd cu roşeaţa de stîn- 

jeneală care îi apărea pe chip. 

Naiba să-l ia! Ce importanţă avea ce gîndea despre 
ea? Deschise pachetul şi examină cu grijă borcănelele şi 
fiolele dinăuntru. Avea dreptate. l-ar fi părut rău dacă l-ar 
fi ratat. 

Reacţia ei în fața pachetului păru să-l intereseze pe 
Luis. Pentru prima oară, lăsă stiloul jos şi o privi cu 
atenţie. 

— Ah, ăsta e chiar minunat, spuse ea parfumîndu-şi 
puțin încheieturile miîinilor şi trecîndu-i fiola pe sub nas. 
Ce părere ai?. 

— Miroase frumos, zise el şi examină fiola. 

După cîteva minute, apăru o stewardesă. 

— Vrei să cumperi ceva? o întrebă el. 

Emma clătină din cap, însă. Avea să cumpere ceva 
pentru mama ei la întoarcere, după ce avea să fie 
plătită. 

= O sticlă de Pas de Jour, zise Luis. 

Era acelaşi parfum care îi plăcuse ei şi acest lucru 
o amuza. Oare cărei femei avea să-l dăruiască? Pînă 
şi articolele scutite de taxe vamale erau extrem de 
scumpe. Trebuia să fie o persoană deosebită. Sau poate 
avea să-l țină în camera lui pentru orice eventualitate. 
Închipuindu- -şi tot felul de scenarii şi- de femei, Emma 
întoarse capul pentru a-şi ascunde zîmbetul căre îi 
apăru încet pe chip. 

— Nu-l vrei? întrebă el încet. 

Ea întoarse capul brusc şi văzu că îi întindea cutia cu 
parfumul. 

— Ah! spuse ea fistîcită. N-am făcut nici o aluzie... Nu: 
m-am aşteptat să... 

— Ştiu că nu, dar întotdeauna mi-a făcut plăcere să 
ofer un parfum unei femei frumoase:: 

Zîmbetul lui îi ajunse şi în ochi şi ea simţi un început 
de răspuns în adîncul ființei. 

„Doamne, é versat“, îşi spuse ea scoțînd sticla de 
parfum din cutie şi plimbîndu-şi degetele pe suprafaţa ei 
cu multe fațete. Era de 100 ml. Cu cît costase, Emma şi 
prietenele ei ar fi putut să mănînce două săptămîni. 

— Îţi mulțumesc, zise ea zîmbindu-i, mişcată de acest 
dar. 

Avea o valiză plină de haine scumpe cumpărate de 
el, dar aceea făcea parte din minciuna pregătită pentru 
bunicul lui. În schimb, asta era cu totul altceva, nu fu- 
sese obligat să o facă. 

Clopoţei de avertisment începură să-i răsune în cap. 
Mai bine avea grijă, altfel ar fi putut să-i placă de“el. Era 
ultimul lucru pe care l-ar fi dorit. Nu avea de gînd să 
ajungă încă o scrijelitură pe tăblia patului nici unui băr- 
bat, nici chiar pe al unuia atît de bogat şi de influent cum 
era Quevedo. 

— Micuța Domnişoară Inocentă, zise ironic Ramon de 
pe rîndul celălalt. îţi spun eu, Luis. Nu e atit de naivă 
precum pare. 

— Mai taci din gură, Ramon, spuse el enervat, cel 
puțin nu mă plictiseşte, aşa cum începi să faci tu. 

Lăsă jos dosarul şi. îşi întinse picioarele lungi, reze- 
mîndu-se de spătar şi închizînd ochii. 

Emma rezistă tentatiei de a-i scoate limba lui Ramon 
şi mai luă un pahar de.şampanie. Restul călătoriei trecu 
ca prin ceaţă; probabil că adormise, pentru că acum, 
pasagerii începuseră să coboare. ` 

— Am ajuns, zise Luis oferindu-i mîna, cînd ea nu 
dădu nici un semn că ar fi vrut să se clintească. 

Se ridică încet, dar se agăță bruse de Luis în clipa în 
care cabina se învirti cu ea deodată. 

— Îmi vine să vărs, mormăi ea şi broboane de su- 
doare îi apăruseră pe frunte. 

O rupse la fugă nesigură pe picioare şi, abia apucă 
să încuie uşa toaletei în urma ei, că şi începu să verse. 

Cînd ieşi, văzu că nu mai rămăsese decit Luis în 
cabină. Stătea rezemat de uşă, cu chipul împietrit şi îi 
aruncă o privire disprețuitoare cînd o văzu venind. 

- Vei bea mai puţin alcool cînd vei ajunge la bunicul 
meu, zise el. Dacă încerci să-mi sabotezi planurile, o 
să-ți pară rău. 

Ochii ei se umplură de lacrimi de ruşine şi acestea i 
se prelinseră pe obraji cînd el o apucă de umeri cu 
putere. 

— Răspunde-mi dacă înţelegi ce-ţi spun,. mirii el din 
ce în ce mai furios. 

— Îmi pare rău, spuse ea suspinînd, a fost prima oară 
cînd am băut şampanie. Nu mi-am dat seama că o să 
aibă un asemenea efect. 

— Bine, zise el dîndu-i drumul şi întinzîndu-i o batistă 
călcată cu grijă. Nu-i nevoie să plîngi. Bine că s-a în- 
tîmplat aici. Nu-i nici o problemă atîta timp cît ai învățat 
ceva din treaba asta. 

Emma încuviinţă, îşi şterse lacrimile şi îşi suflă nasul 
cu zgomot în batista care mirosea vag a parfumul lui. 

— Hai să mergem. Doar dacă nu cumva simţi că o 
să-ţi fie rău din nou. 

— Nu, n-a mai rămas nimic, zise ea luîndu-l de mînă. 

Se simțea puţin slăbită. 

- Vrei să bei o cafea sau altceva ca să-ţi linişteşti 
stomacul înainte să ieşim din aeroport? o întrebă el cînd 
ajunseră lîngă Ramon. 

— Da, te rog. | 

— Ştiu eu ce vrea, de fapt, mormăi Ramon. 

— Du-ne bagajele la maşină, Ramon, spuse Luis ig- 
norîndu-l. Ne vedem acolo. 

Plecară, lăsîndu-l pe nemulțumitul Ramon la banda 
rulantă pe care veneau bagajele. Poate că, la urma-ur- 
mei, individul îşi avea utilitatea lui, îşi spuse ea zîmbind 
şi urmîndu-l pe Luis în sala principală a aeroportului din 
San Pablo. 

— Stai jos, îi spuse el arătînd un scaun liber la bar. 

Acum o să-mi spună „la picior“, îşi zise ea confor- 
mîndu-se şi privindu-l cum îşi făcea loc printre mese şi 
scaune pentru a ajunge la bufet. 

Emma adulmecă în aer. Da. Era inconfundabil — mi- 
rosul acela de ţară străină — combinaţia de cafea măci- 
nată, fum de ţigară, alcool şi aer condiționat. 

Emotia îşi făcu loc din nou în sufletul ei. Abia aştepta 
să iasă de acolo. Nu mai fusese niciodată atît de în.sud. 
Povestiri despre bătrîna Andaluzie şi conchistadorii mauri 
îi veniră în minte. Oare avea să se vadă vreo urmă, a 
invadatorilor asupra arhitecturii din Sevilla? Oare Gra- 
nada şi magnificul palat Alhambra erau prea departe 
pentru a fi vizitate? 

— Arăţi mai bine, zise Luis sosind cu o tavă pe care 
se aflau cafele şi biscuiţi. 

Emma încuviinţă şi se repezi asupra biscuiţilor. 

— Te năpusteşti asupra mîncării precum cineva care 
n-a mai mîncat de cîteva zile, spuse el oftînd. Te rog să 
nu te comporti aşa în casa bunicului. 

Emma chicoti. 

— Nu sînt proastă, Luis. 

— Sper că nu, Amanda. 

Ea îl privi furioasă o clipă, după care îşi dădu seama 
că avea tot dreptul să-i spună aşa. Îşi mai dădu seama 
şi că nu îl întrebase prea multe lucruri despre ea. 

— Povesteşte-mi despre Amanda, zise ea, profitînd 
de moment. 

Pe chipul lui apăru o expresie mai rezervată decit de 
obicei. 

— Ce ar fi de povestit? Ți-am dat aceleaşi detalii pe 
care i le- am dat şi bunicului. N-aş vrea să te zăpăcesc 
încărcîndu-ți creierul cu prea multe informații. 

Emma îl privi cum rupse calm un capăt al punguţei 
de zahăr şi apoi răsturnă conţinutul în cafea. Tipul era 
de-a dreptul uluitor. Ar fi trebuit să scrie o carte: Cum să 
insulți oamenii fără să încerci măcar. Ar fi fost un 
bestseller. 

— Am suferit o scanare a creierului odată, zise ea 
atrăgîndu-i atenţia. 

El îşi ridică privirea brusc şi făcu ochii mari de uimire. 

— Mi-au dat întîi vestea cea proastă — da, era aşa 
cum se temuseră, creierul meu era cît o boabă de ma- 
zăre, dar vestea bună era că făcea parte dintr-un soi 
bun, nu petit pois. 

Luis se încruntă şi continuă să o privească. 

— N-am vrut să insinuez... murmură el, după care 
amestecă zahărul în ceaşcă. 

„Cu siguranţă“, îşi spuse Emma sorbind din ceaşca 
ei şi savurînd gustul delicios al cafelei. 

— Şi de ce v-aţi despărțit? 

Luis nu îşi ridică privirea, ci continuă să amestece în 
cafea, uitîndu-se ca hipnotizat la miniviîrtejul pe care îl 
formase în ceaşcă. 

— Nu prea cred că te priveşte, zise el în cele din 
urmă. , 

„Cu asta m-a pus din noi la locul meu“, îşi spuse ea 
privindu-l cu şi mai multă antipatie. În fond, care era 
problema? De ce nu voia să-i spună care era motivul 

despărțirii lor? Răsuci inelul pe deget gînditoare. De ce 
ar vrea o femeie căreia îi plăcuse un asemenea inel să îl 
dea înapoi? Se puse în pielea Amandei. Dacă. ar fi fost 
logodită cu un bărbat, ce ar fi putut s-o facă să rupă 
logodna? 

Luă încă un biscuit şi îl ronțăi îngîndurată. Nu putea 
să existe decît un singur motiv — infidelitatea. Era sigură 
că sărmana Amanda se dusese într-o zi la el şi îl găsise 
în brațele alteia. Îl privi cu răceală cum îşi termină de 
băut cafeaua şi puse ceaşca pe farfurioară cu grijă. Da, 
punea pariu că aşa se întîmplase. Era suficient de aro- 
gant ca să-şi închipuie că nu'avea să fie descoperit şi 
prea arogant ca să admită că o făcuse. 

— Mergem... spuse Luis ridicîndu-se, dar zîmbetul îi 
pieri de pe buze cînd văzu expresia de pe chipul ei. Ar 
trebui neapărat să înveţi să-ţi ascunzi sentimentele, 
chica. Părerea ta despre mine e scrisă cu litere mari pe 
faţa ta. Pe mine unul, nu mă deranjează, dar n-aş vrea 
să observe şi alții. 

— Ah, nu-ţi face griji, Luis, o să fiu atît de drăgăstoasă 
cu tine în faţa bunicului tău, încît o să ţi se facă şi 
greață. 

El o privi surpring o clipă, după care rîse uşor. 

— Cred că, pînă la urmă, o să fie o săptămînă 
plăcută. 

Apoi se ridică şi îi oferi mîna în tăcere, căci venise 
momentul să plece. 

Un Rolls-Royce argintiu îi aştepta la-ieşire şi Emma 
simţi doar o secundă arşița de afară înainte de a intra în 
maşina cu aer condiționat. Se uită fascinată la cerul de 
culoarea cobaltului cînd maşina ieşi din zona aeropor- 
tului, îndreptîndu-se spre sud-est şi destinația lor. 

Oare era momentul să-i spună lui Luis că vorbea 

spaniola sau să continue să-i ascundă acest lucru toată 
săptămîna? Ar fi trebuit să-i spună mai înainte, imediat 
după ce fusese sigură de motivele pentru care el o adu- 
sese la Sevilla, dar niciodată nu i se păruse a fi mo- 
mentul -potrivit. Acum se simţea vinovată, dar, cu cît 
prelungea situaţia, cu atît îi era mai greu să-i mărturi- 
sească adevărul. Cei doi bărbaţi discutau acum despre 
cifre de afaceri şi strategii, lucruri care era sigură că 
erau numai pentru urechile lor. 

Hotărîrea ei fu amînată cînd opriră în fața unor porți 
înalte de fier forjat deasupra cărora se vedea o boltă. 
Acestea se deschiseră după o clipă şi maşina înaintă pe 
o proprietate minunat îngrijită, oprind, în cele din urmă, 
în fața unei vile albe, imense. 

Emma se uită uluită la casa aceea superbă cu bal- 
coane tradiționale din fier forjat şi cu grilaje negre la 
ferestre. Era conştientă că Luis îi studia reacţia faţă de 
casa familiei sale, dar nu o interesa cît de impresionată i 
se părea. Nu visase niciodată să locuiască într-o aseme- 
nea casă splendidă şi abia putea să-şi înăbuşe bucuria. 
Imediat cum şoferul îi deschise portiera, dădu fuga spre 
unul din straturile de flori ce înconjurau casa şi se aplecă 
să inhaleze parfumul acestora. 

O femeie mai în vîrstă şi îmbrăcată în negru ieşi pe 
uşa principală. Era aproape la fel de lată pe cît de înaltă 
şi, cînd veni spre Emma legănîndu-se, aceasta se în- 
treba cine ar fi putut fi. Fu derutată complet cînd femeia 
îl îmbrățişă cu căldură pe Luis: Acesta o îmbrăţişă la fel 
de entuziasmat şi un zîmbet plin de căldură sinceră şi de 
afecțiune îi înmuie chipul aspru. 

Era, evident, o persoană importantă. Dumnezeule, 
trebuia să fie mama lui! De aceea era îmbrăcată în ne- 
gru, bineînţeles: tatăl lui Luis murise; era văduvă. Numai 

Luis ar fi putut să nu-i spună nimic de existenţa ei. Ce 
avea omul acela? Oare îşi închipuia că avea să se ducă 
să-i vîndă povestea vieții unei reviste? Ar fi trebuit să-şi 
scoată aparatul de fotografiat. Asta l-ar fi îngrijorat, cu 
siguranţă. 

În cele din urmă, femeia consideră că îşi îmbrățişase 
fiul destul şi se întoarse spre Emma. Ea îi zîmbi cuprinsă 
de nervozitate. Spaniolii erau nişte oameni expansivi, 
dar doamna Quevedo părea mai expansivă decît ma- 
joritatea. Nu i-ar fi stat în fire să sărute uşor pe obraz, 
aşa cum obişnuia mama Emmei. 

— Bun venit la Villa Quevedo, Señorita Amanda, 
spuse femeia luîndu-i mîna şi strîngîndu-i-o cu căldură 
într-ale ei. Sper să vă placă la noi. 

După aceea se uită la Luis şi continuă să vorbească 
în spaniolă. 

— Bunicul tău se odihneşte acum. O să-i spun că ai 
sosit cînd o să se trezească. 

Apoi, după ce le mai aruncă un zîmbet imens, porni 
înapoi spre casă. Emma observă că Ramon fusese ig- 
norat complet. 

— Vorbeşte englezeşte foarte bine, zise Emma. 

- Ba nu, spuse Luis izbucnind în rîs şi, luînd-o de 
mînă, porniră amîndoi spre uşa de la intrare. Ăsta e 
textul ei. Aşa îi întimpină pe toți oaspeții englezi, iar, 
dacă ei îi răspund, intră în panică. 

Emma zimbi. 

— E foarte simpatică mama ta. 

— Ce tot spui? zise el şi orice urmă de bună dispoziție 
îi dispăru de pe chip. Mama a murit cînd aveam zece 
ani. 

— Atunci cine...? întrebă Emma arătînd vag în urma 
femeii. 

— E Maria, menajera noastră. Cred că eşti de acord 
că nu prea semănăm. 

Intrară în casă. La început, ei i se păru întunecoasă, 
dar apoi îşi dădu seama că acest lucru se datora con- 
trastului cu soarele de afară. Zări un hol cu tablouri pe 
pereți şi antichităţi înainte să fie condusă în sus pe o 
scară de marmură şi fier forjat spre etajul de deasupra. 

Se simțea îngrozitor din cauza greşelii cu Maria şi 
era bucuroasă că nu i se adresase cu „señora Quevedo“ 
în fața lui Ramon, pentru că acesta ar fi fost încîntat. 

— Ar fi putut foarte bine să fie mama ta, murmură ea. 
De unde era să ştiu cine e? Nu mi-ai spus absolut nimic 
despre familia ta. 

Luis oftă, după care îi aruncă o privire care sugeră 
că se cam săturase să fie însoţit de o idioată. 

— Fii sigură că, dacă te-aş fi adus să-mi cunoşti 
mama, mi-ar fi trecut prin cap să-ți spun. 

Se opri în dreptul unei uşi masive din-lemn, frumos 
sculptată, ca toate celelalte pe care le văzuse‘ pînă 
atunci. 

— Asta e camera noastră, spuse el intrînd şi ridicînd 
jaluzeaua care acoperea uşa balconului.- 

Răspunsul îi îngheță pe buze Emmei şi rămase în- 
cremenită în prag. Camera era spațioasă, cu destul mo- 
bilier, dar ea nu vedea decît un imens pat de mijloc care 
părea să domine orice altceva... 


CAPITOLUL 3 


— Ce naiba faci de ai rămas acolo? Intră! spuse Luis 
traversînd încăperea şi trăgînd-o înăuntru. 

— Camera noastră? întrebă ea încet. 

— Da, zise el enervat. 

— Dar sîntem în Spania. 

El oftă exasperat. 

— În ce deceniu crezi că trăieşti, Amanda? Bunicul e 
conştient că nu mi-aş fi ales o mireasă fără să văd dacă 
ne potrivim. 

— Ai promis, Luis, spuse ea cu o voce tremurătoare 
dîndu-şi seama cît de proastă fusese că avusese în- 
credere în el. 

— Da. Ai cuvîntul meu. Asta nu schimbă lucrurile cu 
nimic, preciză el arătînd spre pat. Pentru Dumnezeu, nu 
te mai purta ca o virgină, Amanda. N-am pus totul la 
cale ca să mă distrez cu tine. 

Emma se făcu roşie ca focul. De unde ştia? Oare 
fusese chiar atît de stîngace în purtarea faţă de el? Cînd 
îşi dădu seama că el nu folosise decit o figură de stil, 
era prea tirziu. 

— la te uită, spuse el, atingîndu-i uşor obrajii îmbu- 
joraţi. Asta înseamnă ceea ce cred eu? Nu mi-aş fi 
închipuit. 

— Ce importanță are? întrebă ea, urîndu-l. 

— Una mică. Vino încoace. 

Emma rămase cu gura căscată în faţa priveliştii su- 
perbe de pe balcon, dar nu fusese chemată afară pentru 
a admira peisajul. 

— Vreau să văd, zise Luis, ale cărui brațe puternice îi 
înconjurară mijlocul deodată, trăgînd-o spre el, dacă pot 
să te îmbrăţişez în public fără să reacţionezi ca o fe-. 
cioară speriată. 

O mipă îi lunecă în sus spre spatele ei, oprindu-se 
pe ceafă, în timp ce buzele i se apropiau încet de ale ei.. 
Trupul ei deveni rigid, dar se forță să se relaxeze. În 
definitiv, ştia că acest lucru nu însemna nimic pentru el; 
pur şi simplu o făcea din experienţă. 

Era ciudat cum, din mintea ei, se ştersese orice posi- 
bilitate de contact fizic în clipa în care acceptase să se 
dea drept logodnica lui. La fel de ironic era şi faptul că, 
după ani de zile de refuzat atențiile bărbaţilor, aşteptînd 
să apară cel potrivit pe care să-l iubească, se lăsa fo- 
losită de acel individ în schimbul banilor lui. Ce naiba 
însemna că este? 

Trebuia să înceteze să mai gîndească astfel, îşi 
spuse ea categorică. Actorii şi actrițele se sărutau şi 
nimeni nu-i condamna spunînd că sînt imorali. Era exact 
acelaşi lucru. Ea nu făcea altceva decit să joace un rol. 
Nu era important. Peste o săptămînă, totul avea să fie 
de domeniul trecutului; el avea să o uite complet. 

Asta era. Dacă se gindea logic, îi era mai uşor să se 
relaxeze. Chiar dacă îl detesta pe Luis pentru ceea ce 
era, nu voia să o creadă frigidă. Nu putea să explice de 
ce avea importanţă acest lucru. Alţi bărbaţi o acuzaseră 
astfel cînd ea nu voise să se.culce cu ei, iar ea îi 
insultase la rîndu-i. Dar cu el era âltceva. Dintr-un anu- 

mit motiv, ştia că ar fi durut-o îngrozitor, dacă Luis ar fi 
reacționat la fel ca ei. 

Emma scoase un oftat prelung. Indiferent de ce alt- 
ceva ar fi fost vinovat Luis, nu îl putea acuza că nu 
săruta bine. Îşi aminti de ultima oară cînd se aflase în 
brațele unui bărbat. De ce, oare, părea să fie nevoie de 
ani întregi.de experiență ca să învețe simplul fapt că 
sărutul trebuia să fie un gest de afecţiune, nu ceva ase- 
mănător cu o placare pe terenul de rugby? 

Luis îşi plimbă degetele uşor pe gitul ei, făcînd-o să 
simtă fiori prin şira spinării. Ah, da, era un adevărat 
expert în asemenea probleme. Bine că îl ura şi era 
imună la vicleşugurile lui. Cu toate acestea, era plăcut 
să stea atît de aproape de el. Într-un fel ciudat, avea 
impresia că se revanşa pentru comportarea nesuferită 
din restul timpului. Era pentru prima oară de cînd îl cu- 
noscuse cînd se simţea în totală armonie cu el. 

Dar cît mai avea de gînd să continue acel sărut? 
Doar îl convinsese pînă acum, nu? 

Deveni conştientă de faptul că îşi plimba limba peste 
buzele ei încercînd să treacă de fortăreața albă de din- 
colo de ele. Aceea fu prima lui greşeală. Şi alţii încer- 
caseră acest lucru cînd nu fusese pregătită şi ei i'se 
păruse o experienţă îngrozitoare. Oare credeau că, dacă 
simțeau gustul berilor şi puiului în gura lor, fetsle se 
excitau? Nu, în nici un caz. De data aceasta, fu pregătită 
şi îşi încleştă dinţii. 

Căldura de pe balcon devenea din ce în ce mai sufo- 
cantă. Îşi simţi trupul cuprins de moleşeală şi îi înlănţui 
gitul ca să nu cadă. Aşa era mai bine. Încă se mai 
simțea puţin ameţită, dar erau atîtea lucruri care con- 
tribuiau la acest lucru. Soarele andaluz care îşi trimitea 
razele fierbinţi asupra oricui era destul de nebun încît să 

nu se adăpostească la umbră. Parfumul florilor căță- 
rătoare, cel ametitor al muşcatelor din ghivecele aşezate 
în colț; şi cel mai apropiat, cel al after shave-ului şi al 
unui bărbat înfierbîntat. 

Îşi simţea trupul atît de greu. Era conştientă că se 
sprijinea de Luis şi că, dacă el n-ar mai fi tinut-o, ar fi 
căzut, dar, în clipa aceea, picioarele păreau incapabile 
să o susţină. 

Luis era cu ochii închişi. Cît de diferit arăta acum. 
Trăsăturile nu îi mai erau 'aspre şi părea aproape fru- 
mos. Şi de ce îşi imaginase că părul i-ar fi fost aspru? 
Era chiar mătăsos. Trecîndu-şi degetele prin el şi, apoi, 
în jos, pe ceafa lui, îşi aminti de senzația minunată pe 
care o avea atunci cînd mîngiia un căţel. 

Ameţeala îi trecuse şi acum era cuprinsă de mole- 
şeală. Tocmai se gîndea cît de frumoase şi de lungi îi 
erau genele, cînd îi simţi limba atingîndu-se de a ei. 
Fără să vrea, scoase un țipăt uşor ca şi cum s-ar fi 
curentat. 

El îi dădu drumul imediat şi făcu un pas înapoi, cu o 
licărire de triumf în ochi. Trupul o trădase şi ea nu fu- 
sese conştientă de acest lucru. 

— O să te descurci, murmură el insolent în timp ce ea 
trăgea aer în piept. 

— Eşti un porc arogant, misogin şi înfumurat! 

Acum era extrem de limpede că el voise să prelun- 
gească sărutul pînă cînd reacţiona într-un fel. Pur şi 
simplu, fusese un amuzament pentru el. 

— Şi tu eşti chiar dulce, zise el mîngiindu-i obrazul cu 
degete lungi şi sensibile. 

După aceea, el intră înapoi în cameră, îşi scoase 
cămaşa şi o azvîrli pe pat. În timp ce sîngele îi zvicnea 
în urechi şi ea se întreba ce avea:să mai facă acum, el 

intră în baia alăturată şi începu să se spele. 

Din locul unde se afla pe balcon, ea îl vedea foarte 
bine. Avea un corp surprinzător de musculos pentru un 
bărbat atît de slab. Fusese conştientă de forța brațelor 
lui cînd stătuse lîngă-el în avion şi, din.nou, cu puţin timp 
în urmă, cînd o ținuse strîns lipită de el, dar fu şocată să 
vadă că şi restul era la fel de puternic. 

Luis deschise una din uşile dulapului, scoase o că- 
maşă curată şi, apoi, împinse uşa cu piciorul. 

— O să trimit una din slujnice să desfacă bagajele. 
Spune-i ce ai vrea să mănînci şi să bei şi o să-ţi aducă. 
Poţi să-ți petreci ceva timp singură. Eu am destule pro- 
bleme de discutat cu bunicul şi o să-i spun că eşti obo- 
sită după călătorie. 

— N-o s-o ia drept o impoliteţe? 

— Deloc. O să-i spun că eu am insistat să te odih- 
neşti. O să vin să mă schimb pentru cină la opt şi jumă- 
tate, spuse el lăsînd-o pe balcon şi ieşind din cameră 
fără să mai arunce o singură privire în urmă. 

Emma. se duse la baie şi se stropi cu apă rece pe 
față. Arăta ciudat: ochii îi păreau puţin goi şi se simțea 
ciudat, ca şi cum ar fi ajuns acolo teleghidată şi mole- 
culele ei se reasamblaseră într-o ordine greşită. Trebuia 
să fie mai prudentă în privinţa soarelui pe viitor; întot- 
deauna fusese sensibilă. 

Întorcîndu-se în cameră, Emma îşi roti privirea în jur. 
Mobila era de culoare închisă, din lemn sculptat, foarte 
masivă, foarte spaniolă şi foarte. masculină. Se aştep- 
tase ca dormitorul lui Luis să fie extrem de luxos, dar era 
de o simplitate aproape călugărească. 

Singurele lucruri care trădau faptul că proprietarul nu 
era un călugăr erau tablourile care ornau pereții albi; 
costau, probabil, mai mult decît majoritatea oamenilor 

puteau spera să cîştige într-o viață. 

Emma îşi continuă inspecția. Podeaua era din mar- 
mură crem, excelentă în clima aceea datorită faptului că 
era răcoroasă. Pe alocuri era acoperită de covoraşe în 
culori vii. La ferestre nu erau perdele, ci doar jaluzele, iar 
cuvertura de pe pat din bumbac alb. Pipăi materialul — 
de bună calitate, dar simplu. 

Se simţi cuprinsă de iritare. Era ridicol. De ce să se 
simtă iritată pentru -că nu. găsise nimic în neregulă în 
legătură cu dormitorul lui Quevedo? Îşi muşcă buza de 
jos şi privi: în jur din nou. Da, trebuia să recunoască, îi 
plăcea chiar. 

Şi persoana lui?. Inima începu să-i bată mai tare cînd 
se gîndi la felul cum o sărutase. Alt lucru căruia nu îi 
găsea nici un. cusur. De obicei, bărbaţii erau extrem de 
aroganti cînd aflau că erai virgină. | 

„Vino cu mine, draga mea, şi o să-ţi arăt ce ai pier- 
dut“, era o replică obişnuită. 

Sau spuneau că eşti frigidă, ori lesbiană. 

Era genul de răspuns la care s-ar fi aşteptat din 
partea unui bărbat atît de insensibil ca Luis Quevedo, 
dar se înşelase. Sărutul lui fusese îndelung, lent şi tan- 
dru. Nu existase nici un fel de presiune, nici un imbold, 
doar perfecţiune. Era dureros de recunoscut, dar ade- 
vărat. Dacă n-ar fi fost atît de plin de sine, probabil că, 
pînă acum, ar fi fost îndrăgostită lulea de el.:-Cel care 
conducea universul agrea glumele proaste, cu siguranţă. 

Emma ieşi din nou pe balcon, îşi trase un scaun la 
umbră şi se aşeză. De ce era încă virgină? Încercase 
să-i explice odată lui Kate. 

— Îţi plac toate soiurile de. mere, dar tu vrei neapărat 
Red Delicious. Intri într-un magazin de fructe şi vînză- 
torul zice: „Nu, n-am nici un Red Delicious, dar am o 

mulțime de mere Granny Smith, Cox's Orange Pippin, 
Golden Delicious, Russet-şi Mcintosh Red“. Toate arată 
bine, dar tu vrei Red Delicious, aşa că nu cumperi nimic. 

— Eşti nebună, spusese Kate. Varietatea dă farmec 
vieții. 

Stomacul îi scoase un sunet de protest .şi ea zîmbi. 
Gîndul la mîncare era de vină. Deci, era Luis un Red 
Delicious? Contură o floare cu degetul şi se gîndi. Poate 
că anumite părţi ale lui erau în regulă, dar fusese lăsat 
să aştepte prea mult în fructieră. Ţi-ai afunda dinții în el, 
aşteptîndu-te la un miez tare şi gustos şi, cînd colo, te-ai 
trezi cu gura plină de stricăciune. Acel gînd o învioră. 
Sistemul ei defensiv trebuia să fie în alertă de gradul 
unu săptămîna aceea pentru a contracara acea atracţie 
fizică care luase naştere cu un sărut. 

Ce avea să facă tot restul zilei? Ar fi vrut să-l cu- 
noască odată pe bătrîn şi să scape. În ciuda asigurărilor 
lui Luis că bunicul lui avea să o placă, ea era neliniştită. 
Ce naiba avea să. gîndească despre ea? Nu era din 
înalta societate, cum trebuie să fi fost celelalte fete pe 
care el le adusese acasă de-a lungul anilor. Aflîndu-se 
la conducerea companiei Quevedo şi fiind un om de 
afaceri inteligent, probabil că avea să-şi dea seama. de 
minciună. 

O bătaie în uşă o întrerupse exact în clipa cînd îşi 
închipuia scena în care bunicul lui Luis îşi pierdea cum- 
pătul şi o dădea afară. Bătaia fu atît de uşoară, încît se 
gîndi că trebuie: să i se fi părut, dar, cînd deschise uşa 
şovăitor, văzu o servitoare în uniformă albastră stînd în 
prag. 

Emma zîmbi şi se dădu în spâte pentru a o.lăsa să 
intre. Fata era frumoasă: părul lung, negru şi lucios îi era 
împletit într-o coadă la spate, ochii îi erau negri şi avea 

un ten măsliniu minunat. Părea să aibă vreo şaisprezece 
ani, dar avea seninătalea unei Madone. 

— Señor Luis mi-a spus să vin să despachetez, zise 
ea încet şi se întoarse pentru a aduce înăuntru una din 
valizele care fuseseră lăsate pe hol. 

Emma se grăbi să o ajute la cealaltă, dar, după ex- 
presia de pe chipul fetei, îşi dădu seama că făcuse o 
greşeală. Se presupunea că este logodnica lui Luis Que- 
vedo. Femeia pe care el o alesese să-i fie soție n-ar fi 
riscat să-şi rupă vreo unghie făcînd o muncă fizică. Deşi 
nu se simțea deloc în largul ei, trebui să stea şi să se 
uite cum fata îi agaţă toate hainele în dulap. 

— Vorbeşti englezeşte? o întrebă ea pentru a-şi aco- 
peri greşeala. 

Zîmbetul fetei se lărgi. Se părea că nu ştia limba. 
Emma ar fi vrut să o întrebe despre vilă şi cei care 
locuiau acolo, dar nu putea să înceapă să vorbească în 
spaniolă cu servitoarea, cînd nu-i spusese încă nimic lui 
Luis despre faptul că ințelegea limba. 

Fredonînd uşor, fala mută toate hainele din valiză în 
dulap, oprindu-se din cînd în cînd pentru a exclama cit 
de frumoase şi minunate erau. Emma trebui să se ducă 
din nou pe balcon pertru a-şi ascunde amuzamentul. Nu 
era de mirare că Luis insistase să-şi lase propriile ei 
haine în Anglia. Probibil că fata nu şi-ar fi revenit nicio- 
dată din şoc dacă ar îi scos din valiză blugii şi tricourile 
ei vechi pe care le lăsase în valiza ei de la hotel. 

— Gata, señorita, spuse fata apărînd în balcon zece 
minute mai tirziu. Să vă aduc ceva de mîncare? întrebă 
ea însoțindu-şi cuvinte de semne inconfundabile. 

— Mmm, da. Rula cu brînză şi roşii? întrebă Emma 
cu speranţă în glas. 

Fata ridică din.umrri şi Emma repetă întrebarea. 

Servitoarea clătină din cap. Habar nu avea. Emma 
nu ştia ce să facă. Cum să rezolve situaţia? Să de- 
seneze? Nu, niciodată nu avusese talent la desen. Of, la 
naiba, nu aveau să se înțeleagă astfel.. 

— Bocadillo... queso... tomate, spuse ea cu un accent 
îngrozitor. 

Nu era absolut imposibil ca ea să știe citeva cuvinte 
în spaniolă. 

Fata zîmbi încîntată şi, la puțin timp după aceea, se 
întoarse cu două rulade pline cu brînză şi roşii, o carafă 
cu suc de portocale proaspăt şi o cafetieră plină. 

— Minunat! spuse Emma, examinînd tot ce se afla pe 
tavă. Îți mulțumesc... ah, nu ştiu cum te numeşti. 

Fata îi zîmbi politicoasă. 

— Nombre? întrebă Emma. 

— Teresa, spuse ea timidă. 

— Eu sînt Emm... zise ea, dar se opri brusc, îngrozită 
de ceea ce era să spună. 

Nu se pricepea deloc să mintă. Era în stare să strice 
totul înainte de sfîrşitul săptămînii. 

— Eu sînt... mmm... Amanda, spuse ea din nou, întin- 
zîndu-i mîna. 

Teresa păru surprinsă, dar îi întinse mîna. 

— Señorita Amanda, zise ea şi, după ce îi mai aruncă 
un zîmbet fermecător, ieşi din cameră. 

Emma răsuflă uşurată. Nu credea că Teresa îşi dă- 
duse seama că era o impostoare. Probabil că îşi închi- 
puia că avea de-a face cu o englezoaică aiurită. Totuşi, 
pe viitor, trebuia să fie mai atentă. 

— Amanda, Amanda, Amanda, repeta ea pentru a-şi 
imprima numele în minte. 

Cît de mult ura numele acelei femei acum, dar nu 
putea să uite că acela avea să fie numele ei pentru 

următoarea săptămînă. 

Rulada cu brînză o mai înveseli. Mîncă plimbîndu-se 
prin cameră şi deschizînd sertare şi dulapuri. Se hotărî 
să nu deranjeze nimic, dar, cînd ajunse la dulapul cu 
ciorapi, tentatia fu extrem de mare. 

— Oh, spuse ea lăsînd să cadă firimituri de piine şi 
brînză pe ciorapii aranjaţi cu atîta grijă. ' 

Çine altcineva decît un print moştenitor ar fi putut să 
aibă ciorapii înşiraţi pe culori şi pe rafturi diferite? Tare 
mult. ar fi vrut să-i amestece, dar reuşi să se abțină, 
pentru că nu voia să dea vina pe Teresa. 

Se duse iarăşi în balcon şi aruncă o privire spre 
grădină. Ar fi fost plăcut să hoinărească pe afară, dar se 
presupunea că se odihneşte. Odihnă! Ce credeau că 
este? O invalidă? Se plimbă prin cameră cuprinsă de 
neastîmpăr. Pur şi simplu, nu era obişnuită să nu facă 
nimic. Îşi puse o cafea, după care se decise să facă un 
duş. Ceea ce fu o adevărată experiență. Apa tîşni din 
diverse puncte din pereții cabinei de duş. Îi dădu sen- 
zatia unei clădiri asediate. Data viitoare, avea să facă 
baie în cadă, sau poate avea să-l întrebe pe Luis cum să 
închidă acel sistem afurisit. 

Pînă cînd termină în baie şi îşi uscă părul, se făcu 
şapte fără ceva. În dormitor era o căldură îngrozitoare. 
Bănuia că ar fi trebuit să tragă jaluzelele. Ar fi fost mai 
răcoare, dar n-ar mai fi văzut priveliştea aceea minunată 
oferită de dealurile, vita-de-vie şi florile care înconjurau 
casa. Îşi puse o cămăşuţă de noapte scurtă de culoarea 
piersicii, din mătase, şi tinu un négligé la îndemînă pen- 
tru eventualitatea că ar fi bătut cineva la uşă. 

Exact — Timpuri grele! Dacă nu reuşea nimic altceva 
săptămîna aceea, măcar avea timp să termine cartea şi, 
dacă Luis avea de gînd să o lase singură prea mult în 

timpul zilei, poate reuşea să-şi scrie şi eseul. Îşi puse un 
pahar de suc şi se întinse în pat ca să citească. 

în zadar. Poate că ar fi trebuit să ia cu ea o saga 
fierbinte. Creierul refuză să se concentreze şi mintea ei 
rătăcea aiurea. În cele din urmă, emoţiile din ultimele zile 
îşi spuseră cuvîntul; căldura din cameră îi dădu o stare 
de somnolenţă şi, în cîteva minute, adormi. 

Avu un vis minunat: se făcea că era întinsă pe nisipul 
moale de pe țărmul unui ocean albastru extrem de lim- 
pede şi valurile calde îi mîngiiau uşor trupul, ritmul lor 
alungîndu-i toate grijile. 

Cine era bărbatul acela care stătea aplecat asupra ei 
cînd începu să se trezească? Se uită la Luis amețită de 
somn citeva clipe înainte să-şi amintească. 

— Bună seara, Frumoasă Adormită, spuse el cu o 
voce caldă, dar era ceva pe chipul lui, mai ales în ochii 
lui, care o tulbura. 

De ce simțea furnicături prin trup? Se uită în jos şi îşi 
văzu sfîrcurile întărite împungînd cămăşuța de mătase. 

Luis o privea insistent şi ea se uită furioasă în 
adîncul ochilor lui căprui. Oare o atinsese în timp ce 
dormea? Nu era sigură, aşa că nu putea să-l acuze. 
Avea o senzaţie ciudată, dar poate că era efectul visului 
ei uluitor de senzual. Se acoperi repede cu neglije-ul. 

— E foarte cald, spuse el ridicîndu-se de pe pat şi 
începînd să-şi arunce hainele grămadă pe jos. Bunicul 
nu vrea să instaleze aer condiționat. Zice că nu e bun 
pentru sănătate. Şi are deja optzeci şi trei de ani, cine 
ştie? Poate că are dreptate. 

Se duse la baie şi, peste cîteva clipe, ea auzi curgînd 
duşul. | 

Opt şi jumătate, observă ea cînd se uită la ceas şi 
ieşi pe balcon pentru a respira aerul răcoros al serii şi 


pentru a-şi limpezi mintea. 

— Oricît de mult mi-ar plăcea îmbrăcămintea ta, cred 
că ar trebui, totuşi, să te schimbi pentru cină, o tachină 
Luis, care veni încet în spatele ei îmbrăcat într-un halat 
de baie. 

— Aşteptam să termini tu, spuse ea trecînd pe lîngă 
el. 

Cînd ieşi, îl văzu purtînd un costum de seară şi răs- 
foind nişte hirtii. 

— Eşti incredibil de dezordonat, zise ea refuzînd să 
remarce cît de atrăgător părea. Nu închizi niciodată sti- 
clele sau nu iei niciodată ceva de jos? 

Cu siguranţă nu fusese el cel care îşi aranjase lu- 
crurile în sertare şi în dulapuri. 

— Ar trebui să-mi fii logodnică, nu soţie, spuse el 
scurt, după care îşi îndreptă din nou atenţia asupra 
hirtiilor. 

Acestea fiind zise, ea deschise dulapul şi ezită între 
două rochii. 

- Ne vom îmbrăca foarte formal, fiind prima seară, 
zise el fără să-şi ridice privirea. Aş putea să-ţi sugerez 
rochia albastră? Cred că-ţi va sta minunat. 

Emma rezistă impulsului de a o alege pe cealaltă, 
scoase de pe umeraş rochia turcoaz, îşi luă lenjerie cu- 
rată şi se duse în baie. 

Se privi în oglinda întreagă şi se simţi cuprinsă de 
aceeaşi senzație pe care o încercase prima oară cînd 
probase rochia. Era uluitor cît de regală putea să pară. 
Rochia de mătase cădea în falduri uşoare dintr-un corsaj 
care îi: scotea în evidență pieptul. Se simțea ca o prin- 
țesă în drum spre o premieră. Poate că, pînă la urmă, 
avea să ducă la bun sfirşit şarada aceea. 

— Superb, spuse Luis rămînînd cu răsuflarea tăiată în 

clipa în care ea îşi făcu apariţia în cameră. 

— E grozavă, nu? 

Intenționase să-l privească de sus, dar reacţia lui 
faţă de rochie fusese satisfăcătoare. 

— Grozavă, aprobă el, tonul lui ironizînd cuvîntul ales 
de ea, dar Emma refuză să se lase intimidată de el şi 
deschise o cutiuță cu bijuterii pe care o adusese cu ea. 

— Îmi pare rău că asta mi-a scăpat din vedere, spuse 
el şi răsuflarea caldă îi atinse ceafa cînd luă şiragul de 
perle care nu erau prea vizibil de false. 

| le puse la git şi ea îşi prinse o pereche de cercei 
asortaţi, încîntată de efectul general. 

— O femeie cu care orice bărbat ar dori să se în- 
soare, murmură el conducînd-o pe scară. 

Emma trase adînc aer în piept cînd Luis deschise 
uşa salonului, unde se aflau deja opt persoane. Ramon 
făcea parte din grup, observă ea posomorită; mai erau 
trei perechi şi un bătrîn care stătea pe un scaun cu 
spătar înalt şi tare, acela trebuind să fie bunicul lui Luis. 

Conversaţia încetă imediat ce apărură ei, iar bătrînul 
întoarse capul la fel ca şi ceilalți pentru a o privi. Totuşi, 
starea ei de nervozitate se schimbă în compasiune cînd 
el se chinui să se ridice repede. Stătu cîteva clipe cu 
mîinile încleştate pe braţele scaunului, pe chipul său ci- 
tindu-se durerea provocată de acel efort. După aceea, 
porni hotărît spre ei. 

— Ah, ştiam eu că trebuie să fie deosebită, spuse el, 
luîndu-i mîna şi ducîndu-i-o la buze într-un gest cava- 
leresc, zîmbind cu căldură. 

Emma fu cucerită imediat. Se aşteptase ca Don Ra- 
fael Quevedo să fie la fel de arogant ca nepotul său. 
Poate că fusese în tinereţe, dar acolo, printre prieteni şi 
rude, nu se vedea 'nici urmă de acest lucru — era o 

gazdă plăcută şi încîntătoare. Nu era la fel. de înalt ca 
Luis, dar, ţinînd seama de virsta şi de boala sa, se ținea 
chiar foarte drept. Ochii săi, pe un chip ridat de culoarea 
mahonului, îi aminteau ce cei ai nepotului său, numai că 
licăreau şi erau mai plini de umor. Cu părul său argintiu, 
era exact aşa cum îşi închipuia ea că trebuia să arate un 
bunic. 

— Bunicul tău nu ştie englezeşte? îi şopti ea lui Luis 
după ce Don Rafael o prezentase cîtorva prieteni ai săi 
şi soțiilor acestora. 

— Din păcate, nu. O să-ți traduc. Doreşte să guşti un 
foarte rar fino care a fost adus direct de la bodega 
-Special pentru tine. 

— Da, înțeleg. 

Era hotărîtă. Aceea era ultima ei şansă de a măr- 
turisi. Ar fi fost păcat să rateze prilejul de a conversa 
liber cu acel bătrîn minunat care continua să-i ţină mîna 
cu atita căldură. 

— Mulţumesc, Don Rafael, spuse ea în limba lui ma- 
ternă, ar fi o onoare să gust sherry-ul. 

Cu coada ochiului, avu satisfacția de a vedea că Luis 
rămîne cu gura căscată. Ramon, care stătea într-un colț 
al încăperii, păru să tresară violent. 

- Te rog să-mi spui „bunicule“, ca şi Luis. La urma- 
urmei, în curînd, vei face- parte din familie, spuse bătrînul 
bătîndu-i brațul uşor. Dar unde ai învățat spaniola? Luis 
nu mi-a spus că ştii limba noastră. 

— A fost o surpriză pentru această vizită. Am luat 
lecții. 

— Ei bine, sigur i-ai făcut o surpriză, niña, zise bă- 

i trînul rîzînd cînd văzu expresia. de uimire de pe chipul 
nepotului său. Poate că el şi Ramon au dişcutat în fața 
ta lucruri pe care n-ar fi trebuit să le:discute? 


— Bineînțeles că nu, bunicule, replică Luis aruncînd . 
spre ea o privire de avertisment, după care o luă de 
mînă şi i-o strînse cu putere, înainte ca ea să poată 
răspunde. Amanda e o sursă constantă de surprize şi 
încîntare pentru mine. 

Apariţia servitoarei cu nepreţuita sticlă de fino îi per- 
mise lui Luis să schimbe subiectul. Turnă în pahare pen- 
tru toată lumea, după care începu să discute despre 
meritele băuturii cu un bărbat în vîrstă despre care ea 
bănui că era un producător rival. 

— Bănuiesc că te-ai plictisit îngrozitor tot ascultind 
discuţiile astea despre struguri, recolte şi profit, spuse 
Don Rafael umplîndu-i din nou paharul şi părînd amuzat. 

— Ah, nu! Chiar mă interesează! zise ea şi zimbetul i 
se lărgi şi mai mult. 

În sinea ei, Emma se strîmbă. Nervozitatea o făcea 
să fie mai expansivă. Probabil că o credea complet 
nesinceră. 

— O să-ţi pun aceeaşi întrebare la sfîrşitul săptămînii, 
zise el rîzînd uşor. 

Maria apăru chiar în clipa aceea anunţînd că cina era 
servită, astfel că se duseră toți în sufragerie. Don Rafael 
insistă ca Emma să stea lîngă el. 

— Îmi place atît de mult să stau de vorbă cu tine, 
draga mea. Mi- ai făcut o surpriză extrem de plăcută. De 
cînd iei lecţii? 

— Ah, au fost nişte cursuri intensive, zise ea. Stu- 
diasem în şcoală, aşa că ştiam lucrurile de bază. 

— Înseamnă că ţii foarte mult la nepotul meu, dacă ai 
făcut un asemenea efort. 

- Aşa este, Abuelo. Îl iubesc foarte mult, spuse ea 
zimbindu-i lui Luis. 

Sincer, ar fi putut să încerce mai mult. Aproape că i 

se crăpă fața cînd zîmbi la rîndul lui. 

Cînd li se servi qazpacho-ul, ea îşi îndreptă atenţia 
asupra acestuia.. Părea delicios şi, automat, duse mîna 
spre lingură, oprindu-se, însă, la timp şi luînd în schimb, 
paharul cu apă din care sorbi puţin. Numai Luis păru să-i 
observe semigafa. Se uită furios.la ea şi schiță un zîm- 
bet disprețuitor. Ea îi aruncă unul grețos de dulce în 
schimb şi el îşi întoarse privirea. Pentru el era în regulă, 
dar anii în care ea mîncase la şcoală îşi spuneau cu- 
vîntul. Numai cei care înfulecau mai repede aveau 
şanse. 

— Acel Goya despre care ţi-am vorbit va fi scos la 
licitaţie la Christie's peste trei săptămîni, bunicule. L-am 
rugat pe Henry să-ți trimită un catalog, zise Luis cînd 
terminară supa. 

- Tabloul acela pe care l-am văzut în. holul de la 
intrare este un Goya autentic? îl întrebă ea pe Don 
Rafael şi Luis fu cît pe ce să se înece cu vinul. 

— Da, un,nebun, dar şi un mare geniu, spuse bunicul 
lui zîmbind. Îi ador. Mai am două tablouri pe care nu 
le-ai văzut încă. Voi avea plăcerea să ţi le arăt miine. 

Era un noroc că istoria artei fusese al treilea obiect 
studiat de Emma în primul an. de universitate. Cărţile 
fuseseră îngrozitor de scumpe, dar se 'dovediseră a fi 
fost o investiție. Dacă nu le-ar fi studiat, n-ar fi putut 
discuta în cunoştinţă de cauză despre Goya sau despre 
Picasso, atunci cînd se aduse vorba despre ei. 

Nu pricepea deloc de ce Luis părea atît de furios. De 
ce schimba atîtea priviri cu Ramon?. Sigur că voia ca 
iubita lui să pară inteligentă în fața bunicului său, nu? 
Don Rafael părea destul de încîntat. Numai Luis era de 
vină pentru că nu-i spusese dacă erau anumite subiecte 
despre care nu voia ca ea să vorbească. 


— Ai citit ceva din literatura noastră, Amanda? 

Emma aproape că îi simţi pe Luis şi pe Ramon ţinîn- 
du-şi respiraţia. Nevrînd să exagereze, zise: 

— Numai în traducere, Abuelo. 

— Bineînţeles. Ce anume ai citit? 

— Don Quijote şi cîteva din piesele lui Lorca. Acestea 
mi-au plăcut foarte mult şi am încercat să citesc şi cîteva 
poezii de-ale lui, dar mă tem că nu sună prea bine în 
traducere. Abia aştept să le citesc în original. 

Seara trecu repede. Emma străluci şi se simţi mi- 
nunat. Don Rafael era o companie interesantă, dar ne- 
potul său părea din ce în ce mai indispus pe măsură ce 
trecea timpul. Emma avusese grijă să nu bea prea mult 
alcool, aşa cum i se atrăsese atenţia, dar observă că el 
băuse foarte mult. Îl văzu pe bunicul lui privindu-l ciudat 
do multe ori. 

— Îmi cer scuze că ţi-am monopolizat iubita toată 
seara, Luis. lartă-mă. S-ar putea să mă bucur de com- 
pania ei numai săptămîna asta, în timp ce tu ai toată 
viaţa înainte, spuse el după ce plecară toți şi rămaseră 
singuri. 

O parte era adevărată, se gîndi ea cu tristeţe. Luis 
mormăi ceva în legătură cu o durere de cap şi că se 
simţea obosit şi o scoase din încăpere. 

— Mă doare, Luis, spuse ea cînd el o trase în sus pe 
scări. 

Singurul lui răspuns fu o privire întunecată şi pătrun- 
zătoare şi ea simţi că o strînge şi mai tare. 


CAPITOLUL 4 


— Şi acum, domnişoară, o să-mi spui exact cine eşti, 
îi ceru Luis aproape mîrîind şi împingînd uşa dormitoru- 
lui cu piciorul. 

— Ştii foarte bine cine sînt, spuse ea. 

Inima îi bătea foarte tare, dar încercă să nu-i arate cît 
de frică îi era. Masca îi căzuse şi, acum, ea avea în față 
o expresie plină de ură. 

— Ah, da, am uitat, zise el sarcastic, o cameristă care 
vorbeşte. spaniola aproape fluent, citeşte Dickens şi are 
destule cunoştinţe în legătură cu pictura şi literatura spa- 
niolă. Este cumva o specialitate a lanţului hotelier North- 
minster? 

— Crezi că toţi cei care lucrează într-un hotel sînt 
nişte idioţi, nu-i aşa? 

__ Else întunecă la față şi mai mult şi se apropie de ea. 
Emma tresări instinctiv, crezîmd că avea să o lovească, 
dar el o apucă de bărbie. 

— Ah, eşti foarte pricepută, aproape că m-ai păcălit, îi 
şuieră el în față. O femeie care pretinde că e virgină, dar 
stă în pat aproape dezbrăcată şi se face că doarme cînd 
intru eu; o femeie care răspunde şi geme atît de se- 
ducător atunci cînd nu rezist impulsului de a o mîngiia; o 
femeie care îşi foloseşte timpul în aşteptarea decolării 

mărindu-şi lista de. clienţi. Acum ştiu ce eşti — o foarte 
cultivată puta. 

Cuvîntul nu sună mai bine în spaniolă decît în en- 
gleză şi Emma ridică mîna să-l lovească. 

— Te disprețuiesc! strigă ea. Ai ştiut că n-am mai fost 
niciodată cu un bărbat şi, totuşi, m-ai atins cînd dor- 
meam. 

— Inocenţă insultată? zise el apucînd-o de braţ şi 
împingînd-o. Nu cred. 

Apoi îi luă poşeta şi i-o răsturnă pe masă. 

— Ce faci? 

— Cu informaţiile de-aici, zise el ridicînd paşaportul, 
Ramon o să poată afla pentru mine pînă miine, poate 
poimiine, tot ce vreau să ştiu despre tine. 

— Orice ai afla despre mine ţi-aş fi spus de bunăvoie, 
dacă m-ai fi întrebat. Dar nu te-a interesat. Eu n-am fost 
nimic pentru tine — am fost un simplu obiect pe care să-l 
foloseşti după bunul plac. 

— Ei bine, acum mă interesează, spuse el furios îm- 
pingînd-o într-un fotoliu şi aşezîndu-se în fața ei. 

— Sînt aproape în ultimul an ia universitate, începu 
ea, fiindu-i greu să gîndească limpede cînd el era atît de 
furios. Studiez engleza şi spaniola. Lucram la hotel ca 
să-mi achit suma cu care am depăşit contul. Nu mă 
descurc numai cu bursa. Sînt atitea cărţi pe care trebuie 
să le cumpăr şi, acasă, n-o am decît pe mama, care 
n-are bani. Ai fost răspunsul la rugăciunile mele: suma 
va îi achitată şi am reuşit să vin şi în Spania pentru a 
exersa limba. 

— Ai vreo dovadă pentru toate astea? o întrebă el 
neîncrezător. PE 

- Nu mi-am închipuit c-o-să am nevoie de aşa ceva, 
zise ea furioasă. 


59 


De ce naiba trebuia să o facă să se simtă ca o 
delincventă numai pentru că se comportase altfel decît 
se aşteptase el? 

— Atunci o să păstrez ăsta, zise el punînd paşaportul 
în buzunar. Cu atîtea antichități şi tablouri de preţ în jur, 
trebuie să înţelegi că nu ne putem permite să riscăm. 

Emma îi întoarse spăâtele cu un aer superior. Ar fi 
vrut tare mult să încerce din nou să-i tragă o palmă, dar 
ştia că nu avea nici o şansă în fața reflexelor lui. Să 
creadă ce voia; după ce avea să o verifice, trebuia să-şi 
ceară scuze. 

Scuze! Pe cine păcălea? Punea pariu că nu-şi ce- 
ruse scuze pentru nimic în viaţa lui. Se apucă să pună 
toate lucrurile la loc în poşetă. Cine naiba se credea de 
îi răsturnase poşeta şi îi luase paşaportul? 

- Întotdeauna te porţi ca o progenitură răsfăţată 
atunci cînd lucrurile nu ies aşa cum vrei tu? Sau o faci 
doar cu femeile? Te-ai născut prea tirziu, Luis. Te-ai fi 
simțit minunat pe vremea lui Franco. Pe atunci, femeile 
ştiau unde le era locul. Erau extrem de supuse. 

— Vrei să taci? spuse Luis aruncîndu-i o privire în- 
cărcată de furie, dar Emma o ignoră. 

— Ai fi fost unul din acei bărbaţi care au votat îm- 
potriva educatiei pentru femei, continuă ea, dar s-a-n- 
tîimplat. E oficial: şi femeile au creier. Unele din noi, îţi 
dai seama, ştim şi a doua limbă, iar altele... zise ea 
uitîndu-se la inel, vor de la bărbații lor mai mult decît să 
arunce bani în direcţia lor. 

— Taci odată! 

Ceva înăuntrul lui păru să plesnească şi țişni de pe 
scaun ca o panteră, repezindu-se spre ea. Emma se 
dădu înapoi, dar, la un moment dat, întîlni peretele şi 
se opri. 


— Nu ştii absolut nimic despre mine şi totuşi faci ase- 
menea afirmaţii, spuse el şuierător. 

— Uite cine vorbeşte, zise Emma. De ce te-a deranjat 
atît de mult cînd ai descoperit că ştiu spaniola? N-a fost 
numai pentru ceea ce tu şi Ramon aţi vorbit despre 
mine, deşi ar fi trebuit să fie. Ci pentru că eu eram 
camerista simplă şi drăguță cate ai crezut că sînt. Ți-aş 
fi spus că ştiu spaniola, dacă m-ai fi întrebat, dar nu te-a 
interesat. Nu voiai să ştii nici cum mă cheamă. Nu voiai 
decît o păpuşă pe care s-o găteşti şi s-o plimbi prin fața 
bunicului tău. A trebuit să plăteşti pentru una nouă, pen- 
tru că ai dat greş cu prima! 

El se întunecă la față şi ea.observă cum o venă de la 
timplă începu să-i zvicnească. 

— Şi ţi-ai zis că poți să-mi plăteşti cu aceeaşi mo- 
nedă? Ai ascultat informaţii confidenţiale legate de com- 
panie şi, pe urmă, m-ai făcut să par un idiot în faţa 
bunicului şi a prietenilor lui. Oricare ti-ar fi fost motivele, 
şi să nu-ţi închipui că m-ai convins cu povestea ta, cred 
că meriti o lecţie. 

O lipi de perete şi începu să o sărute cu asprime, 
muşcîndu-i buzele. Emma încercă să-l împingă, dar 
trupul lui era de neclintit. Apoi deschise gura să pro- 
testeze, dar'el profită de ocazie şi îşi împinse limba 
înăuntru. Emma simţi mirosul alcoolului şi îşi aduse 
aminte cît de mult băuse el în seara aceea. Trebuia să-l 
oprească. Fără să se gîndească, îşi înfipse unghiile în 
gîtul lui. 

EI scoase un strigăt de durere şi se dădu înapoi 
alătinîndu-se, dar, înainte ca ea să apuce să fugă, el îi 
Prinse brațele şi i le ţintui deasupra capului. 

~ la te uită, spuse el zîmbind sarcastic. N-a durat 
mult şi ţi-ai dat arama pe față. 


6l 


-— Ce credeai? C-o să stau cuminte să te las să faci 
ce vrei? 

- Probabil că te pricepi. Se pare că ştii totul în legă- 
tură cu mine — ce gindesc, ce simt — aşa că, ia spune-mi 
guapa, ce am de gînd să fac acum? 

“Emma încercă să-şi elibereze mîinile, dar el i le ținea 
ca într-o menghină. 

— O să-mi dai drumul şi n-o să mă mai atingi nicio- 
dată, spuse ea făcînd un efort pentru a-şi stăpîni tre- 
murul vocii. 

El clătină din cap încet şi ochii îi scînteiară ame- 
nințător în Ilumina slabă. 

— Te înşeli, spuse el. Vezi, nu prea mă cunoşti bine. 

Apoi, lăsă capul în jos şi, cînd buzele lui îşi începură 
atacul asupra buzelor ei, mîna care nu i le ţinea pe ale ei 
deasupra capului, îi mîngiie trupul cu insolenţă. 

— Nu, îngăimă ea zbătîndu-se şi încercînd să ridice 
genunchiul pentru a-l lovi, dar el stătea prea aproape, 
cu picioarele lipite de ale ei, astfel că ea era complet 
neputincioasă. 

Sărutul lui deveni din ce în ce mai lacom, fiind lipsit 
de orice subtilitate. Emma începu să se teamă şi mai 
mult, iar răsuflarea lui deveni mai fierbinte şi mai rapidă 
şi ceva tare şi inconfundabil îi apăsa burta. Îşi dădu 
seama că, zbătîndu-se, îl excitase. 

Trupul ei deveni rigid, pregătindu-se pentru inevitabil. 
Lacrimile începură să-i şiroiască pe obraji şi fiecare fibră 
a ființei ei tremura de spaima violării. 

- Te rog, Luis, îi spuse ea bărbatului care părea să 
nu mai-aibă nici urmă de om în el. Orice aş fi spus sau 
aş fi făcut, nu merit asta. Nimeni nu merită o asemenea 
pedeapsă. | 

- Poftim? spuse el dîndu-i drumul braţelor şi făcînd 

cîțiva paşi în spate, dar privind-o ca şi cum ar fi apărut în 
cameră de undeva din spațiu. 

Îi atinse uşor obrajii uzi şi se înjură încet. 

— Du-te şi pregăteşte-te de culcare, adăugă el obosit, 
după care ridică jaluzelele şi ieşi pe balcon. 

Încuind uşa în urma ei, Emma umplu cada şi se 
cufundă în apa caldă. Neobţinînd nici o alinare şi ne- 
putînd să mai plîngă, se înfăşură într-un halat de baie pe 
care-l legă în talie şi ieşi din nou. 

Luis era tot pe balcon, rezemat de balustrada din fier 
forjat. 

— Lasă-mă să mă duc acasă miine, spuse ea ră- 
mînînd destul de departe în spatele lui. O să spun că 
tatăl meu e bolnav. 

— Nu aici, spuse el apucînd-o de braţ şi trăgînd-o în 
dormitor, după care lăsă jaluzelele. 

Se trînti pe un fotoliu şi îşi trecu degetele prin păr. 

— Ai zis că n-ai tată. 

— Tocmai de aceea nu mă deranjează să spun că e 
bolnav. Te rog, Luis, nu mai pot continua cu mascarada 
asta. Mi-e frică detine. 

— Dios! Amanda, doar nu ţi-ai închipuit chiar că aş 
putea să-ți fac vreun rău! spuse el privind-o, apoi se uită 
în altă parte din nou. 

— Ai jucat foarte bine. 

— Nu crezi că, măcar, aş fi încercat să te dezbrac sau 
să mă dezbrac, dacă aş fi avut intenţia să... 

— Nu neapărat, zise Emma cu obrajii roşii de ruşine. 

Oare înțelesese totul greşit? 

— M-ai enervat atît de tare cu vorbele tale depre 
păpuşi şi cu tachinările legate de ruperea logodnei mele. 

— N-am ce să fac dacă ai conştiinţa încărcată. 

— Poftim? 

— Nu de aceea n-ai vrut să-mi spui motivul: pentru 
care tu şi Amanda v-aţi despărțit? 

El o privi îndelung. 

— Nu, zise apoi. 

— Da, bine, te şi cred, murmură ea îndepărtîndu-se. 

El întinse mîna să o oprească. 

— Le spui tuturor totul despre viața ta? 

Emma îi îndepărtă mîna. 

— Dacă mă-ntreabă, da. De ce nu? N-am nimic de 
ascuns. 

El-se gîndi puţin, după care ridică mîna cu palma în 
exterior într-un gest de înfrîngere. 

— Credeam că pot să-i ofer Amandei tot ce-şi -dorea, 
dar m-am înşelat. M-a lăsat pentru un duce scoţian care 
putea să le ofere un titlu ei şi copiilor pe care nu-i avea 
încă. 

Emma îşi întoarse privirea. Cuvintele ei despre unele 
femei care voiau mai mult de-la el decît bani căpătaseră 
altă semnificaţie decît cea pe care o intenţionase ea. 

- Asta nu justifică felul în care te-ai purtat cu mine. 

Luis clătină din cap. 

— Pentru prima oară, sîntem perfect de acord. 

Ea bănui că acela era lucrul cel mai apropiat de o 
scuză pe care avea să-l obțină. 

— Nu pot să mai rămîn aici. Trebuie să plec. Ce-o 
să-i spui lui Don Rafael? 

— Nimic, pentru că n-o să pleci. Îţi jur că, oricît de 
mult mă vei mai provoca pe viitor, nu te voi mai atinge 
nici măcar cu un deget. Avem o înţelegere, Amanda. 
Trebuie să joci rolul logodnicei.mele, pentru care se pare 
că ai un talent înnăscut, pînă sîmbăta viitoare. Atunci te 
voi urca într-un avion cu destinaţia pe care o vei voi şi 
afacerea noastră se va încheia. 

— Şi dacă refuz? 

— Atunci eu o să mă înfurii, iar bunicul o să fie dis- 
trus. Nu l-am mai văzut atît de bine dispus dinainte să se 
îmbolnăvească. Numai tu ai reuşit asta, în caz că nu ţi-ai 
dat seama. 

— Eşti un-porc, Luis. 

El acceptă încuviințînd scurt din cap. Poate credea 
că fusese un compliment. 

— Mă duc să mă spăl pe dinţi, zise el ridicîndu-se. 

Imediat după ce uşa se închise în urma lui, Emma îşi 
puse repede o cămaşă de noapte şi se strecură în pat. 
Săptămîna aceea avea să fie infernală, dar Luis se pri- 
cepea la oameni, ştia că avea să rămînă. Nu ar fi putut 
să-l rănească intenţionat pe acel bătrîn minunat care o 
primise în casa lui cu atîta plăcere. Nu pricepea cum de 
ei doi erau rude. 

Sărmanul Don Rafael. Oare Luis îi vă spune, pînă 
la urmă, că s-au despărţit, dacă trăia mai mult decit îi 
spuseseră doctorii? Emma se cutremură. Ştia că era 
problema lui Luis, dar înainte să plece, avea să se asi- 
gure că el era conştient de faptul că asemenea şocuri îl 
puteau omorî pe bătrîn. 

Uşa băii se deschise şi Luis veni spre pat. Luă un 
pahar de apă de pe noptieră, bău puţin, după care des- 
făcu cordonul halatului şi îi dădu drumul acestuia pe jos. 

Emma deveni rigidă şi inima începu să-i bată cu pu- 
tere. Era gol puşcă! În ciuda fricii, îşi lăsă privirea 'să 
coboare şi mai mult şi văzu o pereche de bikini albi 
foarte sumari. 

— Buenas noches, guapa, murmură el, urcîndu-se în 
pat şi stingînd veioza, fără să fie conştient de dezastrul 
pe care tocmai îl provocase. 

Emma nu-i răspunse. Stătea ca un cadavru rigid în 


întuneric. Patul era imens. Ar fi putut evita cu uşurinţă 
să-l atingă, dar nu îşi putea păcăli creierul că el nu era 
acolo. În întuneric îi era foarte uşor să-şi amintească 
teama pe care o simţise atunci cînd crezuse că voia să 
o violeze. Se întoarse pe partea cealaltă şi se agăță de 
margine într-un efort de a-şi controla trupul; începuse 
să tremure. 

În zadar. Tremurul ei făcea să vibreze tot patul. 

- Ce este? întrebă el în şoaptă. 

— Nimic. N-am nimic, zise ea ţinîndu-se şi mai strîns 
de marginea patului. 

Îl auzi oftînd şi întorcîndu-se şi apoi el începu să-i 
mîngie spatele uşor. Trupul i se opri din tremur, de- 
venind rigid. 

— Emma, spuse el încet şi îi repetă numele de cîteva 
ori în timp ce îi masa spatele uşor. 

Păru să ştie instinctiv că folosirea numelui ei ade- 
vărat o va linişti mai mult decit orice altceva. 

— Aşa-i mai bine, spuse el cu o.voce catifelată. N-o 
să-ţi fac rău niciodată, îți promit. Trebuie să-nveți să ai 
încredere în mine. Vino încoace. 

Emma scoase o exclamaţie uşoară de protest cînd 
braţele lui puternice o ridicară şi o ţinură strîns lîngă el. 

— Şşş, spuse el ţinîndu-i capul lipit de pieptul lui şi, în 
creierul ei nu răsunau decît bătăile inimii lui. Nur te țin 
aşa ca să profit de tine. Te ajut să te linişteşti, pentru că 
regret ce s-a- ntîmplat. 

— Nu-mi spune că o să-ţi ceri scuze, zise ea cu 
amărăciune. 

— Ba da. Îmi pare rău, Emma. Am mers prea departe. 
M-ai înfuriat atît de tare şi credeam. că eşti o femeie mai 
dură. Mă tem că m-am obişnuit prea mult cu genul ăsta. 
Trebuie să mă ierti. 

Trebuia? Nici măcar nu putea să-şi ceară scuze ca o 
persoană normală. Trebuia să rogi să fii iertat, nu să 
ceri. 

- Mi-a fost groază, spuse ea suspinînd. 

— Îmi pare nespus de rău, chica. îţi înțeleg supă- 
rarea. Ai dreptate să mă disprețuieşti pentru lipsa de 
control, dar îți dau cuvîntul meu că nu se va mai întîmpla 
niciodată. Acum culcă-te, zise el sărutînd-o uşor pe 
obraz. Miine dimineaţă o să te simţi mai bine şi eu voi: 
încerca să mă revanşez. 

El o ţinea strîns, dar nu era ceva ameninţător şi ea 
simţi cum tremura din ce în ce mai puţin. Îi promisese că 
nu avea să-i mai facă rău niciodată şi ea trebuia să-l 
creadă. Dar să se culce? Era nebun dacă-şi închipuia că 
putea să adoarmă stînd aşa, aproape întinsă pe el. 

Parfumul after shave-ului său îi gîdila nările. Se în- 
trebă ce marcă folosea. Nu îl mai întîlnise pînă atunci, 
probabil că nici unul din cei pe care îi cunoscuse nu şi-l 
puteau permite. Orice ar fi fost, era excelent. Trebuia să 
adulmece toate sticlele din baie ca să afle ce era şi, cînd 
se întorcea în Anglia, poate reuşea să ia un eşantion din 
cele oferite de marile magazine. 

Închise ochii. Zece minute mai tirziu, parfumul minu- 
nat, mîngiierea ritmică a părului şi bătăile inimii lui se 
combinară făcînd-o să adoarmă. 


CAPITOLUL 5 


Emma se trezi auzindu-l pe Luis cîntînd în baie. Ar fi 
putut să închidă uşa, îşi spuse ea, dar în afară de acea 
iritare față de neglijenţa. lui, descoperi că nu mai era 
supărată pe el. O mîngiiere, o scuză şi numele ei rostit 
după ce spusese că nu avea să o facă, şi ea îi iertase 
libertăţi pe care nici un bărbat nu ar fi trebuit să le aibă 
față de ea. Era nebună, îşi spuse ea uimită, în timp ce 
se rezemă de perne pînă cînd avea să se elibereze 
baia. 

— Ah, te-ai trezit, zise Luis intrînd în dormitor îm- 
brăcat cu pantaloni de călărie şi o cămaşă albă şi targă, 
descheiată la git. Dă- mi voie să-ți spun că mi-a făcut o 
deosebită plăcere să te simt ghemuită lîngă mine în 
somn azi-noapte. 

Se aşeză pe marginea patului şi îi zîmbi degajat. 

— Tremurul a-ncetat? o întrebă el şi întinse mîna pen- 
tru a-i atinge braţul. Bine. Acum du-te şi pregăteşte-te. 
Mergem să călărim. 

Emma se îngrozi. Pantalonii de călărie nou-nouţi 
cumpăraţi de la Londra se aflau la fundul valizei şi ea 
sperase că acolo au să rămînă.. 

— Am înţeles, stăpîne, mormăi ea, dar nu făcu nici o 
mişcare. 

Un zîmbet larg apăru pe chipul lui. 

— Poţi să-mi spui Luis. Poate că, după nuntă, o să fie 
mai potrivit „stăpîne“ 

Ea se strîmbă, dar el continuă să zîmbească. Oa- 
menii care erau în formă dimineaţa erau atit de ener- 
vanti. Nu îşi dădeau seama că alții aveau nevoie de trei 
ceşti de ceai şi două felii de piine prăjită înainte să fie 
sociabili? 

— Haide, Amanda, am întirziat deja. O să avem mai 
puţin de o oră înainte de micul dejun. 

Un zgomot de protest al stomacului ei îi răspunse. 

— Nu pot să călăresc fără să mănînc nimic, se plînse 
ea. O să-mi vină rău. 

Ştia că se purta ca o smiorcăită; poate se ducea fără 
ea. 

— Poţi să iei o chiflă cînd o să treci pe lîngă bu- 
cătărie; asta ar trebui să-ţi ţină de foame, zise el, după 
care, fără să mai adauge nimic, trase pătura de pe ea. 

— Eşti un nesuferit! zise ea ducîndu-se la baie. 

La întoarcere, văzu pe noptieră o tavă cu două chifle 
calde, un borcănel cu unt şi unul cu gem şi un pahar cu 
suc de portocale. 

— Grăbeşte-te, te rog, spuse Luis aşezîndu-se pe un 
fotoliu şi îndreptîndu-şi atenţia asupra unuia din nelip- 
sitele dosare care nu se aflau niciodată departe de el. 
Dimineţile şi serile sînt singurele momente în care e 
plăcut să fii afară aici, în timpul verii. 

Emma rupse o chiflă şi îi adulmecă minunata aromă. 

— O să termin repede, zise ea ungînd-o cu un strat 
gros de unt şi privind cu satisfacție cum acesta începu 
să se topească. N-am cîştigat degeaba concursul anual 
de mîncat plăcinte. 

— Poftim? întrebă el ridicîndu-şi privirea nedumerit. 

— O glumă, spuse ea ştergîndu-şi firimiturile de la 
gură cu dosul miinii. N-ai cum să înţelegi. 

— Ah! exclamă Luis deloc curios, întorcîndu-se la 
lucrul lui. 

Se însufleţi iarăşi cînd o conduse la grajduri. Fiecare 
cal fu salutat pe nume şi mîngiiat cu dragoste şi el păru 
să nu vadă că Emma îl urma abătută. Caii de acolo nu 
semănau deloc cu cei de la şcoala de călărie pe care o 
frecventase pentru scurt timp la unsprezece ani, cînd 
fusese nebună după cai. Făcea curățenie la grajduri şi, 
în schimbul muncii, proprietarii îi dăduseră iecţii, însă 
acum îşi dădu seama că acei cai trebuiau să fi fost 
refugiați de la ecarisaj. Cei pur-sînge de aici probabil că 
ar fi făcut grevă mai degrabă decît să împartă grajdurile 
cu ei. 

— Cred că ar trebui să-ţi spun că nu prea mă pricep 
la călărit, spuse ea cînd toate speranţele de a reuşi să 
facă faţă situaţiei într-un fel se spulberară în clipa în care 
văzu înălțimea acelor brute. 

Nu-i plăcea să recunoască un defect în faţa lui Luis, 
dar, ori făcea acest lucru, ori vreunul din acei monştri îi 
simţea incompetenta şi profita de ocazie pentru a o duce 
în galop pînă în localitatea învecinată. 

— Cît de mult te pricepi? o întrebă Luis scotînd nasul 
din coama unui cal şi întorcîndu-se spre ea încruntat. 

În mintea ei, Emma se văzu în copilărie, călărind la 
trap într-un ţarc. Era greu de spus cine era mai plictisit: 
fata care conducea calul sau acesta, care avea o vîrstă 
destul de înaintată. 

Se uită furioasă la grăjdarul care nu îşi luase ochii de 
la şezutul ei de cînd intraseră. în grajd, după care se 
întoarse spre Luis. 

— Pot să merg la trap sau într-un galop uşor, dar 

n-am galopat niciodată. 

Acest lucru nu o deranjase niciodată, dar, cînd văzu 
uimirea. de pe chipul lui, simţi că nu era în stare de 
nimic. ` 

— Şi nici n-am fost să schiez, să navighez cu iahtul, 
să mă scufund, ori la Ascot sau la paradele de modă de 
la Paris, zise ea furioasă. 

În timp ce vorbea, îşi dădu seama cît de copilăroasă 
părea. Ce naiba avea bărbatul acela de o făcea să se 
poarte astfel? Dar, odată ce o spusese, nu putea să-şi ia 
cuvintele înapoi, aşa că îl privi sfidătoare. 

EI îi susținu privirea calm, dar ea zări un zîmbet uşor 
pe buzele lui. 

— Ştiam că, dacă o să caut în continuare, o să gă- 
sesc un lucru pe care-l avem în comun, spuse el. 

Ea îşi înălță spriîncenele întrebătoare. 

— Nici eu n-am fost la paradele de modă de la Paris, 
zise el şi amîndoi izbucniră în rîs. 

Tensiunea fu alungată din atmosferă şi ea îşi spuse 
să încerce să-şi țină gura pe viitor. 

— Ai cel mai frumos ris pe care l-am auzit vreodată, 
spuse el mîngiindu-i obrazul uşor cu palma. 

Tocmai voia să se întoarcă din nou, cînd, văzu focul 
aprins în locul pe care îl atinsese cu puţin înainte. Ea 
roşi şi mai tare sub privirea lui surprinsă. 

Apoi îi întoarse spatele şi încercă să-şi controleze 
emoțiile. Probabil că din cauza incidentului din seara 
precedentă era atît de sensibilă acum la gesturile lui. 
Săptămîna aceea se transforma într-un adevărat carusel 
— plină de suişuri şi coborîşuri. 

— Miguel! Pune şaua pe Estrella! 

Ea răsuflă uşurată cînd el se depărtă pentru a da 
acel ordin. 

Grăjdarul îşi luă ochii de la posteriorul ei şi Emma îi 
văzu mărindu-se de uimire. 

— Es para niños, señor, spuse el rîzînd. 

— Fă ce ţi-am spus, zise Luis pe un ton care nu mai 
lăsa loc pentru discuţii, iar celălalt plecă repede. 

— A spus că e numai pentru copii, zise Emma, închi- 
puindu-şi un ponei Shetland care era ţinut special pentru 
copilaşii care veneau în vizită. 

De ce nu-i spusese de dimineaţă că nu ştia să călă- 
rească şi, astfel, ar fi fost scutită de atîtea umilințe? 

Luis ridică din umeri. 

— Pentru că e calul cel mai liniştit pe care-l avem. Ar 
putea să explodeze o bombă sub ea, că tot nu te-ar 
arunca din şa. E cam înceată, dar încearc-o astăzi, cînd 
eşti mai neliniştită, iar mîine o să alegem un cal mai iute. 

Emma nu fu convinsă că Luis nu profita de ocazie 
pentru a rîde de ea, pînă cînd Estrella nu fu. adusă în 
curte. 

— Eşti superbă! exclamă ea întinzînd mîna pentru a-i- 
mîngiia semnul alb sub formă de stea pe care-l avea în 
frunte şi care, evident, îi adusese acel nume. 

Luis zîmbi, scoase o cutie cu bomboane şi îi dădu 
iepei una. 

~ Nu arăţi prea rău pentru vîrsta ta, nu? spuse el 
'mîngiind-o pe cap în timp ce ea ronţăia lacomă. 

Apoi îi dădu cutia Emmei. 

— Cu astea funcționează, Amanda. Dacă dă semne 
de încetineală, dă-i una şi o să mai meargă cinci minute. . 

Emma începu să rîdă, dar grăjdarul clătină din cap: 

— Es verdad, señorita, n-o să cîştigaţi nici un premiu 
cu ea. 

Emma îi luă mîna pentru a se sprijini şi o încălecă pe 
Estrella. Tot se mai simţea ca şi cum s-ar fi aflat pe 

acoperişul unui zgirie- nori, dar se bucură de siguranța 
pe care i-o dădea iapa. 

— O să fiu încîntată dacă o să mă-ntorc întreagă, 
spuse ea glumind numai pe jumătate. 

Grăjdarul zîmbi.- 

— Ah, o să vă aducă întreagă, señorita, dar s-ar pu- 
tea să se întunece pînă atunci. 

— Pune şaua pe Hierro, Miguel! îi ceru Luis cu o voce 
care îi şterse imediat zîmbetul de pe față. 

— Am înţeles, señor, spuse grăjdarul şi dădu fuga 
să-l aducă. > 

Acum avea să i se ţină o prelegere în legătură cu 
prietenia cu. servitorii, îşi spuse ea, dar Luis o privi 
Zîmbind. 

— Stai bine? o întrebă şi ea încuviință. Uite, hăţurile 
se țin aşa, zise el arătîndu-i. 

— Ah, da, acum mi-aduc aminte, spuse ea petrecînd 
cureaua de piele printre degete aşa cum îi arătase. 

Apoi, el se aplecă să-i aranjeze scara şi ea fu chiar 
mişcată de grija pe care i-o arăta. 

Atmosfera aceea liniştită fu tulburată, însă, în clipa în 
čare ea'văzu ealul pe care îl adusese Miguel. Fu atit de 
şocată, încît rămase cu gura căscată şi scoase o înju- 
rătură colorată. 

— Scuze, murmură ea, cînd Luis o privi. încruntat, iar 
Miguel zîmbi. 

Tinea cu greu cel mai imens armăsar pe care îl vă- 
zuse ea vreodată. 

— E unul din cei patru cai ai Apocalipsului, îngăimă 
ea şi i se tăie respirația cînd calul scăpă din mîna lui 
Miguel şi se ridică nerăbdător pe picioarele din spate. 

Luis apucă hățurile, linişti animalul şi îl încălecă ime- 
diat. Fizicul' puternic şi pielea sa lucioasă, aproape 

albăstruie, arătau că avea un pedigree excelent şi că 
primea o îngrijire minunată. Era un aristocrat, la fel de 
arogant ca stăpînul lui şi ea trebui să admită că, îm- 
preună, ofereau o privelişte impresionantă. 

— O să mergem în direcția aceea, spuse Luis arătînd 
spre o potecă bătătorită care părea să sė întindă la 
nesfîrşit. Va trebui să-i dau voie lui Hierro să alerge şi să 
te las singură un timp, altfel n-o să stea liniştit. N-o să 
lipsesc mult. O să te descurci. 

Calul părea deja agitat şi se smucea în hăţuri. În 
clipa în care Luis îi dădu pinteni, țîşni ca din puşcă, iar 
Emma începu să tuşească din cauza prafului stîrnit. 

— Nu ne supărăm, nu-i aşa, fetițo? spuse ea bătînd 
uşor iapa cu palma, aceasta părînd să nici nu observe 
plecarea vijelioasă a tovarăşului ei de grajd. 

Apoi ieşiră încet din curte. Odată ce se obişnui cu 
mişcarea aceea, Emma se relaxă şi începu să se simtă 
bine. Adierea vîntului cald care îi răvăşea părul era în- 
'viorătoare şi, în aer, se simțea parfumul de rozmarin şi 
levănţică sălbatică, plante care erau strivite sub copitele 
Estrellei. 

Asemenea unui ponei de plajă care străbătea ace- 
eaşi porțiune de nisip în fiecare zi de vară, Estrella 
părea să ştie exact încotro mergea. În curînd, Emma 
renunță să mai pretindă că o conducea şi începu să 
privească în jur. Poteca pe care mergeau părea ne- 
sfirşită. De ambele părţi vedea butuci de vie plantați pe 
şiruri drepte şi, în spatele ei, se înălța vila în toată splen- 
doarea ei. 

În locul acela nu se vedea nici urmă de secol două- 
zeci; probabil că şi. bunicul lui Don Rafael călărise pe 
poteca aceea şi totul arătase absolut; la fel. Continuitatea 
vieţii o înveseli. Trase adînc aer în piept, îl dădu afară şi 

se simți împăcată cu natura. Unele lucruri îți rămîneau 
întipărite în minte pe vecie. Ştia că acel moment trăit în 
Andaluzia avea să fie unul din acestea. 

Un tropot de copite şi un nor de praf anunţară întoar- 
cerea lui Luis. Furată de gînduri, Emma aproape că ui- 
tase de el: Vîri încă o bomboană în gură Estrellei şi 
zîmbi fericită. O fi el cel mai enervant bărbat pe care îl 
cunoscuse vreodată, dar îi ierta multe pentru faptul că îi 
oferise o asemenea experienţă. 

— Am venit să-mi cer scuze, zise el luat prin surprin- 
dere de modul prietenos în care îi întimpină ea. Nu-mi 
trecuse prin cap că n-ai şti să călăreşti sau că n-ai vrea 
să.mă însoțeşti. M-am gîndit să fie ceva plăcut. 

— E extrem de plăcut, spuse ea şi începu să rîdă cînd 
îl văzu nedumerit. 

— Ceea ce ai spus despre faptul că nu prea te pri- 
cepi... n-a fost adevărat, nu? o întrebă el. Acum pari în 
largul tău... ai o ţinută naturală... 

Emma simți un val de mînarie şi zîmbetul i se lărgi. 

- A fost adevărat, mărturisi ea. N-am mai călărit de 
la unsprezece ani. 

— Dios! Ar trebui să-mi iau gitul. 

Văzînd că nu-i venea să creadă că cineva ar fi putut 
să nu călărească atîtia ani, Emma începu-să rîdă uşor. 
El o privi zîmbind, pînă cînd ea îşi aminti ce spusese el 
mai devreme despre rîsul ei şi se opri brusc. 

— Eşti incredibil de norocos că ai toate astea, zise ea 
făcînd un gest larg, în speranţa că el nu avea să-i ob- 
serve stînjeneala. 

El încuviință şi se aplecă spre ea. 

— lar tu, señorita, eşti incredibil de frumoasă. 

Obrajii ei luară foc din nou, dar Luis păru să nu ob- 
serve. Îi dădu pinteni lui Hierro pornind în galop şi, în 


scurt timp, deveni o pată mică în depărtare. Ea ar fi vrut 
ca el să-şi țină remarcile personale pentru sine; îi era 
mult mai uşor să-i ţină piept cînd era sarcastic şi cu aere 
de superioritate decît atunci cînd se purta frumos. Bine- 
înțeles, asta era! Ce proastă fusese! Acela era motivul 
pentru care îi făcea complimente. incidentul din seara 
precedentă. Spusese că avea să-şi ia revanşa şi de 
aceea se purta altfel. Nu vorbea cu adevărat serios; 
acela era felul în care îşi răscumpăra greşelile. 

Emma răsuflă uşurată. Bine că îl înțelegea, altfel ar fi 
riscat să se facă de rîs. Scoase două bomboane şi în- 
cercă să o facă pe Estrella să pornească într-un galop 
uşor. Poate că, a doua zi, trebuia să ceară un cal mai 
iute. Ar fi fost minunat dacă ar fi învățat să meargă în 
galop. Se întrebă dacă fusese sincer cînd îi spusese că 
avea o ținută naturală. 


— Dumnezeule, sînt moartă de foame. Aerul acesta 
curat şi mişcarea; nu sînt obişnuită, spuse Emma luînd 
încă o felie de tortilla sub privirea binevoitoare a lui Don 
Rafael, care o încurajă să măniînce cît voia de mult. 

Se aflau pe terasa estică de unde se vedea via prin- 
cipală. Deşi Don Rafael nu mai putea să inspecteze viile 
zilnic, zicea că putea să vadă destul de multe privindu-le 
la distanţă şi de aceea îi plăcea să stea acolo. 

-— Se întîmplă atît de rar în ziua de azi să vezi o 
femeie mîncînd cu poftă şi nu învîrtind mîncarea în far- 
furie de parcă ar fi otrăvită. 

Emma şovăi. Oare, în felul lui, bunicul lui Luis voia să 
spună că era lacomă? Îi întîlni privirea deschisă, îşi dădu 
seama că nu era aşa şi îşi puse o felie de pepene pe 
farfurie. Dacă mîncatul cu poftă ar fi;fost principalul lucru 
pe care l-ar fi căutat Don Rafael la-viitoarea nepoată, 

atunci ea ar fi putut să-şi elimine rivalele cu uşurinţă. 

Emma îi aruncă o privire lui Luis, care îi zîmbi. Era 
liniştit şi ea se bucură de acest lucru atît cît dura. După 
ce se întorseseră de la călărit, se duseseră în cameră să 
facă un duş şi ea observase că paşaporiul îi fusese pus 
la loc în poşetă. Acum, că ştia de ce se purta Luis atît de 
bine, descoperi că-i era mai uşor să se relaxeze în pre- 
zenta lui şi i se părea firesc să converseze cu bunicul lui. 
Simţi imediat că Don Rafael era foarte ataşat de pă- 
miîntul său. Se părea că îi făcea plăcere cînd îi punea 
întrebări şi ea ar fi stat de vorbă cu el toată ziua, dacă 
n-ar fi venit Maria să spună că era ora lui de odihnă. 

— Chiar ai vrea să vizitezi bodega şi să înveţi mai 
multe despre producerea sherry-ului sau ai zis totul doar 
ca să-i faci plăcere bunicului? o întrebă Luis pe un ton 
amuzat după ce plecă bătrînul. 

Emma roşi. O deranja faptul că Luis îşi închipuia că, 
în ultimele două ceasuri, jucase teatru. 

— Aş vrea să merg odată, oricînd găseşti de cuviinţă. 

— Nici un moment nu e mai bun decit cel prezent, 
spuse el ridicîndu-se. N-o să-l deranjăm pe Carlos. O să 
conduc eu. Am o maşinuţă pe care o folosesc uneori. 

— Întîi vreau să mă duc pînă la toaletă, zise ea şi îl 
văzu strimbîndu-se uşor. 

lubitele lui obişnuite nu vorbeau cu glas tare despre 
nevoile fiziologice fireşti? Va trebui să nu uite să spună 
că se duce să-şi pudreze nasul data viitoare. Oamenii 
chiar spuneau astfel de lucruri? Se gîndi la unele din 
cele mai grosolane expresii pe care le foloseau prietenii 
ei şi zîmbi. Probabil că Luis ar fi leşinat dacă le-ar fi 
auzit. 

— Ne întîlnim la intrare, spuse el întrerupîndu-i şirul 
gîndurilor şi se depărtă. 

Cînd coborî în fugă treptele şi văzu maşinuţa lui Luis 
— un Porsche roşu ca sîngele — izbucni într-un hohot de 
rîs. 

— Nu-mi spune, ai un abțibild în spate pe care scrie 
„Cealaltă maşină a mea e un Mini“, zise ea. 

Luis păru nedumerit, ceea ce o făcu să rîdă şi mai 
tare. 

— Habar n-ai ce spun, nu? îl întrebă ea. 

Luis admise că habar nu avea şi se aflau în drum 
spre Jerez de la Frontera cînd ea reuşi să-i explice. 

— Vezi tu, majoritatea oamenilor care spun că au o 
maşinuță, vorbesc serios şi, mai mult, aceasta e o rablă, 
iar uneori găsesc că e amuzant să lipească un abțibild 
pe geamul din spate pe care scrie „Celalată maşină a 
mea e un Porsche“. 

Luis zimbi politicos şi ea se hotărî să schimbe su- 
biectul. Avea simţul umorului, zărise. unele licăriri, dar 
era ca şi cum n-ar fi vrut ca alții să ştie de existenţa 
acestuia. 

— Ai iubit-o pe Amanda? îl întrebă ea. 

Întrebarea ieşi mai brusc decît intenţionase ea şi o 
avea în minte din seara precedentă. 

El îi aruncă o privire, după care se uită din nou în 
față. Ea observă că-şi încleştase mîinile pe volan. 

— Ei bine? insistă ea văzînd că el nu avea de gînd să 
răspundă. 

El oftă. 

— Îmi aminteşti de un căţel pe care l-am avut în co- 
pilărie. Dacă reuşea să intre într-una din camerele de jos 
şi prindea o pernă, nu se lăsa pînă cînd nu scotea tot din 
ea. i 

— Cum îl chema? întrebă ea şi începu să rîdă. 

— Spune-mi că eşti aşa cu toată.lumea şi că nu m-ai. 

ales pe mine special ca să mă provoci. 

Emma zîmbi. 

— Nu mi-ai răspuns la întrebare. 

— Numele lui era Picaro. Era un nebun şi jumătate, 
nimeni nu putea să-l stăpînească, zise el zîmbind. 

— La prima întrebare. 

Luis deveni serios. 

—- Amanda — frumusețe fără cusur, murmură el, 
aproape pentru sine. Părea să fie exact cum aş fi vrut să 
fie soția mea. Momentul era potrivit şi ea era de acord. 
Hotăriserăm chiar şi numele primului născut. Şi nu, nu 
pot să-ți răspund la întrebarea asta. 

Continuară să meargă păstrînd tăcerea un timp. 
Emma îi sesiză durerea, dar nu putu să nu se gîndească 
la faptul că el avusese noroc. Pentru prima oară în viață 
îşi tinu gura şi rezistă impulsului de a-i spune ce gîndea. 

— Deci, guapa, eu ţi-am răspuns la întrebare. Îmi 
răspunzi şi tu acum? 

Emma tresări. În ultimele cîteva minute se întrebase 
care ar fi fost varianta Amandei în legătură cu situaţia 
respectivă. 

— Nu mi-ai răspuns, zise ea. Te-am întrebat despre 
iubire. 

— lubire, zise Luis lovind volanul cu latul palmei. Cum 
poate cineva să spună cu mîna pe inimă că este în- 
drăgoștit? Cum se poate şti? 

Emma începu să rîdă. 

— Îți mulțumesc, Luis, mi-ai răspuns cît se poate de 
clar. 

El o privi nedumerit. 

— Ce vrei să spui? 

Ea clătină din cap. 

— Nu mai zic nimic. Ai spune că încerc să te provoc 

din nou şi, ca răspuns la întrebarea ta, n-o fac inten- 
ționat, mă rog, de cele mai multe ori n-o fac, se întîmplă 
doar. 

Luis se gîndi cîteva clipe.. 

— Aş vrea să ştiu cum ţi-am răspuns la întrebare şi 
de ce ai rîs. 

- Ba nu. Te-ai supăra dacă ţi-aş spune. 

— Ba n-o să mă supăr. 

Emma ridică din umeri. 

— Dacă trebuie să stai să te întrebi dacă eşti în- 
drăgostit sau nu, e semn sigur că nu eşti. 

— Şi doamna e expertă în astfel de lucruri, nu? 

— Ti-am spus c-o să te superi, zise ea întorcînd capul 
şi uitîndu-se pe fereastră. 

Ajunseră la marginea localităţii Jerez şi Emma se 
îndreptă în scaun fascinată. Fiecare clădire părea să fie 
o bodega ce făcea reclamă la degustarea de sherry. 

— Sînt o mulţime, zise ea. Oare ciîţi barili sînt acolo? 

Luis încetini pentru a intra în curtea unei clădiri 
imense văruite care avea într-o parte scris numele lui de 
familie. 

- În orice moment, în pivnițele din Jerez se -matu- 
rează peste un milion de barili. 

— Extraordinar. 

El zîmbi în semn de răspuns. Părea.să o fi iertat. 

— De ce se află bodega în Jerez cînd cultivați 
strugurii în Sevilla? întrebă ea. 

Ochii lui căprui se încrețiră la colţuri cînd zîmbi şi ea 
simţi că îi făcea plăcere să discute, în sfirşit, despre un 
subiect apropiat inimii. 

- Ca-să ne conformăm regulamentului de denomina- 
cion, spuse el, după care se apucă:să-i explice că exista 
numai o anumită zonă în Spania, ciunoscută sub denu- 

mirea de triunghiul sherry-ului, unde erau condiţii propice 
pentru apariția unei substanțe numite flor la suprafața 
vinului, care -era esenţială pentru producerea celui mai 
bun sherry. 

Cînd vorbea, trăsăturile îi prindeau viaţă, orice urmă 
de severitate îi dispărea de pe chip şi ochii îi străluceau. 
Emma era fascinată de transformare şi continuă să-i 
pună întrebări. Producerea sherry-ului era un subiect la 
care nu se gîndise niciodată, dar după ce făcură turul 
acelei bodega şi el insistase să guste vinul în diverse 
etape de păstrare, Luis reuşise să-i transmită o bună 
parte din entuziasmul său: 

După aceea, merseră să ia masa de prînz într-un 
frumos restaurant situat în pădurea din Jerez. 

— Trebuie să fie minunat să ai o slujbă care-ţi place, 
spuse ea în timp ce mîncau. Eu am lucrat în fabrici, 
magazine şi localuri, dar cred că, într-un fel, au fost 
bune. Atunci cînd mă satur să scriu eseuri, mă gîndesc 
cum ar fi să muncesc într-o fabrică de gem. sau să curăţ 
după alţii tot restul vieţii. Chestia asta dă rezultate întot- 
deauna şi mă face să depun eforturi şi mai mari pentru o 
notă mai bună şi o slujbă decentă la sfîrşitul facultății. 

Luis roti piciorul paharului între degete şi încuviință 
îngîndurat. 

Încurajată .de armonia pe care o simțea între ei în 
clipa aceea, Emma continuă: 

- Îi sînt datoare şi mamei. Sînt singurul ei copil, aşa 
că a renunţat la multe ca să pot merge la.universitate. 
Doreşte foarte mult să am ocazii pe care ea nu le-a avut 
în viaţă şi n-o s-o dezamăgesc. E tot ce pot să fac. 

Luis o studie cîteva clipe înainte să răspundă: 

— Cînd o-să te plătesc la sfîrşitul săptămînii pentru 
serviciile tale o să-ţi dau şi o primă. 

— Poftim? 

Îi trebui o clipă ca să priceapă. Şi, atunci, o duru mai 
mult decît dacă ar fi pălmuit-o. Trînti paharul pe masă şi 
pe fața de masă albă se întinse o pată mare, roşie. 

— Asta crezi? Chiar crezi că ţi-am povestit despre 
viața mea sperînd să obțin mai mulți bani de la tine? 
„Plata pentru serviciile mele“? Ce cuvinte explicite, nu? 
îţi mulțumesc, Luis. Îți mulțumesc foarte mult că mi-ai 
amintit că mă consideri o puta, o prostituată, sau cum 
vrei să-i spui. 

leşi ca o furtună din restaurant. Fu o slabă consolare 
cînd se uită înapoi şi văzu că obrajii lui se înroşiseră 
asemeni cărbunilor falşi din şemineul electric al mamei 
ei. Cît îl ura! Nimeni n-o umilise ca el. De ce nu se 
învățase minte de prima dată? 

Afară, chiar dacă era ora patru, era îngrozitor de 
cald. Se îndreptă spre umbra unui copac şi se rezemă 
de trunchiul acestuia. Simţi cum furia începe să i se 
stingă încetul cu încetul. De fapt, nu era vina lui. Ea era 
de vină pentru că uitase ce fel de om era. Făceau parte 
din lumi cu totul diferite. Cum putuse să fie atît de 
proastă, încît să-şi închipuie că înțelegea ce anume o 
anima? Ca şi acum, simţea stigmatul naşterii ei nele- 
gitime şi era hotărită să se ridice deasupra acestuia. 
Poate că voise să fie amabil oferindu-i bani. Avea să 
încerce să-l considere nevinovat, deşi fusese cea mai 
mare insultă care îi fusese adresată vreodată. 

— Îmi pare nespus de rău. 

Emma simţi o mînă pe umăr şi deveni rigidă. 

— Am vrut numai să te ajut, dar se pare că ne e scris 

isă nu ne înţelegem deloc. 

— Ah, ba cred că te înţeleg foarte bine, Luis, mur- 
mură ea fără să se uite la el. 


82 


El îi cuprinse bărbia între degetul mare şi.cel arătător 
şi o forță uşor. să ridice capul. 

— Nu cred, señorita, şopti el şi ea simţi un gol în 
stomac cînd îi văzu tandreţea din ochi. 

Fu. sigură că voia să o -sărute şi instinctul de con- 
servare o făcu să se tragă înapoi. 

Ce joc. juca, oare? Se uită la el din nou şi văzu că 
tandrețea dispăruse, iar în locul ei apăruse supărarea. 
Făcuse bine retrăgîndu-se. Îi era prea uşor să o ma- 
nipuleze; nu era o păpuşă gonflabilă cu care putea să 
se distreze timp de o săptămînă, după care avea să 
decidă că nu era ceea ce voia el şi o ducea înapoi la 
magazin. 

— Cel puţin, spune-mi că mă ierţi, zise el, în cele din 
urmă. Îţi jur că n-am vrut să te jignesc, adăugă e! luînd 
expresia de „băieţel pierdut" care era atît de departe de 
cea severă şi caracteristică lui. 

Ea nu putu decit să încuviințeze. 

Se întoarseră la maşină şi, zîmbind, el îi luă mîna şi 
i-o sărută. 

— Eşti o companie foarte plăcută, spuse el deschi-" 
zîndu-i portiera. 

Emma urcă derutată. De fapt, cine era adevăratul 
Luis Quevedo? Părea să treacă de la un fel de a fi la 
altul, pînă cînd îl nimerea pe cel care îl ajuta cel mai 
mult să-şi atingă scopul. 


CAPITOLUL 6 


— Mă tem că va veni şi Carmelita la cină, spuse Luis 
urcînd în cameră la opt şi jumătate în seara aceea. 

Emma lăsă peria jos şi îl privi cum se dezbracă, 
aruncîndu-şi hainele într-un colț al încăperii, înainte să 
se ducă la baie. Tonul lui păruse ameninţător. Cine era 
Carmelita? Şi de ce trebuia să se „teamă“ Luis pentru că 
avea să cineze cu ei? Era ciudat. 

Luă peria din nou şi îşi perie părul în continuare. 
Cînd Luis avea să se întoarcă în dormitor, avea să-l 
întrebe cine era acea persoană misterioasă, dar avea o 
presimțire că nu avea să-i placă răspunsul. Bănuia că 
tatul era prea frumos între. ei ca să dureze. 

După incidentul de la restaurant, Luis făcuse tot po- 
sibilul să se poarte frumos cu ea. O făcuse să rîdă de- 
scriindu-i unele din personajele cele mai excentrice din 
comunitatea sherry-ului în timp ce se întorseseră încet la 
vilă. Îl găsiseră pe Don Rafael relaxîndu-se în curtea 
interioară şi stătuseră cu el o oră înainte ca bătrînul să 
mai tragă un pui de somn, după care Luis o lăsase 
singură şi el mai lucrase puțin. 

+ Emma se plimbase un timp în jurul casei, după care 
se dusese la bucătărie. Maria păruşe să se bucure cînd 
o văzuse şi o învățase să facă paella în stil sevillana. Nu 

părea cu mult mai diferită de paella pe care o mîncase 
în alte regiuni ale Spaniei, dar îşi tinu gîndurile pentru 
sine. Era evident că Maria considera că paella sevillana 
era mai bună decît oriunde altundeva şi fu încîntată cînd 
Emma gustă şi trebui să fie de acord. Totuşi, Maria nu 
spusese nimic despre vreun alt oaspete. 

— Eşti deosebit de frumoasă în seara asta, Amanda, 
zise Luis aruncîndu-i un zîmbet fermecător în timp ce îşi 
ştergea părul. . 

Ea, însă, îl privi încruntată. 

— Ce-am spus? întrebă el ridicînd din sprîncene ne- 
dumerit. Nu-ţi plac complimentele? 

Bineînţeles că îi plăceau complimentele. Cărei femei 
nu-i plăceau? 

— Din cauza numelui, mormăi ea. Nu pot să-l sufăr. 

Orice urmă de bună dispoziție dispăru de pe chipul 
lui. | 

- Mă tem că asta este problema ta, zise el apoi 
deschizînd dulapul pentru a-şi lua o cămaşă. Amanda 
este numele femeii cu care i-am spus bunicului că mă 
voi însura. O fi el bolnav, dar este încă în deplinătatea 
facultăţilor sale mintale, cred că eşti de acord cu mine. 
Şi cred că-ți dai seama şi că, dacă, din greşeală, ți-aş 
spune pe numele altei femei în faţa lui, ar fi puţin sus- 
picios. Aşa că trebuie să rămii Amanda, atît în particular, 
cît şi în public. E doar pentru o săptămînă. Îţi cer chiar 
atît de mult? 

Emma clătină din cap. Avea dreptate, bineînțeles. În 
nici un caz nu voia ca Don Rafael să afle de minciuna 
lor. 

- Îmi pare rău. Sînt o proastă, zise ea privindu-l 
printre genele aurii. O:să-ncerc să nu las să mă supere 
prea mult. 

Se întrebă dacă numele o irita pentru că, într-un fel, 
era geloasă pe cea care îl purta, dar imediat alungă acel 
gînd. 

Luis zîmbi. 

— Nu eşti proastă, chica. Poate puţin prea sensibilă, 
dar voi încerca să folosesc cît mai puţin acest nume. 
Cred că şi pe mine m-ar deranja dacă ar trebui să răs- 
pund la numele de Archibald pentru o perioadă. 

Emma chicoti şi ochii lui întunecați licăriră. 

— ŞI, fiindcă veni vorba de nume, murmură ea. Car- 
melita? 

— Ah, da, zise el şi chipul i se înăspri. 

După aceea se întoarse pentru a-şi pune pantalonii. 

— la spune-mi, chica, e vreun loc în Sevilla pe care ii 
neapărat să-l vizitezi? 

Emma îi privi spatele surprinsă. Era o schimbare 
bruscă a subiectului. 

— Nu, în Sevilla, spuse ea profitînd de ocazie, dar aş 
vrea tare mult să vizitez Alhambra. 

El se întoarse şi o privi încruntat. 

- Asta ar lua o zi întreagă. Granada se. află la cel 
puțin două sute cincizeci de kilometri distanță. 

Emma ridică din umeri. 

— Tu m-ai întrebat. 

El îşi puse o cravată roşie de mătase şi Emma 
aproape că îi auzea creierul funcţionînd. 

— Îţi dai seama că o să fie plin de turişti în perioada 
asta, nu? întrebă el, în cele din urmă. 

Ea ridică din umeri iarăşi. 

— S-ar putea să fie singura şansă de a vedea palatul. 
| = Dacă o să-mi iau o zi liber, ca să te însoțesc, va 
trebui să te las mai mult singură :altă dată ca să pot 
recupera. 

— Of, pentru Dumnezeu! exclamă ea iritată de atîtea 
scuze. Dacă nu vrei să mergi, de ce nu spui aşa şi gata? 

El schiță un zîmbet. 

- Vom vizita Alhambra marti, zise apoi. 

— Grozav! Îți mulțumesc, Luis, strigă ea şi îl sărută pe 
obraz încîntată. 

Dintr-un anumit motiv, acest lucru păru să-l stînje- 
nească şi se dădu înapoi. 

— Carmelita e sora lui Ramon, zise el. E manechin şi 
vine adesea pe la vilă între şedinţe. Nu ştiam că o să 
vină şi săptămîna asta. 

— Înţeleg, spuse Emma uitîndu-se la el, dar Luis re- 
fuză să-i întilnească privirea. 

Indiferent cine sau ce era femeia aceea, Emma îşi 
dădu seama că i se oferise şansa de a vedea Alhambra 
datorită ei. Luă sticla de Pas de Jour de pe măsuţa de 
toaletă şi se parfumă din belşug, gîndindu-se la situația 
respectivă. Însemna, cel puţin, că atît Ramon cît şi sora 
lui aveau să se uite la ea în timpul cinei ca şi cum tocmai 
ar fi ieşit dintr-un canal. Într-un fel, avea senzaţia că era 
mai mult decit atît. 

— Ştie că nu sînt cu adevărat logodnica ta? 

Luis clătină din cap. 

— Nimeni nu ştie în afară de Ramon şi el are in- 
strucțiuni clare să nu spună nimănui, nici măcar surorii 
lui. 

- E ceva. | 

— Eşti gata? o întrebă el deschizînd uşa şi oferindu-i 
brațul. 

— Aşteaptă puţin, zise ea şi dădu fuga la un dulap cu 
sertare de unde scoase un ghid turistic al părții de sud a 
Spaniei, pe care îl adusese cu ea. 

Cîteva clipe de privit minunatele fotografii ale, fîntî- 

nilor, curților şi grădinilor palatului Alhambra o fortificară. 

— Bine, zise ea şi închise ghidul, după care îl luă de 
braţ. 

— Aş putea să ştiu şi eu ce-ai făcut? o întrebă el cînd 
coborau. 

— Cînd eram mică şi urma să mi se facă o injecție 
sau altceva neplăcut, mama îmi pregătea întotdeauna o 
bucurie pentru după aceea. Acum mi-am amintit de bu- 
curie înainte să cobor pentru injecție. 

Luis izbucni în rîs. Se opri la baza scării şi o întoarse 
cu fața spre el. 

— Am început să ţin la tine, guapa, spuse el mîn- 
gîindu-i obrazul uşor cu dosul palmei. 

Emma se trase înapoi. Atingerea lui o făcea să simtă 
lucruri ciudate în stomac. 

— Ca un hamster, vrei să spui? zise ea pentru a-şi 
ascunde emoția. 

El încă mai rîdea cînd deschise uşa salonului, dar 
deveni serios destul de repede cînd frumuseţea brunetă: 
care stătea. de vorbă cu Don Rafael se năpusti asupra 
lui ca un uliu. 

— Dragul meu! Ce minunat! exclamă ea înconjurîn- 
du-i gîtul cu braţele înveşmîntate în roşu şi cu gheare de 
aceeaşi nuanţă la capete. Mă bucur atît de mult să mă 
aflu iarăşi aici. Nici nu puteţi să vă închipuiți cît de'mult 
vă duc dorul tuturor atunci cînd sînt plecată. 

— Şi eu mă bucur să te văd, Carmelita, spuse Luis 
desprinzîndu-i mîinile din jurul gîtului, dar i le ţinu mai 
mult decit era necesar. Ea este Amanda, logodnica 
mea, adăugă el întorcîndu-se spre Emma zîmbind. 

Femeii păru să-i fie greu să înghită înainte să se 
ducă la ea şi să pupe aerul de ambele părţi ale obrajilor 
Emmei. 

— Încîntată, cu siguranţă, zise ea, după care se în- 
toarse la Luis şi îl luă de braț. Şi acum, nebunaticule, 
trebuie să-mi pavesteşti absolut tot ce: s-a-ntîmplat de 
cînd nu te-am mai văzut. 

Emma îi privi din partea cealaltă a încăperii şi, la un 
moment dat, îl văzu pe Ramon care îi rînjea dintr-un 
colț. Ea, însă, îi aruncă un zîmbet dulce, care îl făcu să 
se uite imediat în altă parte. 

Don Rafael îi făcu semn să se ducă la el şi ea se 
apropie zîmbindu-i sincer. 

Aşadar, Carmelita era la fel de nesuferită ca fratele 
ei. Emma nu se aşteptase la altceva din partea unei 
persoane care ieşise din acelaşi pîntec ca şi Ramon, dar 
comportarea femeii tot o irita. instinctul îi spunea că ea 
şi Luis fuseseră amanți odată şi acest lucru o deranja. 

Se aşeză lîngă Don Rafael şi încercă să alunge 
acel tulburător sentiment de gelozie care o măcina. Era 
ridicol. La sfîrşitul acelei săptămîni, Luis Quevedo avea 
să înceteze să mai existe pentru ea. Nu trebuia să uite 
acest lucru. Nu trebuia să o intereseze pe cine aducea 
în dormitorul lui. 

Nu numai Emma era mai tulburată ca de obicei. Şi 
Don Rafael părea izolat într-o lume numai a sa. Îi urmări 
privirea şi îşi dădu seama de ce: Carmelita şi Luis stă- 
teau pe o canapea şi ea îi şoptea ceva la ureche. După 
cît de fascinat era, ai fi zis că îi dezvăluia, cel puțin, 
secretul vieţii veşnice. 

— E o femeie incredibil de frumoasă, spuse Emma 
cînd Don Rafael oftă şi îşi îndreptă atenţia asupra ei. 

Îi zîmbi cu tristețe. 

— Tatăl ei a fost un om bun, spuse el doar. 

Emma se chinui să găsească un subiect de con- 
versaţie care să-i distragă atenţia de la cei doi. Răsuflă 

uşurată cînd apăru Maria pentru a-i anunţa că masa e 
servită. 

— N-am ştiut că te-ai logodit, dragul meu, spuse Car- 
melita imediat după ce se aşezară la masă. 

— S-a scris în ziare, zise Luis privind-o întrebător. 

— Asta nu te-a împiedicat să apari în revistele de 
scandal cu o regularitate monotonă. 

Emma îşi ascunse un zîmbet. Femeia aceea era o 
ticăloasă de prima cłasă. Luis merita totul pentru faptul 
că se încurcase cu ea. Se întoarse curioasă să vadă 
cum avea să iasă din situația aceea, dar amuzamentul i 
se transformă în compasiune cînd observă privirea plină 
de dezamăgire pe care i-o aruncă Don Rafael. 

Sorbi din vin şi îşi. puse creierul în funcțiune. 

— Aceşti oameni nu se dau în lături de la nimic, îi 
spuse ea Carmelitei pe un ton confidenţial. Acum două 
săptămîni am fost la petrecerea unei prietene şi Luis a 
sărutat-o urîndu-i la mulţi ani. Nu mi-a venit să cred cînd 
am văzut ziarele după cîteva zile. Eu fusesem eliminată 
din, fotografie şi despre Catherine se spunea că ar fi 
noua lui iubită. 

— Incredibil, zise Carmelita zîmbindu-i gretos de 
dulce peste masă. Cine ar fi crezut? adăugă ea înăl- 
țindu-şi sprîncenele subțiri spre Ramon. 

De partea cealaltă a mesei, Luis zîmbi şi ridică pa- 
harul în cinstea Emmei, care îi zîmbi la rîndul ei, dar ştia 
că, deşi învinsese în bătălia aceea, lupta nu se încheiase 
încă. 

Avea dreptate. Următorul atac nu întîrzie prea mult. 

— Şi fotografia în care eşti cu Cerise Lawton care'a 
fost publicată în revista aceea franceză? întrebă Car- 
melita învîrtind paella prin farfurie în loc să mănînce. 
S-ar zice că sînteţi extrem de îndrăgostiţi. 


Urmă un moment de tăcere. Carmelita părea plină 
de sine, Ramon abia se abținea să nu rîdă, iar Don 
Rafael se uita furios: la nepotul său care părea să gă- 
sească fascinantă eticheta de pe sticla de vin. 

Emma habar nu avea cum erä în fotografie, dar pu- 
tea să ghicească; reputaţia actriței cu pricina era legen- 
dară. Îşi încrucişă degetele şi trase aer în piept. 

— Era o fotografie foarte veche, Carmelita, spuse ea 
aruncîndu-i un zîmbet la fel de nesincer ca acela pe care 
i-l adresase ea mai înainte. Bănuiesc că domnişoara 
Lawton are nevoie de cît mai mulţi bani acum cînd com- 
pania de televiziune s-a hotărît să nu mai facă episoade 
din seriarul Jetsetters. 

— Ciudat, pentru că aş fi putut să jur că rochia pe 
care aproape că o purta era o creaţie a acestui sezon, 
zise Carmelita, însă cuvintele ei fură acoperite de un 
subit acces de tuse al lui Luis. 

Don Rafael părea mulțumit de explicaţii, dar, pe mă- 
sură ce seara avansa şi femeia aceea continua cu re- 
marcile insidioase şi aluziile sexuale la adresa lui Luis, 
păru din ce în ce mai trist şi mai bătrîn. 

Emma clocotea de furie. De ce nu-i spunea Luis să 
tacă? Nu vedea cît de mult îl supăra pe bunicul lui? 

Se întoarse spre el cerîndu-i sprijinul din privire cînd 
Carmelita făcu alt comentariu şocant, dar pe chipul lui 
nu se citea absolut nimic şi, atunci, ea îşi dădu seama 
că el nici nu mai asculta. Atenţia îi era atrasă de învelişul 
exterior al femeii care era înveşmîntată într-o rochie ro- 
şie de satin ce abia îi acoperea sfircurile. Poate că şi el, 
ca şi Emma, se aşteptase toată seara că unul avea să 
iasă, pînă la urmă. Totuşi, avea să fie dezamăgit. Sînii 
Carrnelitei erau mai timizi decît proprietara lor şi se com- 
portau infinit mai bine. 

— Acum mă.voi retrage, dacă nu te superi, Don Ra- 
fael, spuse ea imediat după ce mîncă desertul. Obo- 
seala îşi spune cuvîntul, adăugă căscînd teatral. 

Don Rafael dădu din cap aprobator. Părea epuizat şi 
la fel de încîntat ca Emma că seara se încheiase de- 
vreme. 

— Şi eu mă duc la culcare, zise el ridicîndu-se cu 
greu şi ieşind din încăpere. 

Ramon le ură noapte bună cu un aer de superioritate 
şi îl urmă. 

Luis se întinse peste masă, luă o sticlă de coniac şi o 
întrebă dacă voia. Cînd Emma refuză, însă el îşi puse 
într-un pahar, se rezemă de spătarul scaunului şi îl sorbi 
încet. 

Emma îl privi furioasă. Se simţea ca o sticlă de limo- 
nadă agitată atît de mult, încît stătea să răbufnească. 
Era de mirare că el nu se dezintegra din cauza atitor 
gînduri negre îndreptate în direcţia lui. Dacă ar fi fost cu 
adevărat logodnica lui, nici n-ar fi ştiut ce l-a lovit în clipa 
aceea. 7 

Se întoarse şi încercă să respire cît mai calm, aşa 
cum li se arătase la un curs de meditaţie la care asistase 
împreună cu Kate într-o după-amiază ca să se distreze. 
Furia îi era nejustificată. Nu era logodnica lui Luis, aşa 
că sentimentele ei personale nu erau importante, dar 
avea de gînd să-l facă să-şi dea seama cit de mult îl 
necăjise pe bunicul lui. 

Luis se uită la ceas, îşi goli paharul şi se ridică. 

— Ai fost uluitoare în seara asta, Amanda, spuse el 
cuprinzîndu-i mijlocul şi ieşind împreună cu ea. Va trebui 
isă te gîndeşti la o carieră în domeniul publicităţii după ce 
îţi vei lua diploma. N-am văzut pe nimeni care să gîn- 
dească atît de repede într-o situaţie.dificilă. 

— Ar fi fost mult mai uşor dacă m-ai fi susţinut şi tu 
din cînd în cînd, în loc să caşti gura la glandele mamare 
ale iubitei tale toată seara. 

EI îi cuprinse bărbia. 

— Geloasă, micuța mea? o tachină el. 

Tehnica meditaţiei nu funcţionă. Avea o poftă teribilă 
de a-i trage o palmă, dar îşi dădu seama la timp că nu ar 
fi fost corect. 

— Nu fi ridicol! spuse ea depărtîndu-se de el. Puțin 
îmi pasă ce faci, dar bunicului tău îi pasă. Ar fi trebuit s-o 
pui pe Carmelita la punct. Ar fi tăcut dacă i-ai fi spus tu. 

Luis ridică din umeri. 

— Carmelita e Carmelita. Întotdeauna e aşa. Nimeni 
nu-i dă atenţie. 

Ajunseră în dreptul camerei şi el deschise uşa lă- 
sînd-o pe ea să intre prima. 

- Ei bine, bunicul tău i-a dat, zise Emma intrînd şi 
aruncîndu-şi poşeta de seară pe pat, după care se în- 
toarse spre el. Pentru Dumnezeu, Luis, nu i-ai văzut 
chipul? Eşti chiar atît de insensibil? Părea să fi îmbătrînit 
cu zece ani şi să se închidă în sine în timp ce te privea. 

— Exagerezi, Amanda, spuse Luis stînd cu spatele la 
jaluzele şi privind-o furios. 

— Amanda! Nu sînt Amanda! Şi îi mulțumesc Dom- 
nului pentru asta! 

— Într-adevăr? întrebă el zîmbind ironic. Mă uimeşti. 
Se pare că-ţi place. destul de mult să joci rolul ăsta. 

Emma uită complet de hotărîrea de a-şi stăpîni furia. 

— Eşti uimit, da? spuse ea scoțîndu-şi cerceii şi trîn- 
tindu-i în cutia lor. Ei bine, pregăteşte-te să fii stupefiat. 
Sînt încîntată că nu sînt logodnica ta. Dacă aşa te purtai 
şi în fața ei, nu mă mir că a preferat să rămînă cu altul. 
Eu una nu m-aş mărita cu tine nici dacă di fi ultima. 

reptilă care se tîrăşte pe pămîntul ăsta. 

— Ai terminat? o întrebă el strîngînd din dinţi atît de 
tare, încît venele gîtului păreau gata să-i explodeze. 

— Nu tocmai. Mă priveşti de sus, nu-i aşa, Luis? 
Crezi că sînt o fată proastă din clasa de mijloc care n-o 
să ajungă niciodată nimic. în viaţă, dar, dă-mi voie să-ţi 
spun ceva, sînt mult mai norocoasă decit tine. Cînd o să 
mă căsătoresc, o s-o fac din dragoste. Soţul meu o să 
aibă ochi numai pentru mine şi, chiar dacă o să trăim 
într-o cocioabă, o să fim fericiți. Ah, şi tu o să te însori. 
N-o să fie niciodată criză de pretendente pentru postul 
sefiorei Quevedo, dar or să-ți vrea numai banii, Luis. Cu 
siguranţă, n-or să fie înnebunite după personalitatea ta. 

Se lăsă o tăcere mormîntală. Pe măsură ce treceau 
clipele, Emma avu destul timp ca să-şi dea seama că 
întrecuse măsura de mult. Nici măcar comportamentul 
lui din seara aceea nu justifica acel atac. „Cere-i scuze“, 
o îndemna creierul ei. Se uita la el, cum stătea rigid de 
furie reţinută, dar nu spuse nimic. 

Luis se îndreptă spre ea. Emma închise ochii. Dacă 
exista cineva care să merite o palmă, ea era aceea. 
Simti. un curent de aer atingîndu-i fața. Deschise ochii. 
Fusese provocat de Luis cînd închise uşa camerei în 
urma lui. 

- La naiba, zise ea trîntindu-se pe pat, în timp ce 
inima îi bătea cu putere. Ce făcuse acum? Nu voise 
decit să-i dea de înţeles că purtarea lui îl rănea pe Don 
Rafael, dar nu putuse să se limiteze la asta, nu? Şi cine 
era ea să-i spună că soția lui nu avea să-l iubească? Era 
o ființă îngrozitoare. 

Începu să-şi roadă unghia. degetului mare. Aceasta 
era tare şi încovoiată, pentru că nu obişnuia să-şi roadă 
unghiile, dar continuă pînă cînd se rupse. Cu o satis- 

facţie ciudată, o trase deodată şi se uită fix la marginea 
neregulată pe care o lăsase în urmă. 

Ce dezastru făcuse, şi nu se gîndea la unghie. Acum 
Luis nu avea să mai vrea să continue şarada. Chiar 
dacă ar fi avut o piele de rinocer, ceea ce ea considera 
foarte probabil, cuvintele ei tot îşi atinseseră ținta. Ori 
avea să-i destăinuie totul bunicului său a doua zi, ori 
avea să justifice într-un fel plecarea ei. În ambele cazuri, 
Don Rafael s-ar fi supărat şi n-ar fi fost decit vina ei. 

Se dezbrăcă plictisită şi se pregăti de culcare. 

Şi 'unde era Luis acum? Nu îi trebuia prea mult ca 
să-şi dea seama că.se dusese direct în brațele Car- 
melitei. 

Şi asta tot ea o făcuse? Emma îşi frecă dinţii cu atita 
înverşunare, încît gingiile îi sîngerară şi un firişor de 
spumă rozalie se prelinse în chiuvetă. Îşi clăti gura şi se 
întoarse în dormitor. Nu, hotărî ea şi se strecură sub 
cearceaf. Probabil că aceea fusese intenţia lui tot timpul. 
De aceea fusese atît de absent la masă şi Carmelita se 
retrăsese devreme: avea nevoie de timp ca să se pre- 
gătească pentru sosirea Superarmăsarului. 

Se dădu jos din pat şi porni ventilatorul pe care Luis 
îl adusese cînd ea se plînsese că era mult prea cald 
noaptea. Afurisita de căldură! Nu era de mirare că te 
făcea să spui lucruri la care nici nu te-ai fi gîndit în mod 
normal. Se băgă din nou în pat şi începu să se foiască. 

Fu o noapte lungă. 


CAPITOLUL 7 


Saluturile vesele a doi grădinari sub fereastra ei o 
treziră pe Emma a doua zi dimineaţă. Se ridică în capul 
oaselor în pat şi se frecă la ochi. Se simțea epuizată. 
Parcă adormise numai cu cîteva minute în urmă. O pri- 
vire scurtă aruncată prin încăpere îi confirmă faptul că 
Luis nu se întorsese în cursul nopții şi, cînd se uită la 
ceas, văzu că era zece fără douăzeci. 

— Dumnezeule! exclamă ea şi sări din pat, dînd fuga 
la baie. 

Nu se grăbea să-şi înfrunte soarta, dar nu voia ca 
Luis să-şi închipuie că stătea bosumflată în cameră, 
fiindu-i prea frică de o confruntare cu el. 

Lipsa somnului îi înroşise ochii, dar un duş înviorător 
ar fi trebuit să rezolve lucrurile. Ezită, neștiind cu ce să 
se îmbrace, şi alese o fustă drăguță cu un imprimeu 
floral şi o bluză de mătase liliachie. Înainte să iasă din 
cameră îşi puse o jachetă pe braţ. Trebuia să fie pre- 
gătită: nu fusese degeaba ghid. În cazul în care doi 
paznici ar fi luat-o pe sus şi ar fi dus-o pe neaştepate la 
aeroport din ordinul lui Luis, hainele acelea aveau să-i 
fie suficiente pentru drum. 

În vilă era o linişte neobişnuită cînd ea străbătu cori- 
dorul abătută. Cînd cobori, auzi zgomotul îndepărtat al 

unui aspirator care îi aduse aminte de ce o aştepta în 
restul verii. Nu era chiâr atît de rău, îşi spuse ea. Cel 
puţin, era o ocupaţie cinstită. Petrecuse două zile în 
Spania, care îi îmbunătăţiseră considerabil! accentul şi 
vocabularul. Era suficient. Regreta din tot sufletul că ple- 
carea ei avea să-l afecteze foarte mult pe Don Rafael; 
dar nu mai avea ce să facă. Nu putea spera decît că 
totul avea să decurgă într-un mod cît mai puţin neplăcut. 

Ajunse pe terasă, unde îşi luau micul dejun membrii 
familiei Quevedo. Don Rafael era încă acolo, citindu-şi 
ziarul. Emma îi studie chipul căutînd vreun semn de 
dezamăgire, dar, deşi părea mai obosit decît de obicei, 
el o salută cu căldură. 

— Nu călăreşti-cu Luis în dimineaţa asta, Amanda? o 
întrebă el, după ce îi făcu semn unei servitoare să aducă 
altă cafea, proaspătă. 

— Ăă, mă tem că am dormit mai mult. 

Don Rafael încuviință aprobator. 

— Oaspeţii noştri par să doarmă bine aici întotdea- 
una, zise el încîntat. Sînt sigur că Luis o să călărească şi 
mai tîrziu şi îl vei însoți atunci. 

Emma alese o felie de pepene verde. 

- L-ai văzut pe Luis în dimineaţa asta? îl întrebă ea 
şovăitoare. 

Don Rafael rîse uşor. 

- Draga mea, a fost o vreme, cînd ajungeam la graj- 
duri înaintea viitorului tău soţ, dar asta a fost demult. În 
general, îmi iau micul dejun cînd se-ntoarce el. 

Emma oftă. Deci, Luis nu avusese ocazia să-i spună 
nimic bunicului său încă. Îl ascultă pe bătrîn cum îi. vor- 
bea prietenos şi se simţi îngrozitor. Care avea să fie 
părerea lui cînd Luis avea să-i dezvăluie adevăratul mo- 
tiv pentru care se afla ea acolo? 

O jumătate de oră mai tîrziu, sătulă şi cu două cești 
de cafea zbîrnîind în organism, Emma se simțea puţin 
mai bine. Discutaseră despre vremea în Marea Britanie, 
viitoarele alegeri în Spania şi Săptămîna Mare din Se- 
villa pe care nu trebuia să o piardă. Observă că nu se 
pomeni nimic. în legătură cu seara precedentă şi Car- 
melita. 

Emma începea să se întrebe dacă nu cumva Luis nu 
apăruse încă pentru că se afla tot în patul Carmelitei, 
cînd, deodată, fu asurzită de un tropot de copite. 

— Călăreşte extrem de bine, nu-i aşa? spuse Don 
Rafael zîmbindu-i cu mîndrie. 

Luis îşi opri fiorosul armăsar cînd se apropie de 
terasă, strivind iarba şi florile sub copitele lui. 

Emma îşi ridică privirea spre. Luis, care se- uită la ea 
ironic. Ştia că îi era frică de cal. Oare de aceea îl lăsa să 
se mişte agitat în faţa ei, să o învăluie în răsuflarea 

„caldă? Spera că ea avea să fugă de pe terasă ţipînd ca 
o isterică, aşa încît el să se poată răzbuna şi să se şi 
distreze pe cinste, în acelaşi timp? 

Ei îi bătea inima de groază, dar în nici un caz nu 
avea să se lase intimidată. Luă cîteva bucățele de zahăr 
de pe tava cu micul dejun şi i le dădu armăsarului din- 
palmă. 

— Fii atentă, niña, are un temperament pe măsura 
spiritului, o preveni Don Rafael. i 

Amintindu-şi ce făceau cu ani în urmă cei de la 
şcoala de călărie, ea îi vorbi calului cu blîndete în timp 
ce îl mîngiia uşor pe cap. Acesta scotea aer fierbinte pe 
nări cînd devora zahărul. Cînd termină, îi adulmecă 
mîna cealaltă ca să vadă dacă nu mai ascundea ceva 
bunătăţi, după care îşi vîri botul în umărul ei. 

Don Rafael izbucni în rîs. 

— Va trebui să angajăm femei. la grajduri, Luis. Pro- 
babil că grăjdarii tăi sînt prea duri cu Hierro; de aceea îi 
muşcă. 

Luis descălecă şi îi dădu hăţurile unui grăjdar. 

— Nu cred că ar avea vreo importanţă, Abuelo. E 
vorba că Amanda se aşteaptă la perfecțiune din partea 
masculilor speciei şi aceştia reacționează în consecință. 

Emma deveni rigidă cînd Luis veni spre ea, dar era 
clar că hotărîse să continue şarada deocamdată. O 
trase spre el şi o sărută apăsat pe buze, după care se 
trînti pe un fotoliu. 

Emma îi puse o ceaşcă de cafea, înjurîndu-se în 
gînd pentru faptul că îi tremurară mîinile cînd i-o dădu. 
El o luă murmurînd un „mulțumesc“, o puse pe masă şi 
se întinse leneş, închizînd ochii. 

În ciuda tuturor celor întîmplate, atenţia ei fu atrasă 
de fizicul zvelt şi puternic al acelui bărbat. Pantalonii 
strîmți de călărie şi tricoul îi scoteau în evidență muşchii. 
Hierro nu era singurul animal magnific pe care îl văzuse 
ea în dimineaţa aceea, îşi spuse Emma în sinea ei. 

Obiceiul lui de a se tolăni în fotoliu ar fi părut negli- 
jent la orice alt bărbat, dar, în cazul lui, părea, pur şi 
simplu, elegant. Privirea îi zăbovi asupra genelor 'ui 
lungi, surprinzător de sensibile, înainte să se aţintească 
asupra perfecțiunii buzelor lui atît de senzuale. 

Cum putuse să se gîndească vreodată că Luis era 
doar drăguţ şi cum avusese îndrăzneala să-i spună că 
femeile nu aveau să-l iubească? Dacă acestea căutau 
frumusețea fizică, aveau să stea la coadă. Scoase un 
oftat şi fu surprinsă cînd buzele lui, la care ea continua 
să se uite, se mişcară la colţuri. Îşi îndreptă privirea 
repede asupra ochilor lui şi se îngrozi cînd, după licărul 
sarcastic din ei, îşi dădu seama că ştia că îl studiase în 

ultimele cîteva minute. 

Luis îşi luă cafeaua şi începu să soarbă din ea. Ea îşi 
îndreptă atenţia spre Don Rafael, dar îi fu imposibil să 
se concentreze total asupra conversației, pentru că sim- 
tea privirea arzătoare a lui Luis străpungîndu-i spatele. 

— Hai să ne plimbăm puţin, Amanda, îi spuse el 
luînd-o pe după umeri şi conducînd-o peste pajişte spre 
o alee străjuită de tei. 

Asta era. În sfirşit, chinul ei avea să se încheie în 
curînd şi ea urma să ştie dacă el avea de gînd să se 
răzbune sau nu. | 

— Întotdeauna e mai răcoare aici, zise el ridicîndu-şi 
privirea spre acoperişul format din coroanele copacilor. 

Emma se încordă. Don Rafael nu-i mai vedea acum, 
dar confruntarea tot nu începuse. De ce nu termină 
odată? 

În cele din urmă, Luis făcu o mişcare, dar nu cea la 
care se aşteptase ea. Rezemîndu-se .de trunchiul unui 
copac, o trase spre el. Luată prin surprindere, ea se 
împiedică şi căzu peste el. Zîmbind, el o îndreptă uşor şi 
începu să o sărute uşor în jurul gurii. 

— Ai o frumuseţe atît de delicată, zise el trecîndu-şi 
degetele prin părul ei blond şi mătăsos, ridicîndu-i şu- 
vitele în lumina care pătrundea printre ramuri şi, apoi, 
lăsîndu-le să cadă încet înapoi. 

Oare ce joc mai juca acum? Buzele lui calde şi sen- 
zuale apăsau din ce în ce mai tare pe ale ei şi limba lui 
încerca să pătrundă înăuntru. Experienţa aceea o făcu 
să simtă un val de emoție în stomac, dar luptă cu 
hotărîre împotriva lui şi reuşi să ţină dinţii strînşi, în timp 
te trupul îi era rigid ca o scîndură. 

— Văd că încă mă dispreţuieşti, spuse el dîndu-i 
drumul. Tocmai am fost la Carmelita:: 

Deci aşa se explica buna lui dispoziție. Exact cum 
bănuise ea, îşi petrecuse noaptea în patul Carmelitei, 
dar cum îndrăznea să încerce să o sărute după ce 
venea de la femeia aceea? Se şterse la gură cu dosul 
miinii, încercînd să alunge orice urmă a lui. 

- Dacă vrei să faci o bătaie de joc din săptămîna 
asta, se pare că nu pot să te împiedic! Slavă Domnului 
că e numai o săptămînă. N-aş suporta să stau mai mult 
să văd cum îi faci rău bunicului tău, spuse ea trecînd pe 
lîngă el, însă Luis o apucă de braţ oprind-o. 

— Te grăbeşti să tragi concluzii, chica. Am călărit cu 
ea-ca să-i spun că patul logodnicei mele e mai interesant 
decit al ei şi să o rog să plece. 

Emma semănă cu un peştişor auriu timp de cîteva 
clipe, după care se gîndi să închidă gura. 

- Ce naiba a spus? îngăimă ea. 

Luis îi aruncă o privire tristă. 

— Multe lucruri. De aceea am aşteptat pînă cînd 
ne-am depărtat de casă. 

— Ai făcut asta din cauza celor spuse de mine 
aseară? 

- Evident. De ce altceva mi-aş fi făcut un duşman 
dintr-o femeie foarte atrăgătoare şi l-aş fi supărat pe 
Ramon? 

— Îmi pare rău, Luis. N-am vrut să spun... 

El o reduse la tăcere cu un gest al miinii. 

— Bineînţeles că ai spus sincer tot ce-ai spus. Din 
puținul pe care l-am aflat în legătură cu tine în ultimele 
zile, ştiu că nu vorbeşti numai de dragul de a-ţi auzi 
vocea. 

— Am întrecut măsura. Nu era treaba mea. 

Luis se încruntă. N 

— Aseară îmi venea să te strîng de git, dar acum 

mă bucur că ai spus toate acele lucruri. Nimeni nu mi-a 
mai vorbit aşa pînă acum şi asta m-a făcut să mă gîn- 
desc serios la viața mea. Am stat treaz ore întregi 
“gîndindu-mă la cel care am devenit şi, în cele din urmă, 
mi-am dat seama că nu prea îmi place această per- 
soană egoistă. 

— Îmi pare rău, spuse ea privindu-şi unghiile stîn- 
jenită. Eram furioasă pentru că îl tulburaseşi pe Don 
Rafael. N-ar fi trebuit să spun toate celelalte lucruri. Sînt 
sigură că te vei însura şi vei fi extrem de fericit. Aşa cum 
ai observat şi tu, mă grăbesc să trag concluzii. Ar trebui 
să-mi văd de treaba mea cînd nu ştiu nimic despre tine. 

Luis îi luă mîna şi i-o frecă absent de. bărbia lui. Nu 
se bărbierise în dimineaţa aceea şi perii aspri îi zgîriau 
pielea. 

— Aş vrea să-ți povestesc cîte ceva în legătură cu 
viața mea, dacă vrei să asculţi, murmură el. 

— Nu e nevoie, zise ea privindu-l în ochi. 

- Poate că de aceea vreau s-o fac, spuse Luis tră- 
gînd-o lîngă el pe o bancă de piatră. Părinţii mei au murit 
într-u accident de elicopter cînd eu aveam zece ani, 
începu el. Mi s-a spus că eram foarte încăpăținat în 
copilărie şi îmi dau seama că, după moartea lor, am 
devenit imposibil de controlat. Am avut o mulțime de 
profesori particulari pe care îi învîrteam pe degete şi 
făceam cam tot ce voiam. Bunicul părea un individ sever 
şi îndepărtat; în schimb, Ramon i-a luat locul tatălui 
meu. 

— N-ai avut o copilărie prea grozavă, zise ea încet. 

Luis ridică din umeri. 

? — Nu caut să obțin compasiunea, spuse el zimbind. 
Puteam să călăresc oricînd voiam ;şi nu duceam lipsă 
de nimic. Cînd am mai crescut şi am început să arăt 

interes față de companie, atitudinea bunicului meu față 
de mine s-a schimbat. A început să-mi împărtăşească 
încetul cu încetul din cunoştinţele lui despre producerea 
sherry-ului, m-a numit director la o vîrstă fragedă şi m-a. 
lăsat să învăţ din propriile mele greşeli. Îi datorez foarte 
mult şi îl iubesc foarte mult. Pentru nimic în lume nu i-aş 
face un rău intenţionat. Ai avut dreptate să fii supărată 
aseară. Carmelita nu s-a purtat altfel decît de obicei, dar 
acum îmi dau seama că eu ar fi trebuit s-o fac. 

— Îți mulţumesc că-mi vorbeşti despre tine, Luis. 
Chiar apreciez acest lucru. 

Dintr-un impuls de moment, se întinse şi îi atinse 
buzele cu ale ei. Cînd el renunţa la atitudinea arogantă, 
pe care o avea de obicei în public, îi plăcea mult mai 
mult. Nu îşi închipuise că ar fi existat vreo şansă ca el să 
o ierte pentru seara precedentă, dar se înşelase. Îşi 
dădu seama că, în privinţa lui Luis Quevedo, ceea ce 
vedeai nu era întotdeauna ceea ce obțineai. 

— Deci, nu mă mai urăşti? o întrebă el ridicîndu-se şi 
trăgînd-o şi pe ea. 

— Nu. 

— Slavă Domnului. Nu cred. că aş mai putea să-ți 
povestesc ceva despre viața mea acum, zise el şi ochii îi 
străluceau plini de căldură cînd se aplecă să o sărute. 

Pentru prima oară de cînd îl cunoscuse, Emma îi 
răspunse persoanei din adîncul lui, băiatului de zece 
ani care fusese devastat de moartea părinţilor, care su- 
praviețuise cum putuse mai bine în lumea neglijării pri- 
vilegiate în care fusese aruncat. Atracția fizică pe care o 
simțea deja pentru el deveni mai profundă cînd auzi 
acele dezvăluiri. 

La prima atingere şovăitoare a limbii lui, gura ei se 
deschise din proprie voinţă. Cînd limba lui nu mai ceru 

nici o permisiune şi începu să exploreze adînc în interior, 
ea simţi că i se înmoaie picioarele, lucru pe care nu îl 
mai simţise niciodată. Ar fi vrut ca acel sărut să nu se 
sfirşească niciodată şi ca acea senzaţie copleşitoare să 
nu dispară, iar cînd Luis se desprinse de ea, Emma fu 
devastată. Fără să se gîndească, îi înconjură gitul cu 
braţele, se lipi şi.mai mult de el şi îl rugă să o sărute din 
nou. 

El o privi ciudat şi buzele lui păreau să vrea să for- 
muleze cuvinte, dar, din fericire, se răzgîndiră şi ea 
scoase un geamăt de satisfacţie cînd el îşi lăsă capul în 
jos pentru a-i îndeplini dorinţa. 

O mai sărutaseră şi alți bărbați; nu era chiar atît de 
lipsită de experiență. Dar niciodată nu-i rugase ea să o 
facă şi, cu siguranţă, nu le răspunsese aşa cum îi răs- 
pundea acum lui Luis. Buzele şi limba lui erau atit de 
calde şi de catifelate şi gura atît de ispititoare, încît ea 
şi-ar fi petrecut încîntată toată viața explorîndu-le. 

— E atît de superb, şopti ea lăsîndu-şi degetele să se 
strecoare prin părul lui des şi negru şi apoi în jos pe 
ceafă. 

— Mmm. 

Mîinile lui alunecară pe sub bluza ei şi urcară încet. 
Cu o mînă, o întoarse puţin într-o parte, în timp ce cu 
cealaltă îi găsi sînul, care deja împungea dantela su- 
tienului dornic să fie atins. 

— Luis, îngăimă ea cînd degetele lui se strecurară 
înăuntru şi se mişcară în jurul sfircului delicat, începînd 
un masaj ce era o dulce tortură pentru ea. Îşi strecură şi 
ea mîinile pe sub tricoul lui, dorind să-i simtă pielea 
caldă şi începu să-i strîngă muşchii spatelui. cînd sărutul 
lui deveni din ce în ce mai insistent... 

— Perdoname, gemu el, iar ea îi.simţi mîinile înde- 

părtîndu-se şi dîndu-le uşor la o parte şi pe ale ei. Am 
fost atît de aproape de a-mi încălca promisiunea față de 
tine. 

Ametită, Emma se prăbuşi pe bancă. Trăise cea mai 
tulburătoare experienţă din viaţa ei. Era vrăjită. 

Ce moment îşi alesese şi Luis să descopere un nou 
cod al moralei! Îşi rezemă capul de speteaza de piatră şi 
se trezi avînd în faţa ochilor dovada excitării lui, extrem 
de vizibilă prin pantalonii subțiri şi strîmți. 

Privind-o cu atenţie, Luis zîmbi cînd o văzu făcînd 
ochii mari de uimire. 

— Vezi ce-mi face feminitatea ta? întrebă el cu o voce 
joasă şi răguşită, iar ochii îi păreau două peşteri întu- 
necate. 

- Poate că, pînă la urmă, m-aş mărita cu tine, spuse 
ea în glumă pentru a-şi ascunde stînjeneala. 

- Poate că, dacă aş fi făcut ceea ce aş fi vrut mai 
mult decît orice altceva pe lume, m-aş fi simţit obligat să 
te cer. 

Apoi se aplecă şi îi luă faţa în mini, adăugînd pe un 
ton serios: 

— ÎI invidiez pe cel căruia îi vei oferi nepreţuitul tău 
dar, chica, dar ai grijă pe cine vei mai săruta aşa. Eşti o 
floare frumoasă, bună de rupt. Nu uita, însă: odată 
rupte, florile pot fi strivite foarte uşor. 

— Pînă la urmă, eşti un tip de treabă, Luis, zise ea 
zîmbind, mişcată de vorbele lui. 

— Nu, nu sînt, spuse el cu fermitate. Tu ai o influenţă 
bună asupra mea şi am observat că vreau să ai o părere 
bună despre mine. Acum ar trebui să ne întoarcem. Am 
mult de lucru. 

Îi întinse mîna, ridicînd-o de pe bancă şi se în- 
toarseră încet la vilă. 


105 


Emma se simțea cuprinsă de ameţeală şi fiecare 
nerv suprastimulat al trupului ei o durea. Oare aşa se 
simţiseră bărbaţii pe care-i respinsese? Simţi un val de 
compasiune revărsîndu-se asupra ei. Viata era mult mai 
simplă atunci cînd erai imun la sexul opus. 

Cînd intrară, Luis îi ridică bărbia. 

— Fii mai veselă, îi spuse el zimbind. Miine mergem 
la Alhambra. Cînd bunicul o să audă asta şi o să afle 
despre Carmelita că nu mai este musafira noastră, o să 
se bucure extrem de mult. O să creadă că te iubesc cu 
adevărat. 

Emma schiță ceva ce ar fi vrut să fie un zîmbet, după 
care oftă. În cîteva zile, reuşise să-l facă pe Luis să fie 
conştient de egoismul lui. Probabil că o săptămînă nu 
era de ajuns pentru a-l face să fie mai puțin insensibil. 


CAPITOLUL 3 


Pentru prima oară, Emma nu avu nevoie de nici o 
încurajare pentru a se da jos din pat. Luis o anunţase că 
avea să renunţe la călărit în dimineața aceea şi, chiar 
dacă o spusese avînd pe chip o uşoară expresie de 
regret, ea fusese mişcată de sacrificiul lui. Se îmbrăcă 
foarte repede şi se plimbă nerăbdătoare prin faţa uşii, 
aşteptîndu-l pe Luis, care se mişca mai încet. 

— N-o să dispară Alhambra dacă întîrziem un minut, 
spuse el zîmbind şi ea deschise uşa în clipa în care el fu 
gata. 

— Ce-ti pasă tie? Pun pariu că ai fost de nenumărate 
ori. 

Luis izbucni în ris. 

— Unul din profesorii mei a descoperit că nu merse- 
sem niciodată cu trenul şi s-a folosit de treaba asta ca 
să mă pună la punct. Dacă eram cuminte, aveam să 
călătoresc de la Sevilla la Granada cu trenul. Pentru că 
trebuie să fi fost o zi liberă şi bănuiesc că i-a spus 
bunicului meu că îmi lărgeşte bagajul de cunoştinţe, în- 
vățindu-mă despre trecutul țării mele, zise el şi, ciupind-o 
uşor de sub bărbie, zîmbi. Au trecut ceva ani de cînd 
n-am mai văzut Alhambra, dar n-o să avem nevoie de 

un ghid care să ne conducă. 

— O să te plictiseşti teribil, nu? îl întrebă ea avînd 
uşoare mustrări de conştiinţă. 

Îl acuza repede pe Luis că era egoist. Nu era plăcut, 
însă, să-şi dea seama că şi ea era vinovată de acest 
lucru. 

Luis zîmbi larg. 

— Să mă plictisesc? Cum ar fi posibil din moment ce 
vei fi cu mine? 

Emma îl urmă pe coridorul de la etaj. El o salută 
vesel pe Teresa, care scotea aşternuturi curate dintr-un 
dulap. În capul scării, se aşeză pe balustradă şi se lăsă 
să alunece pînă jos ca un şcolar. 

— Într-o bună zi o să-ți spargi. capul şi eu ce-o să mă 
fac atunci? auzi ea o voce mustrătoare de femeie. 

— Atunci, draga mea Maria, o să poţi face ceea ce 
aştepţi de douăzeci de ani şi mai bine, şi anume, o să-mi 
zici că.mi-ai spus tu. 

Se auzi un hohot de ris şi Emma se uită în jos uluită. 
Oare chiar Luis însuşi fusese cel care se lăsase să lu- 
nece pe balustradă sau nişte spirite malefice puseseră 
stăpînire pe el în cursul nopții? 

Îi aruncă o privire Teresei pentru a vedea ce părere 
avea, dar fata nici nu se clintise. 

- Te simţi bine, Teresa? o întrebă ea cu blîndețe. 

Era ceva în atitudinea fetei care îi spunea că nu se 
simţea bine. 

— Da, señorita, mulțumesc, spuse Teresa luînd aşter- 
nuturile şi, cu un zîmbet forţat, se îndepărtă. 

Emma privi în urma ei, după care cobori. 

i — Credeam că te-ai rătăcit, spuse el luînd-o pe după 
umeri şi conducînd-o pe terasă. 

— Ce are Teresa? întrebă ea. 

Luis rupse o chiflă şi zîmbi. 

— Teresa? Asta e prima ei slujbă. E foarte timidă. 
Trebuie să fii foarte atent să nu o sperii. Cu timpul o să 
se schimbe. 

— Nu, nu m-am referit la asta. Pare tulburată. Sînt 
sigură c-a plîns. 

Luis se încruntă, luă o înghiţitură de cafea şi se 
ridică. 

— O s-o întreb pe Maria. 

Emma îşi termină micul dejun şi îşi puse altă cafea. 
Nu se vedea nici urmă de Don Rafael şi Luis tot nu se 
întorsese. Se hotărî să se ducă după el. Îl găsi la bu- 
cătărie, cu Teresa agățată de cămaşa lui şi plîngînd. 
Maria se agita în jurul ei ca o cloşcă. 

— Enrique te va duce imediat şi vei rămîne acolo pînă 
cînd mama ta se va simţi mult mai bine. O să-ți ducem 
lipsa, bineînţeles, dar ne vom descurca. Nu trebuie să-ți 
faci griji, Teresa, slujba ta e în siguranţă, iar Maria îţi va 
trimite un cec în fiecare săptămînă, spuse Luis bătînd-o 
uşor pe umăr în timp ce vorbea. | 

— Haide, Teresita, spuse Maria desprinzînd-o de Luis 
imediat cum o văzu pe Emma. Señores trebuie să plece. 

— Nu e nici o grabă, spuse Emma, dar Maria zîmbi şi. 
se îndepărtă cu Teresa care era zguduită de suspine. 

— Fata asta m-a udat leoarcă, se plînse Luis arătînd 
supărat spre o pată mare de pe cămaşă. 

— Are necazuri acasă? întrebă Emma şi el încuviinţă. 

- Mama ei a trebuit să se interneze şi n-are cine să 
aibă grijă de cei mici, dar prostuța se temea să-mi 
spună. Sînt chiar atît de înspăimîntător? spuse el clă- 
tinînd din cap neîncrezător. Îți mulțumesc, chica. Dato- 
rită ţie, Teresa va fi lîngă mama ei pînă la prînz. 

— Datorită ţie, murmură ea, dar el o luă de mînă şi o 

trase spre uşă. 

— Şi, dacă nu ne grăbim, o să avem noroc dacă o să 
ajungem la Granada înainte de prînz. 

— Nici n-ai mîncat, protestă ea cînd se îndreptau spre 
Rolls-ul care îi aştepta. 

Luis ridică din umeri. 

— Maria ne-a împachetat cîte ceva. Mă-ndoiesc c-o 
să mor de foame. 

Imediat cum urcară în maşină, şoferul apăsă pe ac- 
celerator şi roţile împroşcară pietrişul. Emma se rezemă 
de spătar şi zîmbi. Carlos conducea întotdeauna ca şi 
cum ar fi fost în întîrziere. Era sigură că ar fi dat orice să 
se afle mai degrabă la volanul „maşinuţei“ lui Luis decit 
să se chinuie cu monstrul acela. 

— Eşti fericită? o întrebă Luis zîmbindu-i cu căldură. 

— Mmm. Abia aştept să ajungem. Te-ai. purtat foarte 
frumos cu Teresa, apropo. 

— Frumos? întrebă el părînd uimit. 

— Da, lăsînd-o să se ducă acasă şi plătind-o, în ace- 
laşi timp. 

— Ce altceva aş fi putut să fac? 

Emma îl privi nedumerită. Părea sincer surprins că 
ea comenta acest lucru sau că se gîndea că făcuse un 
gest care nu-i stătea în fire. Era un om ciudat. Cu sigu- 
ranță că Dumnezeu spărsese forma în care îl crease. 

— Sper că mama ei o să se facă bine, spuse ea şi 
întoarse capul, uitîndu-se pe fereastră. 

Mergeau pe şoseaua N 334, zărind sătulețe fru- 
moase cu case văruite, răspîndite pe dealuri sau situate 
pe culmea acestora. Ea privea fascinată. Cît de diferită 
ra zona aceea față de regiunile .din-apropiere de Beni- 
dorm şi Alicante, unde frecventase.:şcoala de vară cu un 
an în urmă. 

— Într-o bună zi, cînd o să-mi iau permisul de condu- 
cere, o să mă întorc şi o să explorez zona cum trebuie, 
zise ea. 

Luis o privi cald şi îi zîmbi. 

— Aşa să faci, guapa, murmură el. 

Emma simți furnicături ciudate în stomac. Cînd avea 
Luis să se sature de rolul Domnului Cumsecade? Gradul 
ei de imunitate față de farmecul unui Quevedo era peri- 
culos de scăzut. Ar fi vrut să ia unul din dosarele acelea 
pe care le adusese cu el şi nici nu le deschisese. O 
tulbura atîta atenţie. Cînd treceau prin orăşele, el părea 
încîntat să-i spună tot felui de poveşti şi istorioare legate 
de ele. 

- Peste puţin timp o să ne oprim. 

Imediat după ce ieşiră din orăşelul Loja, Carlos o luă 
brusc la dreapta intrînd pe un drum accidentat, hurdu- 
căindu-i, pînă cînd ajunseră într-un luminiş de pe malul 
unui rîuleț. 

— Minunat, spuse Emma sărind din maşină imediat 
cum opriră, scoțindu-şi sandalele şi intrînd cu picioarele 
în apă. 

Apele curgătoare posedau un farmec căruia ea nu 
putea să-i reziste. 

— la să vedem ce ne-a împachetat Maria, strigă Luis, 
întinzînd o pătură la umbra unui copac, în timp ce Carlos 
scotea o cutie frigorifică din portbagaj. 

— Un picnic! exclamă Emma venind repede şi ajutînd 
la despachetarea mîncărurilor pe care Maria izbutise să 
le înghesuie într-o cutie. Supă rece, zise ea deschizînd 
capacul unui recipient şi adulmecîndu-i conţinutul. Şuncă 
Serrano, adăugă apoi aşezînd-o pe o farfurie lîngă 
brînză. Yemas. 

Alungă o viespe care fusese atrasă imediat de dul- 

ciurile pe care Maria le cumpărase de la o mănăstire din 
„Sevilla. 

În timp ce Luis turna vinul rece în paharele de cristal, 
Emma privi totul cu satisfacţie. Pînă şi ei avea să-i fie 
greu să mânînce atîta. 

- N-am mai fost niciodată la un picnic adevărat, 
spuse ea încîntată şi Luis îi dădu paharul, ridicîndu-l pe 
al său. 

— Şi cum anume ar fi un „picnic adevărat“? o întrebă 
el cu un licăr de amuzament în ochi. 

— Cu siguranță nu e un coş cu sandvişuri cu ouă, 
cartofi prăjiți şi floricele pe care îl luam, de obicei, la 
plajă, zise ea aşezîndu-se pe pătură. 

— Ah, spuse Luis oferindu-i o farfurie, după care îi 
făcu semn lui Carlos să se servească. 

Douăzeci de minute mai tirziu, ea stătea întinsă pe 
iarbă, mulțumită. 

— A fost excelent, murmură ea. Nu te superi dacă o 
iau pe Maria cu mine cînd o să plec, nu-i aşa? 

Nu primi nici un răspuns. După un timp, deschise 
ochii şi îl văzu privind-o în aparenţă fascinat. Îşi dădu 
seama că stătea într-o poziție cam provocatoare şi se 
ridică imediat în capul oaselor. 

—.Mă duc să mă mai bălăcesc puţin înainte să ple- 
căm, spuse ea cînd văzu că el nu avea de gînd să se 
uite în altă parte. 

Cînd se întoarse, văzu că totul fusese strîns. 

— A fost grozav, Luis, mulțumesc mult, zise Emma. 

—-Mă bucur că ţi-a plăcut, spuse el zimbind cu căl- 
dură. La început m-am gîndit să rezerv o masă la res- 

“taurantul de. pe domeniul Alhambrei. Ţi-ar plăcea acolo. 
E o veche mănăstire franciscană construită de Ferdi- 
nand şi Isabella după ce au recucerit Granada. E foarte 

frumos, dar e întotdeauna foarte aglomerat şi ne-am fi 
pierdut acolo o bună parte din zi. Poate altă dată. 

Emma îşi. înăltă capul brusc. Altă dată? Ce-o fi vrut 
să spună? Însă, nu-i văzu decît spatele, pentru că urca 
în maşină. Carlos se afla în partea cealaltă ținîndu-i por- 
tiera deschisă, astfel că ea urcă repede. Ce proastă 
fusese: spusese aşa pentru urechile lui Carlos. Trebuia 
să recunoască — Luis era un maestru în ale minciunii — 
nu făcuse nici o greşeală în public. 

— Toată mîncarea asta m-a făcut să-mi fie somn, 
spuse ea aşezîndu-se lîngă el pe bancheta din spate. 

— Culcă-te, o îndemnă el oferindu-i umărul. Nu ai 
mult timp la dispoziţie, pentru că, peste vreo jumătate de 
oră, o să fim acolo. 

— Nu, e-n regulă, zise ea, ignorîndu-şi inima, care îi 
striga să tacă şi să facă tot ce i se spusese. 

Era destul de tulburător faptul că fusese drăguţ cu ea 
două.zile; un contact fizic ar fi terminat-o cu siguranţă. 

Nu peste mult timp, văzură dealurile Granadei şi, 
apoi, începură să urce spre masiva poartă numită 
Puerta de las Granadas, unde maşina se opri. Luis îşi 
puse o haină subţire de un gri deschis, vîrî un telefon 
mobil. în buzunar şi îi spuse la revedere lui Carlos. 

— Ce-o să facă toată ziua? întrebă ea cînd maşina 
dispăru în josul dealului. 

— O să-şi cumpere un ziar, o să găsească un bar cu 
antenă satelit şi o să se uite la emisiuni sportive toată 
ziua, fără îndoială, spuse Luis zîmbind. 

— Aş înnebuni. 

Luis ridică din umeri. 

— Fiecare.cu pasiunea lui, zise el şi îi dădu mîna cînd 
trecură pragul porții; ea se făcu, însă, că nu o vede, 

astfel că el o viri în buzunarul pantalonilor. 

Apucară pe aleea din stînga şi străbătură o pădurice 
pînă la intrarea principală. 

— Oh-oh, spuse ea cînd văzu mulțimea de turişti care 
aşteptau să-şi procure bilete. Bănuiesc că m-ai avertizat. 

Luis zîmbi. 

- Data viitoare vino iarna. Cu puţin înainte de Cră- 
ciun e minunat. Şi, acum, chica, vrei să hoinăreşti ab- 
sorbind atmosfera sau vrei să-ţi spun ce vezi? 

— Aş dori un comentariu curgător, dacă nu te superi. 

- Din păcate, mi-am lăsat umbrela acasă, dar o să-n- 
cerc să mă descurc cît mai bine fără ea, spuse el rizînd 
uşor de ghizii din faţa lor. Dacă domnişoara este amabilă 
să privească în sus... 

Emma îl ascultă şi văzu magnifica poartă numită 
Puerta de Justicia. 

- Vezi mîna aceea întinsă deasupra bolţii? 

Ea încuviinţă. 

— Cele cinci degete reprezintă cele cinci precepte ale 
Islamului: rugăciunea, postul, pomana, pelerinajul şi sin- 
gularitatea Domnului. 

— Aha, spuse Emma, care ştia exact ce însemnau 
acele lucruri. 

De cînd aflase că avea să viziteze acel loc, îşi petre- 
cuse fiecare clipă liberă studiind ghidul turistic, dar nu 
avea de gînd să-i spună lui. Vocea “aceea joasă şi mas- 
culină care vorbea despre trecutul maur al țării sale era 
o plăcere de care nu intenţiona să se lipsească. 

— Abia aştept să vizitez interiorul Palatului Regal, 
spuse ea desfăcînd o hartă de li se dăduse la ghişeul de 
bilete şi o studie pentru a găsi drumul cel mai bun. 

i —Mătemcăva trebui să aştepţi, totuşi. Am rezervat 
ora două pentru vizitarea Palatului. 

Emma îl privi încruntată. 

Luis. ştia că acolo voia să meargă mai mult decît în. 
oricare altă parte, deoarece sporovăise despre asta de 
cînd ajunseseră în Granada. 

— Aş zice că, mai întîi, ar trebui să vedem grădinile 
Generalife, zise el depărtîndu-se. 

Emma îl urmă. Ar fi trebuit să-şi dea seama că avea 
să preia conducerea şi că nu avea s-o asculte. După 
cîteva clipe, el se uită în spate, dar îşi întoarse privirea 
repede. Ea observă că îi tresăltau: umerii. 

— Ce-i atît de amuzant? îl întrebă atunci apucîndu-l 
de braţ. 

— Tu, niña., 

— Nu-mi spune aşa. 

— Încetează să te mai porţi aşa şi n-o să-ţi mai zic. 

— Ştii că vreau să văd Palatul Nasrid, zise ea fu- 
fioasă. 

Luis se rezemă de un stîlp şi zîmbi. 

— Bineînţeles că ştiu, tocmai de aceea am ales ora 
două pentru vizitarea acestuia. Atunci n-or să. mai fie 
atiţia turişti, deoarece se vor duce să mănînce, iar noi 
vom putea vizita apartamentele relativ în linişte. 

Emma îşi cobori privirea ruşinată. 

— Ai fi putut să-mi spui, mormăi ea. 

— Aş fi putut şi chiar ţi-aş fi spus, dacă nu te-ai fi 
grăbit să tragi concluzia că te duc în capătul celălalt al 
complexului din pură neglijenţă. 

Ea îşi simţi obrajii arzînd ca focul. Oare, pentru Luis, 
reacțiile ei erau atit de previzibile? 

— lar... zise ea, dar cuvintul îi atîrnă ca un bolovan în 
gît, aşa că încercă încă o dată şi izbuti să spună: 
lartă-mă. 

— Te-am iertat, replică el zîmbind larg şi sărutînd-o 
pe frunte, după care îi oferi brațul. 

De data aceasta, ea se gîndi că ar fi fost mai bine să 
nu-l ignore. 

— O să mergem în cerc. După ce vizităm grădinile, 
intrăm în palat şi, cînd vom ieşi de acolo, vei alege între 
Alcazaba şi Palatul lui Carlos al V-lea. Mă-ndoiesc că 
vom avea timp să le vizităm pe amîndouă. 

Emma se bucură că îl luase de braț. Trebuiau să 
urce uşor spre Generalife şi el avea tendința să meargă 
repede. Chiar şi cu sandalele acelea comode pe care le 
încălțase special ar fi trebuit să alerge ca să ţină pasul 
cu el. 

— Dumnezeule! exclamă ea cînd înaintară pe aleile 
străjuite de tot soiul de plante şi zări grădinile printr-un 
pilc de chiparoşi. E superb, adăugă apoi privind cu ve- 
neraţie fîntînile, arcadele şi stilpii perfecţi din punct de 
vedere geometric şi grădinile pline de tufe şi flori. Dacă 
ai aduce aici pe cineva adormit, cînd s-ar trezi, ar zice 
că a murit şi a ajuns în rai. . 

— O versiune islamică a raiului, cel puțin, spuse Luis 
gînditor. Paradisul este descris în Coran ca fiind o gră- 
dină umbroasă prin care curge o apă, pe malul căreia 
cei binecuviîntaţi pot să se odihnească. 

Emma dădu colțul şi văzu o grădină ascunsă. 

— Atunci, cu siguranță, o să fiu cuminte pe lumea 
asta, pentru că vreau neapărat să ajung acolo. 

Timpul trecu foarte repede. | se păru că numai după 
citeva minute, Luis o desprinse uşor de priveliştea Gra- 
nadei, spunîndu-i că trebuiau să plece dacă voiau să 
ajungă la palat la timp. 

— Nu se poate să fie aproape două! spuse ea uitîn- 
idu-se la ceas şi descoperind că era. 

Cumpărară nişte suc de portocale şi nişte alune de la 
un-chioşc, după care trebuiră să străbată alergînd ultima 

parte a drumului. 

— Îţi mulțumesc din tot sufletul că m-ai adus aici, 
Luis, n-o să uit niciodată ziua asta, spuse Emma agă- 
țîndu-se de brațul lui şi ascultîndu-i atentă comentariul 
cînd trecură din încăperile publice în cele de recepție şi, 
în final, în apartamentele sultanului şi în harem. 

Luis îi zîmbi indulgent. 

— E uimitor cînd mă gîndesc că, după ce i-au alungat 
pe mauri, compatrioții mei au lăsat acest loc în paragină. 
A fost folosit ca închisoare, spital de nebuni şi Napoleon 
a fost cît pe ce să reuşească să-l distrugă total. 

— Totuşi, ce loc unde să fii închis, spuse ea dîndu-şi 
capul pe spate pentru a privi cupola magnifică a Sălii 
celor Două Surori. 

Părea o explozie solară încremenită în spaţiu şi se 
spunea că ar fi fost alcătuită din cinci mii de cavităţi 
separate. 

— Cînd mă uitam la fotografiile din ghid, mă gindeam 
c-o să fiu puțin dezamăgită cînd o să văd totul cu ochii 
mei, că s-ar putea să fie prea ostentativ şi exagerat, dar 
nu e, nu-i aşa? spuse ea întorcîndu-se emoţionată spre 
Luis. 

EI clătină din cap. 

— Fiecare lucru e în armonie cu celălalt. Estetic, e 
perfect. Dacă deplasezi un stilp sau o stucatură numai 
cîţiva milimetri, se dezechilibrează totul. 

În cele din urmă, ajunseră în Curtea Leilor, în inima 
haremului. 

— Aici ai văzut totul, spuse el arătînd spre fintînă din 
mijlocul curţii. Unde vrei să mergi acum -— la Alcazaba 
sau la palatul.lui Carlos al: V-lea, sau ai prefera să mer- 
gem să mîncăm undeva? 

Emma îl privi. Păruse la fel de încîntat ca ea de 

apartamentele regale; nu credea că fusese numai po- 
liticos. 

- Te-ai supăra foarte mult dacă am mai vedea o dată 
totul? întrebă ea şovăitoare. 

El izbucni în rîs şi dinţii lui de un alb strălucitor con- 
trastară cu pielea bronzată. Ce spusese mai devreme 
despre faptul că fiecare lucru era în armonie cu celălalt 
acolo? 

— Este o onoare să vă conduc prin palat, doamna 
mea, spuse el făcînd o plecăciune, după care îi oferi 
brațul. 

Emrha surprinse privirile invidioase ale cîtorva tinere 
dintr-un grup din apropiere. Era ciudat cum însoțitorul ei 
atrăgea atenţia femeilor, remarcase acest lucru toată 
ziua. 

Atitudinea ei posesivă era, de asemenea, incredibil 
de ciudată. 

În ciuda faptului că zăboviră în palatul Alhambra, 
reuşiră să viziteze şi fortăreața A/cazaba. Luis părea dis- 
pus să vadă şi palatul lui Carlos al V-lea în cele trei 
sferturi de oră care mai rămăseseră pînă la închidere, 
dar Emma. avea senzaţia că celulele ei de apreciere a 
frumuseţii erau complet saturate. 

— Supraîncărcat cultural... supraîncărcat cultural, 
spuse ea ca un robot defectat înainte să se trîntească 
epuizată în iarbă. 

— Tinerii din ziua de azi, n-aveţi forță în voi, zise Luis 
zîmbind. şi scoase mobilul din buzunar. 

— Abia aştept să-l văd pe Carlos, spuse ea cînd aş- 
teptă să vină Rolls-ul să-i ia. 

4; — Ţi-a fost dor de el? întrebă Luis uluit. 
` — Mi-e dor de ce are în portbagaj. Sper că n-a mîncat 

Luis izbucni în rîs. 

— Să nu te schimbi niciodată, guapa, spuse el cînd 
redeveni serios. 

— Ţi-a plăcut ziua de azi măcar puţin, Luis? îl întrebă 
ea curioasă. Nu te-ai plictisit îngrozitor chiar tot timpul, 
nu? 

Luis îi aruncă o privire ciudată. 

— Nu m-am plictisit îngrozitor, aşa cum zici tu, nici 
măcar o clipă, guapa. Îţi mulțumesc că ai propus să 
venim aici. M-am simțit minunat. 

— Am putea să venim şi mîine să vedem palatul lui 
Carol, spuse ea zîmbind. 

Răspunsul lui fu o palmă în glumă peste cap. 


CAPITOLUL 9 


Ziua de vineri sosi mult prea curînd. Săptămîna 
trecuse într-o vîltoare de plimbări, călărit şi conversații 
îndelungi cu Don Rafael. Avea atît de mult impresia că 
aparținea acelui loc, încît i se părea incredibil că trebuia 
să plece vreodată. 

Dar, asta era: ultima zi pe care avea să o petreacă la 
Villa Quevedo cu Luis şi Don Rafael tocmai începea. A 
doua zi avea să plece devreme la aeroport şi, în timp ce 
Luis şi Ramon se întorceau la Londra, ea avea să se 
urce într-un avion cu destinația Madrid. Planul ei era de 
a găsi ceva de lucru la un restaurânt sau un hotel pentru 
restul verii. 

După dezastruosul lor început, Luis se purtase impe- 
cabil cu ea. În afara îmbrățişărilor obligatorii de ochii 
lumii, după incidentul de pe aleea teilor, nu mai încer- 
case absolut niciodată să o sărute, dar ea era sigură că, 
în felul lui, el se ataşase. Îmbrățişările lui nu fuseseră 
întotdeauna numai pentru ochii bunicului şi, acum, erau 
iarăşi înlănțuiţi în somn. 

Luis, gol, cu excepţia chilotului pe care era sigură că. 
îl;purta numai pentru ea, era lipit de spatele ei, cu un 
braţ şi un picior petrecute peste ea. Capul îi era cuibărit 
în umărul ei şi respiraţia lui ritmică şi egală îi spunea că, 

pentru prima oară, se trezise înaintea lui. 

În fiecare noapte se culcaseră avînd grijă ca fiecare 
să rămînă în partea sa de pat. Emma tînjea să adoarmă 
în brațele lui, aşa cum se întîmplase în prima noapte, 
dar Luis nu'o mai atinsese niciodată cînd era treaz. 
Într-un fel, în timpul nopții, trupurile li se înlănțuiau şi 
dimineața erau întotdeauna strîns lipite, ca acum. Cînd îi 
simțea pielea caldă lîngă pielea ei caldă, se excita extra- 
ordinar, dar Luis glumea mereu zicînd că, de obicei, ea 
era cea care se furişa în spațiul lui. 

O mişcare uşoară a capului şi o schimbare în ritmul 
respirației lui o anunţară să se trezise, dar şi el rămase 
nemişcat cîteva minute. 

— Ultima noastră zi împreună, guapa, îi aminti el fără 
să fie nevoie, întinzîndu-se leneş lîngă ea. 

— De unde ai ştiut că sînt trează? 

— Cînd dormi, sforăi. 

— Într-adevăr? întrebă ea întorcîndu-se pe burtă şi 
simţi un gol în stomac cînd îi văzu privirea amuzată. 

— Nu, dar trupul şi respiraţia diferă atunci cînd dormi. 
N-ai observat asta la mine? 

— Ba da, zise ea privindu-l printre genele ude de 
lacrimi. O să-mi fie dor de tine, Luis. 

— Nu face asta, Amanda! spuse el şi chipul i se 
înăspri. 

Dădu cearceaful la o parte şi cobori din pat. 

— Ai fost adusă aici pentru un singur scop. 

Emma tresări cînd el trînti uşa băii în urma lui. Cum 
de îşi lăsase sentimentele să devină atit de încurcate în 
legătură cu acel bărbat? Probabil că avea o dorinţă de 
moarte, -pentru că orice altă persoană normală şi-ar fi 
dat seama că relaţia lor era destinată eşecului încă de la 
început. Aşa cum spusese şi el, se afia acolo pentru un 

singur scop. Acel scop ajunsese aproape de final şi ea 
se apropia vertiginos de deznodămint. El nu o minţise 
niciodată. Nu îi promisese niciodată prea mult. Faptul că 
îşi permisese să se atâşeze de el era o mare prostie. 

Îşi plimbă degetul pe marginea cearceafului şi se în- 
cruntă. Probabil că el îşi închipuia că îi plăcea viaţa lui 
luxoasă şi că de acest lucru avea să-i fie dor, dar se 
înşela. 

Villa Quevedo era splendidă, bineînţeles, dar cei 
care locuiau acolo erau importanţi pentru ea. 

Şirul gîndurilor îi fu întrerupt de Luis, care ieşi din 
baie şi deschise brusc uşa dulapului. Bine că era 
dintr-un lemn solid, altfel n-ar fi rezistat acelui tratament. 

— Dacă vrei să călăreşti în dimineaţa asta, ai face 
bine să te grăbeşti, zise e! pe un ton răstit. 

— Nu vreau să călăresc cu un morocănos. 

Luis ezită înainte să trîntească uşa şi se uită la ea. 
Se lumină la față şi zîmbi. ` 

— Ai dreptate. Nu trebuie să călăreşti supărat, de- 
oarece caii simt întotdeauna treburile astea. Poate ar 
trebui să încep din nou. 

Se aşeză pe marginea patului şi îi luă mîna săru- 
tîndu-i-o cu o politețe exagerată. 

- Te rog să vii să călăreşti cu mine, señorita, eşti cea 
mai bună elevă pe care am învăţat-o vreodată să ga- 
lopeze. 

' Emma se gîndi o secundă. 

— Pe cîte femei le-ai învăţat să galopeze? 

El ridică mîinile într-un gest de înfrîngere. | 

— Cred că eşti prima, spuse el şi amîndoi izbucniră în 
rîs, ceea ce făcu să se evapore tensiunea dintre ei. 

Plimbarea fu excelentă. Emma progresase cu un cal 
de trei ani, care nu avea caracterul, Estrellei, dar sigur, 

era mai vioi. Începea să înțeleagă de ce insista Luis să 
călărească în fiecare dimineață cînd se afla la Sevilla. Şi 
ea ar fi făcut la fel, dacă ar fi trăit acolo. Acea întindere 
nemărginită ce mirosea a plante sălbatice sub cerul se- 
nin era mult mai tentantă. 

Cînd se întoarseră, Emma îşi ridică privirea spre cer. 
„Oh, Doamne, ajută-mă să uit toate astea“, se rugă ea în 
gînd. Era prima oară cînd se ruga după mulți ani. 

Don Rafael nu se afla pe scaunul lui obişnuit cînd ei 
ieşiră pe terasă pentru a lua micul dejun. Luis se duse la 
el imediat şi, cînd se întoarse, era încruntat. 

— N-a dormit bine azi-noapte şi nu arată deloc cum 
trebuie. Am chemat doctorul, lucru care n-o să-l bucure, 
dar cred că era necesar. Cel puţin, a acceptat să rămînă 
în pat tot restul zilei, deşi vrea neapărat să coboare la 
cină. Zice că nimic nu-l va face să piardă ultima ta seară 
aici. 

-= — Sărmanul Don Rafael, şopti ea şi pofta de mîncare 
îi dispăru în ciuda somptuosului mic dejun. 

— E bătrîn. A avut o viaţă bună. Doctorii spun că 
starea sănătăţii lui se va deteriora treptat. 

Luis părea să încerce să se convingă mai mult pe 
sine decit pe ea şi, cînd îşi ridică privirea, ea avu im- 
presia că văzu lacrimi în ochik lui. Se întoarse înainte ca 
ea să fie sigură şi plecă brusc. 

Ea îşi puse automat o ceaşcă de cafea şi unse cu 
unt o chiflă. Piinea îi rămase în git ca nişte bucăţi de 
beton şi cafeaua îi făcu greață: Renunţă şi se duse să 
se plimbe. Luis o găsi lîngă o fintînă o oră mai tîrziu. 

- lartă-mă. Ți-am promis să te iau la o plimbare cu 
barca pe rîu astăzi. 

Emma îi zîmbi. Părea tot mai întunecat la faţă, dar 
liniştit. 

— N-am de ce să te iert. 

- M-am hotărît să-mi prelungesc şederea aici. Poate 
că este o alarmă falsă, dar... spuse el şi glasul i se 
frînse. 

— Înţeleg, şopti ea strîngîndu-i brațul. 

- Mi-am pregătit înlocuitorul de la Londra în ultimele 
cîteva luni. E foarte capabil. Poate că a venit timpul să 
las afacerile de acolo pe mîinile altcuiva, pentru ca eu să 
mă concentrez asupra treburilor de aici. 

— Poate, spuse ea, dorindu-şi să poată găsi nişte 
cuvinte pline de înțelepciune care să-l facă să se simtă 
mai bine. 

— Ştiu că îţi cer mult... zise el ezitînd şi inima Emmei 
începu să bată cu putere. 

Oare ce avea de gînd să-i spună? 

— Te-ar deranja foarte mult dacă ai mai sta cîteva 
zile? Bunicul te adoră. S-ar putea să i se pară ciudat 
dacă aş rămîne numai eu, continuă el, fără să bage de 
seamă dezastrul pe care îl provocau cuvintele lui în 
adîncul sufletului ei. 

Inima ei începu să revină la un ritm mai normal. Ce 
naiba se petrecea cu ea? Probabil că stătuse prea mult 
la soare. Pentru o clipă, crezuse că avea să o roage să 
permanentizeze aranjamentul lor de dragul lui Don 
Rafael. 

Se aşeză pe marginea fîntînii, uitîndu-se la crapul 
auriu care înòta agil aproape de suprafață. Oh, Doamne, 
abia se obişnuise cu gîndul că trebuia să părăsească 
Sevilla. Cu cît rămînea mai mult acolo, cu atît avea să-i 
fie mai greu să plece. Îşi plimbă degetul prin apă şi văzu 
peştişorul cum căuta să se ascundă. Asta îi venea şi ei 
să facă, să fugă undeva şi să se ascundă. Îi era teamă. 
Nu voia să mai stea acolo şi să se îndrăgostească şi mai 

mult de Luis, nu voia să se ataşeze mai mult de Don 
Rafael... Cuvîntul refuză să i se formeze în minte. 

Era o egoistă! Cum putea să se gîndească numai la 
sentimentele ei, cînd era posibil ca Don Rafael să fie pe 
moarte şi prezenţa ei capabilă să-l înveselească? 

Se ridică hotărită. 

- Bineînţeles că rămîn. Va trebui, însă, s-o sun pe 
mama s-o anunț. 

Porni spre casă înainte ca Luis să apuce să spună 
ceva. Avea senzaţia că ar fi discutat despre plată şi, în: 
dispoziţia în care se afla în clipa aceea, probabil că l-ar fi 
lovit. 

Pentru prima oără, el păru sensibil faţă de senti- 
mentele ei, dar, cînd o reîntîlni la masa de prînz, văzu că 
nu mai era la fel de posomorită ca dimineaţa. Cînd se 
aşeză lîngă ea, îi luă mîna şi i-o strînse cu căldură. 

— Tocmai l-am văzut pe bunicul şi părea să arate 
mult mai bine. Doctorul i-a dat ceva care să-l facă să 
doarmă şi este mult mai odihnit acum. Voia să vină la 
masă, dar l-am convins.să nu o facă. 

— Mă bucur atît de mult! 

— Da, chica, şi eu la fel. 

Emma strînse din dinţi. Luis îi strîngea mîna atît de 
tare, îneît o durea, dar:nu voia să-i spună. 

— Atunci, ce fac miine? Rămiîn sau plec? întrebă ea, 
încercînd să- şi tragă mîna. 

~ Trebuie să rămii. Categoric. i-am spus deja. 

De data asta, ea reuşi să-şi tragă mîna. 

— Nu pot să rămîn o veşnicie, Luis. Ce-o să spui în 
legătură cu despărțirea noastră? 

— Nu o să ne despărțim atîta timp cît va trăi el, spuse 
Luis ridicîndu-se şi, vîrînd miinile în buzunare, se duse 
spre uşa-fereastră. Ce-o fi fost în mintea mea cînd te-am 

adus încoace? Cînd te-am văzut acolo, la hotel, mi s-a 
părut că însuşi Dumnezeu te-a trimis ca să scap de 
cicălelile lui. 

Se întoarse şi o privi acuzator. 

— Nu mi-a trecut prin cap nici o clipă că o să mă 
ataşez atît de mult de tine într-o perioadă atît de scurtă. 
Am venit de multe ori cu femei aici. Nu-a mai reacționat 
niciodată aşa. 

Emma se înfurie. Se simțea şi aşa destul de vinovată 
de situație. Nu avea de gind să accepte şi partea lui de 
vină. 

— Şi ce vrei să spui, Luis? Că i-am presărat praf 
fermecat pe fulgii de ovăz, vrăjindu-l? 

El îşi țuguie buzele supărat. 

— Nu e o glumă, Amanda. 

— Bineînţeles.că nu e! Dacă te joci cu vieţile oa- 
menilor, nu te mai plînge cînd lucrurile nu ies aşa cum te 
aşteptai. 

El încleştă pumnul, dar îi descleştă încetul cu încetul. 

— Ai dreptate, bineînțeles, dar sîntem amîndoi. ames- 
tecaţi în treaba asta, guapa. Trebuie să vii în vizită de 
Crăciun. Şi de Paşti, deşi cred că va fi puţin probabil. 

~ Să dau telefon şi să scriu din cînd în cînd, bă- 
nuiesc, nu? 

EI încuviință. 

— Ai tupeu, Luis. 

- Te voi recompensa bine pentru efortul tău, spuse 
el şi fu luat prin surprindere de privirea plină de dispreț 
pe care i-o aruncă ea. Nu vrei s-o faci? 

— Ah, ba o s-o fac. Dar nu pentru tine, Luis, şi nici 
pentru banii pe care mi-i:oferi. Pentru Don Rafael. Ăsta e 
singurul motiv. Înţelegi? 

— Cred că da, zise el părînd nesigur de sine. 

Pentru prima oară, ea era stăpînă pe situatie. Ceea 
ce nu i se părea deloc liniştitor. Împinse farfuria la o 
parte. i 

— Aş vrea să nu fi cerut niciodată să lucrez la hotelul 
acela! spuse ea pe un ton vehement. 


Luis invocă scuza că avea de lucru ca să stea de- 
parte de ea toată după-amiaza. Emma luă cu ea Timpuri 
grele în curtea interioară, se ghemui într-un fotoliu de 
trestie şi o termină, în sfîrşit. 

Se ridică, se întinse şi descoperi că era mult mai 
calmă. Poate că datorită cărţii. Era o poveste tristă, dar 
terapeutică, în felul ei: viața ar fi putut fi mult mai grea, 
mai ales dacă ar fi trăit în sărăcie în epoca victoriană. 

Lăsă cartea pe fotoliu şi se duse la bucătărie pentru 
a afla ultimele noutăţi în legătură cu Don Rafael. 

— Stă în pat, citeşte E/ Pais şi cere un pahar cu fino, 
spuse Maria bătînd-o uşor pe braţ. Îţi spun eu, señorita 
Amanda, bătrînul o să ne îngroape pe toți. 

Mai liniştită, Emma acceptă o ceaşcă de cafea și 
stătu de vorbă cu Maria pînă cînd fu aproape întuneric. 

— Mai bine să mă duc să mă pregătesc, zise ea, 
după care, dintr-un impuls, se: aplecă şi o sărută pe 
menajeră pe obraz. 

Aceasta fusese atît de bună cu ea. Şi de ea avea 
să-i fie dor, îşi spuse Emma ieşind repede. 

Avea să poarte iarăşi rochia turcoaz în seara aceea, 
hotărî ea uitîndu-se în dulap. Măcar să o îmbrace cît mai 
putea; ar fi părut total deplasată la discoteca studen- 
țească. Zîmbi cînd îşi imagină feţele prietenelor ei dacă 
ar fi apărut cu ea. 

Din baie ieşea abur, aşa că se duse să închidă robi- 
netele. Ce ulei de baie nu încercase încă? Luă o sticlă 

de cristal şi o mirosi. Mmm, frumos. Turnă puţin în cadă 
şi îl amestecă în apă cu mîna. Of, la naiba. Răsturnă 
toată sticla şi parfumul minunat de iasomie umplu toată 
încăperea. 

— Excelent, zise ea cufundîndu-se în spumă. 

Trei sferturi de oră mai tîrziu, era îmbăiată şi fardată, 
iar părul îi era uscat şi strălucitor. Se înfăşură într-un 
halat de baie şi îşi puse o pereche de bikini albi din 
dantelă, portiartier şi ciorapi de aceeaşi culoare. Rochia 
avea propriul ei suport pentru sîni, aşa că nu era nevoie 
să poarte sutien. 

— Eşti chiar mai frumoasă decît mi-am închipuit, 
guapa. 

Vocea joasă şi apreciativă se auzi de pe balcon, fă- 
cînd-o să simtă că ia foc. 

— Luis! exclamă ea punînd repede mîna pe rochie. Ai 
fi putut să-mi spui că eşti acolo. 

- Încă nu aspir să devin sfint, spuse el apărînd din 
umbră zîmbind. Deşi, cred că, săptămîna asta, m-am 
apropiat foarte mult de această ipostază. 

îi privi rotunjimile sînilor în timp ce se îndrepta încet 
spre ea. 

Emma rămase țintuită locului de privirea lui. Mîna 
care ţinea rochia. cobori de-a lungul trupului ei şi, după 
felul cum i se înmuiaseră, picioarele, ea ştiu că, dacă el 
ar fi vrut, i-ar fi aparținut. Uneori, îl ura cu o pasiune 
extraordinară, dar aceasta nu egala în intensitate dorința 
fizică. 

— Dă-mi voie să te ajut să-ţi pui rochia, zise el aflîn- 
du-se la numai cîţiva centimetri de ea, iar mirosul trupu- 
lui său cald şi masculin îi tulbură îngrozitor de mult 
simţurile. Buzele i se uscaseră, astfel că şi le umezi. 

- Roşeaţa ta feciorelnică pe această piele uluitor de 

albă amenință să fie distrugerea mea, şopti el trăgîndu-i 
fermoarul rochiei. 

Emma îl privi uluită. Putea-să ghicească numărul fe- 
meilor cu care făcuse dragoste. Ce era în neregulă cu 
ea de nu arăta nici o dorință de a ò adăuga pe listă? 

— Sînt urîtă sau ce? întrebă ea încruntîndu-se. 

El rîse uşor, după care o întoarse încet spre oglinda 
.cu rama aurită de deasupra măsuţei de toaletă. 

— Uită-te în oglindă, guapa. Dacă există un bărbat 
care nu e tulburat de frumuseţea ta, înseamnă că e orb. 

Ea se văzu: palidă, blondă, minionă, dar privirea i se 
opri asupra masculului cu trăsături arogante din spatele 
ei, care contrasta atît de puternic cu ea. Erau complet 
opuşi în privința aspectului exterior. Miinile care îi cu- 
prindeau umerii erau de un maron închis, părul lui era 
extrem de negru, iar în înălțime o întrecea cu vreo două- 
zeci de centimetri, cel puțin. 

Ea întoarse privirea. Oare ceea ce simţea pentru el 
era dragoste adevărată sau o simplă atracţie pe care o 
simțeau toate femeile în prezenţa lui? 

— După o săptămînă petrecută aici, ai fi zis că trebuia 
să fiu şi eu bronzată măcar puţin, zise ea în glumă, 
încercînd să-şi ascundă emoția. 

— Diferenţa e întotdeauna atrăgătoare, spuse el mîn- 
gîindu-i ceafa cu o extraordinară blîndeţe. 

Ea se depărtă furioasă. 

— De ce faci asta, cînd nu vrei să mergi mai departe? 
Nu sînt o păpuşă cu care te poţi juca pînă te plictiseşti, 
după care o pui la loc în cutia ei. Am şi eu sentimente, 
să ştii. 

— lartă-mă, guapa. Credeam că-mi fac rău numai 
mie. De ce o fac? Ca să-mi dovedesc mie însumi că sînt 
capabil să nu fac dragoste cu toate femeile frumoase pe 

care le doresc. 

— Deci, nu sînt o păpuşă. Sînt un experiment? 

— Unul foarte dificil, da, dar n-ai nici un motiv să mă 
priveşti aşa. Numai cuvintele tale m-au făcut să mă com- 
port astfel. 

— În cazul ăsta, felicitări pentru faptul că ai stat fără 
o femeie timp de o săptămînă, spuse ea sarcastică, 
nevrînd să recunoască adevărul afirmației lui. Sînt si- 
gură că meriți o medalie, dar cum rămîne cu săptămîna 
viitoare? 

— Săptămîna viitoare? Cine ştie? Eu mi-am fixat un 
termen de o săptămînă. | ` 

Zîmbetul lui sarcastic fu atît de plin de sine, încît ea 
i-ar fi tras o palmă cu mare plăcere pentru a i-l şerge de 
pe chip. Oare mai exista vreun bărbat care să o ener- 
veze atît de mult? Chiar văzuse lacrimi în ochii lui în 
dimineața aceea? Probabil că fusese din cauza vreunei 
impurități. 

— Nu mă privi aşa, chica. Nici nu-ţi închipui prin ce 
chinuri m- ai făcut să trec zilele astea. Au fost momente 
cînd nici nu credeam că voi supraviețui.. 

— Ei bine, scuză-mă pentru că am fost atît de crudă, 
spuse ea punînd mîna pe cutia cu bijuterii. 

Cel puţin, acum ştia de ce nu o mai sărutase. 

— Hai să nu ne certăm. Nu în seara asta, zise el 
venind în spatele ei şi punîndu-i colierul de perle la git cu 
multă îndemînare. 

Atingerea lui fu extrem de uşoară, dar ea era atît de 
sensibilă în ceea ce-l privea, încît avu impresia că o 
arsese fierul încins. 

— Trebuia să fie un dar de adio, spuse el dîndu-i o 
pereche de cercei asortați. : 

— Mmm? întrebă ea privindu-l nedumerită, după care 

se uită din nou la perlele din mînă. 

Dîndu-şi seama deodată, deschise repede cutia, 
unde se. aflau un colier şi o pereche de cercei ase- 
mănătoare. 

— Dumnezeule! Veritabile! spuse ea ducînd mîna la 
git pentru a atinge periele care i-l înconjurau. 

— Aş fi vrut să-ți cumpăr ceva mai scump, dar nimic 
nu mi s-a părut să ţi se potrivească mai bine ca astea, 
spuse el şi se aplecă să o sărute pe obraz. 

Ea începu să plingă fără să vrea. 

— Ce ciudată eşti, spuse el clătinînd din cap uluit. 
Prima femeie care plînge cînd îi ofer un dar. 

— De ce mă tot derutezi? îl întrebă ea suspinînd. De 
ce nu poţi să rămii un ticălos, Luis? E mult mai uşor. 

El ridică mîinile în semn de capitulare şi intră în baie. 
Ea îşi revenise complet cînd se întoarse el şi o amuzau 
privirile prudente pe care i le tot arunca în timp ce îşi 
punea o cămaşă albă de mătase şi o pereche de panta- 
loni de un gri închis. 

— Îți mulțumesc pentru perie, Luis, sînt minunate. 

Fusese frumos din partea lui că i le cumpărase. Era 
o ființă tare ciudată; bănuia că nu avea să-l înţeleagă 
niciodată. 

El se aplecă şi frecă cercelul stîng între degete. 

— Nu la fel de minunate ca aceea care le poartă, 
spuse încet. 

Ea se depărtă. Prezenţa lui proaspăt îmbăiată şi 
proaspăt parfumată era prea mult. 

— Vom fi numai noi trei la cină în seara asta. M-am 
gîndit că e mai bine pentru bunicul, zise el luîndu-i mîna 
şi conducînd-o în jos pe scări. 

Pentru prima oară erau de acord într-o privinţă. Se 
duseră direct în sufragerie, unde Don Rafael se aşezase 


131 


la masă deja şi se delecta cu un pahar de sherry. 

— Cum te simţi, Abuelo? îl întrebă ea îngrijorată. 

— Mult mai bine acum că te-am văzut, draga mea, 
spuse el luîndu-i mîna. 

Deşi i-o strîngea cu fermitate şi ochii îi licăreau la fel 
de strălucitori, Emma simți o fragilitate nedefinită în ființa 
lui, care făcu să i se frîngă inima. 

— Am învăţat să accept că unele zile sînt mai bune 
decit altele, spuse el punînd capăt altor întrebări. 

Miîncarea fu delicioasă: gazpacho, supa de legume 
rece şi înviorătoare de la început; archoba, un fel de 
mîncare de peşte foarte condimentată, care era exce- 
lentă; şi tocino de cielo, un fel de cremă caramel care îi 
plăcea în mod deosebit lui Don Rafael, dar care Emmei i 
se păru puțin grețoasă. 

— Ți-am promis c-o să-ți arăt mînzul iepei mele pre- 
ferate astăzi, Amanda. Putem să mergem acum, zise 
Don Rafael împingînd la o parte farfuria cu desertul şi 
ridicîndu-se. 

— Nu cred că e o idee prea bună, bunicule. Pot s-o 
duc eu pe Amanda să-l vadă pe Negrito, sau o duci 

„dumneata miine dimineață. Nu e nici o grabă acum, 
dacă Amanda mai rămîne cîteva zile, spuse Luis. ridi- 
cîndu-se repede şi încercînd să-l ajute pe Don Rafael să 
se aşeze din nou pe scaun, însă bătrînul deveni agitat şi 
îl împinse. 

— Nu sînt complet senil, băiete. Dacă am spus că 
vreau să merg la grajduri, asta o să fac. Acum lasă-mă-n 
pace să mă ridic. 

Luis se dădu la o parte. 

! — Cel puţin, dă-mi voie să vă însoțesc, Abuelo, spuse 
el. 

Don Rafael clătină din cap exasperat, uitîndu-se 

furios la nepotul său şi ţinîndu-se drept. Emma îl zări. 
pe bărbatul care fusese pe vremuri şi fu şocată; părea 
copia lui Luis. 

— Amanda e capabilă să fugă după ajutor în caz c-o 
să mi se facă rău. Acum stai jos şi lasă-mă-n pace, 
spuse el cu severitate şi hotărît. 

Luis se retrase, dar Emma simti efortul pe care îl 
făcu. Părea gata să explodeze. 

Ce se întîmplă atunci cînd o forță de nestăvilit în- 
tilneşte în cale un obiect de neclintit? În acest caz, 
învinge bătrînul, îşi spuse Emma oferindu-i braţul lui Don 
Rafael şi ajutîndu-l să iasă încet din încăpere. 

Un paznic care încercă să-i însoțească prin curtea 
inundată de lumină fu repezit, de asemenea, dar, pînă la 
urmă, ajunseră la grajduri. Don Rafael se aşeză obosit 
pe o bancă afară. 

— Scuză scena de mai înainte, Amanda, spuse el. 
Ştiu că Luis e bine intenţionat, dar voiam să vorbesc cu i 
tine între patru ochi. Nu mai am timp şi nu ti-am spus tot 
ce voiam. 

- Sînt sigură... 

Emma ar fi vrut să spună că mai avea mulți ani la 
dispoziție în care să-i zică acele lucruri, dar îi întîlni pri- 
virea şi avu senzaţia că i-ar fi insultat inteligența. 

El păru să înţeleagă şi-i bătu mîna uşor. 

- Nu mi-e frică de moarte, draga mea. Sînt atiția 
oameni pe care abia aştept să-i revăd şi am realizat tot 
ce mi-am pus în plan. Luis era cea mai mare grijă a 
mea, dar acum că te are pe tine sînt mulțumit. 

Emma se mişcă incomod. Oare era bine să înşeli pe 
cineva aşa? Mersese prea departe pentru a se mai opri 
acum, dar avea să aibă conştiinţa încărcată totdeauna. 

— Cînd văd cum te adoră şi cum i-ai ţinut piept Car- 

melitei în seara aceea, ştiu că ai tăria de caracter nece- 
sară pentru a realiza cesâ ce eu n-am putut. 

Se opri puţin pentru a-şi trage sufletul înainte să con- 
tinue: 

— Eu sînt de vină pentru faptul că Luis e aşa cum e. 
Cînd a avut nevoie de îndrumare şi dragoste, eu nu i 
le-am oferit. Eram atit de devastat de propria mea du- 
rere, încît nu suportam să-l am lîngă mine, pentru că-mi 
amintea prea mult de fiul meu. Răutatea mi-a fost răs- 
plătită prin creşterea unui nepot pe care îl iubeam foarte 
mult, dar care nu prea îmi plăcea. Înțelegi ce vreau să 
spun? 

Emma încuviinţă. Nu îi veni nici un cuvînt în minte, 
aşa că îl luă pe după umeri şi îl strînse uşor. 

— Eşti o fată minunată, Amanda. Dragostea pentru 
tine îl va face pe Luis să renunţe la vechile lui apucături. 
Întotdeauna a fost un băiat bun în adîncul sufletului, 
puțin prea dornic să exploreze alternativele. 

— Ştiu că te iubeşte foarte mult, spuse Emma. 

Era îngrozitor. Ochii i se împăienjeniră din cauza 
unui sentiment de vinovăţie şi de emoție. 

— Ajunge deocamdată. Nu vreau să te tulbur, dar mai 
e un lucru pe care aş vrea să ţi-l spun, zise el apucînd-o 
de braţe şi privind-o fericit. Bun venit în familie, Amanda. 
Ai binecuvîntarea mea. 

— Mulţumesc, spuse ea zimbindu-i, deşi îi venea să 
se lase pradă suspinelor. 

— Acum hai să mergem să-i aruncăm o privire bă- 
trînei mele iepe, spuse el deschizînd uşa grajdului şi, 
rizînd uşor, luă un felinar vechi de furtună şi îl aprinse. 
Asta îl supără pe Luis. Zice că, acum, avem curent elec- 
tric. Dar: tot mai bune sînt mijloacele vechi; ăsta nu 
sperie animalele la fel de tare atunci. cînd dorm. 

Intrînd în grajd, Emma simţi mirosul puternic de ani- 
male. Fu linişte pînă cînd trecură pe lîngă boxa lui 
Hierro, care începu să bată din picioare şi să necheze 
zgomotos. Capul său mare şi negru şi ochii săi furioşi se 
văzură înfricoşători de deasupra uşii, părînd stranii în 
întuneric. Inima Emmei începu să bată temătoare. 

— Un animal excelent şi un temperament pe măsură, 
spuse Don Rafael, făcîndu-i semn să-l ocolească. Ne- 
grito e în ultima boxă împreună cu mama lui, Cara. A 
fost iapa mea preferată şi mînzul ei promite să aibă 
aceleaşi calități care au făcut-o să fie deosebită. Eu o să 
stau aici să țin lampa. 

— Te simţi bine, Abuelo? 

Bătrînul părea extrem de tras la față cînd se aşeză 
obosit pe un balot de paie. 

— Trebuie să-mi trag sufletul şi să mă odihnesc puţin. 
N-ai de ce să-ţi faci griji, spuse el făcîndu-i semn ne- 
răbdător să se ducă să-l vadă pe Negrito. 

— Vai, ce superb e! exclamă ea cînd văzu un mînz 
închis la culoare şi nesigur pe picioarele subțiri, privind-o 
curios. 

Tocmai se chinuia să-i distingă mama, care se afla 
într-un colț întunecat, cînd dispăru şi putina lumină care 
exista. 

— Abuelo! strigă ea întorcîndu-se brusc şi văzîndu-l 
pe bătrîn cu capul căzut în piept, iluminat de o strălucire 
mai sinistră de dedesubt. 

Se uită în jur disperată după un extinctor, dar nu- 
văzu nici unul în întunericul acela. Dînd-fuga înapoi la 
Don Rafael, încercă să stingă flăcările călcînd pe ele, 
dar acestea se întindeau cu rapiditate devorînd paiele. 

Trebuia să fie un extinctor lîngă uşă, îşi spuse ea, 
începînd să intre în panică în clipa în care văzu că pan- 

talonii bătrînului luaseră foc. Nu avea timp să caute. 
Stinse flacăra cu mîna. Întii şi întîi, trebuia să-l scoată de 
acolo. 

Avu nevoie de toată puterea pentru a-l ridica pe Don 
Rafael şi a- | trage spre uşă. Capul bătrînului căzu inert 
în faţă şi, în adîncul sufletului ei, Emma ştia că eforturile 
îi erau zadarnice, dar nu putea fi sigură. Găsind resurse 
ascunse, reuşi să-l tragă afară şi să strige după ajutor. 

Zgomotul făcut de caii înspăimîntaţi era asurzitor şi 
tipetele lor erau jalnice, însă ea aşteptă pînă cînd văzu 
un paznic alergînd spre ei înainte să se întoarcă în grajd 
pentru a încerca să elibereze ciîţi cai putea. 

Sărmanii Negrito şi mama lui! Lacrimile îi izvorîră din 
ochii care o usturau cînd se gîndi că amîndoi se aflau 
acum dincolo de bariera de foc. Trebuia să-şi alunge din 
minte imaginea lor cutremurătoare şi să elibereze cît mai 
mulţi cai. Bine, cel puţin, că zăvoarele se deschideau 
uşor şi caii ştiau să fugă de flăcări. 

Se întoarse să-i deschidă uşa Sombrei. lapa părea 
mai înspăimîntată decît ceilalţi şi izbea cu copitele în 
uşă. Trase zăvorul şi se dădu înapoi pentru a-i face loc 
să fugă, însă nu se mişcă destul de repede. Sombra se 
ridicase din nou pe picioarele din spate pentru a izbi în 
uşă, dar, în loc să întilnească lemnul, cînd se lăsă în jos, 
copitele ei întîlniră capul Emmei. 

Deodată, se făcu întuneric... 


CAPITOLUL 10 


— Contuzie... scanarea creierului normală... rana se 
vindecă bine... arsuri superficiale... inhalarea fumului ar 
putea să fie ceva grav, posibil edem pulmonar... vom şti 
mîine. 

Cuvintele acelea penetrau ceața care îi învăluia 
creierul. 

— Emma. Mă auzi, Emma? 

Vocea era familiară, dar neplăcută. Voia să o scoată 
din gaura neagră a uitării şi să o readucă în lumea du- 
rerii. Acum, persoana aceea o atingea, strîngîndu-i bra- 
tele. De ce nu putea să o lase în pace? Nu înțelegea că 
nu voia decit să doarmă? 

— Emma. Ascultă-mă. Deschide ochii, guapa. 

Vocea era insiştentă. Ea încercă să o ignore, să facă 
abstracție de ea, dar ea nu voia să dispară. 

- Trezeşte-te, Emma. Deschide ochii. 

Ea simţi că iese la suprafață, ascultînd de voința 
vocii. Deschise ochii numai puţin, dar fu orbită de o 
lumină puternică şi cineva profită de ocazie pentru a-i 
despica ţeasta cu un topor. Undeva în încăpere cineva 
ţipă. De ce nu puteau să tacă? Zgomotul îi răsună în 
urechi. Trecu ceva timp pînă cînd îşi dădu seama că era 
ea însăşi. 

— O doare! Faceţi ceva, naiba să vă ia! 

larăşi. Acum striga. Furioasă. Nu îşi dădea seama că 
ea era de vină pentru tot? Ea era cea care o adusese 
înapoi şi făcuse să-i explodeze capul din nou. 

Acum cineva îi pipăia brațul. O senzaţie de înțe- 
pătură. De ce nu puteau să o lase în pace? 

Vocile deveniră depărtate, distorsionate. Un vîrtej în- 
tunecat o ademenea. De data aceasta, avea să rămînă 
acolo. Nu aveau să o mai păcălească. 


— Slavă Domnului-c-o să te faci bine, Emma. 

Ea stătea în capul oaselor în pat, fără perfuzie şi 
mască de oxigen acum, bucuroasă că acele cinci zile de 
coşmar se sfirşiseră. Zîmbi stins şi privi chipul tras şi 
ochii afundaţi în orbite ai bărbatului îmbrăcat în costum 
negru, care stătea pe un scaun lîngă ea. 

— Don Rafael?-şopti ea. 

— Înmormîntarea lui e miine. 

Emma se uită la frumosul buchet de flori de pe masa 
de la picioarele patului. Imaginea din mintea ei nu era, 
însă, cea a florilor, ci a unui domn bătrîn care îi zîmbea 
cu bunătate. Închise ochii, dar nu putu să stăvilească 
lacrimile care îi şiroiră pe obraji. 

— Ai ştiut, Emma, spuse Luis apucînd-o de brat, 
pentru că mîinile îi erau încă bandajate. Sigur ai ştiut. 

— Da, spuse ea ştergîndu-şi ochii cu cearceaful scro- 
bit. Dar, bănuiesc că, pînă cînd n-am auzit pe altcineva 
spunînd-o, am tot sperat să nu fie adevărat. ~ 

— Ştiu ce vrei să spui, zise Luis şi durerea din ochii lui 
o oglindea pe a ei. Chiar şi atunci cînd ne aşteptăm, 

işocul tot e mare. | 

Tăcu cîteva clipe, cufundat în.;propriile-i gînduri. Ea 
ar fi vrut să ştie dacă o considera vinovată de cele în- 

timplate în grajd, dar nu se simțea suficient de puternică 
pentru a-l întreba. Mîna lui, care încă mai era pe braţul 
ei, o liniştea şi îi dădea speranţa că nu dădea vina pe ea 
în totalitate. 

Revenind la realitate, el încercă să zîmbească. 

— Ai avut noroc că iapa ţi-a şters fruntea doar. O să 
rămînă o cicatrice, dar ar fi putut să fie mult mai rău. Îmi 
pare nespus de rău, spuse el dîndu-i drumul brațului şi 
încleştîndu-şi mîna pe pătură. M-ai speriat teribil, Emma. 
Au fost momente cînd am crezut c-o să renunti, că vrei 
să-l însoțeşti pe bunicul în lumea cealaltă. 

Emma se cutremură cînd îşi aminti experienţa trăită 
în ultimele cîteva zile. 

— Durerea. Parcă cineva îmi vîra nişte andrele în 
cap. Nu puteam s-o suport decît dacă dormeam. Atunci 
parcă i se întîmpla altcuiva. 

— Acum te doare? 

— Nu, nu prea, zise ea clătinînd din cap, dar apoi îşi 
dori să nu o fi făcut,.pentru că simţi o durere ascuţită. 
Cînd o să ies de-aici o să fiu o toxicomană, din cauza 
atitor medicamente cîte am înghiţit, glumi ea cu un glas 
stins. 

Înainte ca el să mai spună ceva, o soră mai tînără şi 
veselă intră în salon. 

- Trebuie să schimbăm bandajele, señorita, zise ea 
şi se întoarse spre Luis. Nu durează mult, dacă vreți, 
puteți să aşteptaţi. 

El se ridică şi vîri mîinile adînc în buzunarele panta- 
lonilor. 

— Nu. O să plec acum. Trebuie să mă ocup de multe 
lucruri. Miine n-o să te văd, Emma. Înţelegi, nu? 

Ea încuviinţă şi el se duse spre uşă. Se întoarse 
puţin înainte să iasă. 

— Orice ai nevoie, nu ezita să le ceri celor de-aici. Vei 
primi cea mai bună îngrijire, Emma. îţi garantez acest 
lucru. 

- E Luis Quevedo? întrebă sora după ce el plecă. 

Emma încuviință. 

— Ay, señorita, ce bărbat! zise ea şi chicoti roşind. 


Era a doua zi după-amiază tîrziu. Dimineaţa, doctorul 
îi scosese firele de pe frunte, lucru care o făcuse, într-un 
fel, să nu se mai gîndească la înmormîntarea lui Don 
Rafael. Se uită la cicatricea urîtă care şerpuia deasupra 
sprîncenei şi încercă să se consoleze cu gîndul că, 
măcar, trăia. Ar fi vrut ca Luis să vină să o vadă. Era 
curioaşă să-i vadă reacţia față de desfigurarea ei. 

Aruncă oglinda mai încolo. Egoismul o dezgustase 
întotdeauna, mai ales cînd ea se făcea vinovată de asta. 
Ultimul lucru la care se gîndea Luis în ziua aceea erau 
Emma Blackmore şi problemele ei. 

— Ăă, señorita, aveţi o vizită, spuse sora cea tînără 
vîrînd capul pe uşă. 

Oh, Doamne. Emma se ridică în capul oaselor şi 
încercă să se liniştească. Sărmanul Luis. Oare avea să-l 
poată consola? Trebuia să fie într-o stare îngrozitoare 
după înmormîntarea bunicului său. Ar fi vrut să-i fi în- 
trebat la ce oră avea loc înmormîntarea. Se uită spre 
uşă zîmbind, dar zîmbetul îi îngheţă pe buze în clipa în 
care văzu intrînd ultima persoană la care s-ar fi aşteptat 
să o viziteze. 

— Amanda. 

— Numele meu este Emma. 

i — Emma, Amanda, Luisa, Victoria, ce mai contează? 
Nu ţin minte numele, a avut atitea iubite. Nu ştiu de ce te 
miri atît de mult să mă vezi. Nu ți-ai.dat seama că omul 

de încredere face treburile murdare pentru Luis? spuse 
Ramon schițînd un zîmbet crud şi aruncîndu-i pe pat 
paşaportul şi un bilet de avion. 

— Nu mă simt destul de bine încă pentru a călători. 

Nişte degete invizibile îi strîngeau gitlejul, făcînd să-i 
fie greu să vorbească. 

- Ba da. Luis a vorbit cu doctorii azi-dimineaţă. Din 
moment ce ţi s-au scos firele nu mai ai de ce să rămii în 
spital. 

Emma clătină din cap nevenindu-i să creadă. 

Ramon se plimbă prin încăpere, ridicînd obiecte şi 
deschizînd uşi cu insolență. 

- Baie personală, hmm? Telefon, televizor, zise el şi, 
luînd telecomanda, puse televizorul în funcţiune. Toate 
canalele de satelit, observ. Foarte frumos. Oare cît o 
costa totul? Adăugate la tratamentul pe care l-ai primit, 
la toate analizele, cred că e vorba de cîteva mii. Lire 
sterline, nu pesetas. Sper că asigurarea medicală e la zi, 
nu? 

Emma simți că i se face frig. Cînd Luis o luase 
repede în Spania nici nu se gîndise să ia asigurarea 
medicală. 

— Nu m-ar pune să plătesc pentru toate astea, zise 
ea, dar fără prea multă convingere. 

— Nu, dacă faci ce vrea el, spuse Ramon. Señor 
Quevedo poate să fie bunătatea întruchipată dacă este 
ascultat. Un adevărat monstru, dacă îl înfrunţi. N-ai ob- 
servat? 

Emma clătină din cap. 

— Nu te cred, replică ea cu o voce care începea să 
fie răguşită. Ultimul lucru pe care l-a spus ieri a fost că 
voi primi cea mai bună îngrijire aici şi să cer orice am 
nevoie. 

Ramon începu să rîdă. 

— Ah, dar eşti chiar proastă. Bineînţeles c-a spus 
asta. Doar are o reputaţie de păstrat în Sevilla. Nu poate 
fi văzut aruncînd pe cineva din spital, chiar dacă această 
persoană i-a omorît bunicul şi calul preferat. De aceea 
mă aflu eu aici. 

Emma se înfăşură în pătură. Acest lucru nu se în- 
timpla cu adevărat. Era un coşmar. Doamne, să se 
trezească mai,repede. Apoi îşi aminti. 

— Minti! strigă ea. Hierro n-a murit în incendiu! 

Chiar şi cuprinsă de panică, în seara aceea, ştiuse 
că trebuia să salveze calul lui Luis. El fusese printre 
primii eliberați. 

— Nu, n-a murit în incendiu, dar tot a murit. A luat-o 
razna cînd a ieşit, a sărit peste zidul care împrejmuieşte 
grădina scufundată şi şi-a rupt picioarele din faţă. Luis 
însuşi l-a împuşcat. 

— Oh, Doamne! exclamă Emma ascunzîndu-şi fața în 
pernă şi închizînd ochii. 

— Nu ştiu de ce te tot osteneşti cu El. N-a fost de 
prea mare ajutor în seara aia, nu? 

— Eşti un ticălos dezgustător! 

Ramon ridică din umeri. 

— Nu putem să stăm aici toată ziua de vorbă. Ai de 
gînd să te îmbraci sau urci în avion în cămaşă de 
noapte? 

Trînti o valiză pe masă lîngă ea şi o deschise. Înă- 
untru erau toate lucrurile ei, frumos împachetate. 

— A pus una din servitoare să împacheteze totul 
aseară. Frumos din partea lui că te lasă să păstrezi 
“toate hainele astea. Eu unul le- aş fi dat foc. 

Emma simţi că o ia cu amețeală. Oare Luis voia 
chiar atît de mult ca ea să plece din țară? Cu siguranță 

că, dacă ar fi fost aşa, n-ar fi stat lîngă ea şi n-ar fi părut 
atit de îngrijorat de starea sănătăţii ei. Nu avea nici un 
sens. 

- Îi dau telefon, spuse ea şi, punînd mîna pe recep- 
tor, formă numărul cu destulă greutate. 

— Eşti o ticăloasă, zise Ramon. Mi-am dat seama din 
clipa în care te-am văzut. 

— Villa Quevedo, spuse o voce de femeie în receptor. 

— Aş vrea să vorbesc cu Luis, vă rog. Luis Quevedo, 
adăugă ea amintindu-şi că pe unul din grăjdari îl chema 
la fel. 

— Aş putea să ştiu cine întreabă? 

- Emma. 

= O clipă, vă rog. 

Trecu un minut, dar păru o oră. 

— Siînteţi señorita Emma Biackmore? 

-Da. 

— Regret, señorita, dar señor nu doreşte să vă vor- 
bească. Spune că v-a transmis un mesaj prin señor Ra- 
mon. 

Legătura se întrerupse şi Emma îşi simţi inima oprin- 
du-i-se în loc. Înfrîntă, îşi puse blugii şi tricoul prea mare 
pe care i le dădu Ramon. Era adevărat: Luis o ura. 
Toată grija lui fusese numai de ochii lumii. 

Îşi strînse lucrurile într-o geantă. 

— Şi asta? întrebă ea arătînd spre inelul de logodnă 
care se afla într-un sertar. 

Ramon îl luă repede şi i-l vîri sub nas. 

~ Uită-te bine la el, pentru că e ultima oară cînd mai 
vezi o bijuterie ca asta, doar dacă nu cumva o să stai la 
coadă ca să vezi bijuteriile coroanei. 

Deschise uşa care dădea spre curtea interioară şi o 
trase spre ea. 

— Nu trebuie să semnez nimic? întrebă ea vag. 

— Totul e aranjat. 

— De ce ieşim pe-aici? 

— Pentru că e mai scurt. Intrarea laterală e acolo şi 
taxi-ul ne aşteaptă tot acolo, zise el trîntind capacul va- 
lizei furios. Dar, dacă vrei să mergem prin tot spitalul 
pînă la intrarea principală, Domnişoară Dificilă, asta o să 
facem. 

Rămase cu mîinile în şolduri, aşteptînd. 

= Pe-aici e bine, şopti ea. 

Se simţea ca o față de pernă golită. Nu mai avea nici 
un pic de forță ca să lupte. 

Probabil că arăta jalnic aşa cum mergea în spatele 
lui Ramon, dar ultima fărîmă de respect de sine îi reținu 
lacrimile pînă cînd el-o văzu trecînd de ghişeul de control 
al paşapoartelor. Gîndindu-se în urmă, singurul lucru pe 
care şi-l aminti în legătură cu zborul spre Anglia fu băr- 
batul care stătea lîngă ea şi pe care îl enerva plînsul ei. 

— E prea mult, se plînse el stewardesei. Cer să fiu 
mutat la clasa întîi. 

Credea că obținuse ceea ce voise. 


CAPITOLUL 1] 


- O scrisoare pentru tine. Încă una, zise mama ei 
cînd ea se întoarse de la bibliotecă. 

Emma oftă, puse ceainicul pe foc şi aşteptă să fiarbă 
apa ca să poată deschide plicul la abur. 

— Asta e pură hărțuire. Mă gîndesc să mă duc la un 
avocat. Nu ştiu cum a reuşit să pună mîna pe numărul 
nostru de telefon, dar i-am spus că, dacă o să calce 
vreodată în casa asta, o să aibă de-a face cu mine. 

Emma se uită pe fereastră, într-o încercare de a nu 
o mai auzi pe mama ei plîngîndu-se. Nu o condamna 
pentru faptul că era supărată, dar ar fi vrut să nu o ţină 
aşa toată ziua. Avea senzaţia că stătea să explodeze şi 
mama ei punea paie pe foc. Cît mai avea de gînd Luis 
să continue? Cu siguranță, avea să se sature, la un 
moment dat, dacă ea refuza să-i vorbească şi îi trimitea 
înapoi scrisorile. 

- Poate că moartea bunicului său l-a dezechilibrat 
psihic, spuse ea uitîndu-se la primele firişoare de abur 
care ieşeau din ceainic. 

— În cazul ăsta, ar trebui închis undeva. 

În lumea doamnei Blackmore, nu exista gri, ci numai 
alb şi negru. 

— Oricum, ar merita să fie. închis pentru ce ţi-a făcut. 

N-o să uit cît oi trăi halul în care erai cînd ai intrat pe uşă 
acum două săptămîni. Dacă aş fi avut o armă, l-aş fi 
împuşcat. 

— Te rog, mamă, am mai discutat toate astea. N-are 
nici un rost. 

Doamna Blackmore se uită la chipul încordat al fiicei 
ei şi încuviință. 

— Bine, scumpa mea, n-o să mai zic nimic de el. Ai 
terminat cu ceainicul ăla? O să fac nişte ceai. E păcat să 
irosim atîta apă fierbinte. 

Emma se dădu într-o parte şi scoase scrisoarea din 
plic. Era la fel ca toate celelalte: 

Emma, 

Înţeleg de ce mă urăşti. Îmi pare nespus de rău de 
ce s-a-ntîmplat, dar nu suport să he despărțim aşa. Cel 
puțin, spune-mi că eşti bine, ca să pot plăti spitalizarea. 

Ah, Emma, îmi frîngi inima. De ce nu-mi citeşti scri- 
sorile şi nu-mi răspunzi la telefoane? M-aş revanşa, dacă 
mi-ai da voie. 

Luis. 


— Prea tirziu, Luis, spuse Emma împăturind hiirtia, 
vîrînd-o înapoi în plic şi scriind „RETURNATĂ EXPEDITORULUI 
peste adresa ei. O durea capul de cît încercase să ana- 
lizeze motivele lui Luis. De ce suferea deodată de un 
acces de vinovăţie după ce o alungase din Spania ca pe 
o criminală? Singura explicaţie logică era cea pe care i-o 
dăduse mamei ei: era dezechilibrat psihic. Nu era un 
gînd prea liniştitor cînd se aştepta să-i bată la uşă în 
orice zi. 


Sosi vinerea următoare. Planul ei de a-şi petrece 
fiecare zi studiind, zice-se, la bibliotecă, dădu rezultate. 
Nu era acasă cînd veni el. 

— N-o să-l mai vezi. l-am spus exact căre-i părerea 
mea. Credea că e cine ştie ce de capul lui cu maşina aia 
şi cu hainele alea elegante, spuse doamna Blackmore 
cu ochii strălucind. 

Se confruntase cu diavolul însuşi şi ieşise învin- 
gătoare. 

— Ce-a spus? întrebă Emma aşezîndu-se, pentru că 
picioarele păreau incapabile să o susțină. 

— N-a apucat să spună prea multe. L-am întrebat 
dacă e idiot, de nu pricepe că nu mai vrei să ai de-a face 
cu el. l-am spus că ai fost bolnavă, că purtarea lui ţi-a 
făcut şi mai rău şi că ai stat la nişte rude pînă te-ai 
înzdrăvenit.. l-am spus că ne interesăm cum să facem 
rost de un ordin judecătoresc împotriva lui. 

— Şi atunci ce-a zis? şopti ea. 

Doamna Blackmore strînse din buze. Luă un burete 
de vase şi se apucă să frece furioasă o pată veche -de 
zece ani de pe fundul unei cratițe de friptură. 

— Ce-a zis, mamă? 

Mama ei trînti cratita şi azvîrli buretele dezgustată. 

— Ce-a zis? spuse ea furioasă. A încercat să-mi dea 
bani, asta a făcut. Cei de genul lui ar trebui puşi la zid şi 
împuşcaţi. Distrug vieţile oamenilor, dar cred că e-n re- 
gulă dacă le oferă nişte bani după aia. Mi-am ieşit din 
fire, Emma. Îmi pare rău, dar asta e. Ţi-am spus, n-o să-l 
mai vezi niciodată. 

Ea răsuflă uşurată. Gata cu scrisorile ridicole, gata 
cu telefoanele, gata cu ascunsul în bibliotecă şi cu 
teama de a-l vedea apărînd după fiecare colț. Putea să 
înceapă să-şi refacă viața. Era o viață bună. Una de 
care fusese mulțumită pînă cînd apăruse Luis Garcia 
Quevedo şi i-o sfărîmase în mii de bucăți. 

Sentimentul acela dură pînă a doua zi dimineaţă. Se 

trezi dintr-un somn agitat, se duse la baie ca să-şi 
alunge letargia din membre cu un duş şi se uită la fe- 
meia trasă la față din oglindă. Parcă fusese golită de 
orice emoție. Nu simţi nimic cînd se uită la părul acela 
slinos, la chipul acela palid şi la ochii aceia lipsiți de 
strălucire. Gîndul îi veni în minte parcă telepatic — nu era 
nimic fără Luis. Nici acest lucru nu reuşi să dea naştere 
vreunei reacţii pe chipul inexpresiv din oglindă. 


— Aşteaptă puţin, Emma. Nu te grăbeşti să ajungi la 
alt curs sau ceva de genul ăsta, nu? 

Emma clătină din cap, se aşeză din nou şi gemu în 
sinea ei. Se aşteptase la asta. Profesorul ei era extrem 
de răbdător, dar nu avea să aştepte o veşnicie eseul ei 
despre Calderon şi ultimele două teme ale ei. Ştia că 
venise timpul să se adune. Măcar dacă ar fi putut să se 
scuture de acel val de inerție care se lăsase asupra ei. 

— Vrei o gumă de mestecat din fructe? o întrebă 
profesorul oferindu-i pachetul. 

— Nu, mulțumesc, domnule Edmonds. 

El vîrî una în gură şi se aşeză lîngă ea. 

— Acum două săptămîni, am primit o donaţie extrem 
de generoasă pentru noul nostru laborator de limbi 
străine, zise el, după care tăcu şi o privi cu atenţie. 

— Foarte bine, spuse ea, deoarece avea senzația că 
se aştepta un răspuns din partea ei. 

- Mmm. Fireşte că am scris la adresa respectivă 
pentru a-mi exprima recunoştinţa, preciză el şi rupse o 
bucăţică de hîrtie din pachet, uitîndu-se la următoarea 
lamă. 

— Fireşte, zise ea. 

— Cele verzi îmi plac mai mult: Tu pe care le preferi? 

— Pe cele roşii, spuse Emma începînd să se mişte 

uşor pe scaun. 

Trebuia să se întilnească la cafenea cu Kate, dar, 
după cum evoluau lucrurile, aveau să stea acolo toată 
ziua. 

— Ştiţi, îmi pare rău, spuse'ea luînd taurul de coarne. 
Am avut cîteva probleme, dar promit să vă dau eseul 
pînă la sfîrşitul săptămînii. 

— Bine, acceptă domnul Edmonds zîmbind. 

— Puteţi să mai aşteptaţi puţin cu celelalte două lu- 
crări? Cei de la secţia de engleză mă presează pentru 
eseul despre Hardy. 

— Vino să mi le dai cînd sînt gata. O să le verificăm 
împreună. 

— Grozav. Mulţumesc, spuse ea vîrînd mapa în 
geantă, dar el nu se clinti. 

— Îţi spuneam de donaţie, zise el. 

— Aşa e. 

Kate avea să fie extrem de furioasă cînd va ajunge, 
în sfîrşit, la cafenea. 

- La puţin timp după aceea, am primit un telefon de 
la domnul cu pricina. Foarte politicos, dar cam insistent. 
Voia să afle anumite lucruri în legătură cu tine. Te-ai 
întors la curs? Cum pari? Ţi s-a... vindecat cicatricea de 
pe frunte? 

Un întuneric de nepătruns se căscă în fața Emmei şi 
o înghiți. Cînd îşi reveni, profesorul îi tampona fața cu 
prosoape de hîrtie umede. 

— Îmi pare rău. Sînt o proastă, zise ea ridicîndu-se în 
capul oaselor şi luptînd împotriva stării de greață care 
ameninţa să pună stăpînire pe ea. Acum mi-e bine; zău. 
Nu e vina dumneavoastră. Probabil că sînt anemică, 
adăugă ea, căci văzu că profesorul se speriase. Ce i-ați 
spus? Ce i-ați spus lui Luis Quevedo? 

— Da, aşa se numea, zise profesorul părînd stînjenit. 
l-am răspuns la întrebări cît mai scurt. Nu i-am spus 
nimic ce n-ar fi putut afla pe alte căi. 

Emma îi aruncă un zîmbet slab şi se ridică. Putea să 
spună oricînd că i se rupsese gura. 

— Oh, Doamne. Acum nu ştiu ce să fac, dar am 
promis, spuse domnul Edmonds vîrînd mîinile în buzu- 
nare şi plimbîndu-se agitat prin încăpere. 

— Ce anume aţi promis? 

Ar fi trebuit să-şi dea seama că era vorba de mai 
mult. 

— Să-ţi dau personal scrisoarea pe care mi-a trimis-o. 
Mi s-a părut o rugăminte inofensivă, dar acum nu mai 
ştiu ce să zic. 

+ O promisiune e o promisiune, spuse ea întinzînd 
mîna. i 

El scoase un plic alb din buzunarul hainei şi, o clipă, 
ei i se strînse stomacul cînd recunoscu scrisul îndrăzneț 
al lui Luis. 

- N-o să pățesc nimic. Vă dau cuvîntul meu, îl asi- 
gură ea pe profesor, văzînd că acesta aştepta să 
deschidă plicul. 

— Atunci, te las. Sînt în cabinetul meu, dacă ai nevoie 
de mine. 

Imediat după ce închise uşa, Emma rupse plicul, 
simțind cum inima îi bătea cu putere. Era atît de carac- 
teristic lui Luis. De ce nu putea să trimită o scrisoare prin 
poştă ca o persoană normală? 


Dragă Emma, 
Mă bucur că te-ai întors la cursuri. Profesorul tău 
vorbeşte foarte bine despre tine şi se aşteaptă să iei cu 
brio examenele finale. 

— La naiba! zise ea printre dinți. 


Mama ta mi-a dat de înțeles foarte clar că nu vrei să 
mă vezi şi ţi-am respectat dorința, dar asta nu înseamnă 
că nu m-am gîndit la tine adesea. 

Nu-ţi face griji, guapa, asta va fi ultima scrisoare pe 
care o vei primi de la mine, dacă nu cumva te răz- 
gîndeşti. În plic este şi un carnet de cecuri, care îţi va 
permite să scoţi bani din contul meu de la Lonara. 

Înainte să. rupi scrisoarea asta, te rog s-o citeşti pînă 
la capăt, Emma, şi apoi să te gîndeşti la ea putin. Pri- 
meşte banii, dacă nu pentru altceva, măcar pentru rănile 
pe care le-ai dobîndit în casa mea. Asta ai fi obținut şi 
prin tribunal. Foloseşte-i în ce scop doreşti. Dă-i de po- 
mană, dacă vrei, dar sper că te vor ajuta să-ţi termini 
studiile fără să duci grija banilor. 

Îți doresc din tot sufletul să fii fericită. 

Nu te voi uita, 
Luis. 


Emma mototoli scrisoarea şi privi pe fereastră. 
Sentimentul de vinovăţie muşca adînc din sufletul lui. Ei 
bine, o merita, dar, dacă îşi închipuia că se va atinge de 
un bănuţ măcar, se înşela amarnic. 

Nu avea s-o uite, nu? Ei, asta era ceva, pentru că 
ea, cu siguranţă, nu avea să-l uite. Avea un suvenir 
permanent al scurtei perioade petrecute în Andaluzia. 
Mai tot timpul cicatricea era acoperită de breton, dar o 
vedea de fiecare dată cînd se spăla pe față. 

De ce nu putea Luis să o lase în pace? De ce în- 
cerca să-i controleze viața? Putea să ghicească dodr ce 
motive avea. Îşi plimbă degetul absentă pe geamul abu- 
rit, îngîndurată. 

:Ce scrisese? Că ar fi putut să-l dea în judecată pen- 

tru accident? Poate că asta era. Poate că se interesase 
şi aflase că ar fi putut fi:dat în judecată. Ar fi putut s-o 
învinuiască de moartea lui Don Rafael şi a lui Hierro, dar 
simţul onoarei îl obliga să o despăgubească. Emma 
zîmbi uşor. Ea era o datorie fără speranţă de a fi achi- 
tată. Luis era un om de afaceri, care ura acel gen de 
datorii. Era foarte simplu. 

Înveselită de descoperirea ei, Emma puse scrisoarea 
în geantă şi se duse să vadă dacă o mai aştepta Kate. 

— O să vă aduc eseul în următoarele două zile, îi 
strigă ea profesorului, care stătea în cabinetul său cu 
uşa deschisă. 

EI-zîmbi şi ridică degetul mare în semn că totul era în 
ordine. Ea se depărtă repede, înainte ca el să apuce să 
o strige pentru a o întreba cum se simțea. 

Era o zi de octombrie rece, dar senină. Razele soa- 
relui accentuau şi mai mult culoarea arămie a frunzelor 
copacilor ce împrejmuiau domeniul universităţii. Prive- 
liştea aceea o făcu să se oprească în pragul secţiei de 
spaniolă. Era atît de superb. Un ultim spectacol de cu- 
loare înainte de sfîrşitul anului. 

Îndreptîndu-se spre clădirea cantinei studenţeşti, 
Emma se simțea ca Mary Poppins; povara care o apă- 
sase încă de cînd se întorsese în Anglia dispăruse şi ea 
simţea că ar fi putut să plutească deasupra clădirii, dacă 
ar fi vrut. Prin scrisoarea aceea, Luis o elibera. Îşi uşu- 
rase conştiinţa oferindu-i acces la contul lui din bancă, 
dar principalul lucru era că îi promisese că nu va mai lua 
legătura cu ea. Tăiase firul invizibil care o ţinuse pri- 
zonieră — teama că nu avea să mai fie niciodată liberă. 

Acum depindea de. ea să-şi trăiască viata mai de- 
parte. Se simțea ca o plantă fragilă care abia supra- 
viețuise unei ierni aspre. Pe dinafară, poate părea 

moartă, dar, în interior, exista seva. Nu avea să mai 
treacă mult şi avea să aibă din nou muguri. 

Urcă treptele cantinei çîte două odată. Ce ridicolă 
fusese cînd, se convinsese că nu era nimic fără Luis 
Garcia Quevedo! Viaţa ei suferise un regres temporar, 
atîta tot. Acum, însă, îşi revenise şi avea mult de recu- 
perat! 

Intră în cafenea şi se duse direct la scaunul pe care 
i-l păstrase Kate ţinîndu-şi picioarele pe el. 

— Bună, nu credeam c-o să te mai găsesc aici, spuse 
ea' zîmbind şi se pregăti pentru atacul verbal care avea 
să se declanşeze în scurt timp. 

Kate îşi dădu jos picioarele de pe scaun şi arătă spre 
masă. 

— Am pus o farfurie peste cafeaua ta ca să se păs- 
treze caldă. Tocmai mă pregăteam să-ți mănînc go- 
goaşa. : 

Emma o privi nevenindu-i să creadă. Fata cea mai 
temperamentală din emisfera nordică îi zîmbea. Dădu 
farfuria la o parte de pe ceaşcă şi bău cafeaua călduţă 
pentru a se fortifica. 

— Ce vrei, Kate? 

— De ce ar trebui să vreau ceva? 

— Bine, reformulez, ce ai făcut? 

Kate se încruntă. 

— Uneori poți fii îngrozitor de suspicioasă, Emma 
Blackmore. 

— Ultima oară cînd mi-ai cumpărat o gogoaşă, îmi 
uitaseşi jacheta în autobuz. 

— Dar am recuperat-o. 

Emma rupse din gogoaşă şi aşteptă. Drumul spre 
inima unei fete avea forma unui inel, cu siguranţă, îşi 
spuse ea. 

— Brad a fost evacuat, spuse Kate, în cele din urmă. 

— Aşa se-ntîmplă cînd nu plăteşti chiria, zise Emma 
lingînd zahărul de pe degete. 

— Nu ţi-e milă de el? 

— Nu. 

— Ai devenit rea în ultima vreme. 

Emma clătină din cap. 

— Sînt doar realistă. Dacă mi-aş cheltui banii pe dro- 
guri şi băutură, nu m-aş aştepta la milă. El de ce-ar 
face-o? 

— N-am spus că vrea milă, ci doar un loc unde să 
doarmă pentru puțin. 

— Pentru puţin ce? întrebă Emma, dar se strîmbă 
imediat. 

— Ar putea să doarmă pe canapea. N-ar schimba 
lucrurile prea mult față de cum sînt acum. 

— Ba da. Dacă ar locui cu noi, s-ar aştepta să-l ser- 
vim. Şi acum e destul de rău — „Ai fierul în priză? Foarte 
bine. Tocmai am venit de la spălătorie. Poţi să-mi calci şi 
mie cîteva lucruri?“ şi „Mmm, friptura asta miroase gro- 
zav. N-aveti o bucăţică în plus?“ 

— E foarte recunoscător. 

— Am observat. Pereţii dormitorului nostru parcă sînt 
din carton. 

Kate avu bunul simț să roşească. 

— Nu m-am referit la asta, ci la faptul că ne oferă 
bilete gratis la spectacole şi e întotdeauna primul care 
face cinste la bar. 

— Louisa ce zice? 

— N-o interesează. Asta e la Brad: îţi rămîne prieten 
chiar şi atunci cînd nu te mai culci cu el. 

— Ce domn. 

— Haide, Emma. Trebuie să recunoşti că arată ex- 

celent. S-ar putea să fie exact ce-ţi trebuie. Ar trebui să 
vezi cum i se scurg.ochii după tine. ` 

— Două săptămîni. Pînă îşi caută în altă parte. N-aş 
suporta mai mult. 

Kate se uită la ceas şi îşi luă cărțile. 

- Data viitoare poti să-ţi cumperi singură gogoaşa, 
spuse ea plecînd. 


— Bună, faţă zgiîriată. Cum a fost? 

Emma intră în cantină după ora cea mai groaznică 
pe care o trăise în viața ei şi acceptă berea rece oferită 
de Brad. 

— îngrozitor. Mă simt ca o minge de tenis la Wim- 
bledon. 

— Oh, sărmana Em, vino la mine, zise el trăgînd-o în 
brațe. 

Ea închise ochii şi se lăsă mîngiiată pe spate ca un 
copil. Brad era leneş, era o pacoste şi un misogin con- 
vins, dar, după ce locuise şase luni cu el, îl iubea ca pe 
un frate. 

— Pentru ce-a fost interviul ăsta? o întrebă Kate: 

- Compania aceea producătoare de sherry, Her- 
rero's din Jerez de la Frontera. Pentru un post de agent 
de publicitate. M-am gîndit că s-ar putea să am şanse 
datorită cunoştinţelor pe care le-am dobîndit cît am fost 
la Sevilla, dar cred că e în zadar. Cei care organizau 
interviul parcă erau de la Gestapo. 

Brad îi dădu drumul şi îşi îndreptă din nou atenţia 
asupra halbei de bere. Ea se aşeză, dar încă îi mai 
simțea căldura liniştitoare a braţelor. El fusese cel care o 
convinsese să încerce să solicite acel post, deoarece ea 
nici nu voise să audă, spunînd că era prea aproape de 
compania lui Luis. Ei bine, încercase; acum nu mai de- 

— Ți-am spus c-o să fie dificil, zise el punînd halba jos 
şi ştergîndu-şi spuma de pe buze. N-or să angajeze o 
persoană care se pierde foarte uşor, cel puţin nu ca 
agent de publicitate. 

Kate încuviință. 

— La cursul de comerţ mi s-a spus că toate com- 
paniile vor oameni care ştiu să-şi susţină punctul de 
vedere. Consideră că există mai multe şanse de a sus- 
ţine punctul de vedere al companiei respective. 

— Ah, eu mi-am susținut punctul de vedere foarte 
bine, dar cred că am cam exagerat. Probabil că mă vor 
respinge pe motiv că sînt prea agresivă. 

Brad începu să rîdă. 

— Da, aşa e'Em a noastră. Crezi că e-o bleguţă, pînă 
cînd te face praf cu atacurile ei verbale. Probabil că nici 
n-au ştiut ce i-a lovit. Pun pariu că vei obține postul. Ţi 
se potriveşte foarte bine. 

Emma zîmbi şi luă din nou halba. 

— Hei, vezi să nu pătezi costumul! Am nevoie de el 
pentru interviul de joi, zise Kate aruncîndu-i un şervet şi 
Emma şterse picăturile de apă de pe fundul halbei. 

„Apoi se uită gînditoare la costumul albastru de mă- 
tase pe care îl purtase cînd fusese prima oară la Villa 
Quevedo. În prezent, era foarte util. 


CAPITOLUL 12 


Emma îşi desfăcu centura şi-i zîmbi cu căldură ste- 
wardesei care îi oferea un pahar de vin, gîndindu-se la 
norocul ei. Fusese atît de ocupată cu examenele finale 
şi cu sărbătorile care urmaseră, încît bucuria obținerii 
noului post nu fusese receptată cum trebuia. Abia cu o zi 
în urmă aflase că primise o diplomă de onoare şi, acum, 
fericirea ei erà totală. 

Ei, da, nu avea nici un ban. Venea în Spania cu o 
sumă mare cu care depăşise contul, dar slujba era atit 
de bună, încît avea să o poată achita relativ repede. Îi 
păruse rău că îşi lăsase mama singură, dar avea să ţină 
legătura cu ea prin scrisori şi telefoane şi avea să-i tri- 
mită bilet să o viziteze de sărbători. Probabil că, după ce 
aveau să se obişnuiască, nu va mai fi chiar atît de diferit 
fată de perioada în care fusese la universitate. 

Biletul de avion nu avea să fie la clasa „afaceri“ ca, 
acela pe care i-l trimiseseră cei de la compania Her- 
rero's, dar cine putea să ştie ce se va întîmpla în viitor? 
Ar fi fost ceva ca mama ei să călătorească la clasa întîi. 
Şi-o imagină stînd în avion şi bînd şampanie alături de 
cei înstăriți. Zîmbi şi clătină din cap. Mama ei se amețea 
după un singur pahar. Va trebui să se mai gîndească la 
acest lucru. 

Sorbi din vin şi observă cu coada ochiului că bărbatul 
de pe rîndul celălalt o privea în continuare. Trebuia să 
înceteze să mai zîmbească aşa aiurea. 

Tipul era ori neliniştit pentru faptul că se afla în 
aceeaşi încăpere cu o nebună, ori îşi închipuia că îi 
zîmbeşte lui. 

Îşi țuguie buzele şi încercă să pară serioasă. Era 
greu, însă. Se simţea ca un copil în drum spre Disney- 
land. Era atît de norocoasă. Majoritatea prietenilor ei 
încă îşi mai căutau de lucru, cu excepţia lui Kate, care 
găsise o slujbă la un mare magazin. Faptul că reuşise să 
obțină slujba o surprinșese la fel de mult ca pe toată 
lumea. 

Brad spunea că datorită costumului, probabil.. El 
însă mai aştepta un răspuns din partea unei companii 
de înregistrări şi, între timp, înghițea cît putea de mult 
alcool. 

— Mai doriţi un pahar? o întrebă stewardesa apărînd 
din nou cu o sticlă pe tavă, dar Emma clătină din cap. 

Nu avea de gînd să repete episodul de data trecută 
cînd zburase spre Sevilla. Gîndul acela e făcu să zîm- 
bească din nou. Ce naiba o fi zis Luis cînd ea se dusese 
şi la toaletă? Era de mirare că nu o expediase înapoi 
acasă cu primul avion. : 

Deveni serioasă. Speră să nu dea ochii cu el pînă 
cînd nu se punea bine pe picioare la Herrero's. Com- 
paniile producătoare de sherry alcătuiau o comunitate. 
Nu avea nici o îndoială că avea să-l vadă la un moment 
dat şi nici că obținuse slujba aceea datorită cunoştinţelor 
acumulate cînd vizitase bodega şi în timpul discuţiilor 
îndelungi cu Don Rafael. 

Ce avea să facă Luis cînd va'afla că lucra pentru o 
companie rivală? Una era să-i ofere: bani pentru că aşa îl 


158 


sfătuiseră avocații lui, crezînd că nu avea s-o mai vadă 
niciodată, şi alta era ca persoana pe care probabil că o 
considera vinovată de moartea bunicului său să vină să 
lucreze în aceeaşi branşă cu el. 

întoarse capul şi se uită la norişorii de afară. Era 
ciudat cum creierul ei refuza să se gîndească la acest 
lucru. Avea să o lase în pace, sau avea să se folo- 
sească de influenţa şi cunoştinţele sale superioare pen- 
tru a o face de ris? 

Oftă şi luă furculița, începînd să se joace cu friptura 
de miei de pe farfurie. Nu avea nici un sens să se chi- 
nuie cu asemenea întrebări. Ea îşi alesese drumul. 
Acum nu mai putea decit să fie o angajată model, să 
muncească din greu şi să înveţe cît putea de mult de- 
spre domeniul respectiv. Probabil că niciodată nu avea 
să ştie la fel de multe ca Luis — el crescuse în acel 
mediu — dar nu avea să renunțe fără să lupte, dacă asta 
voia el. 

Pînă cînd termină de mîncat, reuşi să-şi alunge gîn- 
durile negre şi buna dispoziţie începu să-i revină. Ste- 
wardesa veni-cu eşantioanele şi ea îşi mări datoria cu o 
sticlă de Diorissimo. Nu avea nevoie de un bărbat care 
să-i cumpere parfumuri. Era grozav că se afla acolo prin 
bunăvoința companiei Herrero's, în drum spre o nouă 
slujbă pe care o obținuse prin propriile ei puteri. Toţi acei 
ani de studii şi de economii din partea mamei ei meri- 
taseră. Îşi promise să facă tot ce îi stătea în putință 
pentru a o răsplăti, pentru a fi mîndră de succesul ei şi 
încercînd să-i facă viața mai uşoară. 

Avionul ateriză fără nici o problemă. Nu i se pierduse 
nici o valiză, aşa că le puse pe toate pe un cărucior şi 
intră din nou în sala principală a aeroportului San Pablo. 

Era ciudat să se afle iarăşi acolo. Se întristă cîteva 

clipe cînd îşi. aminti ce jalnic. trebuia să fi arătat cînd 
fusese acolo ultima oară. Refuză să lase. acea imagine 
să se instaleze în- mintea ei, strînse din dinţi şi îşi îm- 
pinse căruciorul hotăriîtă spre ieşire. 

Cînd se afla pe la jumătatea drumului, un bărbat mai 
în vîrstă îi apăru în față pe neaşteptate. Emma opri căru- 
ciorul' cît putu de repede, dar era deja. prea tirziu. Îl lovi, 
trîntindu-l la pămînt. 

- Îmi pare nespus de rău. N-am văzut, spuse ea 
ajutîndu-l să se ridice. 

Nu era chiar atît de bătrîn cum avusese impresia, 
ceea ce o făcu să răsufle uşurată; căzăturile nu erau 
bune pentru bătrîni. Probabil că avea în jur de cincizeci 
de ani. Chelia îl făcea să pară mai în vîrstă. 

— Aţi păţit ceva, señor? Să vă aduc ceva? 

El îşi-freca piciorul, dar nu părea să aibă nimic rupt. 

Se îndreptă şi îşi netezi costumul, care ea observă 
că era de bună calitate. Îi remarcă pantofii scumpi, că- 
maşa imaculată şi cravata şi, în general, aspectul îngrijit. 
Părea un om important. Nu genul care era trîntit la pă- 
mînt de cărucioare la aeroporturi. 

Ea privi în jur neliniştită, întrebîndu-se dacă mai ob- 
servase cineva incidentul; era sigură că nu numai ea era 
de vină. Dar nimeni nu le dădea atenţie. 

— Sînteţi señorita Blackmore cumva? întrebă el şi ea 
fu cît pe ce să cadă. 

Îl privi cu gura căscată. Dumnezeule, Sevilla fusese 
deja anunţată în legătură cu prezența ei. O englezoaică 
nebună era în libertate, decisă să schilodească un nu- 
măr cît mai mare de spanioli. 

În ochii lui apăru un licăr de amuzament cînd îi văzu 
uimirea. 

— Văd că va trebui să mă ţin mai bine pe picioare în 

viitor, señorita Blackmore, spuse el întinzîndu-i mîna şi 
ea i-o strînse automat. Antonio Jimenez la dispoziția du- 
mitale. Sînt director de marketing la Herrero's. Dă-mi 
voie să-ţi urez bun venit în Spania în numele companiei. 

Faţa ei ardea ca focul. În viaţa ei nu mai fusese atit 
de jenată. Să-| trîntească la pămînt tocmai pe unul din 
şefii ei de la Herrero's. Începu.să aibă îndoieli cu privire 
la faptul că norocul i-ar fi surîs atît de mult cum îşi în- 
chipuise. Ce naiba căuta unul din directorii companiei să 
întîmpine angajaţii la aeroport, oricum? 

Pe señor Jimenez părea să-l amuze consternarea ei. 

— Vei putea să le spui tuturor că ai dat peste mine la 
aeroport, zise el rîzînd uşor. 

— Îmi pare nespus de rău, repetă ea. 

- N-am nimic. Doar m-am lovit uşor. Am presupus că 
m-ai văzut pentru că te uitai direct la mine. La cincizeci 
şi trei de ani ai mei ar fi trebuit să ştiu că nu e bine să 
presupui nimic niciodată. Mergem? Ne aşteaptă o ma- 
şină. | 

leşiră din incinta aeroportului, unde era aer condi- 
ționat, în căldura sufocantă a unei zile de iulie la Sevilla. 
După o perioadă prelungită de căldură în Marea Bri- 
tanie, Emma credea că o să fie mai pregătită pentru aşa 
ceva, dar în afară de cazul în care ar fi intrat într-un 
cuptor, nimic n-ar fi putut să o pregătească pentru uci- 
gătorul soare andaluz. 

Un Mercedes alb era parcat la umbră în apropiere. 
Şoferul citea un ziar, dar îl împături repede cînd îi văzu 
apropiindu-se. În timp ce el încărca valizele în portbagaj, 
Emma urcă bucuroasă în interiorul răcoros al maşinii. 

— Eu voi răspunde de dumneata în perioada de 
probă, spuse Jimenez imediat cum porniră. Am avut o 
şedinţă la Sevilla astăzi şi m-am gîndit că ar fi plăcut să 

te cunosc puțin înainte să începi să lucrezi pentru noi 
oficial. 

— Sînteți foarte amabil, murmură ea. 

Omul făcea tot posibilul ca ea să se relaxeze, dar 
Emma nu putea să scape deloc de stînjeneala iniţială. 

— Ne place să avem grijă de angajaţii noştri, señorita, 
mai ales de cei care au călătorit atît de mult ca să ni se 
alăture. Sînt sigur că vrei să mă întrebi multe lucruri. Îţi 
stau la dispoziție. 

Drumul dintre Sevilla şi Jerez fu parcurs pe ne- 
simţite. Emma încetă să mai aibă emoții cînd îşi dădu 
seama că Jimenez era la fel de cumsecade cum părea. 
Chiar părea să-i pese ca ea să se acomodeze bine. Îi 
spuse unde se putea mînca bine şi care erau locurile 
interesante de vizitat. Emma era încă uluită de felul cum 
se cunoscuseră, dar considera un noroc faptul că îşi 
găsise de lucru la o companie de familie care, din cîte îşi 
dădea seama, îşi trata bine angajaţii. Vezi să nu prinzi 
pe vreunul din directorii.de la Quevedo întîmpinînd un 
nou angajat la aeroport, îşi spuse ea zîmbind. Luis ar fi 
fost în stare să-l dea afară pentru că pierduse timp 
preţios. 

Mercedes-ul opri în fața unei clădiri moderne cu trei 
etaje şi geamuri fumurii. 

— Herrero's, anunţă Jimenez pompos. 

Emma încercă să-şi ascundă dezamăgirea. Bărbatul. 
de lîngă ea avea atita farmec de modă veche, încît se 
aşteptase ca locul ei de muncă să fie şi impunător şi 
pitoresc. Se grăbise să facă presupuneri, ca de obicei. Îi 
ascultă instrucțiunile lui Jimenez cu privire la locul unde 
trebuia să se prezinte luni şi privirea îi lunecă spre de- 
pozitul de alături. Era mai apropiat de noțiunea de 
bodega, cu zidurile sale albe din piatră şi uşile masive 

de lemn. Clădirea modernă trebuia să se fi adăugat pen- 
tru birouri odată cu extinderea firmei. 

— Apartamentul dumitale se află în partea cealaltă a 
parcului, spuse el arătînd spre o stradă aglomerată. Poţi 
să mergi pe jos. Ceea ce e un noroc în Jerez. 

Emma privi peste stradă încîntată. Orice dezamăgire 
ar fi simțit în legătură cu arhitectura locului ei de muncă 
dispăru imediat. Era ca un premiu neaşteptat. Avea să 
meargă la serviciu printr-un paradis de verdeață şi flori. 
Fu şi mai emoțţionată. Abia aştepta să vadă unde avea 
să locuiască. 

— Probabil că durează mai mult cu maşina decit pe 
jos, spuse Antonio Jimenez ridicînd din umeri. O să te 
las acolo şi apoi va trebui să mă întorc la lucru. 

— Vă sînt extrem de recunoscătoare..., începu ea, 
dar el făcu un semn pentru a-i stăvili mulțumirile. 

După un drum ocolit, opriră în fața unui bloc modern 
de patru etaje. Ca şi în cazul clădirii companiei, arhitec- 
tura era funcţională, dar ea observă încîntată că fiecare 
apartament avea cîte un balconaş cu vedere spre parc. 
Se şi văzu stînd afară, bîndu-şi cafeaua şi admirînd 
peisajul. 

— Minunat, spuse ea împreunîndu-şi mîinile. 

Jimenez îi aruncă o privire şi se lumină el însuşi la 
față. 

- E prima oară cînd locuieşti singură? ! 

Emma încuviintă şi îi zîmbi. Să poată face ce voia. 
Să nu se bată pe baie sau pe telefon. Să nu-i mănînce 
nimeni mîncarea şi să-i lase vasele să le spele. Să nu se 
certe în legătură cu cine trebuia să cumpere cafea sau 
să spele WC-ul. Excelent. 

— Mă tem că apartamentul dumitale se află la ultimul 
etaj, spuse Jimenez apologetic în timp ce aşteptau ca 

şoferul să scoată bagajele din maşină. 

— Grozav. O să am cea mai bună privelişte. 

— Şi cele mai multe scări de urcat. Nu există lift. 

— O să mă ţină în formă. 

Señor Jimenez zimbi. 

— Ai cheia pe care ti-am trimis-o? 

Emma o scoase din poşetă. 

— Atunci, eu o să-ți spun la revedere şi o să-l rog pe 
Juan să-ţi ducă bagajele sus. Are picioare mai tinere 
decît ale mele. 

Apoi scoase o carte de vizită din portmoneu şi i-o 
dădu. 

— E şi adresa mea de acasă acolo. Te rog să mă 
suni dacă ai vreo problemă. 

— Vă mulţumesc foarte mult, señor. Jimenez, spuse 
ea venindu-i să-l sărute, dar se abținu şi îi strînse mîna, 


în schimb. Abia aştept să încep serviciul luni, adăugă ea 


şi, luînd o geantă, dădu fuga după Juan să-i deschidă 
uşa. 

Imediat după ce el lăsă bagajele în living-room şi ea 
închise uşa în urma lui, Emma o deschise pe cea care 
dădea pe balcon, ridică jaluzelele de lemn şi ieşi. Pri- 
veliştea era exact aşa cum sperase. Era aproape de 
centrul orăşelului Jerez şi, totuşi, putea să stea pe bal- 
con şi să bea ceva uitindu-se la copaci, la flori şi la tufe 
şi chiar la un bazin, unde zărea nişte copii care se 
bălăceau. 

Fu la fel de încîntată şi de restul apartamentului. Era 
un dormitor, dar canapeaua din living-room se putea 
desface, aşa că putea să rămînă vreo prietenă la ea 
peste noapte. Baia şi bucătăria erau micuţe, dar cum nu 
era cea mai bună bucătăreasă din lume şi nu trebuia să 
stea la coadă ca să facă un duş dimineaţa, găsi că erau 

ideale. Apartamentul fusese proaspăt zugrăvit şi era nu- 
mai al ei în schimbul unei mici sume lunare oprite din 
salariu. Era extrem de încîntată! 

Weekend-ul trecu repede. Se gîndi la o mulțime de 
lucruri pe care i-ar fi plăcut să le cumpere pentru a da 
o notă mai personală apartamentului: pereții simțeau 
nevoia unor tablouri, canapeaua trebuia acoperită cu o 
husă viu colorată, o lampă de birou ar fi fost potrivită 
lîngă fotoliu şi un alt raft în baie ar fi fost foarte bun. În 
cele din urmă, se hotărî asupra unui ghiveci cu muşcate 
pentru balcon. Salariul ei era bun, dar cum banca nu 
avea să vadă nici o peseta din el pînă la sfîrșitul lunii, 
trebuia să facă neapărat ceva economii. 


Emoţia şi starea de nervozitate se luptau pentru su- 
premaţie cînd Emma porni spre serviciu luni dimineaţă. 
Îmbrăcase iarăşi costumul albastru. Îşi cumpărase 
cîteva lucruri pentru serviciu, dar se simțea mai încre- 
zătoare cînd purta acel costum. Şi, în ziua aceea, avea 
nevoie de cît mai multă încredere. Se simțea ca un copil 
de unsprezece ani care se muta la un liceu şi căruia 
tocmai i se spusese că toți prietenii lui se duceau la un 
alt liceu. 

O plimbare prin parc o linişti. Zăbovi.puţin lîngă ba- 
zin, lăsînd apa şi razele soarelui care se strecurau prin- 
tre ramurile copacilor să-şi facă efectul. Cînd traversă 
strada spre clădirea companiei era pregătită să înfrunte 
orice i-ar fi rezervat ziua aceea. 

Secretara îl sună pe señor Jimenez pentru a-l-anunța 
că sosise. El ieşi imediat dintr-o încăpere aflată în ca- 
pătul coridorului şi veni spre ea. 

— Radioasă şi devreme. Bravo, spuse el luîndu-i 
mîna într-ale sale -ṣi zîmbind. Dă-mi voie să-ţi arăt biroul. 

E chiar lîngă al meu, aşa că n-o să te scap din ochi, zise 
el rizînd uşor. 

Ea îl urmă într-o încăpere micuță cu vedere spre 
parcare. Era puţin mai mare decît o cameră-dulap, dar 
avea o fereastră mare şi multă lumină naturală. Imediat 
cum avea să pună nişte afişe pe pereţi şi să aducă nişte 
plante, avea să fie în regulă. El îi făcu semn-să se aşeze 
la birou, după care ocupă scaunul din fața ei. 

— Aşa cum ţi-am. spus şi la aeroport, am fost însăr- 
cinat cu supravegherea dumitale pe perioada de probă, 
începu el. Vei rămîne cu mine în departamentul de mar- 
keting în prima lună. Îți voi prezenta compania, îţi voi 
răspunde la întrebări, te voi lua la şedinţe şi te voi 
prezenta oamenilor. Acest ultim lucru este cel mai im- 
portant şi, probabil pentru asta mi-ai fost dată în grijă. 
Toată viaţa am trăit în Jerez. Cunosc pe toată lumea: 

— Abia aştept. 

Dacă şeful ei cunoştea pe toată lumea, trebuia să-i 
cunoască şi pe Luis. Ar fi vrut să-l întrebe ce ştia despre 
el, dar tăcu.. În nici un caz nu voia să se afle despre 
fosta ei legătură cu un producător rival. 

- Peste puțin timp o să te duc prin departamente ca 
să te prezint tuturor. Acum ar fi inutil. Jumătate din ei nici 
n-au venit încă, zise el încruntîndu-se o clipă, dar zîmbi 
din nou cînd se uită la ea. Pînă atunci, vino la mine în 
birou, te rog, să-ți dau nişte rapoarte vechi, comunicate 
de presă, lucruri de genul ăsta, care ar putea să ţi se 
pară utile. 

Ea îl urmă în încăperea de alături, dar nu putu să-şi 
rețină o exclamaţie de surprindere cînd văzu teancul de 
hirtii de pe biroul lui. Avea să-şi petreacă restul lunii 
citindu-le. Îşi aminti hotărîrea pe are o simţise în avion. 
Informaţia însemna putere. Era exact ceea ce îi trebuia. 

— Chestiile astea ar trebui să mă împiedice să fac 
prostii, glumi ea. 

— Cam asta e ideea, spuse Jimenez zîmbind, dar ea 
simţi un dedesubt în cuvintele lui, care o tulbură. 

Acest lucru dispăru, însă, imediat cum începură turul 
clădirii. Nume şi chipuri se aniestecară în capul ei, dar 
toți păreau extrem de prietenoşi. Atmosfera degajată din 
alte departamente contrasta puternic cu activitatea in- 
tensă din cel al lui.Jimenez. 

— Ce părere ai pînă acum? o întrebă el arătîndu-i 
cantina personalului la ora prînzului şi aşezîndu-se lîngă 
ea cu un aer posesiv. 

— Cred că această paella e cea mai bună pe care am 
mîncat-o vreodată, spuse ea umplîndu-şi furculita cu 
orez şi zîmbi. 

El o privi cu indulgență şi zîmbi binevoitor ca şi cum 
ar fi preparat acel fel de mîncare cu mîna lui. i 

— Folosim furnizori din afară, murmură el sorbindu-şi 
vinul gînditor. Probabil că e unul din puţinele domenii 
care înregistrează un profit. 

Emma mestecă mîncarea mai încet. Trebuia să fie a 
treia oară cînd Jimenez făcea o aluzie în legătură cu 
faptul că Herrero's nu era chiar stăpînă pe picioare, aşa 
cum dădea impresia. Spera că era vorba numai de ceva 
temporar. 

— Sînt sigur că postul tău e în siguranță, draga mea, 
spuse Jimenez ghicindu-i gîndurile. Contractul tău e în 
ordine; nu? 

Emma încuviință, dar îşi aduse aminte de Brad şi de 
discuţia pe care o avuseseră cînd ea primise contractul. 
Îi spusese că era o proastă că îl semna, dar ea îi igno- 
rase sfatul. Dorea slujba aceea şi nu voia să rişte ca 
Herrero's să se răzgindească dacă ea ar fi încercat să 

renegocieze. În definitiv, .nu era vorba decît de o singură 
clauză. Restul condițiilor erau excelente. 

— Chiar dacă ar fi iadul pe pămînt, tot o să stau şase 
luni, îl asigurase ea. 

Cauza neînțelegerii lor era o clauză din contract po- 
trivit căreia, în cazul în care ar fi demisionat înainte de 
încheierea perioadei de probă, trebuia să plătească sa- 
lariul pe şase luni. ȘI 

- Eşti terminată dacă semnezi, spuse Brad. Ce faci 
dacă şeful tău încercă să te pipăie din prima zi sau locul 
e de mizerie? N-ai cum să demisionezi. 

— Sînt sigură că n-o să fie cazul. 

Emma vedea şi acum expresia ironică a lui Brad şi 
îşi auzi tonul conciliant cînd încercă să-l convingă şi pe 
el şi pe sine. 

— Nu fac decit să se protejeze. Au nevoie de nişte 
asigurări că n-o să dau bir cu fugiţii din prima zi. Costă 
mult să aduci pe cineva din Anglia şi să-l pregăteşti. 

Fusese una din ocaziile cînd nici unul din ei nu cîş- 
tigă. În cele din urmă, de dragul prieteniei, căzuseră de 
acord să încheie subiectul. 

Din fericire, discuţia aceea fusese teoretică. Era si- 
gură că putea să lucreze cu sefior Jimenez sau cu ori- 
care din persoanele pe care le cunoscuse în dimineaţa 
aceea. Pînă acum nu se gîndise că ar fi putut să existe 
dificultăți şi că ar fi putut să se confrunte cu problema şi 
mai mare a disponibilizărilor. Ultimul venit pleca primul. 
Parcă aşa funcţiona sistemul, nu? 

Emma lăsă furculita jos şi se uită la farfuria goală. 
Restul paellei o mîncase fără să-i simtă gustul. Ce pă- 
icat! Poate că, dacă stătea de vorbă cu alţi membri ai 
echipei de publicitate, s-ar fi liniştit. Trebuiau să aibă o 
idee de cît:de sigure erau slujbele lor. 

— Nu-mi amintesc să fi cunoscut vreun alt membru al 
echipei de publicitate, spuse ea pe un ton degajat. 

— Pentru că nu rhai există nici unul, spuse şeful ei 
ocolindu-i privirea şi ea îşi dădu seama că o făcuse 
pentru a-şi ascunde amuzamentul. 

— Poftim? 

— Sînt sigur că ai auzit ce-am spus. Pînă acum, Pas- 
cual Herreo însuşi s-a ocupat de publicitate. Trebuie să 
recunosc că sosirea ta era necesară demult. 

Emma înjură încet. Era un cuvînt în engleză şi speră 
că Jimenez nu îl înțelesese, dar expresia lui îi spuse 
altceva. 

Aceea era o întrebare pe care ar fi trebuit să o pună 
în timpul interviului, dar fusese atit de preocupată să 
răspundă întrebărilor de Gestapo, încît nu prea apucase 
să spună multe ea însăşi. Presupusese că o companie 
atît de renumită ca Herrero's trebuia să aibă un serviciu 
serios de publicitate. Nu Jimenez fusese cel care o pre- 
venise cu numai cîteva zile în urmă că nu era bine să 
faci presupuneri? 

Şefului ei i se părea amuzată descoperirea ei. Se 
rezemă de spătarul scaunului şi o privi zîmbind. 

— O provocare, draga mea. Parcă-mi amintesc din 
cererea ta că-ţi plac foarte mult. 

Emma roşi. Sperase că exagerările entuziaste din 
acel document erau ținute într-un dulap de unde nu 
aveau să mai vadă lumina zilei niciodată. Majoritatea 
cererilor fuseseră formulate în echipă. Devenise un fel 
de pasiune după o seară la bar, cînd se îmboldiseră unii 
pe alții să facă nişte afirmaţii cît mai năstruşnice. Astfel, 
o după-amiază cu o cutie de colectă în faţa unui mare 
magazin deveni „o mare pasiune pentru activităţi so- 
ciale“, şi o slujbă de sîmbătă la un magazin deveni „vastă 

experienţă în domeniul vînzării cu amănuntul“. Diversele 
slujbe ale. Emmei le oferiseră multe idei, iar cererea ei 
era un model de ingeniozitate. Nu minţise, dar adevărul 
fusese categoric modificat. 

Totuşi, se părea că şefii căutau acele lucruri. Nu- 
mărul de cereri pentru interviuri în căminul lor fusese 
mai ridicat decît în orice altă parte. Era vina ei că solici- 
tanții voiau să fie în genul lui Sir John Harve-Jones doar 
ca să obţină un interviu? Se uită şovăitoare la sefior 
Jimenez. Răsuflă uşurată gînd văzu că acesta era amu- 
zat. O tachina doar. 

Ea îi zîmbi atunci. 

— Nu mi-e frică de provocări, zise ea, dar îşi dădu 
seama că era chiar adevărat. 

Se aşteptase să fie totul simplu? Aceea era reali- 
tatea. Lucrurile nu erau simple deloc. Nimic nu se schim- 
base: ea îşi dorea în continuare să se descurce foarte 
bine în profesie. Cîteva obstacole aveau să o facă să 
aprecieze mai mult succesul cînd acesta avea să vină. 

Ridică paharul spre Jimenez. 

— Pentru cea mai bună agentă de publicitate pe care 
Herrero's n-a avut-o niciodată, spuse ea zîmbind. 


CAPITOLUL 13 


N 

— La zece şi jumătate e o şedinţă de conducere, 
Emma, spuse señor Jimenez punindu-i o agendă pe 
birou, dar nu păru să vrea să mai stea de vorbă ca de 
obicei. 

— Trebuie să fie interesant, spuse ea luînd agenda. 

— Cred că aşa o să ţi se pară, zise şeful ei şi ieşi. 

Emma zîmbi în urma lui. În ultimele cîteva săptămîni 
se ataşase de el, dar avea să fie încîntată cînd se ter- 
mina perioada de o lună de lucru cu el. Imediat se simți 
vinovată pentru acele ginduri. Jimenez era bunătatea 
întruchipată, dar obiceiul lui de a o însoţi la cantină la 
prînz şi de a discuta strategii de marketing în timpul 
mesei şi, de asemenea, de a o ține mult peste program, 
era puțin cam supărător. Îşi lua foarte în serios obligaţiile 
sale de supraveghetor, ceea ce însemna că ea nu pu- 
tuse să-şi facă prieteni printre colegi. 

Totuşi, încă o săptămînă şi avea să-şi petreacă două 
săptămîni în departamentul finanţelor, apoi ia fel în alte 
departamente. Avea să fie plăcut să cunoască şi alţi 
oameni. Spera numai că aceştia nu o considerau deja 
distantă şi puţin cam cu nasul pe sus pentru că îşi petre- 
cea atita timp în compania şefului ei. Dar cum putea să-i 
rănească sentimentele acestuia cînd el se aştepta să se 

aşeze lîngă ea la prînz în fiecare zi? Din ceea ce îi 
spusese, bănuia că îi aminteşte de fiica lui, care se mu- 
tase recent-la Madrid împreună cu soţul ei şi cu bebe- 
luşul, iar Emma simţea că îi era foarte dor de ea. 

La zece şi douăzeci, intră în biroul lui señor Jimenez. 
Era puțin cam supărată că nu îi spusese de şedinţă cu o 
zi înainte, pentru că s-ar fi îmbrăcat cu un costum. Bluza 
ei albă şi fusta bleumarin erau foarte bune pentru ser- 
viciu, în general, dar păreau puțin cam prea simple 
pentru o şedinţă la care participau toţi şefii de depar- 
tamente. Totuşi, bănuia că bărbații nu se gîndeau la 
astfel de lucruri. Cu toate acestea, cînd îi aruncă o pri- 
vire şefului ei, îşi schimbă părerea. Întotdeauna era ele- 
gant, dar în ziua aceea părea deosebit de aranjat şi 
dichisit. Vru să spună ceva, dar se răzgîndi. | se părea 
meschin. 

— Pascual Herrero va prezida şedinţa? întrebă ea în 
schimb. 

— După preluare n-a mai făcut-o, spuse Jimenez cău- 
tind ceva într-un teanc de hirtii. 

— Preluare! Ce preluare? 

— A avut-loc acum şase luni. Intenţionat s-a făcut cît 
mai puţină publicitate pe marginea acestui lucru. Noul 
proprietar a vrut să păstreze imaginea de companie de 
familie stăpînă pe sine. 

— De ce naiba nu mi-aţi spus nimic, señor? Am tot 
trăncănit despre Pascual Herrero şi n-aţi spus. niciodată 
nimic. 

Şeful ei ridică din umeri expresiv. 

— Incă face parte din companie, señorita, deşi nu are 
putere executivă. 

— Atunci, cine conduce compania? 

— Mmm? întrebă Jimenez uitîndu-se la ceas. Ar tre- 

bui să pornim spre sala de consiliu. 

Uluită, Emma ieşi după el pe coridor, unde o întîlnire 
cu directorul financiar o împiedică să repete întrebarea. 

— Văd că, de data asta, eşti pregătit, Eduardo, spuse 
señor Jimenez zîmbind şi arătînd spre dosarul gros pe 
care directorul financiar îl ţinea sub braț. 

— Da, zise acesta cu vehemență. Omul ăsta pare să 
ştie întotdeauna ce cifre am pregătit şi mă întreabă alt- 
ceva, dar astăzi sînt pregătit pentru el. 

— Sînt convins, spuse şeful ei bătîndu-l pe umăr. 

Emma se aşeză lîngă señor Jimenez la masa 
imensă din lemn de mahon din sala de consiliu, care era 
deja plină pe jumătate şi, în jur, se auzea un zumzet de 
conversaţie. Veşnic dornică de informaţii, Emma ciuli 
urechile. Aşa cum sperase, majoritatea vorbeau despre 
noul director general şi nici unul din comentarii nu era 
foarte favorabil. 

Bărbatul care stătea în fața ei şi despre care îşi 
amintea vag că îi fusese prezentat ca fiind directorul 
pentru exporturi, părea să considere că noul proprietar 
era nelegitim. Oricine ar fi fost, avea categoric putere 
asupra angajaţilor de la Herrero's. Mai mulți aveau im- 
presia că, în dimineaţa aceea, era mai cald ca de obicei 
şi un tînăr din capătul îndepărtat al mesei părea chiar să 
se roage. 

— Ultima lui secretară n-a rezistat mult, îi şopti direc- 
torul de, exporturi celui de lîngă el. Cred că asta o să 
dispară şi mai repede. | 

După aceea începu să rîdă şi Emma le aruncă amîn- 
durora o privire dispreţuitoare. Poate că era vina ei că 
asculta conversațiile altora, dar avea să aibă grijă ca nici 
unul din cei doi să nu se afle pe lista ei de felicitări 
trimise de Crăciun. S 

Femeia în discuţie, o frumusete blondă şi mlădioasă, 

se aşeză pe scaunul ei şi le zimbi plăcut tuturor. Emma 
îi surprinse privirea şi îi zîmbi la rîndul ei. Ignoranţa era 
ceva minunat cînd era vorba de ceea ce spuneau bărbaţii 
despre tine, îşi zise ea, după care, în ciuda antipatiei 

„pe care o simţea, se pregăti să asculte următoarea frîn- 
tură de conversaţie dintre cei doi. 

— Ai auzit de el şi de manechinul ăla scandinav? 

— Era tipa aia care făcea reclamă la sutiene sau ceva 
de genul ăsta? 

— Nu ştiu asta, dar... 

— Ți-am arătat fotografiile cu nepoțica mea, Emma? 
E leită maică-sa. 

Emma se întoarse spre señor Jimenez zîmbind. 
Acum nu avea să mai afle nimic despre manechinul 
scandinav, dar trebuia să admită că nepoțica şefului ei 
era ca o păpuşă. 

— Cîţi ani are? întrebă ea şi, în clipâ aceea, îşi dădu 
seama că vocea ei era singura care “se auzise în în- 
căpere. 

Ratase intrarea noului proprietar, a cărui apariţie îi 
făcuse pe toţi să tacă brusc. 

Îşi îndreptă imediat privirea spre capătul mesei şi 
întîlni nişte ochi întunecaţi şi pătrunzători aţintiţi chiar 
asupra ei. Efectul n-ar fi putut fi mai dramatic nici dacă, 
l-ar fi întîlnit pe diavolul însuşi. Cu părul lui negru, cu 
tenul lui măsliniu şi cu costumul acela negru, ar fi putut 
să fie. 

— Nu, îngînă ea. 

Se albi brusc şi i se făcu greață. Luptă împotriva 
acesteia, dar nu putu să-şi ia ochii de la cei plini de 
sarcasm ai lui, care i-i ţineau captivi. 

Nici în închipuirile ei cele mai nebuneşti nu s-ar fi 
putut gîndi la o glumă atît de:oribilă. Trebuia să re- 
cunoască: nimeni nu era mai capabil ca el să-i provoace 

durere. El îşi aruncă privirea asupra hirtiilor pe care le 
avea în faţă şi ea răsuflă uşurată pe scaun. 

Presupunea că deschisese şedinţa şi acum citea 
procesul verbal al celei precedente. Îl vedea mişcînd 
buzele, dar sîngele îi vuia în cap şi nu auzea absolut 
nimic. 

Mereu se întrebase cum avea să reacționeze în ziua 
în care avea să-l întilnească, în sfîrşit, pe Luis. Nimic nu 
ar fi putut s-o pregătească pentru furia care începu să o 
cuprindă în clipa în care trecu şocul. Ce drept avea să 
se joace cu viaţa ei? Interviul, postul ei, totul era o min- 
ciună. Crezuse că se descurcase atit de bine, dar, de 
fapt, nu realizase nimic. El îi luase totul. Cum trebuia să 
fi rîs de cît de uşor o manipulase. 

Şi care îi era planul acum? Trebuia să-l fi enervat 
extrem de mult faptul că ea îi ignorase scrisorile şi re- 
fuzase să-i vorbească, dacă apelase la aşa ceva. Avea 
de gînd să aştepte ca ea să se instaleze fericită în Jerez 
pentru a o concedia dintr-un capriciu? Duse o mină la 
capul care o durea îngrozitor. Doar nu putea să fie atit 
de răzbunător, nu? Apoi îşi aminti de ceea ce se întîn- 
plase după maoartea.lui Don Rafael şi îşi dădu seama că 
era în stare de orice. 

Pînă acum încercase să găsească motive pentru 
felul cum o tratase Luis. Îndurerat din cauza morții buni- 
cului său, voise să îndepărteze cît mai mult cauza aces- 
teia. Aceea era teoria pe care ea ajunsese să o accepte, 
dar dacă se înşela? Dacă era cu adevărat dereglat psi- 
hic? Dacă îi plăcuse atît de mult alungarea ei din Spania 
cînd ea fusese neputincioasă, încît hotărise să facă 
acelaşi lucru? Numai că, de data aceasta, avea să o 
facă el însuşi. 

Îşi încleştă pumnii şi se uită încruntată la el. În nici un 
caz nu avea să-i dea satisfacţie. Imediat după ce se 

termina şedinţa aceea, avea să-i înmîneze demisia. Nu 
era prea tirziu să-şi găsească o altă slujbă; avea să 
solicite orice, nu era mofturoasă. 

Durerea de cap începu să mai scadă în intensitate. 
Bău un pat:ar de apă şi încercă să se concentreze asu- 
pra şedinţei. Señor Jimenez o bătu uşor pe mînă şi ea îi 
zîmbi stins. Care era rolul lui în şarada aceea?.Era evi- 
dent că i se ceruse să nu o lase să ia legătura cu ceilalți 
angajați. Luis n-ar fi vrut ca ea să afle identitatea noului 
proprietar prea curînd. l-ar fi stricat plăcerea. 

Tresări brusc cînd Jimenez se aplecă brusc spre ea, 
îi scutură brațul şi îi arătă spre capătul mesei. După 
expresiile amuzate ale celorlalți şi umbra de supărare de 
pe chipul lui Luis, se părea că acesta i se adresase şi ea 
îl ignorase. 

— Ce e? se răsti ea aruncîndu-i o privire încărcată de 
ură. 

Izbuti să strecoare atîta venin în acele cuvinte, încît 
se lăsă o tăcere mormîntală şi toate privirile se aţintiră 
asupra ei. 

Luis îi susținu privirea şi repetă pe un ton plăcut: 

— Doream să-ți urez în mod oficial bun venit la Her- 
rero's, señorita Blackmore. Sper.să te simţi bine la noi. 

— Nu te mai osteni, pentru că n-o să stau prea mult. 

Dacă n-ar fi fost atît de furioasă, cu siguranţă s-ar fi 
clătinat sub privirea pe care i-o aruncă el, dar mînia o 
răscolea pe dinăuntru. Ar fi putut să cadă în vizuina leilor 
şi ar fi ieşit întreagă. 

— Aş vrea să stau puţin de vorbă cu dumneata; se- 
fiorita, după această şedinţă, zise el încet, după care îşi 
îndreptă din nou atenţia asupra agendei. 

Emma nu avea cum să ştie dacă era o şedinţă tipică 
sau dacă Luis era impulsionat de miine, dar asistă uluită 
la felul cum ceilalţi se mişcau neliniştiți pe scaune sub 

forța întrebărilor lui. Nu îşi pierdea niciodată cumpătul, 
nu era niciodată nepoliticos pe față, dar persoana res- 
pectivă nu avea nici o îndoială cu privire la părerea. pe 
care o avea directorul său general în legătură cu răspun- 
surile sale slabe şi cu planurile sale neconvingătoare. 

Acela era felul lui de a fi. Un înveliş de ură se formă 
în jurul Emmei cînd îl. privi în acţiune. Cum de avusese 
vreodată impresia că era îndrăgostită de acel om? Pro- 
babil că îşi pierduse minţile. Era un monstru. Îi plăcea 
să controleze oamenii şi se simțea superior tuturor ce- 
lorlalți. 

Acum venise rîndul directorului financiar. Luis trebuia 
să fi văzut dosarul gros din fața acestuia. Ea aproape că 
îi auzea clic-ul creierului în plină acţiune şi, apoi, el veni 
cu o întrebare la care Eduardo nu putea să răspundă 
scotocind prin hîrtiile din faţa lui. 

Acesta se făcu roşu ca racul şi culoarea deveni şi 
mai intensă cînd directorul general se uită la el, aş- 
teptînd un răspuns. Toată lumea, inclusiv Luis, ştia că 
nu avea nici unul de dat şi toţi răsuflară uşuraţi cînd el 
întoarse capul, uşoara curbare a buzelor sale arătînd 
exact ce gindea despre Eduardo Valera. 

Emma începu să tremure de furie şi îşi împreună 
mîinile strîns. Avu nevoie de toată stăpînirea de sine pe 
care o poseda pentru a nu exploda. Dacă Luis ar fi făcut 
greşeala să treacă pe lîngă ea, l-ar fi sfişiat. 

Dar era bine că îl vedea în ipostaza aceea. Putea, 
în sfîrşit, să scape de amintirile plăcute care se lipiseră 
ca un praf de cele mai ascunse unghere ale minţii ei. 
Îşi amintea cît de vulnerabl era cînd dormea, cît de 
atrăgător era cînd stătea întins în pat lîngă ea cald şi 
gol, cum îi dorea trupul ei cînd îi zîmbea şi forța lui fizică 
de care dăduse dovadă în dominarea acelui armăsar 
superb. 

Asta nu putuse să învingă niciodată: copleşitoarea 
atracţie fizică față de el. Dar asta era tot atracţie fizică. 
Femeile tindeau'să caute bărbaţii cei mai puternici. Cînd 
îl cunoscuse pe Luis, instinctele ei primitive trebuiau să fi 
funcționat în exces. El era, într-adevăr, cel mai puternic 
mascul de acolo. Ar fi călcat în picioare pe oricine i-ar fi 
apărut în cale. 

Îşi concentră din nou atenţia asupra şedinţei. Luis îi 
punea întrebări lui sefior Jimenez. Emma îşi încleştă 
pumnii şi se simţi extrem de protectoare față de şeful ei. 
Poate că acesta o minţise, dar ny credea că o făcuse 
din răutate. Totuşi, Jimenez nu avea nevoie de nici un 
fel de protecţie. Părea în largul său, vorbindu-i lui Luis 
cu simpatie şi căldură, aşa cum făcea cu toată lumea. 

Luis îi zîmbi şi se părea. că şeful ei avea să fie unul 
dintre cei cîţiva care îl satisfăcuseră. Apoi îşi cobori pri- 
virea asupra hîrtiei pe care o avea în faţă şi se încruntă 
uşor. 

— E ceva neobişnuit să nu-ți îndeplineşti sarcinile lu- 
nare, sefior Jimenez. Există vreo problemă despre care 
ar trebui să ştiu? 

Era atît de nedrept! Şefului ei i se ordonase să stea 
lipit de ea ca scaiul şi acum era tras la răspundere pen- 
tru că o făcuse. Înainte să se poată opri, deschise gura. 

— Cred că o să afli că acea problemă am fost eu. 
Señor Jimenez şi-a petrecut ultimele trei săptămîni fă- 
cînd pe dădaca.. 

Regretă acele cuvinte imediat după ce le rosti. De ce. 
naiba trebuise să spună „dădacă“? Întotdeauna o de- 
ranjase cînd Luis o necăjea vorbindu-i ca unui copil şi, 
acum, ea îi dăduse satisfacție. 

Un zîmbet vag apăru pe chipul lui înainte ca masca 
-de nepătruns să-i acopere din nou trăsăturile. 

— Îți mulţumesc pentru contribuţie, señorita Black- 

more, dar cred că señor Jimenez este capabil să-mi 
răspundă el însuşi. 

Cu toate acestea, trecu la un alt subiect-şi atmosfera 
fu mai degajată după acel moment. El se grăbi să în- 
cheie şedinţa, spunînd în final cîteva cuvinte vagi de 
încurajare, după care scaunele începură să fie împinse 
în spate şi ea simţi o uşurare generală în aer. 

Sefior Jimenez schimbă cîteva cuvinte cu vecinii săi 
în timp ce îşi adună lucrurile, după care îi strînse umărul 
încurajator cînd trecu pe lîngă ea. Imediat după ce plecă 
el, Emma se ridică şi se duse la fereastră, urmărind 
activitatea din bodega alăturată, unde un grup de turişti 
aşteptau să fie conduşi într-un tur al acesteia. Pînă cînd 
aveau să iasă, cariera ei la Herrero's avea să fie termi- 
nată. 

— Mă bucur'să te revăd Emma, zise Luis punîndu-i o 
mînă pe umăr după ce ieşi şi ultima persoană. 

Curentul care o străbătu în clipa atingerii lui o întări 
pentru confruntarea ce avea să urmeze. 

— Te urăsc, Luis! În viața mea n-am urît pe cineva 
atît de mult cum te urăsc pe tine! Te-am detestat de la 
început şi nimic din ce-am văzut de atunci nu m-a făcut 
să-mi schimb părerea! 

El îi întoarse spatele, luă o carafă de apă de pe 
masă şi îşi turnă într-un pahar. Dacă nu l-ar fi cunoscut, 
ea ar fi zis că îl jignise. Cînd se întoarse, îi studie chipul 
pentru a vedea vreo urmă de emoție. Dar nu exista nici 
una. De ce, oare, continua să caute licăriri de omenie la 
6l? 

El bău din pahar, tintuind-o cu privirea. 

— Cred că sentimentele tale față de mine au fost 
foarte clare pentru toată lumea astăzi. Ah, să nu uit, 
înainte să schimbăm amabilități, trebuie să te previn că 
perlele cu care ai contribuit la şedinţa de azi-dimineaţă 

nu vor mai fi tolerate pe viitor. Am pus asta pe seama 
uimirii de a mă vedea aici, dar. insist ca, la serviciu, să 
adopti o atitudine mai adecvată pentru o angajată. 

— Şi care ar fi asta, Luis? Linguşeala? 

O umbră dé zîmbet apăru pe chipul lui, după care 
dispăru fără urmă. 

- Te previn, Emma, am mult mai multă experiență 
decit tine în confruntări. Dacă o să mai încerci o dată, 
vei avea de suferit. 

— Ah, nu-ţi face griji, n-o s-o mai fac. N-o să ai nopți 
albe din cauza mea. Ştii de ce? Imediat cum o să ies 
de-aici, îmi voi scrie demisia şi n-o să mă mai vezi. 

— Oare de ce am bănuit că asta o să fie reacția ta? 
spuse el sprijinindu-se de masă şi vîrînd mîinile în bu- 
zunare. 

Aerul lui fals de tristeţe o înfurie. 

— Nu ştiu, Luis. Eşti atît de strălucit, atît de deştept, 
încît trebuie să-ţi fie foarte greu să ne suporţi pe noi, 
ăştia mai puţin dotați, spuse ea cu sarcasm. 

El strînse din buze. 

— Bănuiesc că eşti familiarizată cu contractul tău, nu? 

Nu spuse altceva, dar o privi cu atenţie pînă cînd ea 
îşi dădu seama ce voise să zică. 

Ticălosul! De aceea fusese inclusă clauza de pe- 
nalizare. Nu voia ca ea să demisioneze. Nu ar fi fost nici 
pe jumătate atît de satisfăcător ca o concediere. Faptul 
că ea nu ştia cînd avea să vină lovitura de graţie îi 
oferea şi mai multă plăcere. 

Ea îşi privi mîinile, neputînd să-i întîlnească privirea. 
Ştia la fel de bine ca ea că nu ar fi putut să facă rost de 
atiţia bani. După ce îşi depăşise de atitea ori contul din 
ibancă, cei de acolo i-ar fi rîs în nas dacă ar fi încercat; 
iar mama ei locuia cu chirie şi nu avea nimic ce ar fi 
putut împrumuta fiica ei. 

Emma trase aer în piept. Avea nevoie de acest lucru 
pentru a-i arunca în faţă toate insultele care îi treceau 
prin cap. Deodată, îi veni o idee, dar rămase cu capul 
plecat. Era excelent! Avea să folosească banii din contul 
lui de la Londra. Habar nu avea ce sumă era, dar, dacă 
nu era de ajuns, avea să strîngă restul cumva. Luă o 
mină supusă şi îl privi. 

— Atunci, va trebui să demisionez cînd se va încheia 
perioada de probă. 

El o privi cîteva secunde, după care, spre surprin- 
derea ei, izbucni în rîs. 

— Îmi pare rău. lartă-mă, spuse el ştergîndu-şi ochii 
cu dosul palmei, după care redeveni serios brusc. Eşti 
încîntătoare, Emma. Aş putea să trăiesc alături de tine 
pînă la adinci bătrîneţi fără să mă plictisesc: 

Încercă să zîmbească, dar cînd îi întîlni privirea 
ostilă, oftă. 

— Contul de care tocmai ţi-ai amintit a fost închis în 
ziua în care ai început să lucrezi la Herrero's. Îmi pare 
rău că n-ai scos banii cînd... 

Nu mai spuse altceva şi doar reflexele lui excelente îl 
făcură să se ferească de paharul care trecu pe lîngă el 
şi se izbi de peretele din spate sfărîmîndu-se în sute de 
„cioburi. 

„ N-a fost vina mea că bunicul tău a murit! strigă ea. 
N-aş fi putut să-l împiedic să meargă la grajduri în seara 
aia. Am făcut tot ce-am putut ca să-l salvez şi am încer- 
cat să-ți salvez calul. 

— Ah, Emma, guapa, te rog, nu, spuse el sărind şi 
strîngînd- o în braţe. 

Ea se zbătu ca o pisică sălbatică, dar él era prea 
puternic. Lacrimile îi şiroiau' pe obraji şi el continuă să o 
țină. Abia cînd se mai potoli, îi dădu drumul.şi o depărtă 

puțin de el. 

Îi dădu bretonul la o parte cu blîndețe şi îşi plimbă 
degetul peste cicatricea albicioasă. 

— Îmi pare nespus de rău, Emma, zise el. Aş da orice 
să mă pot întoarce în timp şi să schimb cursul lucrurilor 
din seara aia, dar nu se poate. Ce-a fost a fost. Dar tu, 
guapa, eşti tot cea mai frumoasă femeie de pe pămînt. 

O clipă, ea crezu că avea de gînd să o sărute şi 
buzele ei înşelătoare se desfăcură uşor. El, însă, se 
depărtă şi se sprijini cu cotul de pervaz, privind afară. 

— Doar nu m-ai da în judecată pentru nerespectarea 
contractului, nu, Luis? îl întrebă ea cînd văzu că nu mai 
avea de gînd să spună nimic. 

— Poţi să fii sigură. N-aş fi cerut includerea acestei 
clauze dacă n-aş fi avut de gînd s-o aplic, zise el con- 
tinuînd să privească afară. 

- Felicitări, atunci, ai cîştigat. Ai ride dacă ai şti cît de 
bucuroasă am fost cînd am primit postul ăsta, zise ea 
încercînd să folosească un ton degajat, dar neizbutind. 
Am cheltuit o avere la barul studențesc în seara aia, 
adăugă apoi cu amărăciune, dar aş fi putut să nu arunc 
banii, nu? Pentru că nu realizasem absolut nimic. Mi-ai 
luat totul. 

— Nu ţi-am luat nimic, Emma, spuse el întorcîndu-se 
şi privind-o cu o falsă îngrijorare. 

Ea oftă şi se trînti pe cel-mai apropiat scaun. 

— Mi-ai luat mîndria de a fi reuşit să obţin postul ăsta 
prin propriile mele puteri, îi explică ea obosită. 

— Atunci, îmi pare rău, pentru că nu asta mi-a fost 
intenţia. Ai fost cea mai bună candidată pentru acest 

į post. 

— Ah, scuteşte-mă. N-oi fi eu.extrem de deşteaptă, 

dar nici complet proastă nu sînt, Luis. Singurul motiv 

pentru care mă aflu aici e pentru că tu ai ordonat. 

— Mă faci mincinos, Emma? întrebă el privind-o 
furios. 

.Emma şovăi. Cu cinci minute în urmă, ar fi spus că 
da şi nu i-ar fi păsat de consecinţe, dar furia i se potolise 
şi, acum, îşi dădea seama că n-ar fi fost tocmai bine să-l 
supere. 

— Vrei să spui că prezenţa mea aici e pur noroc? 
întrebă ea încet. 

— Nu, Emma, n-o să-ţi insult inteligența. Recunosc că 
am făcut cunoscută existenţa postului la universitatea ta 
în speranţa că îl vei solicita. Am cerut ca interviurile să 
fie înregistrate, după cum știi, şi, de asemenea, mi-am 
rezervat dreptul de a alege cel mai promițător solicitant. 
Pînă la urmă, n-a fost necesar, am ținut cont de reco- 
mandările lui Diego şi Jamie. Îţi repet: ai fost cea mai 
bună candidată pentru acest post. 

— Şi dacă m-aş fi emoţionat din cauza nervilor şi n-ar 
fi ieşit nimic din interviu? SI 

— Te-aş fi chemat la un al doilea. Cunoscîndu-te, nu 
credeam că s-ar fi putut întîmpla asta. 

— Nu ştii nimic despre mine, Luis, spuse ea şuierător, 
dar îi veni să-şi tragă o palmă cînd el îşi luă hirtiile de pe 
masă şi dădu să plece. 

Mai avea încă multe întrebări să-i pună. 

— Dar de ce? strigă ea în urma lui. De ce ţi-ai dat 
atita osteneală? 

El se întoarse şi ea îi văzu maxilarul încleştîndu-se. 

— Ar trebui să fie limpede, Emma, zise el, după care 
închise uşa în urma lui. 

Limpede pentru cineva care avea un glob de cristal, 
un pachet de cărţi de tarot şi abilitatea de a ghici în 
frunze de ceai, îşi spuse ea furioasă, dar pentru ea nu 

era. Avea o personalitate atît de complexă, emitea atitea 
semnale contradictorii, încît era imposibil de ghicit ce 
se petrecea în mintea lui. Dacă o ura, de ce păruse 
îngrijorat şi o ținuse în braţe cînd ea se înfuriase? Parcă 
avea. de-a face cu două persoane diferite. Să fi fost 
schizofrenic? Habar nu avea. Îşi luase diploma în en- 
gleză şi spaniolă, nu în psihologie. 

Tocmai voia să plece, cînd zări cioburile de pe mo- 
chetă. Dumnezeule! Bine că nu-l nimerise. Clătină din 
cap nevenindu-i să creadă ce făcuse. Nu putea să 
sufere violenţa. Întotdeauna era prima care despărțea 
doi colegi cînd se luau la bătaie. Ce se întîmpla cu ea? 
Poate că Luis nu era singurul dereglat psihic din -relația 
aceea. 

Oftînd, Emma scoase un plic A4 din dosarul pe care 
îl adusese cu ea, se lăsă în genunchi şi începu să adune 
cioburile vîrîndu-le în plic. În nici un caz nu ar fi vrut să le 
vadă cineva şi să facă speculaţii cu privire la ce se 
petrecuse între noua angajată şi -directorul general în 
sala de consiliu. Strînse din dinți. Comportarea noii an- 
gajate la şedinţă le oferise destule motive de speculații. 

Emma înfăşură cu grijă plicul în jurul cioburilor. În 
coşul de gunoi era o pungă Jiffy pe care o folosi pentru 
şi mai multă siguranţă, aşa încît femeia de serviciu să nu 
se taie cînd golea coşul. | 

Să fi fost sticla simbolul vieţii ei? Era tentant să facă 
o comparaţie între ea şi speranţele ei sfărimate, dar 
Emma refuză să se recunoască înfrîntă. Luis se bu- 
curase de prima victorie, dar trişase: nu îi spusese că 
lupta începuse. Şi continua să trişeze refuzînd să-i 
spună care erau regulile. Trebuia să le descopere sin- 
gură pe parcurs. 

Deci, care era planul ei de luptă? Puse pachetul. cu 

cioburi în coş şi se încruntă. Graţie lui Luis, opțiunile ei 
erau limitate. Trebuia să rămînă acolo timp de şase luni. 
Asta presupunînd că nu avea să o concedieze înainte. 
Dacă nu se înşela cu privire la motivele lui, acest lucru 
nu avea să se întîmple imediat. Avea să o facă să asude 
puţin, să o lase să dobîndească un sentiment fals de 
siguranţă şi să se distreze puţin pe seama ei încercînd 
să o intimideze sau să o facă de rîs în şedinţe. 

îşi luă dosarul şi porni spre biroul ei. Din cîte îşi 
dădea seama, faptul că el avea nevoie de ea în acel 
post pentru o perioadă rezonabilă era singura lui slă- 
biciune. Avea să o transforme în punctul ei tare. Acum 
că avusese timp să se gîndească, îşi dădu seama că 
hotărîrea inițială de a demisiona ar fi fost dezasturoasă 
pentru cariera ei. Cu cît păstra mai mult slujba aceea, cu 
cît cunoştea mai mulți oameni şi cu cît învăța mai multe 
despre domeniul acela, cu atît mai atrăgătoare devenea 
pentru o altă companie. 

Aşa trebuia să procedeze. Avea să muncească din 
greu şi să înveţe cît mai mult cu putință despre compa- 
nie ca să nu pară proastă într-o discuţie cu Luis. Deci, 
situația nu se schimbase prea mult: hotărise deja să se 
descurce cît mai bine la locul de muncă înainte ca Luis 
să intre în scenă. 

Emma trînti dosarul pe birou şi rîse ironic. Pe cine 
încerca să păcălească? Situaţia nu se schimbase prea 
mult? Nu prea multe lucruri rămaseră neschimbate. Ha- 
lal slujbă liniştită la soare, cum spuseseră prietenii ei! 


CAPITOLUL 14 


— Ce v-a spus Luis despre mine şi el? 

Señor Jimenez tocmai ataca o friptură de vacă în 
clipa în care ea se aşeză lîngă el la masă. 

Şeful ei nu păru tulburat de atitudinea ei bruscă. 
Ridică privirea şi zimbi. 

— Nu mănînci, draga mea? Îţi recomand caldereta. 

Stomacul Emmei era încă agitat din cauza con- 
fruntării cu Luis; n-ar fi suportat să înghită nimic. 

- Vă rog, señor, spuse ea din nou. 

E! lăsă furculița jos şi puse mîna pe pahar. 

— Mereu atît de nerăbdătoare, mereu atît de dornică 
să ştii totul. O să mă oboseşşti, zise el rîzînd:uşor şi bînd 
cu sete. | 

— Îmi pare rău. N-ar fi trebuit să vă întrerup în timpul 
mesei. 

Señor Jimenez ridică din umeri şi zîmbi. 

— Eşti o boare de aer curat, Emma. Ar trebui să 
ajungi departe în această companie şi nu mă refer doar 
la relațiile tale. 

— Relaţiile mele, spuse Emma şi trupul i se încordă. 
Cine mai ştie de ele? | 

— Nimeni, din cite cunosc eu, deşi o persoană sau 
două au fost curioase din cauza comportării tale la 

şedinţa de dimineaţă. 

Emma îşi trecu degetele prin păr. Nu avea nevoie de 
Luis pentru a se face de ris, se descurca. foarte bine şi 
singură. 

— Le-am spus că primiseşi o veste proastă şi ai fost 
“puţin cam supărată. De asemenea, că bănuiesc că 
señor Quevedo îţi va trece acest lucru cu vederea cînd 
va afla care este motivul. Adevărul, bănuiesc. 

— Mulţumesc, zise ea strîngindu-i brațul. 

— Deci, draga mea, rămii la noi? 

— Nu-mi pot permite să fac. altfel, zise ea. Ah, îmi 
pare rău. N-am vrut să insinuez că aş avea ceva cu 
dumneavoastră. Dacă n-ar fi fost... Of, la naiba, e aşa o 
porcărie. 

Jimenez se încruntă şi păru îngîndurat. 

— Chiar aşa? Te aşteaptă un viitor strălucit alături de 
noi, dacă vrei, Emma. Presupun că tu şi-sefior Quevedo 
aţi avut odată o relație romantică. E chiar atît de rău că 
el mai are nişte sentimente faţă de tine şi doreşte să te 
ajute în carieră? 

Emma rise cu amărăciune. 

— Dacă acesta e cu adevărat motivul lui, señor. 

— Şi de ce n-ar fi? Mai multe foste prietene. şi-au 
găsit de lucru în cadrul companiei lui. 

Emma ridică din sprîncene nevenindu-i să creadă. 

Señor Jimenez vîri o bucată de carne în gură şi o 
privi gînditor. 

— Actuala lui secretară e una din ele, zise el apoi 
ştergîndu-se cu şervetul la gură. 

Emma reuşi să-şi înfrîngă un sentiment de gelozie 
care nu îşi avea rostul. 

— V-a spus el asta? 

Întrebarea păru să-l amuze. 

— Cred că ar fi fost puţin probabil, nu? 

- Nu ştiu, zise ea continuînd să-l privească. 

— Parcă am fi pe vremea Inchiziției spaniole, mormăi 
el. Ar trebui s-o cunoşti pe soţia mea. V-aţi înțelege 
extrem de bine, sînt sigur. 

— Señor? 

Nu-i stătea în fire să fie atît de evaziv. 

Señor Jimenez oftă. 

— Soţia mea e o iubitoare a revistelor de scandal. Eu 
unul nu văd ce găseşte la ele, dar dacă ei îi plac... 

Ridică din umeri în felul caracteristic latinilor. 

— De fiecare dată cînd vede în ele o persoană pe 
care eu aş fi putut s-o cunosc, mi-o arată. Am recunos- 
cut-o pe secretară dintr-o fotografie — Consuela Javier. A 
fost manechin la o companie de cosmetice. 

— Înţeleg. 

Deci, Luis avea o pasiune pentru manechine. Acea 
îngrozitoare Carmelita era una, apoi mai era şi scandi- 
nava despre care vorbeau cei doi înainte de şedinţă şi, 
acum, secretara lui. Emma se încruntă. Nu era de mi- 
rare că nu-i fusese greu să-i reziste farmecelor cînd ea 
locuise la vilă. „Eşti tot cea mai frumoasă femeie de pe 
pămînt...“ Cuvintele pe care el i le spusese puţin mai 
devreme îi răsunau în urechi. Ticălos mincinos! La fel ar 
fi spus şi dacă ar fi fost Miss Piggy. Ar fi spus orice ca să 
obțină ceea ce voia. ka 

— Pe mine m-ați recunoscut din vreuna din aceste 
reviste? întrebă ea cînd ideea aceea îi veni deodată în 
minte. 

Din cîte ştia, nu fusese niciodată fotografiată îm- 
spreună cu Luis, dar nu putea fi sigură. 

Părea să fi fost cea mai bună glumă pe care şeful ei 
o auzise după multă vreme. 

— Nu, señorita, spuse el cînd se opri din rîs. Mi-aş fi 
amintit cu siguranță. 

— De ce? 

— Nu eşti genul. 

Oare ce voia să spună cu acest lucru? Ce ştia mai 
exact despre relația dintre ea şi Luis? 

— Vă rog, señor, ce v-a spus Luis despre mine? E 
important. 

Señor Jimenez zîmbi. 

— Aşa face şi fiică-mea de mă are la degetul mic. Se 
uită la mine cu ochii ei mari şi nevinovaţi şi ştie că voi 
face tot ce vrea. 

Emma roşi deodată. Oare chiar se coborise la echi- 
valentul bătutului din gene în fața unui bărbat pentru a 
obține ceea ce voia? 

— Linişteşte-te, draga mea, te necăjesc. Mă rog, pe 
jumătate. Trebuie să recunosc că ai o putere de convin- 
gere teribilă. 

Emma aşteptă. Se simţi vinovată cînd el împinse far- 
furia cu restul mîncării la o parte; ori îi stricase pofta de 
mîncare, ori aceasta se răcise şi nu mai era bună. A 
doua zi trebuia să-i facă cinste cu un prînz ca să se 
revanşeze. El îşi umplu din nou paharul, luă o înghiţitură 
şi începu. 

— Acum cîteva luni, señor Quevedo mi-a vorbit de- 
spre intenţia sa de a crea un nou post în domeniul pu- 
blicităţii. Am fost de acord că ar fi o idee: bună; după 
părerea mea, acest domeniu nu fusese acoperit prea 
bine. M-a întrebat dacă aş vrea să-mi asum răspun- 
derea îndrumării noului angajat. Bineînţeles că i-am 
spus că aş fi încîntat s-o fac. 

— Bineînţeles, zise Emma cu putinţă animozitate. 

Se părea că nimeni nu putea să-l refuze pe Luis. 

Şeful ei o privi fără să înțeleagă şi ea îşi dori pentru a 

— 


„n“ oară să-şi poată ţine gura. 

~ — Cînd m-a informat în legătură cu sosirea ta, mi-a 
dat cererea trimisă de tine şi înregistrarea interviului. 
„Domnişoara respectivă e o veche cunoştinţă a mea, 
Antonio,“ mi-a spus el. „Mi-ai face o mare favoare dacă 
te-ai ocupa în mod special de ea. Nu vreau să-mi cu- 
noască identitatea pînă cînd nu se acomodează întîi 
cum trebuie“. Restul îl ştii, Emma. Îmi cer scuze dacă 
felul în care am interpretat rugămintea lui señor Que- 
vedo ţi s-a părut puţin ciudat. 


Trecură două săptămîni pînă cînd îl văzu pe Luis din 
nou. Din locul unde se afla, avînd vedere spre parcare, 
avea posibilitatea să observe Rolls-Royce-ul venind şi 
plecînd şi, cînd el se afla acolo, evita să se ducă pînă şi 
la automatul de cafea ca să nu-l întîlnească. Pînă atunci, 
tactica ei dăduse rezultate, iar el nu o chemase la nici o 
şedinţă, ceea ce o făcea să răsufle uşurată. 

Era cea de a cincea zi de lucru în cadrul departa- 
mentului financiar. Eduardo îşi petrecuse prima zi 
spunîndu-i cît de sexy era şi punîndu-i întrebări în glumă 
despre viaţa ei amoroasă. A doua zi fusese la fel, iar în 
cea de a treia, ea îşi pierduse cumpătul şi îi spusese 
exact ce părere avea despre el. Din punct de vedere 
profesional, probabil că fusese o greşeală, dar se felicita 
pentru că rezistase trei zile. Autocontrolul i se îmbu- 
nătățea simţitor. 

Acum, Valera o trata cu răceală. O punea să facă tot 
felul de treburi lipsite de importanţă şi i se părea amu- 
zant să-i ascundă informaţiile vitale. Îi era total opus lui 
Jimenez, dar ea nu avea de gînd să-l lase să o înfrîngă. 

i Atîta timp cît nu o hărțuia sexual, avea să facă tot ce îi 
cerea. Şi, dacă o făcea zîmbind; el se enerva şi mai 
tare. 

Traversînd parcul şi apropiindu-se de companie vi- 
neri dimineaţă, văzu că maşina lui Luis era deja acolo. 
Prima ei reacţie fu să se grăbească, dar observă că 
şoferul se uita la unul din faruri. Dacă el era afară, în- 
semna că Luis intrase deja în clădire. Atunci, ea se 
îndreptă spre el. Carlos se purtase frumos cu ea cînd 
locuise la vilă şi nu voia să pară lipsită de educaţie. 

— Carlos! exclamă ea întinzîndu-i mîna. Ce mai faci? 
Ce-ti face soția? 

Señora Machado era însărcinată cînd o cunoscuse 
ea cu un an în urmă. 

Şoferul îi strînse mîna bucuros. 

— Gemeni, señorita, spuse el radiind. Fete amîndouă. 

— Minunat. Sînt convinsă... 

Tăcu brusc, însă, în clipa în care uşa din spate se 
deschise şi Luis cobori din maşină. 

— Mi s-a părut mie că recunosc vocea. Bună, Emma. 

Păru extrem de mulțumit de sine cînd ridică braţele 
deasupra capului şi se întinse leneş. Era gestul pe care- 
îl făcea de obicei imediat după ce se dădea jos din pat 
dimineaţa şi ei îi fu imposibil să nu-şi amintească sen- 
zātia pe care i-o dădea trupul lui cald şi gol cînd îi văzu 
muşchii încordîndu-se pe sub cămaşă. 

Inima începu să-i bată cu putere şi, cînd o adiere de 
vînt îi aduse în nări parfumul lui unic, simţi că i se în- 
moaie picioarele. Abia se abținu să nu îl atingă. 

Era limpede: Dumnezeu avea simțul umorului. De ce 
altceva ar fi hotărît ca ea să fie atrasă de acel bărbat? 

Se întoarse ca să-şi ascundă emoția în aceeaşi clipă 
în care el se întinse să-şi ia haina din maşină. Se auzi 
un uruit slab cînd un oblon fu ridicat înăuntru, după care 
secretara lui cobori. 

— Mă duc înainte, Luis? întrebă ea cu o voce cati- 
-felată, netezindu-şi fusta şi aruncîndu-i Emmei o privire 

în treacăt. 

— Hmm? Da. Ai grijă să tragi la xerox documentele 
alea înainte de şedinţă, te rog. 

Blonda porni hotărîtă spre clădire, lăsînd-o pe Emma 
privind furioasă în urma ei. Era atît de obişnuită ca toată 
lumea să-i spună señor Quevedo la serviciu, încît folo- 
sirea numelui său de botez de către Consuela o deranjă 
foarte tare, Îşi aminti ce îi spusese Jimenez despre re- 
laţia lor. De aceeâ păruse Luis atît de mulțumit cînd 
coborîse din maşină? Mai avea şi acum o relație cu ea? 
De aceea era oblonul tras? Ca să le ascundă ultima 
îmbrăţişare înainte de a începe lucrul? 

Emma îşi muşcă buza de jos. Nu ştia de ce purtarea 
lui ar fi trebuit să o surprindă sau să o mire atît de mult. 
Doar era vorba de Luis Quevedo. Omul care angaja 
logodnice cu săptămîna pentru a le arunca apoi ca pe 
nişte gunoaie. 

— Cum ţi se pare serviciul, Emma? o. întrebă Luis 
luîndu-şi servieta şi zimbindu-i cu căldură. 

— E foarte bine, mulțumes, señor Quevedo. 

Gelozia era un sentiment urit şi, deşi se. strîmbă în 
interior, Emma nu se putu abtine să nu folosească acel 
ton. 

El se încruntă. 

— Care e problema, Emma? Poţi să-mi spui. 

— Nu e nici o problemă, señor Quevedo. Am zis că 
totul e în regulă. 

Luis înjură şi ridică mîna. O clipă, ea crezu că avea 
să o lovească, dar el şi trecu degetele prin păr. 

— De ce naiba îmi spui señor Quevedo? 

- Sînt o angajată, señor. Îmi amintesc perfect de 

Í bine că mi- -ați spus să va tratez: cu mai mult respect. 

— Eşti cea mai enervantă femeie, spuse ei şuierător. 

Ştii foarte bine la ce m-am referit. La momentele cînd ne 

aflăm la serviciu. 

Emma privi în jur cu insolență. 

— Ce proastă sînt! O clipă am crezut că acolo ne şi 
aflăm. 

Înainte să se dezmeticească, el o apucă de mină, 
deschise portiera şi o trase înăuntru. 

— Coboară şi aşteaptă afară! se răsti el la Carlos, 
care se aşezase pe scaunul lui şi asculta radioul. 

Luis stătea lîngă ea, cu pumnii încleştați şi ochii în- 
chişi. Încetul cu încetul, respiraţia îi reveni la normal şi 
se întoarse spre ea. 

— Acum va trebui să-i cer scuze lui Carols, mormăi 
el. Lucrează pentru mine de unsprezece ani şi niciodată 
n-am strigat la el aşa. Ştii că nu mă enervez niciodată? 

Emma pufni ironică. 

- Era să te cred. 

— Aşa e. Întreabă pe oricine. 

- Nu trebuie să întreb pe nimeni, Luis. Ai uitat că am 
locuit cu tine o săptămînă? 

El clătină din cap încet. 

— Chiar şi atunci, murmură el. De ce trebuie să fie 
aşa? 

- Pentru că sîntem complet opuși. Eu nu pot să te-n- 
teleg şi tu sigur nu mă înţelegi pe mine. Aşa că lasă-mă 
să plec înainte să te supăr şi mai rău. 

EI îşi apropie faţa de a ei foarte mult. 

— Totul e un joc pentru tine, Emma, nu-i aşa? Ei bine, 
îmi pare rău, chica, dar e unul pe care n-o să-l cîştigi. 
Vei rămîne la Hertrero's şase luni, doar dacă nu cumva o 
să te-ntilneşti cu zîna cea bună. Şi dacă ai chef să mă 
insulti, ai grijă s-o faci cînd sîntem numai noi doi. Nu 
vreau să mă faci de rîs în fața angajaţilor. Înțelegi? 

Emma fu şocată de vehemenţa cuvintelor lui. Ea se 
referise la-faptul că ar fi trebuit să o lase să coboare din 

maşină, dar iarăşi nu se înțeleseseră şi el crezuse că îi 
cerea să anuleze contractul. Făcu un efort teribil ca să 
se prefacă plictisită cînd îi răspunse. izbuti, deşi pe di- 
năuntru tremura. 

— Acum pot să plec, señor? întrebă ea uitîndu-se la 
ceas. N- aş vrea să-l fac pe Eduardo să mă aştepte. 

O înjurătură ataşată la numele lui Eduardo fu răs- 
punsul lui. Se potrivea atît de bine cu sentimentele ei 
față de respectiva persoană, încît schiță un zîmbet fără 
să vrea. 

Luis îi cuprinse bărbia între degetul mare şi cel ară- 
tător, forțind-o să-şi ridice capul. 

— Nu te înțeleg, Emma. Nu e deloc amuzant. Ceea 
ce e între noi nu-i deloc un joc. 

Ea se desprinse din mîna lui. 

— Nu, nu e amuzant, spuse ea cu amărăciune. Cînd 
m-am întors în Anglia anul trecut, sigur nu rîideam. 

Luis se aplecă peste ea şi deschise portiera. 

— Du-te. E imposibil să se discute cu tine astăzi. 

Emma intră în clădire alergînd şi urcă spre departa- 
mentul financiar, sperînd că nu avea să observe nimeni 
că tremura. Naiba să-l ia! De ce o tulbura mai mult decît 
oricine altcineva? De ce nu putea să scape de acea 
atracţie fizică ridicolă care o simţea ori de cîte ori se afla 
lîngă ea? Cînd o atingea era ca şi cum ar fi înghiţit o 
petardă, care se aprindea. 

— Hei, stai puțin, spuse cineva şi o mînă o opri brusc. 

— Îmi pare rău, am întirziat puţin. 

- El n-a venit încă, aşa că nu-i nici o problemă. Aici 
nu se grăbeşte nimeni. O să te obişnuieşti. Ne păstrăm 
energia pentru seară, spuse Jose zimbindu-i larg. 

Îi zimbi şi ea amuzată. Tînărul contabil se lumina la 
față în prezența femeilor şi ea fusese prevenită deja cu 
privire la ambiția lui de a se culca -absolut cu toate fe- 

meile din companie. Se îndreptară spre departament 
împreună. 

— Mă întrebam dacă n-ai vrea să mergi la un film 
diseară, zise el deschizîndu-i uşa şi reuşi să se atingă 
uşor de ea cînd intră. 

Emma păru să nu bage de seamă. 

— Da, merg la film, zise ea. 

„Zîmbetul lui strălucitor aproape că o orbi din nou. 

— Grozav! Aş putea să trec să te iau şi, după aceea, 
am vizita cîteva baruri; le ştiu pe cele mai bune. 

— Îmi pare rău, dar mă întîlnesc cu Carla. 

- Poate altă dată? 

Emma zîmbi fără să-i promită nimic. 

— Poate mă ajuţi să învăţ engleza cînd ai timp. Mă 
gîndesc să iau nişte lecţii. Sau crezi că franceza mi s-ar 
potrivi mai bine? 

Emma rise şi se aşeză la birou. Era un bărbat chi- 
peş, amuzant şi avea o construcţie de toreador, dar, 
fizic, nu o atrăgea deloc. Ar fi fost plăcut dacă ar fi 
rămas prieteni şi cînd avea să îşi dea seama că ea nu 
era interesată, dar se cam îndoia. 

După ce ea aflase că Luis era noul proprietar al com- 
paniei, Jimenez o lăsase singură la masa .de prînz. 
Cunoştea oameni de la alte departamente şi cercul ei de 
prieteni se lărgea tot timpul. Era plăcut. Începea să se 
facă acceptată. Ce bine ar fi fost dacă ar fi ştiut ce era 
în mintea lui Luis şi dacă avea sau nu vreun viitor la 
Herrero's. 


CAPITOLUL 15 


— Scuze, o să vin altă dată, zise Emma dînd să 
închidă uşa cînd recunoscu silueta lui Luis, care stătea 
sprijinit de biroul directorului de personal şi citea nişte 
scrisori. 

— Nu din cauza mea. 

Era mai degrabă un ordin decît o afirmaţie, iar ea nu 
avu încotro, aşa că intră'şi închise uşa. Îi simțea privirea 
ațintită asupra chipului ei şi se enervă teribil cînd roşi. 
Reuşise să-l evite săptămîna care trecuse şi se amăgise 
crezînd că efectul pe care îl avea asupra ei scăzuse în 
intensitate. | 

— Aş putea să-mi iau cîteva zile libere săptămîna 
viitoare, Eugenia? Am vorbit cu señor Jimenez şi el nu 
are nimic împotrivă, spuse ea. 

— Îmi pare rău. Herrero's nu permite angajaţilor să-şi 
ia liber decît după ce împlinesc trei luni de cînd lucrează 
în cadrul companiei, spuse Eugenia strimbîndu-se pen- 
tru a-i da de înțeles că era forțată să-i spună care era 
regulamentul companiei în prezenţa directorului general. 

— Înţeleg, răspunse Emma şi se întoarse să plece. 

Asta era. Ar fi vrut să-l ducă pe Brad să-i arate 
oraşul, dar el nu o anunţase cu; destul timp înainte că 
avea să sosească în vizită. Era băiat mare, avea să se 

descurce şi singur. 

— Chiar aşa scrie în regulament? 

Vocea aceea groasă care i se imprimase în suflet o 
făcu să se oprească. 

— Pagina douăzeci şi unu, paragraful trei, zise Eu- 
genia, arătîndu-i. 

— Adevărat? 

Emma îi observă colțurile gurii mişcîndu-se uşor. 
Oare de ce încerca din răsputeri să ascundă faptul că un 
anumit simţ al umorului exista dincolo de exteriorul rece 
pe care îl arăta lumii? 

— E o regulă cam dură. Va trebui să o reformulez, 
spuse el repede. Poţi să-ţi iei liber, señorita Blackmore. 

— Vă mulțumesc, señor, rosti ea şi se întoarse spre 
Eugenia. Marţi, miercuri şi joi, te rog. O să mă-ntorc 
vineri. 

leşi din încăpere .zîmbind şi se întrebă vag de ce se 
încruntase Luis. 


Următoarea şedinţă de conducere trecu fără nici un 
incident. Aveau o problemă cu furnizorul de sticie şi Luis 
îşi canaliză toată energia asupra acestui lucru în loc 
să-şi mustre directorii pentru ineficienţă. 

De fiecare dată cînd se afla în aceeaşi încăpere cu 
el, Emma era încordată, aşteptînd ca el să încerce să o 
intimideze: Totuşi, de fiecare dată cînd se întîlneau, el 
era politicos şi amabil. Ceea ce o irita şi mai tare. Ori era 
un mare maestru al jocului cu viaţa ei, ori ea se înşelase 
în privinţa intentiilor lui. Oricum, nu se putea relaxa în 
prezența lui. Întotdeauna răsufla uşurată cînd scăpa, iar 
tensiunea şi respiraţia îi reveneau la normal. 

Şedinţa se încheie într-o atmosferă jovială şi Emma 
ghici după reacțiile colegilor ei că acest lucru se întîmpla 

rar. Se întoarse spre biroul ei împreună cu Jimenez. 
Acesta tocmai primise o serie de fotografii recente şi le 
arăta oricui era dispus să le vadă. 

— E cel mai frumos copil pe care l-am văzut vreodată, 
Antonio, spuse Luis prinzîndu-i din urmă şi uitîndu-se la 
una din fotografii. Mi-e milă de tiperii din -Madrid de peste 
cîțiva ani, cînd o să le frîngă inimile. 

Sefior Jimenez rîse uşor şi îi dădu şi celelalte foto- 
grafii. 

— Cine sau ce o fi ăsta? întrebă el uitîndu-se spre 
secretariat. 

Emma îi urmări privirea şi. îl văzu pe Brad, atrăgător 
îmbrăcat cu un tricou negru ponosit şi o pereche de 
blugi tăiaţi, intrînd pe uşă în clipa aceea. Îşi azvirli ruc- 
sacul într-o parte şi îşi trecu degetele prin părul blond şi 
lung pînă la umeri. Imediat, doi paznici se repeziră spre 
el şi ea îi văzu încleştind pumnii. Aversiunea lui față de 
oamenii în uniformă era extraordinară, aşa că se în- 
dreptă repede spre el înainte să aibă vreun motiv să-i 
lovească. 

— O fi vreun turist rătăcit. Mă ocup eu de el, spuse 
Luis ajungînd la Brad înaintea ei. 

— Vă pot ajuta cu ceva? îl auzi ea întrebîndu-l în 
engleză. 

Brad îi ignoră, însă, cînd o zări pe ea. 

— Salut, față zgiriată! strigă el. Al. naibii de cald, nu? 
Am crezut că leşin cînd am coborit din avion, zise el 
strîngînd-o în braţe şi sărutînd-o apăsat înainte ca ea să 
apuce să se elibereze. 

— Credeam că te duci direct acasă, şopti ea, încer- 
cînd să-l împingă spre uşă, dar lui îi plăcea să se afle în 
centrul atenţiei şi refuză să se urnească. 

— Am pierdut cheia, îmi pare.rău. M-am gîndit că 

te-ai supăra dacă aş sparge geamul ca să intru. 

— Aşa este, m-aş fi supărat, spuse ea scotocind în 
poşetă şi dîndu-i cheia ei încercînd din hou fără succes 
să-l împingă afară. 

Îşi petrecuse prea mulţi ani încercînd să se facă auzit 
în baruri şi discoteci aglomerate. Vocea îi răsuna în clă- 
dire ca şi cum ar fi vorbit la microfon şi oamenii se opriră 
să se uite la el. 

— Traversezi 'strada, o iei prin parc, apoi la dreapta şi 
blocul e în față. N-ai cum să nu-l vezi, zise ea repede, 
luînd rucsacul şi dîndu-i-l. Serveşte-te cu ce vrei. 

— Mulţumesc. Scrisorile astea au venit pentru tine 
după ce-ai plecat, spuse el deschizînd buzunarul lateral 
al rucsacului şi scoțîndu-le. 

— Mulţumesc, spuse ea vîrîndu-le în poşetă. 

-— Ah, şi a venit şi nota telefonică. Îmi datorezi cinşpe 
lire. 

— Bine, o să discutăm despre toate astea cînd ajung 
acasă. 

— Aşa, mai am şi alte veşti să-ți dau? Louisa... 

— Pleacă odată, Brad. Eu sînt la serviciu aici, zise ea 
încet împingîndu-l iarăşi spre uşă. 

De data aceasta, din fericire, el se mişcă. 

— Ah, vrei să plec, Emma? întrebă el cu-o inocenţă 
exagerată. De ce naiba n-ai zis aşa? 

Îşi aruncă rucsacul pe umăr, zîmbi şi porni spre uşă. 

— Ah, Em, spuse el înainte să o deschidă. 

- Da. 

Vocea îi răsună, auzindu-se pînă în colțuri unde alte 
voci doar visau să ajungă. 

— Sună-mă înainte să pleci ca să încălzesc patul. 

închise uşa repede, înainte ca ea să-i mai zică 
măcar ceva. Îl auzi rîzînd în timp ce cobora. 

Emma se uită şovăitoare la chipurile care priveau în 
urma lui. Majoritatea erau uimite, dar nedumerite. Unii 
dintre ei vorbeau destul de bine engleza, dar cu puțin 
noroc, accentul nordic al lui Brad îi împiedicase să în- 
țeleagă prea multe. 

Îi întilni privirea lui Luis. Acesta o privea fără să tră- 
deze absolut nimic. Ea îi observă buzele strînse şi 
uşoara încordare a umerilor şi îşi dădu seama că îl în- 
țelesese foarte bine pe Brad. 

— Aşa glumeşte el, spuse ea nimănui în mod deo- 
sebit, după care se duse repede în birou. 


Trei săptămîni mai tîrziu, Emma străbătu parcul re- 
pede şi traversă strada intrînd în clădirea companiei. 

— Vreun mesaj? o întrebă ea cu răsuflarea tăiată pe 
secretara de la intrare, care clătină din cap. 

Era prima oară cînd întârzia la serviciu şi nu-i plăcea 
absolut deloc. Din fericire, nu avea nici o întîlnire pro- 
gramată în dimineața aceea, dar nu suporta faptul că nu 
reuşise să se ridice la nivelul înaltelor standarde pe care 
şi le impusese. 

Era tipic ca Brad să se afle acolo încă şi la două 
săptămîni după ce spusese că pleacă. Nu o deranja 
acest lucru, dar o deranja faptul că se aştepta să-l 
însoțească la discoteci şi să stea trează aproape toată 
noaptea ca să pălăvrăgească despre cei pe care îi cu- 
noscuseră. La universitate era altceva, nu era chiar atit 
de important dacă lipsea la cîte un curs, dar, acum, nu 
putea să-şi ia liber dimineţile ca să se refacă după 
nopțile pierdute. Brad nu se trezea pînă după-amiaza şi 
nu pricepea de ce căsca ea şi era gata de culcare cînd 
el tocmai îşi începea activitatea. ; 

Străbătu coridorul aproape alergînd, bucuroasă că 

nu era nimeni în afară de secretară care să-i vadă fața 
congestionată. Odată ce. ajungea în birou, avea să se 
poată linişti puţin înainte să se ducă la señor Jimenez. 

— Am început să îmbătrînesc. Nu mai suport ritmul, 
murmură ea deschizînd uşa şi trezindu-se față în fată cu 
Luis, care stătea trîntit pe scaunul ei şi cu picioarele 
proptite pe birou. Părea întruchiparea calmului şi a stă- 
pînirii de sine, în timp ce ea gifiia şi un firicel de trans- 
piraţie i se prelingea pe şira spinării. 

— E prima oară. E prima oară cînd întirzii, zise ea 
repede înainte ca el să apuce să spună ceva. 

El îşi cobori picioarele de pe birou şi începu să rîdă, 
după care redeveni serios şi o privi enervant de fix. 

— Ce e? întrebă ea. 

El păru să se scuture mintal şi se uită în altă parte. 

— N-ai vrea să ştii, murmură apoi. 

— Ce e? repetă ea. 

— Antonio Jimenes m-a prevenit în legătură cu do- 
rința ta de a şti totul. Chiar vrei să ştii la ce mă gindesc? 

Ea încuviință. Avea să fie o premieră. 

El ridică din umeri. 

— Mi-a trecut prin cap că aşa cum arăţi acum, ră- 
văşită şi îmbujorată, pari o femeie care tocmai a făcut 
dragoste. 

Avea dreptate: nu voia să ştie. Trandafiriul obrajilor 
se închise mai mult şi ea se duse în colț pentru a porni 
ventilatorul. 

— Ce vrei, Luis? îl întrebă apoi stînd cu spatele la 
ventilator. 

El ridică dintr-o sprînceană întrebător şi ea îşi dădu 
seama că tonul îi fusese la fel de rece ca aerul din 
spatele ei. 

— Vreau să spun, cu ce vă pot ajuta, señor? 

El începu să rîdă iarăşi şi, iarăşi, apoi redeveni 
serios. 

— Ţi-e foarte greu, Emma, nu? Îmi pare rău. N-am 
intenţionat asta. 

'Înainte ca ea să se poată dumiri cu privire ta cuvin- 
tele lui sau la tristețea pe care o sesiză în tonul lui, el se 
uită la un raport la care lucra ea şi care se afla pe birou. 

— Am citit asta înainte să intri, zise el. Interesant, dar 
nu tocmai exact. Trebuie să verifici, chica. l 

— E o primă ciornă. 

Deodată, ventilatorul păru ineficient şi Emma simți 
cum îi creşte temperatura din nou. Luis putea să gîn- 
dească ce voia despre ea, dar nu intenţiona să-l lase să 
adauge şi incompetenta pe listă. 

— Îmi place să-mi pun ideile pe hirtie, mai întîi, şi 
atunci ştiu exact ce anume trebuie să cercetez mai 
profund. 

— Ar fi trebuit să-mi dau seama că sîntem diferiți, 
spuse el zîmbind. E interesant, nu-i aşa, să vezi cum 
abodrează două persoane aceeaşi problemă? Pot să 
ajungă la acelaşi rezultat, dar în maniere diferite. Presu- 
pun că am putea lucra bine împreună. Aş vrea să-ți văd 
raportul cînd va fi gata. 

Emma încuviinţă. 

El se ridică, apoi, şi se duse la fereastră. 

— Eşti fericită cu iubitul tău? o întrebă el deodată, 
luînd- o prin surprindere. 

— Brad e de treabă, zise ea cu prudenţă. 

— Poate puţin cam nestatornic? 

Emma îşi înălță capul brusc. Ce tupeu avea! 

— Poate că ăsta e genul de bărbat care mă atrage, 
zise ea pe un ton sarcastic. 

—O să te facă să suferi, Emma. Nu-i da voie. 

— Nici n-am de gînd s-o fac. 

Cum mai putea să stea acolo şi să se prefacă îngri- 
jorat pentru ea, după tot ce-i făcuse? 

— Şi pe ce îţi bazezi teoria, apropo? Ai putut să-ți dai 
seama numai uitîndu-te la el? 

Luis se încruntă şi apoi privi în pămînt. 

— Miercuri am fost la Sevilla şi l-am văzut pe Brad. 
Trebuie să recunoşti că nu-i uşor să nu-l observi. Săruta 
o femeie în pragul unei uşi. Nu doar o săruta, Emma, 
practic, făcea dragoste cu ea. 

Emma se trînti pe un scaun şi îşi acoperi fața cu 
mîinile. Umerii începură să-i tresalte. Ah, era prea amu- 
zant. Ştia că Brad avusese noroc la Seviila; îi povestise 
totul cu lux de amănunte cînd se întorsese, dar de ce 
naiba îi spunea Luis ei? 

- Nu plînge, chica, nu merită, spuse el punîndu-i o 
mînă pe umăr şi ea îl privi nevenindu-i să creadă. 

Cînd văzu că ridea, el arăta ca şi cum i-ar fi tras o 
palmă. 

— Nu înțeleg. De ce ţi se pare amuzant să afli că 
iubitul tău a fost cu alta? 

— Ah, pentru Dumnezeu, Luis, nu-i nimic serios între 
mine şi Brad. 

El strînse din buze. 

— Totuşi, înainte să vii în Spania, ai locuit împreună 
cu el, spuse el, după care trînti uşa. 

Emma rămase privind în urma lui. Ce se întîmplase? 
Doar nu era gelos? El nu o voia, dar nu suporta nici 
gîndul că un alt bărbat ar fi putut s-o aibă, asta era? Ar fi 
putut fi o posibilitate. Îi plăcea atît de mult să deţină 
controlul asupra celorlalti, încît n-ar fi fost de mirare. Şi 
de ce se înfuriase cînd văzuse că ridea? Pentru că pier- 
duse plăcerea de a-i despărți? 

Luă raportul, dar după ce citi primul paragraf de trei 

ori fără-să reţină nimic, îl azvîrli deoparte. Ce anume îl 
motiva pe Luis Garcia Quevedo? Ar fi fost în stare să 
sară de pe La Giralda dacă cineva i-ar fi oferit un răs- 
puns. 


Trecu încă o săptămînă şi Brad plecă. Nu primise 
nici un răspuns de la nici unul din locurile de muncă pe 
care le solicitase, aşa că se întorcea la Londra ca să-l 
bată la cap pe un văr al său care era tehnician de sunet. 

Emma privi în urma taxiului care îl ducea la aeroport 
şi îi făcu cu mîna cu un amestec de regret şi uşurare. 
Avea să-i fie dor de el şi de concepțiile lui de viaţă 
ireverențioase, dar se bucura că rămăsese singură în 
apartament din nou. 

Scoase aşternutul de pe canapeaua-pat şi chicoti. 
Parcă era o bătrinică, dar Brad îmbătrînea înainte de 
vreme pe oricine locuia cu el. Faptul că se aştepta să fie 
hrănit şi întreţinut în fiecare seară devenise stresant. Nu 
ştia spaniolă, aşa că nu îl interesa să-i cunoască prie- 
tenii de la serviciu, iar ea îşi dădu seama că îi cam 
neglijase pe aceştia din cauza lui. Trebuia să le ceară 
scuze şi să fie deosebit de drăguță cu ei ca să se re- 
vanşeze. 

Înainte să plece la serviciu, Emma făcu ordine re- 
pede prin apartament, adunînd pachetele lui de ţigări, 
cănile şi sticlele goale şi strîngînd la loc canapeaua. Era 
plăcut să-şi revadă locuinţa ordonată, aşa cum îi plăcea. 
Zimbind, închise uşa în urma ei şi îşi începu plimbarea 
de dimineaţă prin parc. 

îi plăcea tare mult partea aceea a zilei, cînd soarele 
oferea o căldură prietenoasă, spre deosebire de arşița 
care avea să cuprindă oraşul mai tîrziu. Plantele şi florile 
păreau înviorate după odihna din timpul nopții şi ea pu- 
tea să vadă totul ca lumea. La prînz, cînd soarele ardea 

cel mai tare, totul era afectat de strălucirea sa orbitoare. 

Plimbarea prin parc alcătuia o trecere minunată de la 
locuință la serviciu. Cînd traversa strada spre. Herrero's 
mintea îi era plină de treburile care o aşteptau acolo. Îi 
plăcea foarte mult slujba ei. Era încîntată că putea să-i 
acorde din nou toată atenţia. Pe măsură ce se. fami- 
liariza şi mai mult cu activitatea ei şi cu oamenii de la 
alte companii, totul devenea din ce în ce mai interesant. 
Dacă n-ar fi fost umbra omniprezentă a lui Luis, viaţa ei 
profesională ar fi fost excelentă. 

Dar nu avea cum să scape de Luis. El era proprie- 
tarul companiei, iar umbra pe. care o arunca era una 
lungă. Şi nu avea cum să scape nici de şedinţele lui de 
conducere care se ţineau în mod regulat şi care erau o 
tortură pentru angajați. 

La zece şi douăzeci, Emma îşi luă dosarul şi se ală- 
tură colegilor săi îndreptîndu-se spre sala de consiliu. O 
oră şi jumătate sau două de Luis non-stop era destul 
pentru oricine. 

= Fă-ne tuturor un serviciu şi mai deschide-ti doi nas- 
turi la bluză în dimineaţa asta, draga mea, îi spuse direc- 
torul pentru exporturi ținîndu-i uşa deschisă. 

— Fă-ne tuturor un serviciu şi pune-ţi o cutie de car- 
ton pe cap, zise ea cu răceală. 

— Nu-i nevoie să fii sarcastică. N-am vrut să fie ceva 
personal. 

— Nu mi s-a părut. 

— Am vrut să spun doar că avem nevoie de toate 
armele posibile în dimineaţa asta. 

— Nu pricep, zise Emma trîntind dosarul pe masă. 

O durea capul încercînd să priceapă. dedesubturile 
cuvintelor lui Luis. Nu avea de gînd să înceapă să facă 
acelaşi lucru şi cu acel individ. 

— N-ai văzut cifrele de jumătate de an, deci? 


— Bineînţeles că le-am văzut. Sînt groaznice. 

- Ei bine, avem nevoie de ceva care să-i distragă 
atenţia şi tu ai fi cea mai potrivită pentru treaba asta. 
N-ai observat cum se uită la tine? Ai putea să pui mîna 
pe el, draga mea, dacă ai fi şi tu mai maleabilă. 

Sosirea lui Luis o împiedică să-i spună ce îi stătea pe 
limbă. Trebuia să lucreze alături de acei oameni şi, oricît 
de dezgustători i s-ar fi părut unii bărbaţi, nu-şi putea 
permite să îndepărteze prea mulți. 

-Cînd îl văzură pe formidabilul lor director general, toți 
îşi lăsară capetele în jos şi părură să găsească extrem 
de interesante documentele pe care le aveau în față sau 
chiar lemnul mesei. Luis nu pierdu timpul. Trecu repede 
„peste introducere, după care începu să discute despre 
problema mai presantă a pierderilor companiei. 

Emma îl privi cu interes. Furia lui aproape că sfirîia 
asemeni unei tigăi pe aragaz. Pătrundea în tot ce spu- 
nea şi, deşi nu o lăsa niciodată să dea pe afară, exista 
pericolul ca acest lucru să se întîmple în orice moment. 
Oamenii intrară în panică şi făceau promisiuni pripite pe 
care el le demola imediat. Cu costumul lui negru, chipul 
lui întunecat şi remarcile lui incisive, îi amintea de 
Moarte. Toţi cei prezenţi ar fi fost de acord cu ea. 

Era.posibil ca acea companie să se bucure de suc- 
ces, încheie Luis şi avea de gînd să facă acest lucru cu 
sau fără-cei care se aflau acolo. Avea să-i lase să se 
gîndească la spusele lui. Apoi ieși din încăpere la fel 
de furtunos cum intrase, lăsînd în urma lui un grup de 
oameni care, în imaginația Emmei, arătau ca nişte su- 
praviețuitori dintr-un film despre un dezastru. Se întrebă 
din nou de ce ea nu făcuse parte din distribuţie. 

Sefior Jimenez se uită la ceas. 

— Îmi dai voie să te invit la masă, Emma? o întrebă el 
pe un ton vesel, ca de obicei. 

Era unul dintre cei puţini care, ca şi ea, plecau de la 
acea şedinţă întregi. 

Emma zîmbi. 

— Vă mulţumesc, señor, dar, dacă nu vă supăraţi, aş 
vrea să mă plimb puţin prin parc mai întîi. Simt nevoia 
de aer curat. 

— Ca să te înviorezi în elementul tău natural? spuse 
el rîzînd şi, după ce o bătu uşor pe braț, se depărtă. 

Emma găsi o bancă lîngă un iaz şi îşi aţinti privirea 
asupra. apei. Banca era: înconjurată de copaci şi, chiar şi 
la ora aceea, era o răcoare plăcută. Devenise locul ei 
preferat de mediaţie şi, de obicei, se oprea acolo puţin 
ori de cîte ori trecea prin parc. În ziua aceea, doi băieți 
fuseseră lăsaţi de mama lor să se descalțe şi să-şi su- 
flece pantalonii. Emma îi privi cu cîtă încîntare se bă- 
lăceau în nămolul de la marginea apei. 

— E un loc minunat, nu-i aşa? Mi te-am imaginat 
stînd aici cînd am negociat chiria pentru apartamentul 
tău. 

Un singur bărbat avea o voce atît de răsunătoare şi 
atit de impunătoare încît putea să pătrundă în mintea ei 
absentă. i 

Deveni rigidă cînd îl auzi. Era un loc unde se simțea 
în siguranță şi scăpată de influenţa lui. Acum, însă, el îi 
invadase sanctuarul. 

— Vă mulțumesc, señor. Vă rog să mă iertaţi că nu 
mă aşez în genunchi ca să vă arăt recunoştinţa mea. 

Banca se mişcă uşor cînd Luis se aşeză lîngă ea. 

— Ce e între noi, Emma? o întrebă el cu tristețe. De. 
ce nu pot să spun nimic fără catu să-mi răstălmăceşti 
vorbele? i 

— Îmi pare rău. A sunat groaznic. E un apartament 
minunat. Îţi sînt recunoscătoare. Pe cuvînt. Doar că... 

Nu îşi găsea cuvintele. De unde să înceapă? 


207 


- Prietenul tău a plecat? întrebă el înainte ca ea să 
încerce să spună ceva. 

Ea încuviinţă. 

— Am venit să-mi cer scuze. Ar fi trebuit să-mi văd de 
treaba mea. Sper că plecarea lui n-a avut nici o legătură 
cu mine. 

— Nu. 

El vîrî mîinile în buzunarele hainei. 

— Am crezut că-ţi fac un bine spunîndu-ţi, dar acum 
cred că motivele mele n-au fost întru totul altruiste. 

— Mi-am cam dat seama. 

— Ce mai faci, guapa? Cum te simţi la serviciu? 
Sefior Jimenez are numai laude la adresa ta. 

— Şi alţi şefi de departamente? De exemplu, de la 
financiar? 

Un zîmbet apăru pe chipul lui şi ea simţi un gol în 
stomac. 

- Ce-ai făcut de l-ai șupărat pe Eduardo? o întrebă 
el. l 

— N-ai vrea să ştii. 

EI încuviință. _ 

- Trebuie să-ţi spun că pun mai mult preț pe părerea 
unora decît pe a altora. 

— Ar trebui să plec, zise ea ridicîndu-se. 

Trebuie să plece. Nu era suficient de puternică pen- 
tru a rezista farmecului sau atracției fizice pe care încă 
le mai avea asupra ei. Cînd era atit de aproape şi se 
purta atît de frumos cu ea, uita totul în afară de prezent. 
Dar'nu putea să lase să se întimple aşa ceva. O rănise 
prea mult. Singura ei apărare împotriva lui era un cap 
limpede şi, pentru asta, trebuia să stea departe de el. 

— Nu pleca încă. Mai stai. Te văd atît de puţin, zise el 
apucînd-o de mînă şi ea făcu greşeala de a-l privi în 
ochi. 

Orice ai spune, chica, n-o să mă supăr. 

— Cred că a fost îngrozitoare. 

— În ce sens? o întrebă el fără ca expresia să i se 
modifice. 

~ Eşti un tiran. Îţi terorizezi angajaţii şi, pe urmă, te 
miri că nu dau randament pentru tine aşa cum ar trebui. 

— Crezi că ar trebui să-i felicit pentru că au pierdut o 
sută de milioane de pesetas pentru mine în şase luni, 
nu? , 

— Nu, dar strigînd la ei n-o să schimbi lucrurile. 

— Nu strig. 

Emma trebui să admită că avea dreptate. 

— Nu ştiu, Luis. Ceea ce faci tu pare mai rău, într-un 
fel, spuse ea şi el începu să rîdă. 

— Nu te îngrijorează faptul că oamenii te urăsc? 

— Nu, dacă e vorba numai de afaceri. Oamenilor nu 
le plac schimbările şi, din moment ce eu reprezint o 
schimbare, voi fi urît. M-ar îngrijora dacă ar fi justificată — 
dacă aş fi preluat compania şi aş fi concediat jumătate 
din angajaţi ca s-o fac mai profitabilă. Asta ar fi fast 
soluția cea mai simplă, dar o s-o iau în considerare nu- 
mai în ultimă instanţă. Andaluzia a fost întotdeauna una 
din regiunile cele mai sărace ale Spaniei şi a avut cea 
mai ridicată rată a şomajului. În ultimii ani, stituaţia s-a 
mai îmbunătăţit, dar, pentru viitor, semnele nu sînt prea 
bune. Ca om bogat şi patron, mă aflu într-o poziţie privi- 
legiată. Nu vreau să le creez probleme şi mai multe 
angajaților mei. 

Emma pufni ironică. 

— Eşti un sfînt, Luis. Ce-a fost asta — discursul tău de 
acceptare a premiului Nobel? Sau repeti ceea ce o să-i 
spui lui Dumnezeu cînd o să-l dea afară pe Gavril ca 
să-ţi dea ţie postul? 

Banca se clătină cînd el izbucni în rîs. 

— Eşti atit de cinică, Emma Blackmore. Nu crezi că e 
posibil să fii un bun om de afaceri şi un bun creştin? 

Emma ridică din umeri. | 

— Orice e posibil, bănuiesc. Cu ceea ce e probabil e 
mai greu. 

— Cuvintele tale mă jignesc, Emma, spuse el întu- 
necîndu-se la față. 

-Banu. 

El ridică o sprînceană întrebător. 

— „Orice ai spune, n-o să mă supăr“, îi aminti ea. 

- Nu mi-am dat seama că-ţi voi da voie să mă insulţi, 
murmură el. 

— Oh, haide, Luis, eşti un. om de afaceri. Obiectivul 
tău trebuie să fie acela de a face bani. 

— Bineînţeles. Sînt perfect de acord, dar important e 
cum faci aceşti bani. 

Ea îl privi, neconvinsă. 3 

— Cum să-ți explic? spuse el trecîndu-şi degetele prin 
păr şi studiind materialul pantalonilor. Bine. O să-ncerc,: 
adăugă el ridicîndu-şi privirea. Aşa cum ai spus şi tu, 
sînt un om de afaceri şi sînt bun în domeniul meu. Asta 
e realitatea, nu mă laud, adăugă el cînd o văzu zîmbind. 
Am crescut în lumea asta. Ar fi mai ciudat dacă n-aş şti 
nimic despre domeniul ăsta. 

— Bine, continuă. 

— Imediat după ce am preluat Herrero's, am avut 
grijă să-i cunosc toate punctele tari, dar şi pe cele slabe. 
În curînd, mi-am dat seama că, dacă aş fi micşorat 
numărul angajaţilor şi dacă aş fi redus numărul. opera- 
țiunilor companiei, aş fi putut.s-o scot pe linia de plutire 
în scurt timp. Probabil că ar fi fost suficient pentru a 
atrage un alt cumpărător. Numele este încă: respectat. 

Problemele pe care le-a avut compania nu i-au pătat 
imaginea. Aş fi putut să fac repede un profit, dacă aş fi 
vrut. Eşti de acord? 

Emma ridică din umeri. 

— Bănuiesc că da. 

— Totuşi, dacă aş fi ales soluția asta, mi-ar fi lăsat în 
gură un gust asemănător cu cel lăsat de porcăria aia 
care, în ţara ta, e vîndută ca sherry. 

Emma se înfuriase. O fi fost ea de acord cu el, dar 
nu avea de gînd să-i lase să arunce o pată asupra ţării 
ei. 

— S-ar putea ca studenții să nu fie de aceeaşi părere. 
Poţi să te îmbeţi dînd mai puțini bani pe sherry-ul de la 
supermarket decît cu cel produs de tine. 

Chiar şi ei i se păru un răspuns slab. Ce avea Luis 
de o făcea să încerce să-l provoace chiar şi atunci cînd 
el încerca să fie serios? 

El îşi dădu ochii peste cap o clipă, dar continuă: 

— Am noroc că n-am fost niciodată în postura asta, 
iar Herrero's are noroc că-mi pot permite să văd prc- 
blemele pe termen mai lung. Oamenii sînt întotdeauna 
cea mai bună achiziţie a unei companii. Probabil că nu e 
atit de valabil cum ar trebui în ce priveşte compania 
Herrero's, dar cea mai mare vină o poartă incompetenta 
fostului proprietar. Sper că sînt un om corect. Nu mă 
aştept ca oamenii să se schimbe peste noapte, dar, pînă 
la urmă, majoritatea se vor adapta cerințelor mele. Cei 
care n-o'vor face vor fi înlăturați din funcţiile pe care le 
deţin. Aşa cum ai spus, chica, sînt un om de afaceri. 
Arhanghelul Gavril poate să-şi păstreze postul încă un 
timp. 

Făcu o pauză şi se încruntă uşor. 

— M-am îndepărtat cumva de la Ceea ce spuneam la 

început? Nu cred. Ceea ce încerc să te fac să înţelegi, 
Emma, este faptul că, dacă încerci ca o companie să fie 
profitabilă investind în oameni, permiţindu-le să împartă 
cu tine roadele succesului, ai un sentiment excelent. îți 
lasă în gură un gust asemănător cu cel al unui sherry de 
cea.mai bună calitate. 

Emma zîmbi. 

— Uneori vorbeşti ca Don Rafael, zise ea. 

— Sper asta din tot sufletul, chica, spuse el întunecat 
la față. 

Gîndul la Don Rafael o" întristă prea mult ca să în- 
cheie conversaţia acolo. 

— Cînd ai cumpărat Herrero's, n-ai ştiut de dificultăţile 
pe care le avea? 

El se însenină şi ochii îi scînteiară. 

— Bineînţeles că am ştiut. Tocmai asta a fost atracția. 
Herrero's se scufunda de ani de zile. Nici o altă com- 
panie din Sevilla n-ar oferi o provocare mai mare. Nu 
mă-ndoiesc că pot să fac ceva ca lumea din ea, deşi 
poate că nu chiar atit de repede cum m-aş fi aşteptat. 
Unii angajaţi importanți se dovedesc a fi foarte intran- 
sigenți, nu eşti de aceeaşi părere? 

— Nu sînt o spioană, zise ea şi el încuviință gînditor. 

- Poziţia ta e ciudată, spuse el încruntîndu-se. Aş fi 
preferat să lucrezi la Quevedo's, dar m-am gîndit că n-ai 
fi vrut să soliciţi un post acolo. Dacă ai fi făcut-o, ai fi 
descoperit cu totul altă atmosferă. Majoritatea angajaţilor 
sînt loiali şi nu e nevoie de atitea neplăceri. Nu simt nici 
o satisfacţie, Emma, te rog să mă crezi. 

Emma privi în ochii lui întunecaţi şi convingători şi îşi 
dori din tot sufletul să-i poată crede. În astfel de mo- 
mente, părea atît de deschis: şi de sincer, încît îi era 
greu să-şi aducă aminte cum o. rănise, dar nu putea 

să-şi dea voie să uite vreodată. Poate că era adevărat 
ce spusese despre responsabilitatea pe care o simţea 
față de angajaţii săi. Dacă erai bogat, îți puteai permite 
să ai asemenea sentimente, deşi, adevărul era că el 
recunoscuse deja acest lucru. Dar, într-un fel, ea nu 
fusese angajata lui la Sevilla cu un an în urmă? Nu se 
purtase cu ea nici responsabil, nici creştineşte. 

Îşi întoarse privirea. Sufletul ei ar fi vrut să creadă tot 
ce îi spunea, dar la fel ca unii angajaţi de la Herrero's, 
mintea se dovedea a fi mai intransigentă. În adîncul su- 
fletului, n-ar fi putut să aibă încredere în el niciodată. 

Luis continuă, fără să ştie nimic despre gîndurile ei. 

— Poate ti-ar prinde mai bine să-ţi petreci vreo două 
săptămini la Quevedo's, să înveţi cum e condusă şi altă 
companie? 

Emma trase un picior într-un pîlc de margarete. 

— Nu cred că aş putea să lucrez în aceeaşi clădire cu 
Ramon. 

Luis tresări cînd o auzi pomenind ace! nume. 

— Asta nu s-ar întîmpla. Ramon nu mai lucrează 
pentru mine, zise el şi se uită la ceas. Acum trebuie să 
plec, Emma. îți mulțumesc că ai stat de vorbă cu mine. 
A însemnat foarte mult, adăugă el, după care se ridică şi 
plecă repede. 

Ea privi în urma lui pînă cînd dispăru în dosul unor 
tufe. De ce, de fiecare dată cînd pleca, avea impresia că 
lua şi o parte din ea? 

Se aşeză din nou pe bancă, privind spre apă. Oare 
se înşelase în privinţa lui Luis? Cu siguranţă nu se putea 
s-o urască şi să-i vorbească aşa cum îi vorbise cu puţin 
timp în urmă. Poate că o adusese în Spania ca un fel de 
a-şi cere scuze pentru ce se întîmplase după moartea 
bunicului său. Acum părea să aibă mai mult sens totul. 

Plecarea lui bruscă în clipa în care ea pomenise numele 
lui Ramon sugera, cu siguranţă, că încă se simţea vino- 
våt. N-ar fi putut- să aibă încredere în el niciodată, dar 
poate că ar fi trebuit să facă un efort mai mare să-l ierte. 
Dacă se gîndea tot timpul la faptul că fusese temporar 
înnebunit de durere după incendiu şi că acel amestec în 
viața ei era generat de un sentiment de vinovăţie, atunci 
poate că ar fi putut. 

Un zgomot al stomacului îi aduse aminte că nu luase 
micul dejun. Îşi luă poşeta şi se întoarse la Herrero's. O 
problemă presantă în momentul acela era dacă, la can- 
tină, se mai găsea ceva cald de mîncat. 

Dumnezeu ținea cu ea. O felie de tortilla rămăsese în 
tava ei, aşteptînd-o. După ce îşi mai potoli foamea, 
Emma putu să gîndească mai limpede. Nu ştia dacă să 
ia sau nu o prăjitură cu cremă de piersici după aceea, 
dar luă o hotărîre cu privire la Luis. Nu voia să se trans- 
forme într-o persoană acră şi nesuferită din cauza durerii 
pe care i-o provocase el. Dacă voia să se revanşeze, 
atunci ea nu avea să-i pună piedici. Dacă el era amabil 
cu ea, avea să fie şi ea la fel; nu avea să-i mai răstăl- 
măcească vorbele şi nici nu avea să se mai ascundă 
după automatele de cafea şi să se întoarcă în clipa în 
care îi vedea în celălalt capăt al coridorului. 

Niciodată nu aveau să poată fi prieteni adevărați, dar 
vor putea să aibă o bună relaţie profesională. Important 
era să avanseze cu prudenţă. 


CAPITOLUL 16 


— Ne vedem la opt jumate! strigă Emma peste par- 
care grupului de colegi care se adunaseră să admire 
noul BMW al directorului de producție. 

Aceştia îi făcură cu mîna şi fluierară, iar Emma 
zîmbi. Admirase deja: maşina la prînz, cînd Diego o 
prezentase cu o mîndrie de ai fi zis că era primul său 
copil. 

Jose se desprinse de grup şi alergă după ea. 

— Întîi ne întîlnim la Cuchillo, spuse el cuprinzîndu-i 
mijlocul. i 

- Da, ştiu, spuse ea zîmbind, dar continuă să 
meargă. 

— Vin să te iau. La opt şi un sfert e bine? 

— Îți mulțumesc, dar aş vrea să merg pe jos. Am 
nevoie de exercițiu. 

— Ei bine, dacă ai nevoie de exercițiu, Emma..., zise 
el lăsîndu-şi mîna să alunece sugestiv peste şezutul ei. 
Nu mai căuta, sînt omul tău. 

— Grozav, José, spuse ea depărtîndu-se de el. S-ar 
putea să-ți accept oferta. De cînd caut un partener de 
tenis. Ei 

Profită de faptul că nu mai trecea nici o maşină şi 
traversă în fugă. Sărmanul Jose! Dacă n-ar fi fost chinuit 

atît de mult de testosteron, ar fi fost un băiat simpatic. 

Trecînd prin parc, uită de el curînd. Trebuia să fie cel 
mai minunat loc din lume. Jumătatea lui octombrie şi 
încă era la fel, de cald ca în Anglia vara. Pentru prima 
oară în viața ei, se bronzase. Pielea ei albă ca laptele 
căpătase o strălucire aurie care îi plăcea tocmai pentru 
că era ceva nou. 

Ajunse la bloc şi urcă repede scările. Încă mai avea 
timp să bea o cafea pe balcon, cu picioarele proptite pe 
balustradă, şi să se bucure de ultimele raze ale soarelui 
înainte să se pregătească pentru o seară de vineri plină 
de distracţii. Ce viață! Era din ce în ce mai bine. 

Hotărîrea ei de a-l lua pe Luis aşa cum era fusese 
una bună. Acum era sigură că nu o adusese în Spania 
din răutate. Ori de cite ori se întîineau, era politicos şi 
fermecător şi ea nu mai simţea nevoia să se ascundă 
cînd îl vedea în celălalt capăt al coridorului. 

Adevărul era că era posibil să fie vinovată de a se 
afla în locuri unde exista şansa de a-l întîlni, dar se 
convinse pe sine că nu era aşa. De fiecare dată cînd se 
întîlniră întîmplător, ea avusese un motiv întemeiat de a 
se fi aflat în locul respectiv; marţi trebuise să ducă înapoi 
un dosar la contabilitate şi, după ce o văzuse pe Juanita 
la secretariat ar fi fost nepoliticos să nu se oprească să 
o întrebe cum fusese în concediu... 

Weekend-ul trecu repede şi Emma se duse la servi- 
ciu luni puţin cam obosită. Nu era prima oară cînd se 
minuna de capacitatea spaniolilor de a se distra. Oare 
cînd mai dormeau? Întotdeauna părea să fie prima care 
se retrăgea la culcare şi acest lucru se întîmpla la trei 
dimineaţa! Trebuia să se antreneze bine înairite de Se- 
mana Santa sau Săptămîna Mare, care era cel mai im- 
portant eveniment al anului în Sevilla. 

— Emma, Emma, te rog din suflet să mă ajuţi! 

Abia se aşezase la birou, cînd directorul de vînzări 
veni la ea cu un teanc de hirtii. 

— Fata aia s-a îmbolnăvit iar — cică e în pat cu gripă. 
Aiurea! În pat cu cineva, dar numele lui nu e gripă. Ăstea 
trebuie prezentate la şedinţă, zise el bătînd dispreţuitor 
cu dosul palmei în hirtii. Ce mă fac? 

— Numai de data asta, Rodrigo. Am şi eu de lucru, să 
ştii, spuse ea luînd hirtiile. 

Nu putea să-şi dea seama de ce nu-i spusese secre- 
tarei lui să le pregătească de vineri. Ea nu putea să lase 
treaba pînă în ultima clipă niciodată, cum păreau să facă 
alţii. 

— Eşti un înger, Emma, cred c-o să te iau de nevastă. 

— Credeam că ai deja una. 

— Ah, nevasă-mea nu mă înțelege, spuse el ridicînd 
din umeri în stilul caracteristic latinilor şi dădu să plece. 
Ne vedem ia şedinţă? 

— Stai puţin, zise ea apuncîndu-l de mînecă. Unde te 
duci? 

— Am lucruri importante de făcut, sefiorita. 

— Sînt convinsă. Ca, de exemplu, să bei o cafea şi să 
fumezi o țigară liniştit, nu? 

El pufni. 

— Am eu timp pentru asemenea luxuri? 

Emma trînti hîrtiile pe masă şi îşi încrucişă braţele. 

— Dacă eu o să le trag pe xerox, tu o să le sortezi şi o 
să le capsezi. 

— Acum vorbeşti exact ca nevastă-mea, zise el, dar 
zîmbea. 


În ce dispoziţie avea să fie Luis, oare, în dimineaţa 
aceea? se întrebă ea aşezîndu-se la masa de consiliu 

care trebuia să fi fost frecată o oră ca să fie lustruită atit 
de perfect. Compania continua să piardă bani şi, potrivit 
zvonurilor, Luis însuşi stătuse de vorbă cu şefii de de- 
partamente pentru a le da un ultimatum. Totuşi, sefior 
Jimenez refuzase să discute despre problema aceea 
cînd îi întrebase ea. 

Atmosfera din sala de consiliu era sumbră. Era ciudat 
'să-i vezi pe oamenii aceia care, de obicei, erau exu- 
beranți, arătînd ca. şi cum ar fi luat parte la înmormiîn- 
tarea fratelui lor. Şi erau în majoritate bărbaţi. Cînd avea 
să aibă ocazia, Emma trebuia să-l întrebe pe Luis de ce 
nu promova mai multe femei în posturi importante. 

- Buenos dias, señores. Señor Quevedo m-a rugat 
să vă cer scuze pentru absenţa sa, dar, în ultimul mo- 
ment, a apăru o problemă cu unul din clienţii noştri bri- 
tanici. Sper că nu vă voi dezamăgi ca înlocuitor al său. 

Zîmbete şi şuşoteli urmară după acel anunţ făcut de 
un bărbat cu părul cărunt şi un aer distins care se aşeză 
în capul mesei. Se comportau asemeni unor copii cărora 
lise dăduse liber de la şcoală pe neaşteptate, îşi spuse 
Emma, teribil de conştientă de existenţa unui gol în sto- 
mac. Probabil că era singura dintre cei de faţă care era 
dezamăgită de absenţa directorului lor general. 

— Eu sînt Alfonso Becquer, director general adjunct 
la Quevedo's... 

După aceea continuă, în timp ce Emma îl studia cu 
atenţie. Numele i se părea cunoscut. Oare le fusese 
prezentată lui şi soției în acea primă seară la vilă? Nu 
mai ştia. | se părea că trecuse o veşnicie de atunci. 

El trecu repede peste probleme şi, deşi, se opri pen- 
tru a asculta întrebări, nimeni nu îi puse nici una. Toţi 
începură să se plictisească şi pînă şi Jimenez mizgălea 
pe un colţ al carnețelului. 

— Şi sînt sigur că veţi continua... Dumnezeule! 
Amanda, nu-i aşa? exclamă el zîmbindu-i încîntat cînd îi 
întîlnise privirea, deşi ea se uitase imediat în jos. 

— Emma. Emma Blackmore, señor, zise ea distrusă. 

— Emma? Scuză-mă. Nu reuşesc deloc să țin minte 
Nume. Ce mai faci, draga mea? Habar n-am avut că 
logodnica lui Luis lucrează aici. Trebuie neapărat să ne 
faci o vizită cînd mai curînd. Soţiei mele i-ar face mare 
Plăcere să te revadă. Am fost profund șocați de moartea 
lui Rafael, dar ştiu cît de fericit era că o să te căsătoreşti 
Cu nepotul lui. 

Emma nu mai ştia ce să spună. Încăperea se în- 
Virtea cu ea şi spera să leşine, dar trupul ei era puternic 
Şi refuză să-i. ofere cea mai uşoară scăpare. Suportă 
Scuzele lui señor Becquer pentru faptui că o pusese 

„Într-o postură stînjenitoare, după care izbuti să se stă- 
Pînească pînă la sfirşitul şedinţei, cînd ieşi prima din 
Sală' şi nu se opri decit în sanctuarul ei din parc. 

Nu-i stătea în fire să fugă de ceva, dar mai existau şi 
limite. Ce ar fi putut să-i spună omului? Luis trebuia să 
rezolve situaţia aceea, pentru că el o virise în acel bu- 
Cluc de ia început. Nu fusese bine că îl minţiseră pe Don 
Rafael, ea încă se mai ruşina de sine pentru asta, dar 
bănuia că plătise deja. Doar nu i-o făcuse Luis? O durea 
Capul şi alurigă acel gînd; trebuia să înceteze cu sus- 
Piciunile acelea. Dar nu putu să nu se întrebe de ce nu îi 
prevenise pe Alfonso Becquer înainte de şedinţă în le- 
gătură cu existenţa ei.. 

Îşi propti coatele pe genunchi, îşi luă capul în miini şi 
privi spre apă. 

~ E mult mai uşor să fii rață, spuse ea oftînd, după 
care se ridică şi porni înapoi pentru a înfrunta ceea ce o 
aştepta la Herrero's. 

Poate că de vină era imaginația. ei, dar oamenii pă- 
pură să-şi întrerupă conversațiile cînd intră ea în cameră. 
fra mult prea sensibilă; mai fusese acuzată de acest 
pucru. 

— Îți mulțumesc că mi-ai păstrat un loc, spuse ea 
Aşezîndu- se pe scaunul ei obişnuit lîngă Eugenia. 

- Este ocupat, spuse acesta aproape fără să o 
privească. 

— E-n ordine. lau altul. 

— Nu te osteni: Poate că nu putem să-i alegem pe cei 
cu care Jucrăm, dar el nu poate să ne controleze şi 
vieţile sociale. Cel puțin, nu încă. 

— Zvonurile circulă repede. 

Fata o privi cu duşmănie şi Emma tresări în interior 
cînd îi observă ura din ochi. 

— Asta e concluzia la care am ajuns cu toții, señora 
Quevedo. Cum procedați? Cînd îi spui despre noi; îna- 
inte sau după sex? 

— Înainte, mormăi altcineva. Probabil că se excită 
închipuindu-şi tot felul de moduri de a ne concedia. 

— Nu i-am vorbit despre nimeni de-aici, protestă 
Emma. 

Rînjetele din jurul mesei sugerară că nu o credeau. 

- Dacă ai fi fost sinceră cu noi, poate te-am fi ascul- 
tat acum. Nu sîntem proşti. Ne-am dat seama că nu era 
ceva în regulă, după felul cum se ţine după tine, dar 
ne-am gîndit că te place doar. Are o reputaţie în sensul 
ăsta. 

— Nu i-am spus nimic, pentru că nu mai sîntem lo- 
goditi. Nici măcar n-am ştiut că a preluat compania. Am 
aflat abia cînd am venit aici. 

Ei izbucniră din nou în rîs. . 

— Agentă de relaţii cu publicul, spuse cineva ironic. 

Mai degrabă de relaţii intime. Mimeni n-a înţeles de ce a 
trebuit să aducă pe cineva tocmai din Anglia cînd aici 
erau destui oameni care ar fi putut să ocupe postul. Dar 
ai părut destul de simpatică şi am fost şi noi la fel. 
Sîntem o familie mare şi fericită aici. Cel puţin, am fost 
cînd proprietar era señor Herrero. 

Emma îşi muşcă buzele pentru a nu răspunde cum 
s-ar fi cuvenit. 

— Da, şi acum ştim de ce A fost atît de drăguță şi 
prietenoasă cu noi, nu? adăugă cineva. Quevedo ştia că 
n-avem încredere în el şi şi-a trimis iubițica să ne spio- 
neze. Nu ştiu cum ai avut tupeul să ne priveşti în ochi 
sau cum poţi să dormi noaptea. 

— Nu-i adevărat. V-am spus, nu sînt o spioană. 

Eugenia pufni disprețuitoare. 

— Şi nu eşti nici nevastă-sa. Credeam că eşti mai 
deşteaptă, dar, cînd colo, eşti proastă ca noaptea. Chiar 
îi închipui c-o să se însoare cu tine cînd are ce şi-a 
dorit? Te duce de nas, idioato. Se foloseşte de tine. 
Dacă nu te-aş disprețui pentru ceea ce-ai făcut, mi-ar fi 
milă de tine. " 

Emma clătină din cap. 

— Aţi înţeles greşit, zise ea făcînd o ultimă încercare, 
dar le întîlni privirile întunecate şi ostile. 

Atunci, îşi luă farfuria şi se aşeză la o masă din 
apropiere. Tortilla avea un gust de carton, dar se forță 
să o termine. Singurul lucru pe care putea să-l facă 
acum era să se poarte normal şi să spere că ostilitatea 
lor avea să dispară încetul cu încetul. Le înțelegea 
supărarea. 

Toţi erau puţin cam nervoşi din cauza pericolului dis- 
ponibilizărilor şi ea era un țap ispăşitor convenabil. 

Termină de mîncat şi ieşi din cantină, făcînd un efort 

conştient de a nu se grăbi şi de a părea relaxată. Avea 
să fie neplăcut să lucreze într-o asemenea atmosferă de 
antipatie, dar nu avea de gînd să lase ca acest lucru-să-i 
afecteze munca. Îşi iubea slujba. 

Cu trecerea săptămînilor, devenea din ce în ce mai 
convinsă că îi plăcea şi mai mult. Perioada. de probă 
trebuia să se încheie imediat după Crăciun şi ea se 
hotărîse deja să rămînă. Nu. avea să lase ca acel lucru 
să o facă să se răzgîndească. 


— Îţi mulțumesc, mamă. Şi eu te iubesc. Pa, spuse 
Emma punînd receptorul în furcă şi, pentru. prima oară 
de cînd sosise în Spania, i se făcu dor de casă. 

Era frumos din partea mamei ei să o sune ca să-i 
ureze la mulți ani, dar, într-un fel, înrăutățise situaţia. 
Zilele de naştere erau deosebite. Mama ei se agitase 
întotdeauna în ziua respectivă, iar cînd fusese la univer- 
sitate, era o scuză bună pentru o petrecere. Aici, nimeni 
nu ştia că împlinea douăzeci şi doi de ani în ziua aceea 
şi, chiar dacă ar fi ştiut, nu le-ar fi păsat. 

Pentru cîteva minute se lăsă cuprinsă de autocom- 
pătimire; era ziua ei, avea dreptul să-şi facă o plăcere. 
Nu se mai simţise aşa de la doisprezece ani, cînd toţi 
colegii din clasă încetaseră să-i mai vorbească pentru că 
Jennifer Roberts le spusese că îi furase o liră din 
geantă. Pe vremea aceea, i se părea că toată lumea se 
sfirşise şi îşi implorase mama să o lase să se mute la 
altă şcoală. Mama ei, însă, refuzase spunînd că, în cu- 
rînd, aveau să-şi dea seama cine spunea adevărul. | se. 
păruse cea mai lungă săptămînă din viața ei, dar, la 
'sfirşitul ei, colegii îi vorbeau ca şi cum nimic nu s-ar fi 
întîmplat. 

mma îşi aminti incidentul în drum spre serviciu. Nu 


294 


era atît de proastă încît să-şi închipuie că oamenii de 
acolo aveau să uite ce auziseră despre ea, dar trebuia 
să spere că, în cele din urmă, aveau să-şi dea seama că 
nu era adevărat sau că avea să nu mai însemne atît de 
mult pentru ei. Nu putea să-i lase să vadă cît de mult o 
afectau remarcile lor şi, deşi hotărîrea ei de a rămîne şi 
de a reuşi în ciuda ostilităţilor tuturor nu se schimbase, îi 
era mult mai greu decit îşi închipuise. 

Se însenină cînd împinse uşa de sticlă a companiei, 
intrînd în starea de spirit de la serviciu. Lucra la o bro- 
şură pentru turiştii care vizitau bodega de alături şi 
fusese interesant să-şi vîre nasul în arhive şi să-i pună 
pe angajaţii mai în vîrstă să-şi amintească anecdote. 

Rolls-Royce-ul lui Luis era deja în parcare, dar el nu 
se vedea. Simţi o uşoară dezamăgire din această cauză 
şi se încruntă. Acum îşi dădea seama că, în ceea ce Îi 
privea pe colegii ei, fusese o greşeală să fie mai prie- 
tenoasă cu Luis. El păruse să simtă acea transformare a 
ei «şi profitase de orice ocazie pentru a-i vorbi şi a fi 
aproape de ea. 

Părea hotărît să le arate tuturor că nu era chiar un 
monstru, aşa cum îl considerau ei. Soseau invitaţii la 
evenimente externe la care ea știa că avea să fie şi el 
prezent. Se ducea pentru că era necesar să cunoască 
foarte mulți oameni. Descoperi că, în profesia ei, pe cine 
cunoştea era la fel de important ca tot ceea ce știa. Şi se 
părea că Luis cunoştea pe toată lumea. 

Îl privea cu atenție cînd se afla în mijlocul oamenilor. 
Cu siguranţă că, dacă s-ar fi prefăcut numai de ochii ei, 
cineva ar fi remarcat diferența. Dar nimeni nu spunea 
nimic. Se părea că Luis 'era întotdeauna fermecător şi 
bine dispus la asemenea evenimente. 

Cu o zi în urmă, fusese la o conferință a prodiicăto- 

rilor de vin. Luis fusese unul din vorbitori şi se aflase 
într-o formă grozavă. Privindu-l, Emma se simţise foarte 
mîndră de el. Era ridicol. Cum putea să fie mînară de un 
om care o alungase din viaţa lui într-un mod atît de 
neceremonios? Nu pentru prima oară se întrebă dacă nu 
cumva ar fi trebuit să se ducă la psihiatru. Dar n-ar fi 
lăsat nici un psihiatru să se apropie de ea. 

Luis devenea ca un drog; dacă nu îşi lua doza zil- 
nică, viaţa ei era lipsită de culoare şi îi era şi mai greu să 
suporte atitudinea colegilor. 

Dimineaţa trecu şi ea aproape că terminase ultima 
ciornă a broşurii cînd auzi o bătaie puternică în uşă. 
Stiloul îi ţîşni pe foaie, tăind ceea ce tocmai scrisese. 
Înjură uşor. 

— Te-am auzit cumva spunînd „intră“? întrebă Luis 
închizînd uşa în urma lui. La mulţi ani, guapa! zise el 
zîmbind şi desfăcînd braţele. 

Înainte să-şi dea seama ce face, ea se repezi în 
brațele lui. Trupul lui o făcu să revină brusc la realitate. 

— Multumesc, murmură ea, depărtîndu-se. 

Căutase o _îmbrăţişare prietenească, nu să-şi aducă 
aminte că atracţia sexuală pe care o simțea pentru Luis 
era la fel de mare ca întotdeauna. 

El îşi sprijini cotul de pervazul ferestrei şi se uită la 
ea, schițind un zîmbet senzual. Ei îi trecu prin cap că el 
ştia perfect ce efect avea prezenţa lui asupra ei şi simţi 
că roşeşte. 

— Deci, chica, ia spune-mi cum e ziua în care îm- 
plineşti frumoasa vîrstă de douăzeci şi doi de ani? o 
întrebă el rizînd uşor. 

Ea ridică din umeri. 

— O zi normală. 

Voise ca remarca aceea să fie degajată, dar nu putu 

să-şi ascundă dezamăgirea din glas. , 

— În cazul ăsta, va trebui să îndreptăm lucrurile. Vei 
lua masa cu mine. Vom sărbători. 

— Ah, nu, nu cred..., spuse ea şi îi văzu chipul înăs- 
prindu-se. 

— Nu putem să fim prieteni, Emma? Începusem să 
cred că da. E aşa de groaznic să-ți petreci o oră, două 
cu mine? 

— Nu, dar... 

— Totul e aranjat. E singurul cadou pe care m-am 
gîndit c-o să-l accepti. 

O privi cu atîta durere în ochi, încît ea cedă. 

— Nu durează mult, zise ea luîndu-şi poşeta şi dînd 
fuga la baie, unde îşi trecu cu peria prin păr şi îşi privi 
chipul îmbujorat în oglindă. Ce naiba, murmură ea pu- 
nîndu-şi geanta pe umăr şi întorcîndu-se în birou. 

O masă de prînz cu Luis nu avea ce rău să facă. Era 
frumos din partea lui că. se gindea la ea şi nu voia să-l 
excludă complet din viața ei doar ca să facă pe plac 
bîrfitorilor. 

— Unde mergem? întrebă urcînd pe bancheta din 
spate a Rolls-ului. 

— Surpriză, spuse el luminîndu-se la față ca un bă- 
iețandru entuziasmat. 

- Nu la vilă. N-aş putea, Luis... 

— Linişteşte-te, guapa, spuse el apucînd-o de braţ 
cînd ea puse mîna pe clanţă. 

Nu ştia de unde îi venise o asemenea idee, dar, 
brusc, o cuprinsese o panică iraţională. 

— Îți jur că nu te duc acolo. Mă crezi chiar atit de 
insensibil? 

— lartă-mă, spuse ea lipindu-şi fața de geam într-o 
încercare de a-şi readuce respirația la normal. Şi acum 

mai am coşmaruri din cînd în cînd. Focul, caii, bunicul 
tău. Întotdeauna pare atît de real. E o prostie, după atita. 
timp. 4 

— Nu-i deloc o prostie, spuse el luîndu-i-mîna şi fre- 
cîndu-i uşor încheietura cu degetul mare. 

Era cea mai liniştitoare senzaţie. 

— A fost o experiență cumplită, şopti el, iar ea închise 
ochii şi începu să se relaxeze. Sărmană Emma! 

Continuă mîngiierile acelea ritmice şi ea îşi simți 
trupul îngreunîndu-se şi încălzindu-se. 

Ar fi putut să adoarmă în cîteva minute, dar se forță 
să revină la realitate. 

— Acum mă simt mai bine, zise ea trăgîndu-şi mîna 
uşor. 

- l-am spus Mariei că o să-ți fie greu să te întorci la 
vilă. De cînd a auzit că ai venit din nou în Spania, mă tot 
bate la cap.să te invit la noi. Apropo, ştie că n-ai fost 
niciodată logodnica mea. l-am spus totul chiar:atunci. 

— Şi tot mai vrea să mă vadă? 

Luis zîmbi. 

- Bineînţeles că da. Pe mine s-a înfuriat cînd i-am 
spus, nu pe tine. De ce ar avea vreo importanţă pentru 
ea faptul că te numeşti Emma, şi nu Amanda? 

Ea îl privi uimită. Avea foarte mare importanţă. Nu 
s-ar fi mirat dacă Maria n-ar mai fi vrut să o vadă în viața 
ei şi o mişca firea generoasă a menajerei. 

— Spune-i că mi-ar face, mare plăcere s-o revăd. 
Poate îmi face ea o vizită. 

Luis încuviinţă. 

— S-ar bucura. O poate aduce Carlos. O să-i spun să 
te sune ca să stabiliţi totul. | 

Maşina încetini şi Emma âruncă o privire pe ferea- 
stră. Un zîmbet trist îi apăru pe buze. Unde alesese Luis 

să o ducă la masă? Unde altundeva decit la cel mai 
luxos hotel din Jerez. 

Deşi se mai obişnuise să meargă la asemenea ho- 
teluri prin natura profesiei, Emma se simţea de fiecare 
dată uşor intimidată de splendoarea acelor locuri. Îl luă 
de braț fără nici o ezitare şi urcară treptele de marmură 
de la intrare. Cel puţin, aşa cum ar fi spus Brad, ea 
dădea. bine acolo; se hotărîse să îmbrace noul costum 
de culoarea levănţicăi pentru a se mai înveseli. 

— Señor Quevedo. Îmi face întotdeauna plăcere să 
vă văd, spuse directorul, un bărbat corpolent şi zîmbitor 
îmbrăcat într- un costum negru, care le ieşi în întîmpi- 
nare. Dacă doriți să mă urmaţi, vă voi conduce la masa 
dumneavoastră, señores. 

îi conduse spre un îift şi Emma rămase uluită cînd 
acesta opri şi ieşiră la aer. Privi în jur uimită, conştientă 
de faptul că Luis şi directorul o studiau cu atenţie. 

— Uluitor! N-am mai văzut nicăieri aşa ceva! spuse 
ea în cele din urmă, încîntată. 

Se aflau în mijlocul unei grădini superbe de pe aco- 
periş, unde parfumul ameţitor de trandafiri şi tot soiul de 
alte plante o îmbătă imediat. La umbra unei vite, cu o 
vedere splendidă asupra oraşului Jerez, fusese pregătită 
o mâsă pentru două persoane.. 

— Masa dumneavoastră e pregătită, señorita, spuse 
directorul, vizibil mulțumit de reacţia ei. 

— Minunat. 

Luis se duse la masă, scoase o sticlă de şampanie 
dintr-o frapieră şi îi turnă într-un pahar. 

— La mulţi ani, Emma, spuse el oferindu-i paharul. 

Şampania o bine dispuse şi ea se simţi mai relaxată, 
aşa cum nu mai fusese de mult. 

— E perfect, spuse ea arătînd spre grădină, privelişte 

şi platoul cu fructe exotice pe care un chelner îl aşeză,în 
faţa ei. 

Luis îşi desfăcu şervetul cu o mişcare îndemnatică şi 
zîmbi. 

— Aici îţi inviți toate iubitele? îl întrebă ea în glumă, 
dar regretă imediat că o făcuse. 

El se întunecă la față instantaneu. 

- lartă-mă. Nu-mi răspunde. Nu e treaba mea. 

El duse o bucăţică de pepene la gură şi mestecă 
încet, uitîndu-se tot timpul în ochii ei. Parcă ar fi hipnoti- 
zat-o. Îl privea, neputînd să se atingă de mîncare. 

— E grădina personală a bucătarului şef, spuse el în 
cele din urmă pe un ton egal, mascîndu-şi furia care ea 
ştia că mocnea dincolo de suprafaţă. Vine aici să se 
relaxeze şi îşi apără intimitatea cu gelozie. A fost nevoie 
de multă muncă de convingere ca să ne lase să venim 
aici astăzi. Din cîte ştiu eu, nimeni nu s-a mai bucurat de 
acest privilegiu. Trebuia să fie ceva deosebit: pentru o 
fată deosebită într-o zi deosebită pentru ea. 

— Şi, acum, eu am stricat totul. Mă pricep la asta, 
spuse ea luînd paharul şi golindu-l, sperînd să-şi re- 
capete din veselia de dinainte. 

— N-ai stricat nimic, spuse Luis luînd-i mîna şi săru- 
tîndu-i-o, după care i-o aşeză uşor pe masă. Pur şi sim- 
plu, mă surprinzi uneori cu afirmaţiile tale. 

— lartă-mă. 

Luis ridică din. umeri. 

— Faptul că nu ştiu ce ai de gînd să spui în clipa 
următoare e o parte din farmecul tău. 

În timp ce el îi umplea paharul din nou, ea încercă să 
decidă dacă era sarcastic, dar renunță. Şampania îşi 
făcea efectul dorit. Se simțea bine din nou şi, deocam- 
dată, avea să-i ia afirmaţia ca pe '6 măgulire. Avea să o 

analizeze a doua zi. 

— Încerci să mă îngraşi? întrebă ea cînd pieptul de 
pui într-un sos-cremă şi cîteva farfurii cu legume se adu- 
seră la masă. 

— Mă tem că Felipe n-a auzit încă de nouvelle 
cuisine, spuse Luis rîzînd. Ca să fiu sincer, m-a întrebat 
dacă eşti una din femeile alea care ţin regim în perma- 
nență. l-am spus că nu. 

— Aşa că, dă-i drumul, şi îndoap-o pe Domnişoara 
Mîncăcioasă, zise ea zîmbind şi începînd să împungă 
pieptul de pui cu cuțitul. 

— Eşti încîntătoare, spuse el scoțindu-şi haina şi pu- 
nînd-o pe spătarul scaunului. 

Urmă cravata, care fu aruncată într-o parte. Din fe- 
ricire, se opri acolo. 

— O clipă am crezut că o să-i primesc cadou pe 
Chippendale, zise ea rîzînd pentru a-şi ascunde emoția. 

Dacă i s-ar fi luat pulsul în clipa aceea, ar fi fost 
sfătuită să se odihnească. 

— Ce este Chippendale? 

— Cine, şi asta va trebui să afli singur, spuse ea tăind 
încă o bucăţică de puli şi vîrînd-o în gură. Ah! spuse apoi 
închizînd ochii de plăcere. E delicios. 

— Mă bucur să te văd fericită, guapa. Mă simt atît de 
vinovat că te-am privat de asta. 

Mina cu care ținea furculita începu să-i tremure şi ea 
o lăsă să cadă în farfurie cu zgomot. 

— Te rog, Luis, nu astăzi. Bănuiesc că va trebui să 
discutăm despre asta odată, dar nu de ziua mea. Nu 
vreau s-o stric. Spune-mi cum ai rezolvat treaba la bi- 
roul din Londra. Ai lămurit-o pe cea cu clienţii? 

Luis se încruntă, dar nu pentru mult timp. Începu să-i 
vorbească despre încurcătura legată de comenzi şi cum 

acestea fuseseră expediate, pînă la urmă, spre Hall. As- 
cultîndu-l, ea se 'relaxă din nou. Avea o voce care ar fi 
putut să recite cartea de telefon şi ar fi făcut-o să pară 
interesantă. 

— Ajunge despre mine, zise el împingînd farfuria la o 
parte şi umplîndu-i paharul din nou. Vorbeşte-mi despre 
tine, Emma. Te simţi bine la Herrero's? 

- Îmi place ceea ce fac, spuse ea plimbîndu-şi de- 
getul pe marginea paharului. 

— Dar? 

— De ce trebuie să existe un „dar“? 

— Mi-am dat seama după tonul vocii tale, după atitu- 
dinea ta, după tristeţea din ochii tăi. Ce este, guapa? 

— Oamenii. Cred că n-or să mă, accepte niciodată. 
Ah, uită că am spus asta. Par o smiorcăită. Sînt sigură 
că, pînă la urmă, or s-o facă. 

— Şi eu sînt sigur. Aveam impresia că au făcut-o 
deja. Parcă i-am văzut rîzînd şi glumind cu tine. 

— Deci señor Jimenez nu ţi-a spus nimic? 

= Despre ce, guapa? Nu-mi vorbeşte despre altceva 
în afară de serviciu. Nu-l plătesc ca să-mi dea rapoarte 
despre ceea ce faci tu. 

— Şi señor Becquer? 

Luis ridică din umeri. 

— ÎI plătesc ca să conducă firma. În prezent, cea mai 
mare parte a energiei mele este concentrată asupra lui 
Herrero's, care, după cum ştii, trece printr-o perioadă 
dificilă. 

Emma împinse pe masă cu degetul o firimitură de 
pîine. | 

— Ce este? Nu-ţi stă în fire să faci asta, Emma. În 
mod normal, dacă ai ceva de spus, mă loveşti drept în 
ochi. 

— Da? 

— Categoric. 

— Bine, atunci. Colegii mei de la Herrero's n-au fost 
prea încîntați cînd au aflat că am fost adusă să le spio- 
nez mişcările şi să-ți spun ţie care din ei a pierdut timpul 
cel mai mult pentru ca tu să-l dai afară. 

— Nu înțeleg nimic, Emma. 

— Asta cred ei. Cel puțin asta cred de cînd señor 
Becquer a anunţat în fața tuturor că am fost logodnica 
ta. 

Reacţia lui Luis o mulțumi; fu convinsă că el nu 
ştiuse nimic despre situația respectivă pînă atunci. Cînd 
îi trecu şocul, se lovi cu putere cu palma peste frunte. 

— Ce idiot sînt! Am uitat complet că tu şi Alfonso v-aţi 
cunoscut înainte. Bineînţeles. La vilă. Idiot! Idiot! Idiot! 
spuse el, lovindu-se de fiecare dată peste frunte, după 
care. se uită la farfuria goală ca şi cum aceasta i-ar fi 
putut da răspunsul pe care îl căuta. 

— Nu regret că l-am minţit pe bunicul, dar se pare 
că soarta a hotărît că ar trebui să mi se amintească tot 
timpul despre acest lucru, spuse el, ridicîndu-şi privirea. 
Trebuie să vii să lucrezi la Quevedo's. O să te simţi 
bine acolo, Emma. Oamenii sînt mulțumiți şi muncesc 
mult. Se simte încă de la intrarea în clădire că este o 
altă atmosferă. 

Emma clătină din cap. 

— E problema mea, Luis. O s-o'rezolv, pînă la urmă. 

— Mă simt vinovat. E imposibil să lucrezi în aseme- 
nea condiții. 

- Dificil, nu imposibil. 

- Tu eşti cea dificilă. Da, şi imposibilă, spuse el arun- 
cînd fulgere din priviri. De ce nu vrei să-mi accepti aju- 
torul niciodată, Emma? 

— De ce ai cumpărat o companie care avea atîtea 
probleme? 

— Nu schimba subiectul! 

— Nu-l schimb. Răspunde-mi. 

— Ţi-am spus deja — pentru provocare. 

- Şi cum o să te simţi cînd o să-nceteze să mai 
piardă bani şi o să aibă profit? 

— Ştii foarte bine cum o să mă simt. 

— Exact. Dacă ţi s-ar oferi ocazia să ți se îndepli- 
nească trei dorințe, una din ele ar fi ca Herrero's să fie 
cea mai bună companie producătoare de sherry mîine, 
fără să fie nevoie să ridici un deget? 

El o privi fix, fără să-i răspundă. 

— N-ai face-o, nu-i aşa, Luis? Te-ai simţi trişat. Oa- 
menii te-ar felicita pentru succesul tău, dar pentru tine ar 
fi egal cu zero. 

— Încep să înţeleg, dar asta nu schimbă cu nimic 
faptul că numai eu sînt de vină pentru postura în care te 
afli. Neglijenţa mea ţi-a făcut viaţa la serivicu insuporta- 
bilă, aşa că e datoria mea să fac ceva ca să repar. 

Emma clătină din cap. 

— Ai făcut destul. Tot nu sînt convinsă că aş fi putut 
să obţin o slujbă atît de bună numai prin propriile mele 
puteri. Mă deranjează, dar nu pot să fac nimic. Cred că 
acum ştiu că ai făcut-o pentru a te revanşa, nu ca să te 
amesteci în viața mea. Dar asta e, Luis — e viața mea — 
şi, dacă îmi iei toate obstacolele din faţă, de ce o să fiu 
mîndră cînd o să mă bucur de succes? Nu mă înțelege 
greşit, nu sînt o masochistă. Nu caut necazuri. Aş fi 
_ preferat să nu se întimple asta, dar s-a-ntîmplat. N-am 
' cum să schimb lucrurile, dar nici n-o să mă las învinsă. 

— Ce discurs, spuse el şi ochii îi erau plini de amu- 
zament. 

— Dacă rîzi de mine, te lovesc, spuse ea şuierător. 

— Nu rîd de tine, guapa. Rîd de mine însumi, de 
prejudecățile mele şi de felul cum le faci praf cu forța 
unui ciocan. 

— De exemplu? 

— De exemplu, întotdeauna m-am gîndit că atracția 
noastră se datora faptului că sîntem complet opuşi. 
Acum văd că nu sîntem chiar atît de diferiți. 

— Cred că nu prea sînt de aceeaşi părere. 

— Sînt convins, guapa, dar te rog să mă scuzi puțin, 
pentru că vreau să-i fac semn cheinerului. Sărmanul aş- 
teaptă în plin soare de cinci minute. 

- Doriţi să aduc desertul, señores? întrebă chelnerul 
cînd veni lîngă masa lor. 

— Oh, Doamne, nu cred c-o să mai pot mînca ceva. 
Spune-i bucătarului şef că totul a fost delicios. Nu sînt 
mulți oameni care mă pot învinge, dar el a făcut-o. 

- Cafea? 

Emma clătină din cap. 

— Atunci, cîte un coniac, spuse Luis. 

Emma se pregăti să clatine din cap, dar chelnerul 
plecase deja. 

— Dacă beau-aşa ceva, n-o să mai fiu în stare să fac 
nimic în după-amiaza asta, spuse ea cînd li se aduseră 
băuturile. 

_— Atunci îţi voi da liber. Nimeni n-ar trebui să lucreze 
mai mult de jumătate de zi de ziua lui. 

- larăşi faci asta, Luis. De ce ar trebui să fiu diferită 
de ceilalți? 

— Pentru că eşti, guapa. Eşti total diferită de toate 
persoanele pe care le-arn cunoscut pînă acum, spuse el 
şi, cînd o văzu încruntîndu-se, ridică mîinile în semn de 
capitulare. Bine. Dacă-ţi face plăcere, o să trec asta în 

regulament. Asta ar trebui să mă facă mai simpatizat, nu: 
crezi? 

Emma îl privi cum îşi sprijini picioarele în peretele 
opus şi îşi lăsă scaunul pe spate. Nu îşi dădea seama 
dacă vorbise serios sau nu. 

— Mîncare bună, companie bună şi un coniac bun la 
final. Ce altceva ar mai putea un bărbat să ceară de la 
viață? spuse el ridicînd paharul spre ea. 

— Eşti bine dispus. 

— Extrem de bine dispus. Eşti o companie stimula- 
toare, guapa. De mult nu mi-a mai plăcut atît de mult o 
masă de-prînz. 

— Şi mie la fel, spuse ea şi nu se referea numai la 
mîncare. 

Imaginea lui la un metru distanţă era, de asemenea, 
excelentă şi profund tulburătoare. Sorbi din pahar ca 
să-şi alunge gîndurile care îi treceau prin cap în clipa 
aceea şi îşi trecu degetele mîinii libere peste o tufă de 
rozmarin. Parfumul acela pătrunzător reuşi să-i atragă 
atenţia. 

— Aş putea să pun şi eu cîteva plante pe balcon. Nu 
m-am mai gîndit la asta, spuse ea frecînd o frunză între 
degete. Mmm, rozmarinul ar fi minunat. Bucătarul şef 
n-o să se supere, nu? spuse ea rupînd un fir şi vîrîndu-l 
în buzunar. S-ar putea să prindă rădăcină. 

Luis începu să rîdă. 

— Aşa cum am mai spus — eşti unică. O să-i spun 
Mariei că, atunci cînd o să vină la tine, să-ți aducă nişte 
plante. 

— Ar fi grozav, zise ea şi el rîse şi mai tare. 

— Ce-i atît de amuzant? 

— Tu, Emma. Să nu te schimbi niciodată. 

Nefiind sigură dacă îi plăcea ca Luis să rîdă de ea, îl 

‘privi încruntată, dar nu putea să se supere cînd el o 
privea cu atîta căldură, aşa că începu să zîmbească. 

— Cred că ar trebui să mergem, spuse Luis ridicîn- 
du-se şi ea sesiză regret în glasul lui. 

— Aş putea să arunc o privire în jur repede? 

— Cît vrei, guapa. Nu-i nici o grabă. 

Se aşeză din nou la umbra viței, dar ea simţi cum o 
urmărea cu privirea în timp ce ea se plimba mirosind 
levenţica şi trandafirii şi admirînd felul în care bucătarul 
şef reuşise să adune atitea plante într-un spațiu atît de 
mic. 

— Sînt gata, spuse ea rezemîndu-se de un stîlp pe 
care era înfăşurată o clematis şi trăgînd în piept parfu- 
mul grădinii, închizînd ochii pentru a încerca să şi-l 
întipărească în minte, 

Cînd îi redeschise, îl văzu pe Luis stînd la numai 
cîțiva centimetri de ea. Ştia că era acolo. Parfumul lui se 
amesteca cu celelalte şi îi simțea căldura. Nu era posibil, 
dar avea senzația că, dacă l-ar fi atins, s-ar fi ars. 

— Frumos, murmură el şi ochii lui o atrăgeau din ce în 
ce mai adînc în imensitatea lor întunecată. 

Ea făcu un pas înapoi, dar în spatele ei era stilpul. 

— Luis, eu... 

Nu mai apucă să spună nimic, deoarece buzele lui 
calde şi senzuale le acoperiră pe ale ei, forțindu-le să se 
deschidă cu un sărut plin de pricepere. Simţi un tremur 
de emoție în tot trupul, urmat de o durere ce pulsa în 
adiîncul ei.: Dintre toți bărbaţii pe care îi cunoscuse, de ce 
numai Luis putea să-i provoace o asemenea reacţie? 
Parfumul grădinii dispăru; nu mai era conştientă decît de 
bărbatul acela cald şi viril. 

Ridică braţele, încolăcindu-le .de gitul lui, şi se lăsă 
pradă vrăjii acelui sărut. Avea impresia că trupul ei trăise 

într-un limb de la ultima lui îmbrățişare şi că, acum, el o 
readucea la lumină. 

Se sfirşi prea curînd. El îşi desprinse buzele de ale ei 
cu un geamăt, dar îi tinu trupul strîns lipit de al său. 

- Emma, Emma, şopti el în părul ei auriu. îţi dai 
seama ce- mi faci, guapa? 

Emma simțea ceva tare lipit de burta ei, aşa că îşi 
cam dădea seama de efectul pe care îl avea asupra lui. 
Atunci de ce se oprise? 

— Vino. 

Avea o expresie distantă şi de tulburare în ochi cînd 
o luă de mînă, trăgînd-o după el. După acel sărut ea 
rămăsese prea moale şi visătoare pentru a protesta, aşa 
că îl urmă supusă spre intrarea în grădină. Coborîră un 
şir de scări şi, apoi, încă unul, care îi aduse într-o curte 
interioară micuță presărată cu ghivece de flori. 

Creierul începu să-i funcţioneze din nou. Se bucura 
că nu mai luaseră liftul, pentru că, astfel, avea timp'să-şi 
pună ordine în gînduri. Cînd aveau să ajungă în holul de 
la intrare, nu avea să mai pară atît de aeriană. 

Care fusese scopul acelui sărut? Oare era încă unul 
din experimentele lui Luis? Încerca să-i demonstreze că 
putea să o transforme într-o făptură complet lipsită de 
voință în mai puţin de treizeci de secunde? Indiferent 
care ar fi fost scopul lui, era bine că se oprise atunci. 
Nici un bărbat n-ar fi trebuit să aibă asemenea putere 
asupra unei femei. 

Se opriră în fața unui zid scund. Emma crezuse că el 
ştia drumul, dar Luis părea la fel de nedumerit ca ea. 

— Drum înfundat, spuse ea zîmbind şi dădu să se 
întoarcă, dar el o opri. 

În stînga lor erau nişte uşi-ferestre mari care dădeau 
spre curtea interioară. Ea îl privi uimită cum scoase o 

cheie din buzunar şi le descuie. 

— E în regulă, Emma, spuse el liniştitor, cînd ea îşi 
dădu seama şi rămase rigidă afară, cu ochii mari de 
teamă. 

Se dădu în spate foarte puțin, dar nu suficient de 
repede. Înainte să se poată dezmetici, Luis o luă în braţe 
şi trecu printr-un apartament mobilat cu opulenţă, ajun- 
gînd într-un dormitor la fel de somptuos, unde o lăsă jos 
cu blîndețe. 

— Nu, spuse ea clătinînd din cap cu putere. Ce crezi 
că sînt? 

— Cred că eşti cea mai minunată femeie pe care am 
întîlnit-o vreodată, zise el cuprinzînd-o în braţe. Liniş- 
teşte-te, chica, îți promit că n-o să fac nimic fără acordul 
tău. Vreau doar să te sărut din nou, dar, de data asta, în 
intimitate, nu sub privirea unui chelner curios. 

Ea ar fi trebuit să rîdă şi să-l întrebe dacă îşi în- 
chipuia că se născuse ieri. Dacă ar fi fost Brad, Jose sau 
oricare alt bărbat, ar fi făcut-o. Dar Luis era cel care o 
privea cu ochi întunecați care hipnotizau şi a cărui gură 
irezistibilă se afla foarte aproape de a ei. 

Mai tîrziu, nu îşi mai amintea care din ei făcue prima 
mişcare, dacă el venise spre ea sau ea se dusese spre 
el. Cert era că, după cîteva secunde, se sărutau ca şi 
cum ar fi bătut un gong şi sfirşitul lumii ar fi fost iminent. 
Sistemul ei defensiv era distrus; deschise gura pentru a-i 
primi. limba prădailnică ce îi anihilă orice urmă de îm- 
potrivire. 

— Dacă cineva ti-ar îmbutelia gustul, guapa, ar de- 
veni miliardar peste noapte, spuse el încet cînd se între- 
rupse pentru a respira. 

De acord, îşi spuse Emma, închizînd ochii cînd bu- 
zele lui i se plimbară dureros de plăcut pe git. Zăboviră 

în scòbitura gîtului, unde provocară nişte senzații ce îi 
străbăteau trupul şi chinuitor şi erotic. Era prea mult şi îl 
imploră să se oprească. 

— Te gidilă? murmură el şi ea încuviință, dar, după 
arcuirea buzelor lui, ea îşi dădu seama că bănuia ade- 
văratul motiv. Deci, acela era un punct sensibil? Se în- 
trebă vag dacă mai avea şi altele şi dacă deveneau mai 
puțin sensibile cînd erau folosite. 

Nu trebui să se întrebe prea mult. El o sărută din 
nou, cu şi mai multă blîndeţțe, dar, de data aceasta, 
dovedind că degetele îi erau la fel de îndemînatice ca 
limba. Îi mîngiiară fața, părul, gîtul şi se lăsară în jos 
pentru a-i descheia cei doi nasturi ai jachetei. 

Ea nu se împotrivi deloc cînd i-o.scoase, ba ridică şi 
brațele pentru ca el să o dezbrace şi de bluza din dan- 
telă de dedesubt. 

— Superb, zise el cuprinzîndu-i sînii în miini şi înce- 
pînd un masaj dureros de dulce al sfircurilor delicate. 

Sărutul lui deveni din ce în ce mai apăsat şi ea îi 
răspunse plimbîndu-şi degetele peste muşchii încordați 
ai spatelui lui şi lipindu-se mai mult de trupul lui tare. 
Ardea ce dorinţa de a se lipi de el şi îi trase cămaşa de 
pe el într-un efort de a înlătura bariera aceea. 

— În sfirşit, spuse ea oftînd-cînd erau amîndoi dez- 
brăcați pînă la brîu şi el o strînse în braţe. 

Ei îi plăcea diferența aceea: pielea lui închisă la cu- 
loare lîngă cea aurie a ei; formele ei delicate lipite de 
musculatura pieptului său; masculinitatea lui atît de exci- 
tată şi femininatea ei, ascunsă, dar la fel de dornică. 

— Eşti perfectă. Absolut perfectă, spuse el depărtîn- 
du-se şi privind-o cu nişte ochi întunecaţi ca noaptea. 

Emma îşi ridică privirea timidă şi încercă să-şi aco- 
pere sînii, dar cînd văzu felul cum o privea, cu atita 

adoraţie, lăsă mîinile în jos şi zîmbi. Pentru prima oară 
în viaţă, se simțea perfectă. Sînii ei, puţin cam prea mari 
pentru gustul ei, erau tari şi voluptuoşi, iar pielea ei albă, 
care o trăda imediat ca străină în acea ţară sudică, era 
delicată şi feminină. 

Luis păşi spre ea şi îi cuprinse sînii, cîntărindu-i în 
palme. Apoi îi sărută pe rînd înainte să ia unul din 
sfîrcuri în gură şi să-l sugă lacom. 

— Luis, şopti ea trecîndu-şi degetele prin părul lui şi 
ţinîndu-se bine ca şi cum.s-ar fi temut să nu ameţțească 
prea tare şi să cadă. 

Exact cînd credea că nu mai suportă, el îşi mută 
atenția asupra celuilalt sîn. Senzaţia de uşurare nu dură 
decit cîteva clipe, pentru că, sugînd, el o duse pe o 
culme sublimă a dorinţei şi ea îi îndepărtă capul. 

— Emma — frumoasă fată, frumoasă femeie, murmură 
el misterios luînd-o în braţe şi aşezînd-o pe pat. 

Fusta şi lenjeria ei fură îndepărtate într-o clipă şi el 
se dezbrăcă de ultimele lucruri continuînd să o privească 
în ochi în tot acest timp. 

— Dumnezeule, murmură ea cînd îi văzu membrul 
magnific. 

Ascuns sub haine o excitase, dar, acum, ea îşi în- 
toarse privirea. Avînd doar o idee vagă despre propor- 
tiile ei lăuntrice, dimensiunea lui părea înspăimîntătoare. 
Teama începu să se facă simțită. 

— E imens, spuse ea cînd el se întinse alături. 

— Mulţumesc, dar nu e nevoie să mă flatezi, Emma, 
spuse el rizînd uşor. 

— Nu, vorbesc serios, zise ea şi el se sprijini într-un 
cot pentru a-i studia chipul. 

— Nu e chiar atît de mare, spuse el cu blîndeţe. Şi, 
chiar dacă ar fi, natura e un lucru minunat; a clădit fe- 

meia în aşa fel încît să se potrivească oricărui bărbat. 

Era apropiat de ceea ce citise Emma şi spera să fie 
adevărat. Nu mai avu timp să se întrebe prea mult, pen- 
tru că el o trase aproape, lăsîndu-şi gura şi mîinile să-i 
alunge temerile. Trupul ei părea să răspundă atît de 
repede atingerii lui acum, încît el nu trebui decît să-şi 
plimbe uşor degetul mare peste sfircul ei şi toate sen- 
zațiile minunate de mai înainte reveniră în forță. 

Nu îşi închipuise că ar fi fost posibil să-l dorească 
mai mult decît o făcea deja, pînă cînd degetele lui i se 
strecurară printre firele de păr blond şi mătăsos dintre 
picioare, cercetînd din ce în ce mai adînc. O dorință 
puternică îi zgudui tot trupul şi ea îi auzi geamătul de 
triumf din gitlej în clipa în care întîlni dovada ascunsă a 
excitării ei. Degetele lui începură o explorare intimă, 
mîngfind şi cercetînd, pînă cînd ea avu impresia că avea 
să explodeze de extaz. Dar, de fiecare dată cînd. ea 
începea să-şi piardă controlul, Luis schimba tehnica uşor 
şi delicioasa tortură reîncepu. 

— Te rog, gemu ea trăgîndu-l spre sine. 

Trupul ei striga după eliberare şi ea ştia că el era 
singurul care i-o putea oferi. 

El se aşeză în patru labe deasupra ei. 

— Ce doreşti, guapa? o întrebă el şicanînd-o. 

— Pe tine. Ah, cît de mult te doresc, spuse ea tră- 
-gîndu-l spre sine. 

— Te cred, zise el împotrivindu-se eforturilor ei de a-l 
mişca. Vrei să mă protejez, Emma? 

— Să te protejezi? întrebă ea părînd nedumerită, ca şi 
cum ar fi întrebat-o dacă voia să danseze can-can. Ah, 
da, bineînţeles, adăugă apoi cînd văzu pachetul pe care 
îl scoase dintr-un sertar al noptierei. 

Oare mai avea creier? Se întinse în pat gîndindu-se. 

După tot ce citise despre: SIDA, după toți acei ani de 
` îndoctrinare din partea mamei ei, cum putuse să uite un 
lucru atît de important? 

Nu mai avu timp să se gîndească, deoarece Luis se 
lăsă deasupra ei, sprijinindu-se în coate. Ea îşi tinu res- 
pirația, cînd el îi depărtă picioarele uşor, dar nu avu timp 
pentru nervi, căci el o penetră imediat. Urmă o durere 
ascuţită şi ea scoase un țipăt, care fu acoperit puţin de 
geamătul lui profund. 

— Ştiu, Emma. Nici eu nu m-am mai simțit aşa nicio- 
dată, spuse el cu ochii strîns închişi şi cu muşchii în- 
cordaţi, părînd să se concentreze. Nu te mişca, te rog. O 
să-mi recapăt controlul într-o clipă. 

Emma rămase nemişcată, minunîndu-se de clipa 
aceea. Nu mai era virgină, nu mai simţea nici o durere, 
iar bărbatul pe care îl dorea mai mult decît pe oricine 
altcineva pe lume făcea parte din ea. Era unit cu ea şi 
senzația aceea îi copleşise. 

Ea se simţi străbătută de un val de putere. Trupul ei 
era capabil de aşa ceva. Se mişcă uşor sub el şi acest 
lucru o făcu să simtă fiori de plăcere prin trup. 

El deschise ochii şi zîmbi, un zîmbet: cald şi străluci- 
tor, asemeni soarelui după săptămîni întregi de ploaie. 

— i-am spus cît de frumoasă eşti? o întrebă el în 
şoaptă înainte să se aplece pentru a o săruta din nou. 

Limba lui imită o altă parte a trupului său, mişcîndu-se: 
la început încet şi leneş şi, apoi, pornind într-o exploa- 
tare mai profundă şi mai amănunțită. 

Emma închisese ochii de la început. Nimic nu o pre- 
gătise pentru intensitatea acelei experienţe. Toate mîn- 
giierile de pînă atunci pătiră cînd ea porni vertiginos spre 
uitarea de sine. În pragul acesteia, şovăi. Rămase acolo 
un minut întreg cuprinsă de agonia aşteptări şi frustrării. 

Trupul ei cerea -să se elibereze şi, deşi ştia că atunci 
cînd acest lucru. avea să se întîmple, s-ar fi putut să 
moară, capitulă de bună voie. Nu mai putea rămîne în 
starea aceea multă vreme. 

Simţea că Luis îşi pierde controlul; împingea, res- 
pirînd din ce în ce mai greu şi trupul îi strălucea de 
'transpiraţie. Încîntarea lui fu cea care o împinse dincolo 
-de moliciune şi eliberarea lui o provocă pe a ei. 

Ea îşi afundă unghiile în spatele lui şi îi strigă numele 
în clipa în care se înălță în spațiu şi trupul îi explodă în 
mii de atomi sclipitori. 

— Emma, gemu el prăbuşindu-se deasupra ei. Te 
iubesc. Te iubesc atît de mult, guapa. 

Apăsată de greutatea lui, ea îşi plimbă degetele pe 
şira spinării lui, zîmbind. Ce lucru minunat era să faci 
dragoste. În sfirşit, ştia şi ea despre ce era vorba; nici un 
drog de pe pămînt n-ar fi putut oferi o asemenea stare 
euforică. 

- lartă-mă, te strivesc, spuse Luis dîndu-se la o parte 
de pe ea. 

Emma avu o senzaţie de abandon pentru o clipă, 
dar, imediat, el o trase lîngă sine şi se înveliră cu cear- 
ceaful. Ea se ghemui, conştientă de parfumul lor combi- 
nat, care era mai ametitor decît oricare altul. 

- În viaţa mea nu m-am mai simţit aşa, zise el sărutîn- 
du-i sprînceana, obrajii, părul, orice lucru la-care putea 
să ajungă buzele lui. Prietenul tău e un -profesor bun. 

— Mm, murmură ea plutind pe un nor de fericire, 
categoric. 

Credea că glumeşte, referindu-se la el însuşi, dar, 
apoi, îşi dădu seama că se referise la Brad. 

— Despre cine vorbeşti? întrebă ea, dar nu primi nici 
un răspuns. 

O respiraţie egală şi un chip care semăna cu al unui 
copil în vulnerabilitatea sa, îi confirmară faptul că ador- 
mise. 

Emma îl privi multă vreme înainte să ofteze şi să-şi 
pună capul din nou pe pieptul lui. Dacă înainte avusese 
vreo îndoială, acum nu mai avea: îl iubea. Posedîndu-i 
trupul, îi posedase şi sufletul. Învăluită în acea certitu- 
dine îi ascultă bătăile regulate ale inimii şi adormi şi ea. 

Nu înțelese deloc de ce, trezindu-se mai tîrziu, se 
simţi ca Cenuşăreasa la miezul nopții. 


CAPITOLUL 17 


Trecură citeva secunde pînă cînd Emma îşi aduse 
aminte unde se afla. Gura îi era uscată şi se simțea 
amețită — şampania, ziua de naştere, masa de prînz, 
Luis. Luis! Oare visase? Nu, prezenţa reala a celui care 
dormea lîngă ea îi confirma că imaginaţia ei activă nu 
putea fi vinovată de imaginile erotice care îi apărură în 
minte. 

Bîjbîi după ceas. Patru şi douăzeci. Dumnezeule 
mare, ce căuta acolo? Îşi aminti că avea o întîlnire pro- 
gramată pentru ora trei şi gemu. Ce spuneau oare? „Îmi 
pare rău, señor Marquez, señorita Blackmore a plecat 
să ia masa cu señor Quevedo şi nu s-a întors încă“. 
Apoi „Nu, sefior, mă tem că tot nu s-a întors. O să-i 
comunic să vă sune în clipa în care intră pe uşă.“ 

Dar ea nu avea să se ducă în după-amiaza aceea. 
Motivul? Se afla într-un pat de hote! cu directorul general 
al companiei. 

Se întoarse pe o parte şi se uită la iubitul ei adormit. 
Fizic, era superb şi avu nevoie de toată stăpînirea de 
sine ca să nu-şi plimbe degetele pe spatele iui. Muşchii 
lui s-ar fi încordat sub atingerea ei, ştia acest lucru. 

Dar nu voia să-l trezească. Nu încă. Avea nevoie de 
timp ca să se gîndească. Ca să se împace cu situația în 

care se afia. 

“Şi care era aceea? Că, după o masă de prînz ex- 
celentă cu una din angajatele lui, Luis Quevedo sărise 
peste desert, hotărînd că trebuia să existe ceva mai 
gustos în meniu? Apoi o posedase cu aceeaşi uşurinţă 
cu care ar fi desfăcut o bomboană după masă. Obrajii îi 
luară foc cînd îşi dădu seama cît de simplu trebuia să fi 
fost pentru el. N 

Nu spusese el odată că, dacă o -provocare se do- 
vedea a fi mai dificilă, simțea o satisfacție mai mare? 
Strînse din dinţi. Ea trebuia să fi prezentat un grad de 
dificultate de minus unu. Şi actul în sine? Gura i se 
relaxă şi simţi furnicături în tot trupul cînd se gîndi la 
acest lucru. La fel ca şi Luis, fusese perfect din punct de 
vedere fizic şi, pentru ea, cel puțin, şi emoţional. 

Dar, pentru el, ce însemnase? Îi plăcuse, fără în- 
doială. Simţi din nou furnicături cînd îşi aminti ardoarea 
şi entuziasmul lui. Dar fusese ceva deosebit pentru el? 
Aşa îi spusese. Ba, la un moment dat, îi spusese chiar 
că o iubea. Totuşi, nu aşa spuneau toți bărbaţii? Potrivit 
vorbelor mamei ei, tatăl ei îi declarase dragostea lui cu o 
seară înainte să o părăsească pentru totdeauna. 

Aceea era realitatea: se adăugase lungului şir de 
cuceriri Quevedo, ceva ce jurase că nu avea să facă 
niciodată. Poate însemna mai mult decît celelalte pentru 
el? Chiar în clipa în care îi trecu acel gînd prin cap îşi 
dădu seama că se amăgea singură. Nu o mai alungase 
o dată din viaţa lui? 

Se dădu jos din pat cu grijă şi îşi adună hainele 
împrăştiate prin cameră. Dacă rămiînea acolo, Luis avea 
să se trezească şi ar fi făcut dragoste din nou. Bine- 
înțeles că ar fi fost minunat; se excita numai gîndindu-se. 
ŞI apoi? „iti mulţumesc, Emma, a fost foarte plăcut. Vrei 

să te duc acasă?“ Era o posibilitate, dar ea o excluse din 
minte; atractia fizică dintre ei era mult mai puternică de- 
cît atît. 

Şi cît avea să dureze relaţia lor? O săptămînă? O 
lună? Un an? Noua lui secretară fusese expediată după 
numai şase săptămîni de activitate. Asta avea de gînd 
să-i facă şi ei? Să o concedieze cînd avea să devină 
siînjenitoare din punct de vedere personal? 

Oftînd, îşi luă bluza de sub pat şi se îndreptă spre 
baie. Tot felul de gînduri îi treceau prin cap. Trebuia să 
se depărteze de Luis ca să poată judeca limpede. Păcat 
că nu se gindise la acele lucruri cu cîteva ore în urmă. 

— Unde te duci? Vino înapoi în pat, guapa. lartă-mă, 
cred că am adormit. 

Tonul mîngiietor al iubitului ei o făcu să se oprească 
brusc, dar cînd, aruncă o privire spre pat, văzu că era 
doar pe jumătate treaz. 

— Mă duc pînă la baie, şopti ea. 

— Să nu stai mult. Abia am început. 

Emma se cutremură cînd auzi promisiunea din glasul 
lui. Ce naiba făcea a doua oară? Indiferent ce ar fi fost, 
nu era suficient de puternică pentru a suporta. Trebuia 
să plece înainte să se îndrăgostească şi mai mult de el. 

Se privi în oglinda de deasupra chiuvetei. Oamenii 
aveau să- şi dea seama imediat ce făcuse. Se spălă de 
mai multe ori cu apă rece pe față, pînă cînd arătă mai 
acceptabil. 

Din fericire, costumul ei era dintr-un material neşi- 
fonabil, aşa că nu arăta ca şi cum ar fi dormit îmbrăcată. 
Se aranjă repede şi îşi trecu degetele prin păr. Avea să 
meargă. Dacă reuşea să iasă de acolo. 

Din prag, Luis părea să fi adormit din nou. Trecu în 
vîrful picioarelor pe lîngă pat şi răsuflă uşurată. Dorea să 

evite o confruntare în starea emoţională în care se afla. 

— În sfirşit, murmură el ridicîndu-se în capul oaselor, 
dar se încruntă imediat cînd o văzu, iar pe chipul ei 
apăru o expresie de groază. Emma, spuse el încet, după 
care şe dezveli repede şi sări din pat, dar ea fu mai iute. 

O zbughi spre uşă de parcă ar fi fost fugărită de 
diavol şi reuşi să iasă şi să o închidă în urma ei exact 
cînd el întinse brațul să o oprească. 

Luis era capabil de multe lucruri, dar ea era sigură că 
nu şi de a fugi gol puşcă pe coridoarele hotelului. Totuşi, 
nu avea să-i ia mult să se îmbrace, aşa că se uită re- 
pede după lift. Acesta se afla chiar în față şi îi mulțumi 
lui Dumnezeu cînd uşile se deschiseră la cîteva secunde 
după ce apăsă pe buton. 

— La parter, te rog, spuse ea repede şi liftierul o privi 
cu gura căscată. 

Ea se întinse atunci pe lîngă el şi apăsă pe buton. 

— Mă cam grăbesc, zise ea pe un ton de scuză cînd 
uşile se închiseră. 

După mai puţin de jumătate de minut, se deschiseră 
din nou, la parter. 

— Mulţumesc, zise ea ieşind repede. 

Abia după aceea se întrebă dacă nu cumva ar fi 
trebuit să-i dea un bacşiş băiatului. Dar ea făcuse toată 
treaba, îşi spuse apoi înăbuşindu-şi un chicotit. 

| se păru că toată lumea o privea cînd străbătu holul 
de la intrare. Îşi spuse că nu o făceau şi îşi impuse să nu 
o ia la fugă; ar fi fost prea uşor să se lase cuprinsă de 
isterie. 

În sfîrșit, ajunse pe treptele de la intrare. Reuşise. 
Razele puternice ale soarelui o orbiră pe moment cînd 
se uită după un taxi în zadar. Portarul îi făcu semn că 
avea să-i oprească el unul, dar ea îl ignoră. Ar fi durat 

prea mult şi Luis putea să coboare dintr-o clipă în alta. 
Deja începea să se simtă penibil pentru că fugise astfel. 
Nu putea să-l mai privească în ochi acum. 

Vizavi, la vreo sută de metri depărtare, zări Roll/s-ul 
parcat la umbră. Nu avea de ales. Porni repede spre el 
şi bătu în geam. Carlos era întins pe locurile din faţă şi 
dormea. 

— Du-mă acasă, te rog, Carlos, spuse ea cînd el se 
ridică în capul oaselor frecîndu-se la ochi. 

— Desigur, señorita. Vă rog să mă iertaţi. Nu vă aş- 
teptam. De obicei, señor Luis mă sună şi eu îl iau de la 
intrare. 

Emma încleştă pumnii întrebîndu-se cît de des se 
întîmpla acel lucru. 

— Ah, n-am vrut să-l trezesc. Adormise, 'spuse ea 
mirîndu-se de tonul degajat pe care îl folosise. 

Lui Carlos nu i se părea nimic în neregulă. Porni 
maşina şi se amestecă printre ceilalți participanţi la tra- 
fic, iar ea răsuflă uşurată. Îşi lipi obrazul fericită de 
spătarul de piele, încercînd să se relaxeze. Aproape că 
reuşise, cînd soneria telefonului din maşină răsună în 
liniştea din interior, făcînd-o să tresară. 

— Răspundeţi sau vreţi să opresc? o întrebă Carlos 
privind-o nedumerit. 

Probabil se întreba de ce se uita la telefon ca şi cum 
ar fi fost o bombă neexplodată. 

— E Luis, spuse ea tot fără să încerce să ridice re- 
ceptorul. 

— Atunci, cred că unul din noi ar trebui să răspundă, 
zise Carlos. Altfel o să se-nfurie: 

Maşina încetini şi Emma puse mîna pe receptor. 

— Alo, spuse ea supărată 'de felul cum îi tremura 
vocea. 


250 


— Ce faci, Emma? o întrebă el pe tonul unui unchi 
care vorbea cu un copil recalcitrant. 

— Carlos mă duce acasă. N-am găsit nici un taxi. 

— Vino înapoi, Emma. Trebuie să stăm de vorbă. 

— Nu. 

Poate că el voia să-i vorbească, dar era ultimul lucru 
pe care îl dorea ea. 

— Te rog, Luis, nu pot. 

După aceea, puse receptorul la loc şi, din fericire, 
ajunse acasă fără nici un alt incident. 

— Îți mulțumesc, Carlos, sefior te aşteaptă la hotel, 
spuse ea coborînd din maşină şi urcînd repede scările 
spre apartamentul ei. 

Răsuflînd uşurată, închise uşa în urma ei şi trase în 
piept mirosul familiar al living-room-ului ei. Cu siguranță 
că nu avea să uite niciodată ziua aceea de naştere. 
Acum avea nevoie de un duş cald şi, după aceea, de 
linişte pentru a se gîndi la tot ce se întîmplase în ziua 
aceea. 

Bătăile puternice din uşă începură în timp ce se 
spăla pe cap. Continuau cu insistenţă cînd ieşi din baie 
cu apa şiroindu-i din păr. 

— Pleacă! Lasă-mă-n pace! strigă ea şi bătăile în- 
cetară. | 

— Trebuie să-ți vorbesc, Emma. 

Ea îşi şterse părul furioasă. Trebuie. Trebuie. Întot- 
deauna era vorba de ceea ce avea Luis nevoie. Oare se 
gîndea vreodată la nevoile ei? 

— Eu nu vreau să stau de vorbă cu tine. 

— Haide, guapa, e ridicol. Lasă-mă să intru. Nu te 
purta ca un copil. 

Acuzaţia aceea o duru, probabil pentru că era ade- 
vărată. Dar cum ar fi putut să-i spună că îi era teamă 


să-l lase să intre pentru că ştia că, dacă ar fi făcut-o, 
n-ar fi putut să-i reziste? Avea nevoie de puţin timp pen- 
tru a-şi pune la punct sistemul de apărare, pentru a crea 
în jurul ei un înveliş, dincolo de care el nu putea să 
pătrundă. 

— Trebuie să stăm de vorbă în legătură cu noi. În 
legătură cu viitorul nostru, insistă el. 

— Nu există nici un „noi“! A fost o greşeală! Eram 
beată! strigă ea. 

— Nu-mi vine să cred că spui aşa ceva. Deschide uşa 
ca să-ți văd ochii cînd vei repeta aceste cuvinte. 

— Du-te naibii! 

— Deschide uşa, Emma. De ce ţi-e teamă? Nu vreau 
decit să stau de vorbă cu tine. 

— Ah, da? Şi cînd m-ai dus în camera aia de hotel nu 
voiai decît să mă săruţi: Mai ţii minte? 

Urmă un moment de tăcere şi, apoi, ceea ce semănă 
cu un oftat. 

„— Îmi pare rău, ai toate motivele să fii supărată, 
guapa, dar eu mi-am tinut promisiunea. Tot ce s-a-n- 
tîmplat după aceea a fost pentru că şi tu ai vrut. 

Emma pufni disprețuitoare. 

— Ah, nu-ţi face griji, Luis, n-o să tip că m-ai violat. 
Nu trebuie să-ţi fie teamă c-o să te trezeşti cu poliția la 
uşă. 
— Asta era ultimul lucru pentru care mi-aş fi făcut griji, 
spuse el tăios. 

-— lartă-mă. Ce proastă sînt! Am uitat că eşti Domnul 
Mare pe-aici. Pur şi simplu, i-ai fi plătit ca să tacă; nu-i 
aşa? 

t El izbi cu pumnul în uşă şi. înjură. Emma regretă 
acele cuvinte chiar în clipa în care le rosti, dar nu regretă 
deloc faptul că, între ei, era o uşă din lemn masiv. 

- Te amuză să mă faci să-mi pierd cumpătul, 

Emma? 

= Vocea lui păru tristă şi ea îşi închipui expresia de 
durere din ochii lui pe care putea ṣă o adopte numai ca 
să o dea gata pe ea. 

— Sînt sigur că ai ştiut la ce: m-am referit. Nu-mi 
făceam griji c-o să vină poliţia la vilă, pentru că ştiam că 
nu eşti genul de femeie care să-i cheme. 

Ea fu cît pe ce să se scuze, dar tinu gura strîns' 
închisă. 

- Pleacă, Luis, spuse ea, după ce îşi recăpătă con- 
trolui. N-o să deschid uşa. Poţi să stai acolo toată noap- 
tea, că tot n-o să mă răzgîndesc. 

— Foarte bine, zise el şi ea răsuflă uşurată pînă cînd 
îl auzi vorbind din nou. O să iau legătura cu Carlos şi o 
să-i spun să-mi aducă un sac de dormit şi ceva de miîn- 
care. O să stau în faţa uşii tale pînă cînd o să ieşi. Îţi voi 
vorbi despre sentimentele mele, Emma, dar numai avîn- 
du-te în faţă. În nici un caz n-o să strig prin uşa asta! 

Emma dădu fuga în dormitor şi se trînti pe pat. 

- Proasto! Proasto! Proasto! strigă ea lovind cu 
pumnii în pernă. 

Ce făcuse? Îi oferise o provocare celui care se hră- 
nea cu ele. Nu avea nici o îndoială că era capabil să 
stea toată noaptea la uşă. Acum cine se purta ca un 
copil? 

îşi luă hainele şi se îmbrăcă. Dacă asta voia, foarte 
bine. Ea nu avea-să-i mai spună nici un cuvînt. Avea să-l 
ignore total. Poate că asta avea să-l înfurie suficient, 
făcîndu-l să plece. 

Se întoarse în living-room şi începu o scrisoare pen- 
tru mama ei, dar cum nu putu să se concentreze, o lăsă 
deoparte. Luă o carte, dar, după cît înțelegea din ea, ar 

fi putut să fie un ghid avansat pentru fizică nucleară. În 
încăpere era prea multă linişte. Îşi imagină că auzea 
respirația lui Luis; acest lucru făcu să_i se zbiîrlească 
părul pe ceafă. 

Deschise televizorul pentru a-i mai distrage atenţia, 
dar chiar şi prin zgomotul concursului transmis, era con- 
ştientă de prezenţa lui. Era insuportabil. Era hărţuire. Se 
înconjură cu braţele şi începu să se plimbe încoace şi 
încolo. Trebuia să scape de el. 

— Ce mai vrei, Luis? strigă ea uitîndu-se pe vizor 
pentru a vedea dacă mai era acolo. 

Eră. Stătea sprijinit de perete, cu mîinile în buzunare, 
privind în pămînt. 

— Am făcut sex. A fost un experiment. 

Da, ideea aceea era bună. El îi spusese odată că era 
un experiment şi o duruse. Să vadă şi el cum era. 

— Am vrut să văd dacă eşti mai bun decît Brad. 

Asta o duruse ca naiba, faptul că el presupunea că 
se culcase cu Brad. Oare se gîndise că era bună acum, 
că începuse cu altul? 

Îşi înfipse unghiile în palme ca să se întărească pen- 
tru insulta finală. Bine că erau desprăţiți de uşă, pentru 
că n-ar fi avut curajul să i-o spună în faţă. 

— Şi mai ştii ceva? Nu eşti. De ce crezi că am plecat 
atît de repede de acolo? Nu te mai face de ris, Luis. 
Pleacă. Nu te vreau. 

După aceea, se întoarse şi dădu fuga în dormitor, 
ghemuindu-se în pat. Acesta se zguduia din cauza sus- 
pinelor ei. Acum avea s-o urască şi nici nu avea s-o mai 

bage în seamă. Nu asta voia? Într-un fel, nu i se mai 
'părea atît de limpede. Ce păţise de era capabilă să 
mintă şi să rănească altă ființă omenească în asemenea 
hal? El o provocase, dar asta nu este o scuză. 


254 


Ştergîndu-şi lacrimile cu mîna, se dădu jos din pat. 
Avea să-şi ceară scuze, dar şi să-l roage să o lase în 
pace. Un lucru era sigur: din moment ce avea ochii în- 
grozitor de umfiaţi, nu avea să mai dorească să se culce 
cu ea în seara asta. 

— lartă-mă, Luis..., spuse ea deschizînd uşa, dar des- 
coperi că vorbise singură. 

Planul ei funcţionase. Luis nu mai era acolo. 


CAPITOLUL 13 


Era de la sine înțeles că Emma avea nişte emoții 
îngrozitoare în dimineața următoarei şedinţe de con- 
ducere. Ar fi fost mai bine dacă l-ar fi văzut pe Luis 
înainte, dar el nu mai fusese la Herrero's de la ziua ei. 
Potrivit spuselor lui señor Jimenez, avea nişte probleme 
la Quevedo's. 

Poate că, dacă lucrurile nu stăteau chiar atît de bine 
la Quevedo's, nu avea să vină în dimineaţa aceea. Ea 
se ruga să se întîmple acest lucru în timp ce ţinea par- 
carea sub observaţie. La zece şi un sfert, văzu Rolls-ul 
apărînd şi Luis cobori din el. Era limpede că Dumnezeu 
nu-i auzise rugile. 

Se duse repede la toaletă, după care se întoarse în 
birou pentru a-şi lua mapa. Palmele îi erau umede şi şi” 
le şterse de interiorul taiorului. Îi tremura mîna cînd luă 
mapa şi. trase aer în piept de cîteva ori înainte să iasă 
din nou pe coridor. Bravo, Luis, o făcuse să fie la fel ca 
toţi ceilalți angajaţi ai lui — total îngrozită de el. 

Ce o apucase să-l jignească în asemenea hal? Ar fi 
fost destul de rău dacă ar fi făcut-o cu orice alt bărbat, 
'dar să insulţi astfel un latin înflăcărat era echivâlent cu o 
dorință de moarte. Ascultîndu-i pe:spanioli, ai fi zis că ei 
inventaseră sexul. Mulţi dintre ei ar.fi preferat să piardă: 

o mînă sau un picior, decit să se arunce o umbră asupra 
potentei lor. 

Se aşeză lîngă sefior Jimenez. Gura îi era uscată şi 
ar fi vrut să bea puţină apă, dar nu îndrăznea să ridice 
paharul de teamă să nu-l verse. 

Fix la zece şi jumătate, Luis intră în sala de consiliu. 
Avea cearcăne şi părea obosit. Oricare ar fi fost proble- 
mele de la Quevedo's, trebuiau să fie grave. 

Neavînd curajul să-l privească în ochi, Emma fixă 
masa cu privirea cînd el îi salută pe toți cei prezenţi. Aşa 
cum îi era obiceiul, intră direct în probleme, dar fără 
aerul lui autoritar care îi făcea pe toți să tremure de 
obicei. Oamenii se relaxară în mod vizibil, dar Emma nu 
se afla printre ei. Era sigură că Luis îi pregătise o răzbu- 
nare pentru faptul că îl umilise. O mira faptul că nu o 
făcuse deja. 

El aşteptă pînă la sfîrşitul şedinţei. Majoritatea oa- 
menilor îşi strînseseră lucrurile şi plecaseră, dar mai ră- 
măseseră cîțiva care nu se grăbeau. Luis întinse braţul 
pentru a o împiedica să iasă. 

— Aş vrea să stăm puţin de vorbă, señorita, spuse el 
aruncîndu-i o privire întunecată. Poţi să-mi explici asta? 
o întrebă el dîndu-i o scrisoare. 

Era o plîngere din partea lui Vicente Marquez în le- 
gătură cu absenţa ei de la întîlnirea programată. Acest 
lucru îi crease o mulţime de probleme, scria, şi ea nici 
măcar nu avusese politețea de a suna pentru a contra- 
manda întîlnirea. Era prima oară cînd era nevoit să se 
plîngă în legătură cu un angajat al companiei Herrero's, 
deoarece, de obicei, aceştia erau serioşi etc, etc... 

Emma strînse din dinți. Îl sunase pe Marquez chiar a 
doua zi dimineață şi apoi îi trimisese o scrisoare de 
scuze, dar respectivul era un prieten al lui Eduardo Va- 
“lera. Putea să pună pariu că şi acesta avea un amestec. 

Acum o privea fix, zîmbind triumfător. 

Dar de ce făcea Luis atîta caz? Lipsise de la întîlnire 
pentru că se culcase cu el. N-ar fi apărut într-o lumină 
foarte bună, dacă ea ar fi făcut public acest lucru. Bine- 
înteles! zîmbi cînd îşi aruncă privirea din nou pe scri- 
soare. Ticălosul omisese intenționat data întîlnirii, Luis 
muşcase din momeală şi Vicente Marquez cîştigase. 

— Nu văd de ce te amuză, spuse Luis încet şi calm. 

Ea se uită la el, dar era ca şi cum s-ar fi uitat la o 
statuie. Ochii îi păreau lipsiți de viaţă şi chipul îi era 
complet inexpresiv. 

— Nu e bine să-ţi faci duşmani în rîndul ziariştilor, 
-señorita Blackmore, mai ales că deții postul pe care-l 
deții în această companie. De data aceasta, o să trec cu 
vederea incidentul, dar, pe viitor, te rog să ai grijă ca 
prietenii care vin să locuiască la dumneata să nu-ți tul- 
bure activitatea. 

Emma îl privi nevenindu-i să creadă. Deci asta îşi 
închipui. Imediat trăsese concluzia că nu se dusese la 
întîlnire ca să stea cu Brad. 

- Întilnirea a fost programată pentru miercurea tre- 
cută, spuse ea cît putu de calmă. 

Luis se încruntă. 

— înțeleg, şi atunci de ce ai lipsit? 

Ea simţi cum o cuprinde o furie teribilă. Miercurea 
trecută! ar fi vrut să strige. Cînd mi-ai arătat că a face: 
dragoste este cea mai minunată experienţă din lume. Se 
văzu întinzîndu-se peste masă şi lovindu-l peste gură. 
Ticălosul uitase! Ea fusese chinuită de remuşcări pentru 
faptul că îl jignise şi, cînd colo, el ridicase din umeri, pur 
şi simplu, şi o trecuse în dosarul lui cu experienţe se- 
Xuale pe care era mai bine să le uite. 

- Ţi-aş fi recunoscător dacă mi-ai da un răspuns, 
señorita, spuse el cu o urmă de nerăbdare în glas. 

— Miercurea trecută, repetă ea. Nu vă spune nimic? îl 
întrebă ea începînd să-şi arate furia. 

De data aceasta, reacţia lui o mulțumi: îşi înălță 
capul brusc 'ca şi cum ea i-ar fi tras un pumn, şi două 
pete roşii îi colorară pomeţii. După cîteva secunde, însă, 
dispărură. El îi luă scrisoarea din mînă şi se uită, ca şi 
ea, după o dată. 

- Înţeleg, zise el. Cuvintele „cu cîtva timp în urmă“ 
m-au indus în eroare. Se pare că a fost ceva intenţionat. 

După aceea se uită spre Eduardo Valera, care con- 
tinua să stea pe scaun, urmărind desfăşurarea dramei. 
Luis nu spuse nimic, doar se uită la el, dar Eduardo îşi 
luă repede mapa, mormăi ceva legat de un telefon ur- 
gent şi părăsi încăperea. 

Luis oftă, împături scrisoarea şi o vîrî în buzunar. 

— Te rog să-mi accepţi scuzele, señorita Blackmore, 
îi voi scrie personal lui señor Marquez. 

___— Şi va fi a doua scrisoare pe care o va primi legată 
de această problemă. 

El încuviinţă, după care îşi luă lucrurile şi plecă. 

Deci, asta fusese tot. Avusese prima confruntare 
profesională cu Luis şi supravieţuise. Fusese o proastă 
că se temuse atit de mult înainte de şedinţă. Era pură 
înfumurare faptul că îşi închipuise că ar fi putut însemna 
ceva deosebit pentru acel om. Uitase chiar şi data cînd 
se întîlniseră, pentru Dumnezeu! 

Ochii i se împăienjeniră cînd realiză cît de mult o 
durea acest lucru şi, luîndu-şi mapa, ieşi repede, înainte 
să le ofere un spectacol suplimentar celor care se mai 
aflau în sală. 

Luis tocmai urca în maşină cînd ga ajunse în birou. 
Stătu la fereastră, pe jumătate aşteptindu-se să se uite 
în sus, dar el nu o făcu. Îşi trînti mapa pe birou şi se 
certă pentru slăbiciunea de care dădea dovadă. Oare nu 

avea să se învețe minte niciodată? 

Se părea că nu. După citeva secunde se duse din 
nou la fereastră şi văzu cum Rolls-ul se amestecă prin- 
tre celelalte maşini de pe şosea, dispărînd din raza ei 
vizuală. Unde se ducea, oare? Poate avea să ia masa 
împreună cu noua lui secretară. Poate că, după aceea, 
avea să-şi satisfacă plăcerea cu ea, aşa cum făcuse cu 
Emma. Închise ochii îndurerată. De ce îşi făcea aşa 
ceva? De ce nu putea să-l uite? 

Se plimbă prin mica încăpere, simțind nevoia să-şi 
liniştească mintea înainte să se apuce de orice altceva. 

Abia după vreo douăzeci de minute văzu lucrurile 
mai clar. Devenise atît de agitată după şedinţă pentru că 
se temuse atît de mult înainte. Toată acea nelinişte şi 
adrenalina care îi circula prin organism trebuia să aibă 
un efect. 

Şi totul fusese degeaba. Indiferent ce altceva credea 
despre Luis, trebuia să admire felul în care refuza să 
amestece viața personală cu cea profesională. Chiar 
dacă îl rănise în amorul propriu cînd rîsese de potența 
lui sexuală, el nu avea de gînd să se răzbune. Avusese 
un prilej perfect cînd crezuse că lipsise de la întîlnirea cu 
Vicente Marquez pentru că fusese cu Brad, dar fusese 
pregătit să treacă acest lucru cu vederea. 

Oftă. Oricît de mult ar fi încercat, nu putea să-i atri- 
buie lui Luis: rolul de ticălos de fiecare dată. Se întrebă 
dacă ar fi fost capabil de. asemenea stăpinire de sine, 
dacă s-ar fi aflat în locul lui. 


Viața mergea înainte. Nu îi fu mai uşor să-l întil- 
„nească pe Luis pe neaşteptate la şedinţe sau eveni- 
‘mente sociale, dar izbuti să se descurce. Uneori îi 
simțea privirea aţintită asupra ei, dar cînd se uita la el, îi 
vedea ochii atît de goi şi de inexpresivi încît îşi închipuia 


260 


că numai imaginaţia ei era de vină. 

Oamenii de Jla Herrero's rămaseră convinşi că ea şi 
Luis formau un cuplu, dar acest lucru devenise atît de 
mult o parte din activitatea ei profesională, încît încetă 
să o mai preocupe fără rost. Cunoscu atît de mulţi oa- 
meni datorită serviciului ei, încît primea foarte multe in- 
vitaţii sociale. 

Sosi Crăciunul şi mama ei veni din Anglia. Fu minu- 
nat să o ducă peste tot; Emma nu avea niciodată nevoie 
de o scuză pentru a vizita principalele puncte de atracție 
ale Sevillei. Ar fi fost un moment potrivit pentru a vizita 
Alhambra din nou, dar chiar dacă ştia de o companie de 
transport care organiza excursii pînă la palat, nu avea 
curajul necesar pentru a o face. Ca şi la Villa Quevedo, 
avea prea multe amintiri acolo. 

Señor Jimenez şi soția acestuia le invitară la cină, iar 
ea acceptă invitația cu condiția să nu se pomenească 
numele lui Luis. Habar nu avea ce o fi gîndit şeful ei 
despre acest lucru. 

— Să-mi tai limba dacă o să-i rostesc numele, zise el 
teatral, făcînd-o să rîdă şi alungînd orice urmă de stîn- 
jeneală în felul său caracteristic. 

Doamna Blackmore se întoarse acasă cu o grămadă 
de fotografii şi amintiri gata să plictisească pe oricine ar 
fi ascultat-o cu detalii despre vacanţa ei şi minunata 
slujbă pe care o avea fiica ei. ` 

La jumătatea lui ianuarie se încheie perioada de 
probă a Emmei. | se părea incredibil că trecuseră şase 
luni de cînd începuse să lucreze la Herrero's, dar tre- 
cuseră. Señor Jimenez o chemă în biroul său pentru a.o 
anunţa oficial că activitatea ei era mai mult decit sa- 
tisfăcătoare şi că, acum, făcea parte dintre angajaţii de- 
finitivi. 

Emma îşi dădu seama că era liberă să plece. Cu 

şase luni în urmă, nu s-ar fi gîndit că avea să apuce data 
aceea acolo şi, acum, acela era locul unde voia să rã- 
mînă. Era plină de entuziasm în legătură cu un nou 
proiect la care se gîndise cu o zi în urmă, cînd îl cunos- 
cuse pe primarul oraşului Jerez la un dejun de caritate. 
Acesta îi vorbise despre cursa ciclistă care se organiza 
în fiecare an înainte de Săptămîna Mare. 

— De ce nu o sponsorizează Herrero's? îl întrebă ea 
pe Jimenez. Ar fi o ocazie ideală. Ar însemna foarte 
multă publicitate: 

Şeful ei încuviinţă. 

— Aşa e. 

— Deci pot să încep să adun citeva lucruri? Nu-mi 
dau seama de ce nu s-a mai gîndit nimeni la treaba asta 
pînă acum. 

— N-ar fi rău să aduni nişte informaţii, dar va trebui să 
obţii aprobarea finală de la señor Quevedo. Îi place să-şi 
dea acordul personal pentru asemenea lucruri. 

— E timp să includem problema asta pe agenda de 
vineri? 

— N-are nici un sens, pentru că e plecat într-o călăto- 
rie de afaceri. Îți sugerez să-i laşi un mesaj în care să-i 
ceri o audienţă la întoarcere. 

Emma se încruntă. Pînă atunci, reuşise să evite să 
se vadă cu Luis între patru: ochi. Ceea ce era foarte 
bine. 

— Numai de tine depinde, draga mea, dar dacă nu 
acţionezi repede, n-o să-ţi vezi proiectul pus în aplicare 
anul ăsta. Nu prea mai e mult timp pînă la cursă. 


— Am primit un mesaj cum că doreşti să stai de vorbă 
icu mine cît mai curînd posibil, spuse el pe un ton calm şi 
prezenţa lui întunecată îi domina micul birou. 

Cînd ea începu să biiguie despre propunere, Luis 

păru şi mai obosit şi ridică mîna pentru a o reduce la 
tăcere. 

— Vom discuta despre această problemă la masă. 

— Nu. 

Amintirea ultimei mese de prînz luate împreună era 
încă prea proaspătă. 

E! ridică din umeri. 

— Cum doreşti. Nu am răbdarea necesară pentru a 
mă certa cu tine. Am petrecut o săptămînă îngrozitoare 
în țara ta. Oare ploaia aceea afurisită vă face să fiți atît 
de încăpățînaţi? 

Părea să aştepte un răspuns şi nu părea momentul 
potrivit pentru a fi patrioată. 

— Poate, murmură ea. 

— Cînd m-am întors, mi-am verificat mesajele şi am 
remarcat că era unul de la tine. M-a intrigat. De la... de 
la ziua ta de naştere, mi-ai dat foarte limpede de înţeles 
că, nici dacă aş fi emigrat pe planeta Marte, n-aş fi fost 
suficeint de departe pentru tine. Aşadar, ce doreşti să-mi 
spui? Poate. vrei să-mi înmînezi demisia personal? Sau 
vrei, în sfirşit, să discutăm despre relația noastră pe care 
ai făcut tot posibilul s-o distrugi? 

Tăcu şi aşteptă o reacţie din partea ei, însă, văzînd 
că nu spunea nimic, continuă. 

— Indiferent despre ce era vorba, părea important şi 
voiam să aflu. l-am spus lui Carlos să întoarcă maşina 
imediat şi am venit încoace direct de la aeroport. Şi ce 
descopăr? zise el cu un zîmbet trist. Că doamna doreşte 
să discute cu mine despre o cursă ciclistă! 

— Asta e munca mea. 

— Aşa e, spuse el rîzînd sarcastic şi ducîndu-se la 
fereastră, unde se sprijini cu coatele de pervaz. 


~“ 


Ea simți că i se înmoaie inima. Părea extrem de 

„epuizat. Ar fi vrut atît de mult să-l îmbrățişeze şi să-i 
ofere alinare. Dar rămase locului. În cele din urmă, el se 
îndreptă şi păru să se scuture de oboseală. 

— Acum, dacă am venit aici, intenţionez să mănînc. 
N-am luat masa în avion şi foamea nu mă binedispune. 
Te invit din nou să mă însoțeşti şi să discutăm despre 
proiectul tău. Sau poți s-o suni pe Ana şi să te înscrii în 
audienţă. Am impresia 'că programul meu e foarte în- 
cărcat în momentul ăsta, aşa că te previn că s-ar putea 
să ai de aşteptat dacă ţii neapărat să urmezi căile nor- 
male. 

— Să-mi iau haina, spuse ea luînd-o din cuierul de pe 
uşă. 
El ieşi înainte şi o aşteptă pe treptele de la intrare. 
Ea porni în mod automat spre maşina parcată în locul 
obişnuit, dar tonul lui caustic o făcu să se oprească. 

- O să mergem pe jos. Încă mai pot să-mi folosesc 
picioarele. 

larăşi o luă înainte, dar bunele maniere îl forțară să 
se oprească pentru a-i ține cotul cînd traversară o stradă 
aglomerată. 

Emma îşi reținu un zîmbet; acel obicei al spaniolilor 
o amuza întotdeauna. Cum naiba îşi închipuiau că se 
descurcau femeile cînd ei nu erau în preajmă ca să le 
ajute? 

Imediat cum ajunseră în partea cealaltă, el îi dădu 
drumul şi iarăşi o luă înainte; ea trebuia să alerge, prac- 
tic, pentru a ţine pasul şi, cu tocuri înalte, nu era uşor 
deloc. Străbătură cîteva străzi înguste pe unde ei nici 
prin cap nu i-ar fi trecut să se aventureze singură, pentru 
că oamenii din jur păreau atît de dubioşi. 

Exact cînd începea să creadă că mergeau fără nici o 
țintă, se opriră în faţa unui hotel micuţ. După aspect, 

părea să fi fost construit încă de pe vremea lui Columb. 

— Aici vii cînd vrei să nu fii recunoscut? îl întrebă ea 
uitîndu-se la zidurile sfărîmate şi cojite. 

Oare ce încerca să-i.spună? Dacă se culca cu el, 
obținea tot ce era mai bun. Dacă nu, o ducea în locul cel 
mai plin de păduchi pe care îl găsea. 

Spre surprinderea ei, el începu să rîdă. 

— Parcă erai într-o dispoziție proastă, zise ea. 

— Cum aş putea, cînd am o companie atît de în- 
cîntătoare? spuse el enigmatic, sprijinindu-se de perete 
şi vîrînd mîinile în buzunarele costumului de in. Pe drum 
m-am întrebat care o să fie reacţia ta față de acest loc. 
M-a înveselit faptul că am descoperit că nu sînt chiar 
departe de modul tău de a gîndi. 

— Nu mi-e chiar atit de foame, dar nu te rețin. Mă tem 
că, întotdeauna, gîndacii care mişună prin bucătărie, au 
acest efect asupra mea. 

- Ai devenit o snoabă, Emma. Unde sînt gîndacii? 
Să văd dacă o să găseşti vreunul. Arunci o privire exte- 
riorului unei clădiri sau unei persoane şi, imediat, te gră- 
beşti să tragi concluzii. Ai grijă, guapa, treaba asta s-ar 
putea să-ți aducă necazuri. 

— Negi că m-ai adus aici pentru că e un loc total opus 
ultimului hotel la care am fost împreună? 

— Neg. Nici nu mi-a trecut prin cap pînă la jumătatea 
drumului încoace. Am venit pentru că prepară cea mai 
bună archoba din regiune, dar să nu-i spui Mariei că am 
zis asta. 

Deschise uşa din lemn sculptat şi se dădu înapoi 
pentru a o lăsa să intre ea prima. 

— Şi, dacă nu intrăm mai repede, s-ar putea să nu 
mai găsim nici un pic. 

Aroma de friptură la grătar, peşte, usturoi şi alte con- 

dimente le luă simţurile cu asalt de cum intrară în mica 
sală de mese, care era arhiplină. 

— Cinci: minute, señores, spuse un chelner cu o în- 
fățişare obosită îndrumîndu-i spre un colț al barului şi 
oferindu-le deloc ceremonios cîte un pahar de fino. 

Luis sorbi din pahar şi păru preocupat de propriile 
gînduri, în timp ce Emma îşi roti privirea în jur puţin: 
neliniştită. Oare Luis îşi dădea seama că, în restaurantul 
acela, erau numai bărbaţi şi că, deodată, începuseră 
să vorbească mai încet, examinînd-o din cap pînă în 
picioare? 

Duse mîna la frunte. Oare, mergînd atît de repede, i 
se dăduse bretonul la o parte şi i se vedea cicatricea? 
La asta se uitau? 

— Dacă se întîmpla aşa ceva cînd eram cu Brad, se 
uita la oameni în aşa fel încît aceştia plecau mai repede, 
spuse ea. 

Luis strînse din buze şi se înfurie foarte tare. 

- Zău? Ce frumos din partea lui. 

Emma gemu în interior. De ce naiba trebuise să facă 
o remarcă atit de stupidă? Pentru că nu se simțea în 
largul ei, dar fusese ceva cu totul nepotrivit. Încercase 
să-şi uşureze puţin situația, dar reuşise să-l! înfurie iarăşi 
pe Luis. 

— Nu m-am culcat cu el, spuse ea încet întorcîndu-se 
cu spatele la restul încăperii şi uitîndu-se la un carton 
pentru bere de pe tejgheaua barului. 

— Ce-ai spus? 

— Brad. Nu m-am culcat cu el. 

Nu era momentul potrivit. Cu siguranță, nu era nici 
locul. potrivit, dar se simţi bine lămurind acea chestiune. 
Ar fi trebuit să ştie că nu se pricepea să mintă după 
agonia prin care trecuse după felul în care îl minţise pe 

Don Rafael şi, totuşi, făcuse aceeaşi greşeală cu Luis. 
Nu avea s-o mai facă niciodată. De acum încolo avea să 
spună numai adevărul. 

Era atît de concentrată asupra acelei hotărîri încît nu 
sesiză că Luis nu răspunsese. Îşi ridică privirea şi zîmbi. 
El semăna cu un personaj de desene animate care toc- 
mai primise o tigaie în față. 

— Nu-i amuzant! spuse el înfuriindu-se. De ce mă 
provoci aşa? Te amuză chiar atît de mult să mă răneşti? 

— De ce te-ar răni faptul că nu m-am culcat cu Brad? 
îl întrebă ea prefăcîndu-se că nu înţelegea. 

Din fericire, chelnerul apăru în clipa aceea şi îi con- 
duse la o masă. Luis ţinea pumnii încleştaţi. Dacă avea 
să încalce vreodată regula de a nu lovi o femeie, acela 
părea momentul cel mai potrivit. 

— Dar ai locuit împreună cu el, spuse Luis în engleză 
după ce aşteptă ca ospătarul să pună o față de masă 
curată, să le ia comanda şi să plece. 

— Da, eu, Kate, Louisa şi Sharon,.cînd nu stătea la 
prietenul ei. De aceea a rămas atit de mult; a folosit 
camera ei, pentru că ea nu era niciodată acolo." _ 

Luis avea iarăşi figura aceea lovită de o tigaie. 

— Şi remarcile legate de încălzirea patului pe care 
le-a făcut cînd a venit după cheie? întrebă el, în cele din 
urmă. 

Emma luă paharul de vin. Nu intenţionase să bea 
deloc, dar avea impresia că avea să simtă nevoia. 

— Doar l-ai cunoscut, Luis. Ba m-ai şi prevenit în 
legătură cu el. Gindeşte-te. 

— Şi cuvintele tale după ce-am făcut dragoste? o 
întrebă el cu biîndețe. 

— Minciuni. Cel puţin cele legate de Brad. 

El se întinse şi îi luă mîna. Ea şi-o trase, însă, ime- 

diat, căci cunoscu o familiară senzație electrizantă. 

— Dar de ce, Emma? o întrebă el cu tristete. 

— Aveam nevoie de timp ca să mă gindesc, dar pe 
tine nu te interesa decit ceea ce voiai tu. Ti-am spus că 
nu voiam să vorbesc cu tine, dar nu mă lăsai în pace. O 
țineai una şi bună. M-ai forțat să mă retrag într-un colț şi 
am ripostat. Te-am lovit cu singurul lucru care te putea 
face să pleci. Îmi pare rău. Am spus nişte treburi, dar au 
dat rezultate. 

— Şi mie îmi pare rău, guapa. Aveam impresia că, 
dacă ai fi deschis uşa, am fi putut să lămurim lucrurile. 
Eu... 

— Poftă bună! spuse chelnerul trîntindu-le în față 
două farfurii cu mîncare, după care se depărtă. 

Cîteva secunde mai tîrziu veni cu un coş cu piine pe 
care, practic, li-l aruncă în faţă. | 

— Replica spaniolă a lui Basil Fawlty, spuse ea zîm- 
bind şi luînd o felie de piine. 

— Ah, dar gust-o. 

Ea rupse o bucăţică şi o viri în gură. 

— La gust seamănă foarte mult cu pîinea pe care o 
cumpăr din colțul străzii mele, zise ea şi el se strimbă. 
Totuşi, miroase minunat, adăugă apoi luînd în lingură o 
bucată suculentă de peşte şi sos, o mirosi şi, după aceea, 
o vîrî în gură. Dumnezeule, e delicios! 

În următoarele zece minute, nu mai scoase nici un 
cuvînt, ci numai exclamții apreciative în timp ce mînca. 

Şterse farfuria cu o bucăţică de piine, după care luă 
meniul din nou. 

- Vrei să schimbi comanda pentru desert? o întrebă 
el. 

Ea îl privi şi văzu că mîncase abia jumătate din ar- 
choba. Era atît de lacomă. 


268 


— Nu. Vreau să văd doar care sînt preţurile. Dacă-mi 
pot permite să mănînc aici în fiecare zi. 

El începu să rîdă. 

— Eşti încîntătoare, Emma. Privindu-te cum mănînci 
e o experienţă senzuală. 

— Mmm! exclamă ea nu prea sigură de acest lucru. 

De obicei, cînd vedeau cît de mult mînca, oamenii 
spuneau că o ţin o săptămînă, nu două. 

Luis luă paharul şi îl răsuci încet ţinîndu-l de picior. 

— Tu şi acel Brad, spuse el iarăşi în engleză, păreţi 
foarte apropiaţi. Mi-am dat seama că te apreciază ca 
femeie. Nu părea genul de bărbat care să accepte un 
refuz prea uşor. N-ai fost niciodată tentată, din moment 
ce ați locuit împreună atît de mult? 

Un zîmbet larg apăru pe chipul Emmei cînd îşi aminti 
manevrele subtile şi nu prea ale lui Brad de a o atrage în 
patul lui cînd se mutase la ele. Părea să-i considere 
virginitatea o jignire personală şi niciodată nu renunţase 
la ea. Cînd stătuse în Jerez, încercase de două ori, dar, 
după părerea ei, nu era deloc convingător. Probabil că 
aşa era el politicos, arătîndu-i că încă o mai găsea atră- 
gătoare. 

— Nu, spuse ea cînd Luis continuă să o privească. 

— Aş putea să ştiu de ce? 

Emma se încruntă. Doar nu avea să admită că nu 
putea să se gîndească în acel fel la nici un alt bărbat în 
afară de el. Dar alt motiv nu exista. 

— Nu-mi plăcea cum trecea de la o fată la alta. Avu- 
sese atitea, încît, uneori nici nu le mai ținea minte nu- 
mele. Nu voiam să fiu numărul două sute şaizeci şi patru 
sau cît era. 

Luis o privi îngîndurat. 

— E tînăr, Emma, îşi caută partenera potrivită. Poate 

că tu ai fi putut fi aceea. 

Emma se înecă bînd din vin şi, timp de un minut, 
tuşi, după care îşi vărsă năduful asupra lui. 

— Numai un bărbat ar fi putut să spună ceva atit de 
stupid, dar erau şi o mulţime de fete de aceeaşi părere. 
Veneau la noi plîngînd pentru că le părăsise. Noi stă- 
team cu ele pe canapea şi le făceam cîte un ceai, în 
timp ce el era sus cu alta în pat. 

Luis se strimbă dezgustat, dar Emma continuă: 

— Una şi-a tăiat venele din cauza lui. Asta l-a cam 
zdruncinat. O vizita la spital în fiecare zi. L-a făcut să 
uite de sex vreo... stai să mă gîndesc... aproape trei 
săptămîni. Un record. 

— Totul este în regulă, señores? îi întrebă chelnerul 
repede cînd le luă farfuriile goale din faţă şi le înlocui cu 
nişte prăjituri uriaşe cu ciocolată. 

— Excelent, răspunseră amindoi odată. 

-— Bănuiesc că nu poţi să sfidezi natura, spuse Emma 
apoi ignorînd pentru prima oară prăjitura aceea ispiti- 
toare. O femeie se duce cu un bărbat pentru că îl vede 
ca fiind omul potrivit pentru a fi tatăl copiilor ei, în timp ce 
bărbaţii îşi împrăştie sămînța pe suprafeţe cît mai mari 
pentru a fi siguri.că vor avea recoltă bună. 

— Ai un fel teribil de a vorbi, guapa, zise Luis jucîn- 
du-se cu desertul, dar fără să guste din el. 

Ea îşi dădu seama că, de fapt, nu-l voise; îi coman- 
dase doar pentru ca ea să nu se simtă vinovată 
-mîncîndu-l pe al ei. 

— Totuşi; nu poţi să spui că nu-i aşa. 

— S-ar putea să existe o fărimă de adevăr în ceea ce 
ai spus tu, dar ştiu din proprie experienţă că nu toate 
femeile sînt aşa cum le descrii tu.şi, cu siguranţă, nu toți 
bărbații. 

Emma îl fixă cu privirea. 

— Dar unii sînt, nu-i aşa? 

Era clar că se referea la el şi Luis avu bunul simț de 
a părea stînjenit. 

— S-au făcut multe exagerări pe marginea aventurilor 
mele, spuse el lăsînd lingurita în farfurie şi renunțînd a 
se mai preface că mînca. 

— Îmi vin în minte numele Carmelita şi Consuela. 

— Înţeleg prima, dar nu şi a doua. Care e numele de 
familie? 

— Nu mai țin minte. Secretara ta. Cea de care te-ai 
plictisit după numai cîteva săptămîni. 

EI îşi propti un cot pe masă şi capul în mînă, rîzînd 
uşor. | 

— Va trebui să te descurci mai bine, chica. Consuela 
e o prietenă de familie. Ea o fi fost dispusă, dar eu nu 
eram. 

— Şi te-ai descotorosit de ea din cauza asta? 

El scoase un sunet de exasperare. 

— Nu, Emma. Consuela îmi făcea o favoare, ajutîn- 
du-mă pînă cînd aveam să găsesc o altă persoană în 
locul fostei mele secretare. Şi, înainte să mă acuzi că 
aş fi avut ceva cu aceasta din urmă, îţi spun că am 
concediat-o pentru că transmitea informaţii unei firme 
rivale. 

Emma luă o înghiţitură de prăjitură şi se gîndi la cele 
spuse de el. Explicaţia lui se potrivea cu atitudinea fami- 
liară pe care o avea femeia aceea față de el. Se mai 
potrivea şi cu obiceiul ei de a trage concluzii pripite. 

- Bine, asta o cred, zise ea. 

— Ce liniştitor, spuse el sarcastic şi ea rise. 

- Mai ai şi alte întrebări? Vrei să-ți dovedesc că, în 
ultima vreme, viața mea a fost exemplară? 

— Nu trebuie să-mi dovedeşti nimic, Luis. 

Era deştept. Probabil că ar fi putut să-i dovedească 
şi că albul era negru, dar nimic nu putea schimba faptul 
că nu avea încredere în el. 

— M-am schimbat, Emma. Aş vrea să ştii asta. 

- Da, acum o ştiu, zise:ea ironică, refuzînd să-i ia în 
considerare privirea îndurerată pe care o putea avea la 
comandă. 

Mîncă restul prăjiturii în timp ce el plimba o firimitură 
pe masă cu vîrful unui deget, părînd îngîndurat. 

— Am dreptate cînd bănuiesc că, atunci cînd am făcut 
dragoste, ai fost... 

— Dumnezeule, a fost delicios, spuse ea împingînd 
farfuria la o parte. Aş vrea să beau o cafea, dacă nu te 
superi. 

Restaurantul începuse să se mai golească şi, cînd 
Luis ridică un deget, chelnerul veni repede şi luă co- 
manda. 

— Nu ne aflăm aici ca să discutăm despre cursa 
ciclistă? întrebă ea după ce plecă iar chelnerul, deşi 
adevărul era că, pînă atunci, uitase de acel lucru. N-o să 
mai avem cînd. 

Luis zîmbi. 

— O să-mi fac timp. Pot să-l sun oricînd pe Alfonso 
să-l rog să-mi preia următoarea întîlnire. Cît despre cea- 
laltă chestiune, nu-i nevoie să-mi răspunzi. Acum ştiu 
răspunsul. 

— Dar nu-l ştiai, nu? Credeam că bărbaţii ştiu lucrurile 
astea. Cum te face să te simți? 

— Faptul că ştiu că te-am iniţiat în dragoste mă face 
să mă simt privilegiat, minunat, deosebit... Nu cunosc 
suficiente superlative, spuse el şi îi zîmbi. 

— Ei bine, nu te lăsa prea mult furat de idee, pentru 

că nu se va mai întîmpla, murmură ea. 

— Nimeni nu mă împiedică să visez, spuse el cu ochii 
plini de dorință şi ea îşi simţi stomacul strîngîndu-se. 

— Prima dată am aflat despre cursă cînd am stat de 
vorbă cu primarul, începu ea. 

Luis scoase un oftat care fu atît de adînc încît pro- 
babil că pornise de la picioare. Îşi puse zahăr în cafea, îl 
amestecă şi, apoi, îi acordă întreaga lui atenţie. 

— „Şi trebuie să recunoşti că Herrero's are o imagine 
cam învechită. Cursa ciclistă n-o fi chiar formula unu, 
dar, cel puţin, e un sport pentru tineri. Sponsorizînd-o, 
ne asociem cu ea şi atragem atenţia tinerei generații 
asupra companiei. Am verificat şi este deja acoperită de 
mijloacele mass-media, însă nu foarte mult. Va trebui să 
vin cu ceva idei ca să-i conving să se implice mai mult. 
N-ar trebui să fie o problemă. Nu pot să înțeleg de ce 
n-a mai avut nimeni ideea asta pînă acum, zise ea, după 
care tăcu, îmbujorată datorită entuziasmului. 

Luis nu spusese nimic, dar o ascultase cu atenţie şi 
încuviință încurajator. ” 

— Sînt impresionat, spuse el ridicîndu-se. Acum chiar 
trebuie să-l sun pe Alfonso. Nu mai vrei o cafea? 

Ea aruncă o privire în jur. Restaurantul era practic 
gol, dar nu erau singurii care mai zăboveau, aşa că 
încuviință. 

— Asta înseamnă că pot să continui? întrebă ea în 
clipa în care el se întoarse la masă. 

Luis începu să rîdă. 

— Şi, dacă ai fi Dumnezeu, ai spune - Şapte zile 
pentru a crea lumea? Oh, aş putea s-o fac în trei. 

— Nu avem prea mult timp la dispoziţie, îi aminti ea. 

— Exact. Poate ar fi bine să ne apucăm să punem 
lucrurile în mişcare pentru anul viitor. 

— Ah, Luis! exclamă ea dezamăgită. 

El înjură, după care îşi întoarse privirea. 

— Nu te mai uita aşa la mine, guapa. Nu e drept să 
mă manipulezi aşa. 

— Cum? întrebă ea uimită de reactia lui. 

El se încruntă, dar nu mai continuă. 

— Planul tău e bun, mai mult decît bun, dar asta e tot 
ce este, Emma, un plan. Sînt atîtea lucruri de făcut îna- 
inte de a fi pus în aplicare. 

— Şi? Nu mi-e frică să muncesc. 

El zimbi. 

— Sînt sigur că nu şi oricărui alt angajat care ar fi 
venit cu un asemenea proiect i-aş fi spus să meargă mai 
departe. Cred foarte mult în a lăsa oamenii să înveţe din 
propriile greşeli. Din păcate, pe tine nu te pot lăsa să faci 
asta, Emma. 

— De ce să fiu eu altfel? 

— Pentru că eşti, guapa. Deja ai menţionat faptul că, 
în principal, comunitatea sherry-ului este un grup de oa- 
meni conservatori şi tradiționalişti. Sosirea ta în Jerez, o 
străină tînără şi frumoasă, i-a cam dat peste cap; cîțiva 
mi-au pus la îndoială hotărîrea de a te numi în acest 
post. M-a amuzat să-i văd schimbîndu-şi părerea cînd ai 
vorbit cu ei şi i-ai fascinat cu atitudinea ta deschisă, pe 
care o adopti cu toată lumea, în afară de mine, se pare. 

Emma privi în ceaşca goală. Ar fi vrut să se poată 
purta şi cu. Luis la fel cum se purta cu ceilalţi, dar părea 
să fie imposibil. 

— Nu văd cum ar fi relevantă problema, zise ea. 

— O să vezi. Să discutăm acum despre Herrero's, o 
companie liniştită, ai cărei angajați duceau o viaţă com- 
plet lipsită de griji pînă cînd a apărut noul proprietar care 
i-a azvîrlit în secolul douăzeci. 

Emma zîmbi auzind descrierea aceea. 

— Nu m-au iertat pentru asta. Mă îndoiesc c-o vor 
face vreodată. Stau în fața lor şi simt valuri de ură în- 
dreptîndu-se spre mine din diverse puncte. Nu este 
plăcut, Emma, în ciuda a ceea ce pari să crezi despre 
mine. Uneori plec de la companie complet vlăguit. Dar 
funcţionează. Încet, foarte încet, lucrurile încep să se 
schimbe. 

— Şi mai multă publicitate pentru produs ar fi de aju- 
tor, protestă ea. 

- Nu pun la îndoială înțelepciunea ideii tale. Cred că 
e strălucită, dar nu-ţi dai seama în ce situație delicată 
eşti? E numai vina mea. Îmi asum toată vina pentru 
faptul că te afli acolo. 

- Pentru că oamenii mă asociază cu tine? 

- Exact. Sînt unele persoane la Herrero's cărora 
le-ar plăcea foarte mult să te vadă dînd greş. Atunci ar 
putea să trăncănească peste tot că acest lucru era de 
aşteptat. din partea unei femei care a fost numită în pos- 
tul ăsta graţie talentelor ei în dormitor şi nu ale celor din 
sala de consiliu. 

Emma roşi puternic. 

— Îmi pare rău că sînt atît de dur, spuse el cu blîn- 
dețe. Te asigur că nu e părerea mea şi, probabil, nici a 
lor, dar cred că ar profita la maximum de pe urma unui 
asemenea eşec. 

— De ce eşti atît de sigur că aş eşua? 

= Numai pentru că nu e destul timp. Dacă ai avea 
timp, probabil că tot ai face unele greşeli, dar ai putea să 
le îndrepți şi nimeni n-ar şti de ele. 

Emma oftă. 

— Deci, răspunsul tău e nu. 

Cel puţin îi spusese care era motivul. 

— Aşa ar trebui să fie. Există o singură soluţie, dar 
depinde numai de tine dacă o accepți sau nu. 

— Spune. 

- Trebuie să-mi accepti ajutorul. Va fi proiectul tău. 
Tu vei face toată treaba, dar va trebui să te asociezi cu 
mine. Antonio Jimenez e ocupat în momentul ăsta. Nu 
pot să-i mai dau şi treaba asta, nu după ce îi sînt dator 
pentru faptul că te-a îndrumat cînd ai venit la companie. 

Emma se gîndi la propunerea lui, în timp ce el îşi: 
deschise agenda. 

- Ne putem întiîlni aici martea viitoare la prînz şi îţi 
dau voie să-mi laşi mesaje pe linia personală. Aş prefera 
ca nimeni altcineva să nu ştie că lucrăm împreună. 

— Şi ar continua să fie proiectul meu? 

Nu voia ca Luis să-şi imprime stilul său dictatorial 
asupra proiectului şi să spună tuturor că era al ei. 

— În întregime. Îţi voi arăta care sînt problemele şi îţi 
voi indica posibile soluţii.-Bineînţeles că îmi rezerv 
dreptul de a-mi da acordul final, dar mă voi folosi de el 
doar în cazul în care te vei îndrepta spre un dezastru 
total. 

— Şi orice alte proiecte? 

— Lucrezi singură, doar dacă nu cumva vei vrea 
să-mi ceri sfatul ca unui prieten? Odată ce vei avea un 
succes la activ, vei cîştiga credibilitate. N-or să-ți poată 
lua asta nici dacă vei face o greşeală pe viitor. 

- Pe marțea viitoare, atunci. Îți mulțumesc, Luis, 
apreciez gestul, spuse ea întînzindu-i mîna peste masă. 

El păru surprins, dar i-o strînse cu fermitate.. 

— Pentru o relaţie de lucru de succes, spuse ea. 

— Pentru mai mult decît atît, sper, zise el. 

Emma se încruntă. 

— Dacă mă voi întîlni cu tine, va fi numai pentru a 

discuta afaceri, nimic altceva, Luis. 

— Absolut. Eu nu amestec niciodată afacerile cu plă- 
cerea, spuse el făcîndu-i semn chelnerului şi plătind. Mă 
rog, aproape niciodată, adăugă el ridicîndu-se. 

— Luis, eu..., zise ea, dar nu apucă să mai continue, 
deoarece el îi puse un deget pe buze. 

— Am glumit, spuse el zimbind. Acum hai să mer- 
gem, femeie, nu te plătesc ca să te distrezi prin res- 
taurante. 

— Ai grijă, Luis, dacă o să dai prea multă dovadă de 
simțul umorului, o să-i zăpăceşti pe toți. 

— Eh, asta ar fi o tactică utilă. Va trebui s-o ţin minte, 
zise el zîmbind şi refuzînd să muşte din momeală. 

Se întoarseră la Herrero's după ce, pe drum, Luis 
fusese binedispus. şi o făcuse să rîdă. Oricine i-ar fi 
văzut împreună, ar fi zis că ea se află cu un cu totul alt 
bărbat decît cel cu care plecase la restaurant. Cînd era 
şa, ea îi ierta toate defectele, dar nu-şi putea permite să 
facă asta. Numai dacă se gîndea la faptul că nu putea 
să aibă încredere în el putea să se ferească de durere. 
Are atît de uşor de iubit, iar atracţia fizică pe care o 
simțea pentru el era aproape copleşitoare. 


CAPITOLUL 19 


- Ap» Maria, nu se poate să pleci! O să-mi fie prea 
dor de ţine, spuse Emma uitindu-se îngrozită la femeia 
care stătea pe canapea şi simţi înțepăturile lacrimilor în 
dosul pleoapelor. 

Nu 19! dăduse seama cît de mult se ataşase de Maria 
într-un imp atît de scurt şi cît de mult îi aştepta vizitele. 

~ ljartă-mă, sînt o egoistă. Bineînţeles că trebuie să 
te duci Să stai cu sora ta.şi cu familia ei, dacă asta vrei. 

~ NU € vorba de vrut, señorita Emma. Sora mea are 
cancer, Soţul ei e un om de treabă, dar n-o să se poată 
descurca. 
~ of, îngrozitor, spuse Emma îmbrățişind-o strîns. 
Mafia era o femeie expansivă, care oferea şi primea 
dragogte în egală măsură. îşi puse capul pe umărul 
Emmei Şi plînse în voie. 
~ Mă doare groaznic că-l las pe señor Luis, spuse ea 
ridicîndu-şi capul şi ştergîndu-şi ochii. 
~ ¢l ce spune? 
„= AY, señorita, e foarte supărat. Încearcă să nu 
‘arate, dar eu îl cunosc prea bine. 

~ Sărmanul Luis! 

Avea să sufere mult; Maria îi fusese ca o mamă. 

— Aş fi plecat mai liniştită, dacă aş fi ştiut că v-aţi 
împăcat. 

— Nu, Maria, te rog, Ştii doar că am minţit că sîntem 
logodiți, pentru că Don Rafael era pe moarte. 

— Ay, sărmanul Don Rafael. Vă adora, señorita. 
Totuşi, a murit fericit. 

— Mă duc să pun de cafea, Maria, spuse Emma ridi- 
cîndu-se şi ducîndu-se repede ia bucătărie. 

Maria o urmă. 

— Nu puteți fugi de trecut, señorita Emma. S-a-n- 
timplat. Nu puteţi schimba lucrurile. N-a fost vina ni- 
mănui. Dacă a fost cineva vinovat, acesta a fost Don 
Rafael pentru că era atit de încăpăținat. 

— Ştiu, dar încă mă mai doare cînd mă gîndesc la 
asta. Am putea să schimbăm subiectul? 

Maria încuviință. 

— Dar ştiţi că n-a fost vina nimănui, nu? 

- Da. 

— O să-i spun lui señor Luis ce aţi zis, spuse ea 
zîmbind şi ieşi din bucătărie. Gg 

Emma răsuflă uşurată. Despre ce naiba era vorba? 
Maria nu se purta aşa de-obicei. Probabil că faptul că 
era nevoită.să părăsească vila o durea enorm. 

Se întoarse în living-room cu o cafetieră şi o farfurie 
mare cu fursecuri. Maria luă unul imediat şi începu să 
mănînce. Emma zîmbi. Avea să-i fie dor de Maria; pro- 
babil că era singura persoană pe care o cunoştea care 
mînca mai mult decit ea. 

— Señor Luis insistă să organizeze o petrecere la vilă 
ca să-mi iau rămas bun de la toți prietenii mei. 

— Frumos din partea lui, zise Emma prudentă. 

Singurul defect al Mariei era faptul că era convinsă 
că soarele răsărea şi apunea din părțile inferioare. ale 

şefului ei. 

— Ay, señorita, e un om atît de bun. Dacă îi intri în 
suflet, nu ştie ce să facă pentru tine. 

— Hmm. 

Maria îşi termină fursecul şi îşi şterse degetele cu o 
batistă. 

— Bineînţeles că va trebui să veniţi la petrecerea 
mea, zise ea. 

— Nu, Maria, îmi pare rău. Prea multe amintiri dure- 
roase. Poate o să te duc la teatru sau în altă parte 
înainte să pleci. O să ne luăm rămas-bun atunci. Bar- 
celona nu e la capătul lumii; o să ne mai vedem. 

— Speram atît de mult c-o să veniți la petrecerea mea 
specială, sefiorita Emma. 

Emma îşi ridică privirea şi văzu îngrozită; cum două 
lacrimi mari îi.căzură pe obraji şi, apoi, pe fusta neagră. 

— Ah, Maria, eu... 

- N-o să mai fie la fel fără dumneavoastră acolo. 

Emmei îi fu ruşine de sine. Nu ştia de ce prezenţa ei 
ar fi fost atît de importantă pentru Maria, dar era evident 
că era aşa. Sigur putea să se întărească suficient pentru 
a intra iarăşi în vilă de dragul prietenei sale, nu? 

Se mişcă incomod pe scaun. 

— Dacă o să vin, o să stau foarte puţin, Maria. 

Aceasta se lumină la față; apoi îşi frecă obrajii cu 
dosul palmei şi mai luă un fursec. 

— Ştiam eu c-o să veniţi, señorita. Sînteţi o fată bună. 

Emma se uită la ea cum mînca fericită o gogoaşă cu 
ciocolată. Avea sentimentul că fusese păcălită. 

— Ramon n-o să fie acolo, nu, Maria? 

Femeia se strimbă ca şi cum ar fi muşcat dintr-o 
bucăţică de lămiie şi se prefăcu:că scuipă pe podea. 

— Sigur că nu. i 

— Luis mi-a spus că nu mai lucrează pentru el. Dar 
s-a purtat puţin cam ciudat. 

Maria ridică din sprîncene. 

— Un om îngrozitor. Credea că e deasupra tuturor 
pentru că ai lui lucrau pentru familia Quevedo de ge- 
nerații întregi. Ba chiar îşi închipuia că sora lui avea să 
se mărite cu sefior Luis. Stricata aia! 

Emma zîmbi cînd se gîndi la Carmelita ca la señora 
Quevedo, dirijind toți servitorii. Maria, în primul rînd, ar fi 
plecat mai curînd. 

— Deci, ce s-a-ntîmplat? întrebă èa. 

— Păi, sefior a venit la dumneavoastră, nu? Cum ar 
mai fi putut să aibă ochi pentru altă femeie după ce vă 
găsise pe dumneavoastră? 

Emma se strimbă. 

— Am vrut să te întreb, de fapt, de ce s-a descotorosit 
Luis de Ramon? 

Maria îşi încrucişă brațele şi păru indignată. 

— S-a întîmplat după moartea lui Don Rafael. După 
incendiu şi, după ce v-aţi întors în Anglia, señor Luis a 
fost bolnav. Nu l-am mai văzut niciodată aşa, zise Maria 
arătînd spre cap şi mimînd cuvîntul „deprimat“. 

Emma o ascultă şocată. Deci avusese dreptate: 
moartea bunicului său îl dereglase psihic. 

— Nu mai era señor. A renunţat chiar şi la călărit şi 
ştiţi cît de mult îi plăcea asta. Toţi am fost încîntaţi cînd a 
venit acasă într-o zi şi ne-a anunţat că a cumpărat o 
companie care se îndrepta spre faliment. Quevedo's, 
spunea el, nu-i oferea nici o provocare. Era prea efi- 
cientă. Ar fi putut să o conducă şi un copil de cinci ani. 

— Cînd am fost la vilă, mi s-a părut că îi ocupa mult 
timp, zise Emma. 

Maria încuviință. 

— Poate că se-amăgea singur puțin, dar nu exista nici 
o îndoială că a început să fie mai mult ca înainte, după 
ce a cumpărat companiă aceea. 

— Şi rolul lui Ramon care a fost în treaba asta? 

- Păi, a profitat de ocazie, nu? Ticălosul! Cu señor 
Luis înlăturat şi el, director financiar, a mutat banii lui 
Quevedo's în conturi bancare din toată lumea. Cred că 
planul lui era de a dispărea, dar señor l-a prins înainte 
ca el să apuce s-o şteargă. 

— Dumnezeule! Deci, acum, e la închisoare? 

Maria se prefăcu din nou că.scuipă pe covor. 

— Ar trebui să fie. Señor Luis ar fi trebuit să-l denunțe 
şi gata. E prea milos, señorita. Trădarea lui Ramon i-a 
făcut foarte rău, dar nu suporta ideea de a fi el cel care îl 
trimitea la închisoare. Eu aş fi făcut-o. 

— Şi eu la fel, murmură Emma şi se întrebă ce spu- 
nea acel lucru despre ea. 

După aceea, se întrebă cine îi mai făcea lui Luis 
treburile murdare? 


— Te întrebi de ce e binedispus? Trebuie să fi avut o 
noapte grozavă, îi spuse directorul pentru exporturi celui 
care stătea lîngă el şi îi aruncă o privire lascivă Emmei. 
Ea se uită la el ca şi cum ar fi fost ceva neplăcut ce 
găsise pe pantof şi fu încîntată cînd el fu primul care îşi 
întoarse privirea. 

Totuşi, Luis chiar părea binedispus. Îi spusese că 
spera să dea lovitura chiar înainte de sfîrşitul anului fi- 
nanciar. Poate că asta era. 

Acoperiră toate chestiunile de pe agendă într-un timp 
record, după care el se lăsă pe spate şi se uită la ceas. 

— Mai avem încă puţin timp, señores, spuse el uitîn- 
du-se la toți cei din jurul mesei pînă cînd privirea i se opri 

ca din întîmplare asupra Emmei. Ah, señorita Black- 
more, poate vrei să ne spui cîteva cuvinte despre ideea 
dumitale legată de sponsorizarea de către companie a 
apropiatei curse cicliste din Jerez. 

— Ah! spuse ea sperînd ca, pe faţa ei, să nu se 
citească spaima care o cuprinsese. Dosarul este în 
biroul meu, sefior Quevedo. Să mă duc să-l iau? 

Ar fi putut s-o prevină că se gîndea să facă asta. 
N-ar fi părut o proastă pentru că nu se pregătise. 

El clătină din cap. 

- Nu va fi nevoie. Aş vrea să ştiu doar cum progre- 
sează lucrurile, în ce stadiu ai ajuns: Dar te rog s-o iei 
de la început pentru ceilalți. 

Emma începu cu emoție. Era complet nepregătită 
pentru acel lucru, dar numai în cîteva minute, se linişti 
complet. Deja îi vinduse o dată ideea lui Luis în restau- 
rant, aşa că, a doua oară, îi fu mai uşor. Cînd termină, 
Luis îi puse cîteva întrebări, pe care i le pusese deja în 
particular, şi ea începu să-şi spună că era foarte simplu. 

După aceea o lăsă pradă lupilor. 

— Doreşte cineva să comenteze sau să-i pună în- 
trebări sefioritei Blackmore? întrebă el calm şi atunci 
începu. 

Sălbăticia atacului aproape că o dădu gata, cînd unul 
după altul, încercară să găsească puncte slabe în argu- 
mentele ei şi să-i ponegrească raționamentul. Ea îi 
aruncă o privire lui Luis. Oare o făcuse special? Îi plă- 
cea? Chipul lui era o mască inexpresivă, dar în ochii lui 
era ceva ce semăna a încurajare. 

Era paranoică. Bineînţeles că nu i-o făcuse el. Toate 
întrebările care i se puneau îi fuseseră puse de el îna- 
inte, ca pregătire. Îi dădea o ocazie să arate ce putea. 

Adaptindu-se noii situații, Emma îşi simţi părul de pe 

ceafă zbîrlindu-se şi începu să se înflăcăreze. Ce cre- 
deau ei? Că era sezon de vînătoare deschis la iubita 
şefului? Ei bine, nu aveau s-o doboare fără ca ea să 
lupte. 

Toate deciziile care fuseseră luate aveau un scop 
anume. Luis îi explicase totul şi ea ascultase cu atenţie, 
nevrînd să renunţe la nici una din ideile ei fără un motiv 
bine întemeiat. Acum îşi însuşi argumentele lui şi îi do- 
borî pe ce care exprimau opinii ce fuseseră ale ei odată. 

Cînd Luis anunţă că se depăşise timpul acordat şe- 
dinței, ea fu extrem de dezamăgită. Adrenalina îi curgea 
prin vene şi ea ar fi vrut să continue. Se rezemă de 
spătarul scaunului, ascultînd doar pe jumătate ce spu- 
nea Jimenez în timp de ceilalți părăseau sala. 

— Bravo, Emma, spuse el cînd rămaseră numai ei 
trei. Ai avut parte de o pregătire mult mai bună decit aş fi 
putut să-ţi ofer eu. 

Emma îi aruncă o privire lui Luis. Tot timpul, chipul 
acestuia fusese întruchiparea imparțialității şi, acum, era 
şi mai de nepătruns. 

— Chiar mă urăsc, zise ea cînd rămaseră singuri. 

Luis clătină din cap. Cum masca dispăruse, îi zîmbi 
cu căldură. 

— Nu-i adevărat. Ti-am spus, pe mine mă urăsc şi 
şi-au închipuit că pot să lovească în mine prin tine. Au 
crezut că eşti o țintă uşoară. Mă îndoiesc că mai există 
vreunul printre ei care să aibă părerea asta. Felicitări, 
chica, ai fost extraordinară, spuse el luîndu-i mîna şi 
ducîndu-i-o la buze. 

— Totuşi, am mers puţin cam departe, nu crezi? M-au 
înfuriat atît de tare. 

— De vreo două ori, am crezut; c-o să întreci măsura. 
Cred că ai observat că mi-am ţinut:respiraţia cînd m-am 

întrebat dacă am fost sau nu înțelept -să te arunc. în 
ghearele lor aşa. N-ar fi trebuit să-mi fac griji, guapa, ai 
fost o adevărată profesionistă. Atacurile tale erau aproape 
personale, dar victima cred că e convinsă că ai fi putut 
să adaugi mai multe, dacă ai fi vrut. 

Emma zîmbi. 

— Ce uşurare! Pentru că am tendinţa să mă las furată 
de val. 

Luis începu să rîdă. 

— Ah, Emma. Cred că e cel mai greu lucru pe care 
l-am făcut în viața mea — să stau aici şi să nu izbucnesc 
în rîs. Atita pasiune! Atita neruşinare! Să-mi foloseşti 
argumentele în halul ăsta. De ce nu m-oi fi gîndit să 
înregistrez şedinţa pe video; aş fi avut ceva bun de vă- 
zut la.bătrînețe. 

Emma îi zimbi. 

— îţi mulţumesc, Luis. N-aş fi avut nici o şansă fără 
tine. 

— Ba ai fi avut. Cu timpul, ai fi descoperit totul sin- 
gură. Eu doar am grăbit procesul. Ai un talent înnăscut, 
guapa. Faci cercetări în profunzime, nu ţi-e teamă să 
ceri sfaturi şi te descurci bine sub presiune. 

— Oh, Doamne, nu ştiu dacă asta e chiar aşa. La 
început, tremuram ca o frunză, n-ai observat? 

Luis ridică din umeri. ` 

— A trecut repede şi i-ai convins pe toți că spectacolul 
tău nu era repetat dinainte. Şi ce spectacol a fost! Şi fără 
scenariu. Excelent! E atît de greu să găseşti pe cineva 
care nu numai să se ridice la înălțimea aşteptărilor tale, 
dar să le şi depăşească. Noi doi formăm o echipă bună, 
Emma. 

Ea zîmbi. Atracția fizică dintre ei era mai mare ca 
oricînd. Cînd se duse la culcare în seara aceea, chipul 

lui îi apăru în vise şi, numai închizînd ochii, putea să-şi 
aducă aminte fiecare detaliu al prezenţei lui. 

În ultimele cîteva săptămîni, muncise mai mult ca 
-oricînd; părerea bună a lui Luis era totul pentru ea. Îşi 
dăduse seama imediat că aceasta trebuia cîştigată. El 
nu era genul de om care să laude cu uşurinţă, nu în 
afaceri. 

Cea mai mare reuşită a ei fu aceea de a face unul 
din săptămînalele naţionale să acopere evenimentul. 
Luis îi spusese pe cine cunoştea la acel ziar, dar nu îşi 
pusese prea multe speranţe. Fusese nevoie de nenu- 
mărate telefoane şi o întîlnire, unde ea fusese nevoită să 
apeleze la atuul din mînecă, şi anume faptul că Her- 
rero's avea să folosească ziarul pentru a-şi face reclamă 
pe viitor. După aceea acceptaseră. Luis îi spuse că era 
extrem de insistentă. Deşi o afirmase pe jumătate în 
glumă, remarca aceea însemna pentru ea mai mult decit 
orice compliment pe care i-l făcuse vreodată. 

— Îmi dai voie să te invit la masă pentru a sărbători? 

Ea tresări. Se aflase într-un fel de reverie şi bănuia 
că privise prea mult în adîncurile ochilor lui. 

— Eşti foarte drăguţ, dar, dacă nu te superi, aş vrea 
să cumpăr nişte chifle şi să le mănînc în parc. Deodată, 
mă simt epuizată — simt nevoia de aer curat. 

“Era ceva mai mult decît atît; îl dorea extrem de mult. 
Se simţea atît de aproape de-Luis în momentul acela. 
Era prea periculos. Fiecare celulă a trupului ei ar fi vrut 
ca el să facă dragoste cu ea şi, după cum o privea el, se 
părea că ar fi fost încîntat să o facă. 

— Înţeleg, spuse el împingîndu-şi scaunul în spate. 

Îl văzu atît de trist cînd îşi luă geanta, încît nu rezistă 
şi, dintr-un implus, se aplecă şi îl sărută pe obraz. 

— îţi mulțumesc încă o dată pentru toate, zise ea 

îndreptîndu-se repede spre uşă, dar se opri înainte să o 
deschidă şi se uită în spate. El privea pe fereastră, însă 
îşi mîngiia obrazul cu vîrful degetului, ca şi cum ea îl 
arsese. 

Parcul era aproape gol şi aşa îi plăcea Emmei cel 
mai mult. Locuitorii oraşului Jerez erau îmbrăcaţi cu 

- haine şi femeile aveau baticuri pe cap la ora aceea şi îşi 
închipuiau, probabil, că era prea răcoare pentru a sta 
afară. Pentru Emma, care. trăise o viață întreagă pe 
coasta nordică şi rece a Angliei, la şaptesprezece grade, 
era vară. Profită din plin de acest lucru. 

Stînd pe banca ei preferată de lîngă apă, se relaxă. 
Ce dimineaţă fusese! Slavă Domnului că Luis nu o pre- 
venise în legătură cu ceea ce plănuise, pentru că n-ar fi 
dormit toată noaptea. 

Ar fi spus că nu avea nici o şansă într-o asemenea 
confruntare şi s-ar fi înşelat. O lăsase fremătînd uşor. 
Putea să reuşească în profesia aceea. Cu sau fără aju- 
torul colegilor, avea să-şi facă o carieră de succes. 
Spera că atitudinea lor față de ea avea să se schimbe 
pînă la urmă, dar, dacă unii rămîneau ostili... ei bine, 
avea să suporte. Trebuia să se asigure că era în sigu- 
ranţă şi să nu ofere motiv de critici. 

Luă o piatră şi o aruncă peste apă. Aceasta căzu cu 
un plescăit dezamăgitor. Într-o bună zi, avea să învețe 
să o facă să ricoşeze pe suprafața apei. Luis trebuia să 
o poată face. Dar ea gemu apoi. Oare nu avea să şi-l 
scoată niciodată din cap? 

Se datora, probabil, faptului că îşi petrecuse atita 
timp în compania lui în ultima vreme. Şi se purtase atît 
de frumos. Deşi crescuse într-o familie producătoare de 
sherry şi cunoştinţele lui în domeniu erau vaste, nu-i 
vorbea aşa cum se aşteptase ea. O tratase ca pe o 

egală şi îi luase în considerare toate ideile. 

Ea se întrebă dacă bănuia cît de mult îl dorea. Era 
un miracol că reuşise să rețină atitea informaţii cînd era 
tulburată de atitea emoții în prezenţa lui. 

Dacă ar fi bănuit, el nu är fi profitat de acest lucru. O 
tachinase în legătură cu faptul că nu amesteca afacerile 
cu plăcerea, dar, în timp ce lucrau la sponsorizare, el se 
ținuse de cuvînt. 

Emma oftă. Avea nişte sentimente atît de contradic- 
torii. O parte din ea — inima — ar fi vrut ca Luis să o ia din 
nou în braţe şi să facă dragoste cu ea. Cealaltă parte — 
capul — nu putea să lase acest lucru să se întîmple. Nu 
putea să-l lase să o rănească din nou. Ştia că îl iubeşte. 
Ştia că experiența aceea ar fi fost minunată. Dar mai ştia 
şi că, în cele din urmă, el avea să o dezamăgească 
iarăşi. Îi stătea în fire. 

Ea se gîndi la schimbările din ultima lună. Între ei se 
formase o relaţie de serviciu bună. Se respectau reciproc 
şi ea mersese pînă acolo încît să spună că erau prieteni. 
Nu voia să piardă toate acestea. 

Un lucru ştia cu certitudine: trebuia ca sîmbăta aceea 
să fie rezistentă, căci avea să se întoarcă la vilă pentru 
petrecerea de adio a Mariei. 


CAPITOLUL 20 


Rolls-Royce-ul lui Luis sosi în fața blocului ei la şapte 
fără un minut. Emma privea de pe balcon. Îşi luă repede 
poşeta şi cobori pentru a-l împiedica pe Carlos să urce 
atitea etaje. 

- O seară minunată, Carlos. În ultimele două zile a 
fost mai cald, sporovăi ea cînd el îi tinu portiera des- 
chisă. Inima îi bătea cu putere şi îi venea rău din cauza 
emoției. Villa Quevedo era ultimul loc pe care s-ar fi 
gîndit să-l mai revadă vreodată. 

Pornind, Emma se rezemă de spătar şi închise ochii 
într-un efort de a se calma. Imagini ale unor cai înspăi- 
mîntaţi înconjurați de un cerc de flăcări îi apărură în 
minte imediat. Deschise ochii repede cuprinsă de panică 
şi se înecă respirînd fumul care părea să fi invadat 
maşina. 

Aceasta era spațioasă în spate, dar ea avea senzația 
că se afla într-un sicriu. Deschise repede geamul şi 
trase aer în piept. Vîntul îi răvăşi părul şi i-l încurcă, dar 
bine că, măcar, putea să respire din nou. 

Îl văzu pe Carlos privind-o în oglinda retrovizoare cu 
o expresie ciudată pe față. Probabil că se gindea că era 
o idioată. Ultima oară o văzuse atunci cînd ea fugise de 

la hotel şi acum se purta iarăşi ciudat, scoțînd capul pe 
geam în timp ce maşina mergea cu viteză. La sefiorita 
es loca, trebuie să-i spună el soției: sale cînd ajungea 
acasă. Fără să ştie de ce, acest lucru o mai înveseli 
putin. 

Îi spusese lui Luis că avea să vină singură la vilă, dar 
el clătinase din cap. 

- Maria m-ar înnebuni, dacă te-aş lăsa să faci asta, 
zise el. Dacă asta vrei, vorbeşte tu cu ea. Eu nu vreau 
să am nici un amestec. 

Acum era bucuroasă că acceptase să vină cu 
Rolls-ul. Trebuia să apară neapărat, de dragul Mariei. 
Dacă ar fi mers cu autobuzul şi, apoi, cu un taxi pînă la 
vilă, i-ar fi fost prea uşor să se întoarcă. Aşa era obligată 
să stea în maşină şi, ținînd cont de felul cum conducea 
Carlos, drumul avea să dureze numai vreo patruzeci de 
minute. 

leşiră de pe şosea şi Emma trase aer în piept. Deja, 
zona începea să i se pară familiară. Era ciudat cît de 
mult îşi amintea, deşi nu îşi petrecuse decît o săptămînă 
acolo. Parcă acele şapte zile căpătaseră dimensiuni 
imense în memoria ei. 

Părăsiră drumul principal, mergînd pe unul mai mic 
vreo cîteva mile, după care ajunseră la cel îngust care 
ducea la vilă. Porţile de fier forjat erau deschise pentru 
oaspeţi şi, cînd intrară,. Emma îşi simţi pieptul strîn- 
gîndu-se. 

Totul era exact la fel. Nu ştia la ce se aşteptase, dar 
avusese o vagă bănuială că, după moartea lui Don Ra- 
fael, lucrurile aveau să se schimbe. Straturile de flori 
erau la fel de bine îngrijite, tufele la fel de bine tunse, iar 
pietrişul de pe alee fusese proaspăt greblat. Îşi feri pri- 
virea cînd trecură pe lîngă noile grajduri. Din fericire, 

acestea nu se zăriră cînd maşina opri în faţa intrării 
principale. 

— Bun venit acasă, señorita, spuse Carlos zîmbind 
cînd îi deschise portiera. 

Ea tremura deja cînd el îi dădu mîna să coboare, dar 
gluma lui o termină. De unde ştia cum se simțea? Şi de 
ce fusese atît de crud? 

Urcă treptele nesigură pe picioare. Deşi era de- 
vreme, sosiseră deja mulți invitați. Maria se afla în holul 
de la intrare, îmbrățişînd o femeie aproape la fel de 
grasă ca şi ea. Emma nu putea însă să dea ochii cu ea. 
Deschise uşa care era imediat în dreapta, o închise în- 
cet în urma ei şi îşi lipi obrazul de lemnul sculptat. Parcă 
cineva îi smulsese inima din piept şi o călca în picioare. 

Departe de privirile curioase, Emma dădu frîu liber 
lacrimilor. Într-un fel sau altul, trebuia să-şi recapete 
controlul asupra emotiilor şi să se ducă acolo, să cu- 
noască oamenii. Avea să fie nevoie de o interpretare 
demnă de un Oscar. 

îşi aruncă privirea prin încăpere, dar nu o recunoscu. 
Apoi îşi aminti că era biroul lui Luis şi că el nu o dusese 
niciodată înăuntru. Probabil că nu le lăsa nici pe servi- 
toare să intre, îşi spuse ea uitîndu-se la dezordinea de 
pe biroul imens din lemn de nuc ce domina un colț. 

În spatele lui se afla o bibliotecă imensă din acelaşi 
lemn, în care cărţile şi dosarele erau puse, în aparenţă, 
la întîmplare. Un fax, un computer şi alte aparate de 
birou stăteau tăcute de-a lungul unui perete alăturat, iar 
o canapea şi un fotoliu din piele gemeau sub povara 
unor grămezi de hirtii în mijlocul încăperii. 

Emma se duse la birou şi se aşeză pe un fotoliu din 
piele vişinie cu spătar înalt. În spatele acestuia, draperia 
din catifea roşie era trasă, dar ea îşi imagină priveliştea. 

Trebuia să fie plăcut să lucrezi acolo. Luis putea să vadă 
pe oricine venea la vilă, dar şi dealurile unduitoare şi 
acrii întregi de vie din depărtare. 

Emma închise ochii şi se rezemă de spătar. Fusese 
bine că intrase într-o încăpere care nu îi era cunoscută. 
Dacă n-ar fi fost parfumul lui specific ce părea să fie în 
toate acele lucruri, nici n-ar fi zis că se afla la vilă. 

Scoase un oftat; trebuia să se gîndească să iasă de 
acolo cît mai curînd. Vîrî mîna în poşetă, de unde 
scoase o oglinjoară, studiindu-şi chipul în ea. Era uşor 
să-şi şteargă rimelul întins, dar nu putea să-şi ascundă 
ochii umflaţi şi trandafiriul tenului. 

Încă cinci minute, îşi spuse ea închizînd oglinda În 
clipa aceea, o imagine familiară îi atrase atenţia. Nu era, 
una, ci jumătate de duzină, îşi dădu ea seama, luînd o 
fotografie în rama de argint care era pe jumătate aco- 
perită cu biletele ataşate. Ce ciudat! Se uită şi la cele- 
lalte. Da, toate o înfățişau pe ea. Îşi amintea perfect de 
ziua aceea: Luis luase un aparat de fotografiat cu ei cînd 
se duseseră să călărească. Voise nişte fotografii cu 
Hierro, spusese el. Pină în clipa aceea, ea habar nu 
avusese că o fotografiase şi pe ea. 

- Emma. 

Vocea era liniştită şi blîndă, dar tot o făcu să tresară 
şi scăpă fotografia din mînă. Era atit de concentrată, 
încît nu îl auzise intrînd. 

— Mi-au înseninat multe zile mohorite, spuse el cu 
aceeaşi voce blîndă. 

Emma alungă într-un ungher al minţii semnificaţia 
fotografiilor. Era prea derutată. 

i — Cum naiba reuşeşti să găseşti ceva aici? îl întrebă 
ea. l 
— Ştiu exact unde e fiecare lucru... 

~ Mă gîndeam să fac putin spionaj industrial. Nimeni 
n-ar fi observat, totul arată ca şi cum ar fi fost a 
răscolit, dar ai apărut înainte să apuc să găseasc ceva.. 

— Încetează, Emma! De ce faci asta? Îmi dau seama 
că eşti tulburată. Carlos e îngrozit că s-ar putea să fi fost 
vina lui. 

Emma înghiţi în sec amintindu-şi cuvintele şoferului. 

- Nu înțeleg. Îmi place de Carlos. Credeam că şi el 
mă place. De ce ar vrea să-mi provoace suferință? 

— Ăsta e ultimul lucru pe care l-ar dori. 

— Atunci, de ce a spus „Bun venit acasă, señorita“? 
Trebuia să ştie cît de fericită am fost aici cînd trăia 
bunicul tău. Don Rafael m-a făcut să mă. simt chiar ca 
acasă. 

Luis luă nişte hirtii de pe birou, le răsfoi şi apoi la 
trînti la loc. Vîrî mîinile în buzunare, se duse la fereastră, 
dar apoi se răzgiîndi şi se întoarse. 

— E vina mea, zise el privind-o. De obicei, țin totul în 
minte, dar ceea ce era între noi era mult prea important. 
După moartea bunicului, cînd tu ai refuzat să-mi vor- 
beşti, am crezut că-mi pierd minţile. Trebuia să vorbesc 
cu cineva. Carlos şi cu mine sîntem vechi prieteni; sînt 
naşul copiilor lui şi i-aş încredința viața mea. l-am spus 
că n-o să renunţ niciodată la speranţa că te vei întoarce 
la vilă, într-o bună zi, ca soție a mea. 

— Înseamnă că eşti nebun. 

Luis îi întoarse spatele şi-şi lăsă capul în jos. 

— De ce mă urăşti atît de mult, Emma? Ştiu că mă 
doreşti cu trupul. De ce nu şi cu mintea? 

— Ştii foarte bine de ce. 

— Din cauza incendiului? 

- Dacă asta vrei să crezi. 

— Îmi pare rău, Emma, aş fi dat orice numai să nu te 

fi aflat acolo şi să nu fi suferit atît. Dar s-a-ntîmplat. Nu 
pot să schimb acest lucru, deşi mă consider vinovat pen- 
tru faptul că te-am adus la Sevilla şi ţi-am pus viața 
într-un asemenea pericol. 

Emma se ridică brusc, privindu-l furioasă. 

— De ce tot continui să vorbeşti despre incendiu? 
Maria a făcut la fel zilele trecute. De ce nu poți să fii 
sincer cu tine însuţi? Acceptă ideea că eşti un ticălos 
pentru ce-ai făcut după aceea. Poate atunci am putea să 
avem o speranţă de viitor. Dar n-ai recunoscut niciodată. 
Nu se potriveşte cu părerea pe care o ai despre tine 
însuți. Ai încercat să ştergi ceea ce mi-ai făcut oferin- 
du-mi bani şi nu puteai să înţelegi de ce nu voiam să-i 
primesc. 

Luis părea extrem de nedumerit. 

— Vorbim cumva despre acelaşi lucru, Emma? i-am 
oferit bani pentru că mă simțeam vinovat de ceea ce 
păţiseşi la cap. Doctorii au dat de înţeles că s-ar fi putut 
să ai nevoie de o operaţie estetică. Ştiam că nu puteai 
să-ţi permiţi aşa ceva şi nu voiam ca lipsa banilor să te 
împiedice să faci tot ce era mai bine. 

- N-a fost vorba de asta. Cei de la spital mi-au 
spus că probabil cicatricea o să dispară peste cîţiva ani 
aproape complet, aşa că m-am hotărît să nu mai fac nici 
o operaţie. Ca să fiu sinceră, mi-era frică, spuse ea 
atingînd linia argintie de pe frunte. 

Probabil că specialiştii de la spital fuseseră mult prea 
optimişti, dar ea nu regreta hotărîrea luată şi se obiş- 
nuise să se vadă cu breton. 

— Maria mi-a spus că nu mă mai învinuieşti pentru 
incendiu, zise el simplu. 

— Aa! exclamă ea luînd cîtevă'hfrtii şi azviîrlindu-le în 
partea cealaltă a încăperii. E ca şi cum aş încerca să 

port o.conversaţie cu un robot telefonic, strigă ea. 

— Te rog, Emma, va trebuie să-mi explici. Nu te în- 
teleg, spuse el apucîndu-o de brațe, dar ea se eliberă 
din strînsoare. ` 

— Bine, amice, o să-ți spun frumos şi simplu, într-o 
limbă pe care şi tu ar trebui s-o, înţelegi. Cînd te-am 
văzut prima oară, te-am urîț. Am urit totul în legătură cu 
tine: banii tăi, stilul tău de viaţă, atitudinea ta, totul. Erai 
un puşti bogat şi răsfățat care se dădea drept bărbat. E 
destul de clar? 

Luis încuviință. Expresia din ochii lui aproape că o 
făcu să ezite, dar se forță să continue. 

— Din cînd în cînd, zăream cîte o licărire din Luis cel 
drăguţ şi mi-am spus că, de fapt, eşti de treabă, că n-ai 
avut cum să nu creşti răsfățat. Dacă părinții tăi n-ar fi 
murit, ai fi fost altfel. Pe urmă, ai început să te porţi 
frumos cu mine şi, proastă cum sînt, m-am îndrăgostit 
de tine. Ai fi putut să mă ai oricînd ai fi vrut în acea 
„săptămînă, Luis, dacă n-ai fi făcut acel experiment amu- 
zant al tău. 

Luis gemu. 

— Îmi pare rău, murmură el, fără să o privească. 

— Bănuiesc că tu ai pierdut. Aşa, deci unde rămă- 
sesem? Ah, da, la incendiu, unde ţi-am ucis bunicul şi 
calul preferat. 

— Dios! De ce spui aşa ceva, Emma? 

— Pentru că e singura explicaţie la care mă pot gîndi 
pentru. faptul că l-ai trimis pe Ramon să mă dea afară 
din spital în ziua înmormîntării lui Don Rafael. 

Luis rămase.cu gura căscată. 

— Niciodată n-aş fi capabil de aşa ceva. 

Emma oftă şi se îndreptă spre uşă. 

— N-are nici un rost să discutăm. Ai nevoie de un 

psihiatru, Luis. Nu se poate să ştergi.totul din minte aşa 
cum ai făcut tu. Nu e sănătos. 

Luis o apucă de braţ şi o trase cu brutalitate înapoi. 

— Te rog să te explici, Emma. 

- Tocmai am făcut-o. De aceea n-am vrut să-ţi răs- 
pund la scrisori sau să-ţi vorbesc. Te-am iubit, Luis. Pro- 
babil că aş fi rămas la Sevilla cu tine, dacă m-ai fi rugat, 
şi aş fi renunţat la diplomă, aşa că, a fost mai bine că 
te-ai purtat aşa cu mine, pentru că m-ai forțat să mă 
trezesc la realitate. Ai distrus orice speranţă de viitor 
împreună pentru noi. Acum e prea tirziu. N-o să mai am 
niciodată încredere în tine. 

-— Dă-mi voie să mă lămuresc. Motivul purtării tale 
față de mine porneşte de la faptul că tu crezi că l-au 
trimis pe Ramon la spital să te facă să pleci-din ţară? 
spuse el cu o voce rece ca gheaţa. 

— Aşa s-a-ntîmplat, Luis. Nu e un rod al imaginaţiei 
mele. 

— Bine, dă-mi voie să reformulez. M-ai crezut capabil 
de aşa ceva? 

Emma încuviinţă. 

El se ridică atunci şi ea observă şocată că avea ochii 
înlăcrimați. 

— Nu ştiu ce să spun, Emma. Pur şi simplu, nu ştiu. 
Încep să cred că nu există speranţă pentru noi, că nu-ti 
voi distruge niciodată imaginea asta pe care ţi-ai creat-o 
despre mine, zise el întorcîndu-se spre uşă, cu umerii 
plecați. 

- Te-am sunat, ticălosule, strigă ea după el. 

Oare îşi pierdea minţile? Putea să nege totul ca şi 
cum nici nu s-ar fi întîmplat? 

— Ai vorbit cu mine?:0 întrebă el încruntîindu-se şi 
trecîndu-şi degetele prin păr. 

Ea bănui că şi el îşi punea la îndoială sănătatea 
mintală. l 

„Emma clătină din cap. 

— Femeia care a răspuns s-a dus să te caute şi s-a 
întors cu un mesaj. 

- Ce ţi-am transmis? 

Discuţia aceea începea să pară ireală. 

— Că nu voiai să vorbeşti cu mine. Că îmi trimiseseşi 
deja un mesaj prin Ramon. 

- Înţeleg, spuse el strîngînd din dinţi într-un fel ase- 
mănător unui zîmbet. L-am subestimat. O greşeală fa- 
tală. Nu-i de mirare că se grăbea atît de mult să plece 
din ţară; trebuia să-şi fi dat seama că nu mai avea timp. 
Din moment ce tu lucrai pentru mine la Herrero's, trebuia 
să se fi gîndit că, pînă la urmă, aveai să-mi spui totul. 

— Unul din noi sigur e nebun, murmură ea. 

— Nu, nu sîntem nebuni, spuse el apucîndu-i mîinile 
şi o umbră de zîmbet îi licări în ochi. Amîndoi ştim sau 
bănuim numai jumătate de poveste, asta e problema. 
Vrei-să asculţi ce ştiu eu? 

— Bine. 

Împinse cu o mînă hiîrtiile de pe canapea şi, cu cea- 
laltă, o trase lîngă el. 

— La înmormîntarea bunicului au venit oameni din 
toată tara, începu el. Ramon trebuia să fi mizat că ab- 
senta lui va trece neobservată, ceea ce s-a şi întîmplat. 
De asemenea, erau prezenţi aproape toți angajaţii, astfel 
că, la vilă, nu mai rămăseseră decit cîțiva servitori şi cei 
care se ocupau de masă. Ramon a venit la spital, te-a 
convins să pleci şi s-a.gîndit chiar să-i spună iubitei lui 
de-aici ce să-ţi transmită dacă sunai. 

— lubitei? Nu mi-am dat seama că avea o iubită. 

— Una din cameriste, spuse Luis strîngînd din dinți. 

Aceeaşi care mi-a spus la întoarcere că ai sunat şi ai 
cerut să ți se ducă lucrurile la spital. A făcut ce i s-a 
spus, pentru că ştia că erai logodnica mea şi nu voia să 
aibă necazuri. După aceea, m-am purtat exact aşa cum 
a ştiut Ramon c-o să mă port. 

O apucă de braţ şi o privi cu atîta durere în ochi, încît 
ea avu senzaţia că întreaga lui ființă căuta alinare din 
partea ei. Îi strînse mîna şi îi zîmbi, încurajîndu-l să con- 
tinue. 

— Îmi pare foarte rău, chica. Nu m-am îndoit de nimic. 
Creierul meu era ca în ceață... tocmai îl îngropasem pe 
bunicul... eram deja într-un hal fără de hal din punct de 
vedere emoțional. Am plecat imediat la spital. Ramon 
m-a dus, insistînd că eu nu eram în stare s-o fac. În 
momentul acela i-am fost recunoscător pentru ajutor, 
spuse el şi rise cu amărăciune, clătinînd din cap dez- 
gustat față de sine. Bineînţeles că tu plecaseşi deja, 
dar Ramon a zis că, dacă mă grăbeam şi sunam la 
aeropoit, aş fi putut să te prind înainte să pleci. În timp 
ce eu am făcut asta, el se presupunea că s-a dus după 
doctorul care se ocupase de tine. Nu l-a găsit, dar a zis 
că a vorbit cu o soră care a confirmat faptul că ai ieşit 
singură din spital. Tot ea i-a dat şi o scrisoare pe care o 
lăsaseşi pentru mine. 

- O scrisoare? Ce naiba scria în ea? 

Luis îşi ţuguie buzele. 

— Prefer să nu repet. Ajunge să-ţi spun că n-am mai 
avut nici o îndoială cu: privire la faptul că mă urai şi mă 
considerai vinovat pentru desfigurarea ta. 

— Nu-mi cunoşteai scrisul? 

El ridică din umeri. 

— Semăna cu scrisul unei persoane cu mîinile ban- 
dajate, ca ale tale. 

Emma îşi sprijini capul în miini. 

— Nu pricep, Luis. Ştiam că -nu putea să mă sufere, 
dar de ce să facă aşa ceva? 

— Din răzbunare, zise el simplu. 

— Răzbunare? Dar nu i-am făcut niciodată nimic. Am 
vorbit despre el tot felul de lucruri, dar nu credeam că 
m-a auzit. 

Luis îi luă ambele miini şi i le sărută. 

— Eşti atît de dulce, guapa. Te iubesc. 

Emma simţi un fel de căldură cuprinzîndu-i trupul. 

— De ce răzbunare? întrebă ea. 

Trebuia să ştie totul. Nu se putea lăsa distrasă încă. 

Luis oftă. 

— Bănuiesc că trebuia să fi pornit de la prăbuşirea 
elicopterului. Părinţii mei erau foarte buni prieteni cu ai 
lui. Se duceau cu toţii la un festival al vinului cînd pilotul 
a făcut un infarct şi elicopterul s-a prăbuşit în Sierra 
Morena. Nimeni n-a supravieţuit. A fost o mare tragedie, 
dar nimeni n-a fost de vină, zise el şi apoi tăcu o clipă. 
Bunicul a avut grijă ca Ramon şi sora lui să aibă tot ce 
aveau nevoie. De curînd am aflat că Ramon nu ne-a 
iertat niciodată familia. Presupun că şi ceea ce s-a-ntîm- 
plat cu Carmelita a fost picătura care a umplut paharul. 

Emma îi privi nedumerită. 

El oftă şi bătu cu dosul miinii în brațul canapelei. 

— Aici nu prea sînt mîndru de mine însumi, spuse el, 
în cele din urmă. Relaţia dintre mine şi Ramon începuse 
să se strice dinainte să mă cunoşti tu. Oamenii erau 
supăraţi pentru că îi trata cu aere de superioritate şi deja 
îl avertizasem în legătură cu asta. S-ar putea să nu fi 
fost atît de categoric cum ar fi trebuit să fiu pentru că îl 
cunoşteam de o viață întreagă. Mă simțeam legat de el 
într-un-mod deosebit din cauza felului în care ne pier- 

dusem părinţii. Nu mi-am dat seama că el se aştepta ca 
această legătură să fie şi mai strînsă. 

— Carmelita? şopti ea. 

— Carmelita. Din păcate, i-am ris în fată cînd mi-a 
vorbit despre asta, spuse el şi, ridicîndu-se, începu să 
se plimbe prin încăpere, oprindu-se în cele din urmă 
lîngă birou. 

Se aşeză pe un colţ şi îşi trecu degetele prin păr. 

— Ţineam la ea, i-aş fi cumpărat orice ar fi vrut, dar 
cînd mă gîndeam că ar fi putut să fie persoana alături de 
care să-mi trăiesc toată viața, să fie mama copiilor mei... 
ideea era ridicolă. 

> Pentru ea şi Ramon nu era, spuse Emma cu 
asprime. 

Nu putea să o sufere pe Carmelita, dar, în clipa 
aceea, nu putea să nu-i fie milă de ea. 

— Ai fost cu ea şi, pe urmă, presupun că ai făcut 
trucul tău cu banii, crezînd că o să rezolvi totul aşa. 

— Ţi-am spus că n-am fost prea mîndru de mine, zise 
el cu amărăciune. Nu pot să-ți explic decît cum s-a-n- 
timplat şi să sper că mă vei ierta. 

— Presupun că lucrurile încep să se îndrepte, zise ea. 
Înainte obişnuiai să pretinzi să fii iertat. 

— Şi, totuşi, ai spus că te-ai îndrăgostit de mine şi 
aşa. Atunci, pot să sper... 

— Spune-mi despre Carmelita. 

Niciodată nu îi spusese atitea lucruri despre viața lui 
personală. Dacă exista vreo speranţă pentru ei, atunci 
ea trebuia să ştie totul. 

Luis oftă şi vîri mîinile în buzunarele pantalonilor. 

— Carmelita şi cu mine am fost foarte nebuni în co- 
pilărie. Ne lipsea disciplina impusă de părinţi, iar anga-. 
jații nu ne puteau stăpîni. Atîta “timp cît nu ne făceam 

vreun rău fizic, bunicului nu părea să-i pese ce făceam. 
Adesea furam mîncare de la bucătărie, luam caii şi ne 
duceam într-o cocioabă sau pe malul rîului Guadalguivir. 
Ni se părea că totul era o aventură frumoasă, că nimeni 
nu ştia de noi, dar bineînţeles că ştiau. Maria mi-a spus 
mai tîrziu că unul din paznici era trimis pe urmele- noa- 
stre. Trebuia să stea afară toată noaptea şi să aibă grijă 
să ne întoarcem teferi a doua zi. 

- Pun pariu că te iubea. 

Luis clătină din cap încet. 

— N-o să-mi las copiii să fie aşa cum am fost eu 
niciodată. 

Emma zîmbi. 

— Totuşi, pare să fi fost amuzant. 

El încuviintă. 

— A fost şi, cînd. am mai crescut, am descoperit alt 
gen de amuzament. Carmelita părea încîntată de aran- 
jament şi a continuat şi după ce a plecat de acasă. Mă 
vizita cînd venea la: Sevilla, ne jucam şi ea pleca înapoi 
cu un colier, un inel sau orice altceva îi plăcea în ma- 
gazinul bijutierului a doua zi. 

— O tratai ca pe o prostituată, spuse Emma. 

El gemu. 

— Nu. Sau, dacă o făceam, nu asta mi-era intenția. 
Ea voia bijuterii, aşa că i le ofeream. De ce nu? Mă 
făcea fericit. Abia după cearta cu tine, mi-am dat seama 
ce făceam şi cît rău îi făceam bunicului. Ai avut dreptate, 
Emma: era bătrîn, dar nu şi prost. Ştia exact ce se 
petrecea. 

— Aşa că ai gonit-o, aşa cu mi-ai spus? 

-— Nu chiar. La început, am încercat să fiu drăguţ, s-o 
fac cu delicateţe, dar era atit de insensibilă, încît a 
crezut că glumeam. Apoi a început să te jignească pe 

tine. Asta m-a supărat şi mă tem că i-am vorbit cam urât. 
Potrivit spuselor lui Ramon, afost profund rănită. Pro- 
babil că atunci a început să pună la cale răzbunarea; 
sînt foarte apropiați. po 

Emma se încruntă. 

— Înţeleg că au fost supăraţi, dar ni pot să-nțeleg 
cum de este în stare cineva să facă asernenea lucruri 
pentru a se răzbuna pe aitcineva. 

— Bineînţeles că nu:poți, guapa, zise el mîngiindu-i 
obrazul uşor. De aceea afuncţionat plânul lui. 

- Şi tu n-ai-ştiut pîiiă acum că din cauza asta am 
plecat atunci? 

El clătină din cap. 

— Scrisoarea ta m-a făcut să cred că mă urai din 
cauza incendiului, primele tare cuvinte cînd m-ai revăzut 
au fost că mă urai şi mi-ai mai spus-o de cîteva ori de 
atunci. Credeam că accidentul ţi-a provocat un blocaj 
psihic. Chiar dacă, uneori, dădeai semne că mă plăceai, 
totul se întrerupea cînd ne apropiam prea mult. 

— Sînt sigură că trebuie să-ți fi spus ceva. 

- Dacă ai făcut-o, înseamnă că am interpretat greşit 
şi nu uita că nu mi-ai vorbit deloc pînă cînd ai început 
lucrul la Herrero's. Dacă stau să mă gîndesc bine, îmi 
amintesc vag că mama ta mi-a strigat ceva similar, dar 
era atit de furioasă, încît nu se înţelegea nimic. După 
aceea m-am gîndit şi mi-am spus că trebuia să-i fi oferit 
un motiv pentru întoarcerea ta bruscă din Spania. 

— Ce încurcătură! 

Luis îi luă mîinile şi o ridică în picioare încet. 

— Cred că amîndoi sîntem vinovaţi că am adunat coi 
cu doi şi ne-a dat nouă, spuse el îmbrățişînd-o. 

— Eu credeam că cinci, murmură ea cînd el îi sărută 
părul. 

— Cred că amîndoi sîntem genul de oameni care 
trebuie să-i întreacă pe ceilalți. Altora le dă cinci; nouă 
ne dă nouă. 

Ea zîmbi fericită. Deci putea să aibă încredere în 
Luis. Ar fi trebuit să-şi asculte inima tot timpul; ar fi scu- 
tit-o de atîta durere. Apoi se:strimbă amintindu-şi cît de 
groaznic se purtase cu el. Dar el o sărută şi ea uită totul. 

— Aş vrea să te ţin aici cu mine. N-aş mai vrea să-ţi 
dau drumul niciodată. Mă tem că, dacă o fac, coşmarul o 
să reînceapă şi o să-mi spui iarăşi că mă urăşti. 

Îşi propti fruntea de a ei şi o strînse în braţe. 

— Îmi pare rău, Luis. Nu ştiu cum de mai poți să mă 
placi. Am fost o ticăloasă cu tine. 

— Eşti singura femeie pe care am dorit-o din tot'su-. 
fletul, Emma. Nu numai tu te-ai îndrăgostit în săptămîna 
aceea. 

Ea se încruntă. Creierul i se înmuiase de tot şi nu 
mai putea să gîndească limpede, dar ştia că nu era ceva 
în regulă acolo. 

- Înainte ca Don Rafael să moară, erai decis să mă 
alungi, spuse ea încet. 

Luis ridică din umeri şi apoi zîmbi. 

— Nu-ţi dai seama de ce? Aveam nevoie să fiu singur 
ca să-mi adun gîndurile. Erai atît de diferită de toate 
celelalte femei pe care le cunoscusem. Există o expresie 
englezească ce descrie perfect starea în care sînt — 
mi-ai luat minţile, guapa. 

- Nu are guapa la sfîrşit, zise ea zîmbind. 

— Acum are, spuse el lăsîndu-şi capul în jos şi în- 
cepînd să-i exploreze gura încet cu buzele şi limba.” 

— Cum spui tu, zise ea cînd se opriră să mai respire. 

— A fost o senzaţie cu totul nouă pentru mine. N-am 
simţit niciodată aşa ceva cu Amanda, dar am crezut că 

respingerea ei m-a sensibilizat. Trebuia să pun o dis- 
tanţă între noi ca să-mi pot analiza sentimentele. 

— Înţeleg asta, dar m-a durut să ştiu că puteai să te 
descotoroseşti atît de uşor de mine. Erai atît de rece cu 
discuţiile taie despre experimente. 

— Cum să-ţi explic? Eram disperat să fac dragoste cu 
tine. Ai idee ce înseamnă pentru un bărbat să te aibă în 
pat lîngă el? Eram înnebunit de dorinţă şi trebuie să fi 
fost nebun şi la început, de m-am gîndit să pun la cale 
aşa ceva. 

- Deci, te-ai testat? Să vezi dacă rezişti o săptă- 
mînă? A fost un experiment. 

— A fost mai mult decit atît, guapa. Nu puteam să-mi 
satisfac dorinţele. Erai atît de pură, de inocentă, încît 
mi-era teamă să nu distrug ceea ce aveai atît de prețios. 
În mintea mea aiurită, încă mai aveam o anumită no- 
țiune de onoare. Îţi-promisesem să nu profit de tine şi 
ştiam că, dacă am fi făcut dragoste în săptămîna aceea, 
indiferent cît de minunat ar fi fost, n-ai mai fi avut nicio- 
dată încredere în mine. 

— De aceea ai făcut dragoste cu mine de ziua mea, 
pentru că ai crezut că nu mai eram pură? 

El clătină din cap. 

= Gîndul că erai cu Brad mă tortura, dar a trebuit să 
mă forțez să nu mă mai gîndesc la asta. Fusesem des- 
părțiți aproape un an; trebuia să accept ideea că îţi pier- 
duseşi virginitatea în acest răstimp. Ce aş fi putut să 
fac? Să vin în Anglia şi să te răpesc? Nu. Am făcut 
dragoste cu tine, pentru că mi s-a părut momentul po- 
trivit. Păream apropiați şi părea să existe posibilitatea să 
nu mă mai urăşti sau să mă învinuieşti. Voiam să fac ca 
relaţia noastră să fie mai profundă. Ar fi trebuit să-mi 
dau seama că, atunci cînd e vorba de tine, nimic nu iese 

aşa cum e de aşteptat. 

— Mă tem că nu prea mă pricep să fac pe amanta 
sofişticată, spuse ea zîmbind cu tristeţe. 

— Slavă Domnului! Te vreau ca soţie, Emma, nu ca 
amantă. 

Emma simţi o uşoară îndoială străpungînd acel șenti- 
ment de fericire. 

- Nu sînt chiar atît de sigură, spuse ea înconjurîn- 
du-se cu braţele şi privind în podea. 

— În legătură cu ce? Spune-mi, guapa, zise el ridi- 
cîndu-i bărbia încet şi privind-o în ochi. 

Ea fu şocată cînd văzu amărăciunea şi îndoiala din ai 
lui. 

— Nu vreau să te grăbesc. Putem să mai aşteptăm 
puțin, dacă vrei. Sau vrei să spui că nu eşti sigură în 
legătură cu căsătoria în sine? 

El îi văzu răspunsul în ochi şi dădu miinile la o parte. 
Se rezemă de birou, închise ochii şi încleştă pumnii. 

- E cel mai important lucru care mi se întîmplă în 
viaţă şi procedez greşit, zise el. 

— Cred că şi eu am o parte de vină, spuse ea atin- 
gîndu-i braţul şovăitoare. 

El deschise ochii imediat. 

— Crezi că ai putea să înveţi să mă iubeşti măcar 
puţin cu timpul? o întrebă cu o voce încărcată de emoție. 

— Nu-i vorba de asta, Luis, spuse ea luîndu-i mîna. 
Te iubesc destul de mult deja. 

— Atunci, de ce? 

Emma oftă. Era dificil, o durea atît de mult, dar tre- 
buia să-şi asculte capul. 

— Cu mult timp în urmă ţi-am spus că nu m-aş mărita 
cu tine. 

— Mi-aduc aminte, zise el şi ochii i se întunecară de 


durere. M-ai crede dacă ţi-aş spune că bărbatul care 
eram atunci a dispărut complet? 

Ea clătină din cap uşor. 

— Aşa se pare uneori, Luis, dar nu e posibil, sînt 
numai vorbe. 

— Nu sînt numai vorbe, spuse el luîndu-i mîna şi 
mîngiindu- i-o uşor cu degetul mare. Ce crezi că nu s-a 
schimbat? 

Emma simţi acea atingere liniştitoare şi închise ochii. 
Cu fiecare mîngiiere îşi simţea hotărîrea slăbind, dar 
trebuia să fie puternică. Îşi trase mîna dintr-a lui. 

— Cum pot să mă apăr cînd nu vrei să-mi răspunzi? 
zise el. 

Ea trase aer în piept. 

— Nu suport infidelitatea. Unii par s-o suporte, eu 
însă, n-aş putea. Te iubesc prea mult; m-ar ucide, spuse 
ea. şi îl privi, dar în locul acceptării sumbre pe care se 
aşteptase să o vadă pe chipul lui, văzu o urmă de.zîm- 
bet. Dar aş avea grijă să te iau şi pe tine. 

— S-a făcut, zise el întinzînd mîna pentru a i-o 
strînge. 

— Nu e amuzant. 

— Nu e amuzant deloc, zise el. 

— Şi atunci de ce zîmbeşti? 

— De bucurie că nu e vorba de ceva mai serios. 

— Pentru' mine, ăsta e cel mai serios obstacol între 
noi, Luis. 

Ar fi vrut să-i strige şi să-l lovească, dar, într-un fel, 
îşi menţinu vocea calmă. 

— Bine, spuse el şi, de data aceasta, ea vru să-i tragă 
o palmă de furie, dar el o împiedică. Ascultă-mă, Emma. 
Din clipa în care m-am îndrăgostit de tine nu m-am mai 
gîndit niciodată la altă femeie în mod sexual. Mi-am jurat 

să-ţi fiu fidel. La început, am crezut c-o să fie greu, dar, 
pînă la urmă, s-a dovedit a fi unul din cele mai uşoare 
lucruri pe care le-am făcut în viața mea. 

Emma clătină din cap încet. 

— Nu te cred. Profesorul meu ne cumpăra reviste 
spaniole ca să le citim. Tu apăreai întotdeauna în ele, 
Luis, era îngrozitor. l 

— Îmi pare rău. Aş vrea să nu le fi văzut. Contin atitea 
minciuni. 

— Fotografii, Luis! 

El oftă. 

— N-am spus că -am trăit ca un pustnic anul ăsta, 
Emma. Au fost dineuri la care a trebuit să mă duc, şi tu 
ai văzut cine sînt. Uneori însoțeam o veche prietenă, 
alteori mă întîlneam cu prieteni acolo. Cred că fiecare 
femeie pe care am sărutat-o în chip de salut a fost po- 
menită la un moment dat în presă ca fiind amanta mea. 

— Bine, dar de ce? Nu eşti chiar un membru al fami- 
liei regale, nu? 

El rîse uşor. 

— Îți multumesc că m-ai pus la punct, guapa, e unul 
din lucrurile care-mi plăc atît de mult la tine. Mi-e greu 
şi ruşine, însă, să înfrunt bărbatul care am fost în tre- 
cut,. spuse el ridicîndu-se şi, ducîndu-se la fereastră, 
trase draperia, privind în întunericul de afară în timp ce 
vorbea. 

— La optsprezece ani, am intrat în posesia moştenirii 
lăsate de părinţii mei. Întotdeauna am avut bani sufi- 
cienţi, dar asta era o bogăţie ce îmi depăşea limitele 
inteligenţei. Puteam să fac orice voiam şi eram la o 
vîrstă la care nimeni nu putea să mă oprească. Mă du- 
ceam la aeroport şi plecam unde îmi venea pe moment, 
la Paris, Londra, sudul Franței. Mi-am făcut repede un 

cerc de „prieteni“ între ghilimele şi am dus o viață de 
desfriu vreun an de zile. Atîta mi-a trebuit ca să mă 
plictisesc de acel stil de viaţă şi să vreau să fac ceva 
deosebit. Din fericire, mi s-a ivit ocazia la Quevedo's şi 
am cunoscut satisfacţii în învățarea tuturor aspectelor 
afacerii familiei mele. i 

Se întoarse şi o privi. 

— Nu spui nimic? 

— Ascult, zise ea zîmbindu-i pentru a continua. 

El oftă adînc. 

— Din păcate, în perioada aceea de desfîru, presa 
a fost fericită. Pe atunci, articolele lor exagerate mă 
amuzau şi nu făceam nimic ca să pun cap zvonurilor. 
Acum, cînd stau şi mă gîndesc, aşa cum am făcut cu 
majoritatea evenimentelor din viața mea, asta a fost o 
greşeală. Ziariştii m-au prezentat ca pe un playboy la 
optsprezece ani şi, pentru ei, playboy o să rămîn cînd o 
să fiu un bunic cu părul alb de optzeci de ani. 

— Vrei să spui că ai început să duci o viață exem- 
plară de la nouăsprezece ani? 

Din nou auzi acel rîs uşor care avea un efect atît de. 
tulburător asupra inimii ei. 

— Nu, chica, dar m-am mai liniştit. Am început să 
lucrez ca să-mi cîştig existența şi aveam relaţii mai de 
durată cu persoanele de sex opus. Pînă cînd te-am cu- 
noscut pe tine, niciodată n-a fost vorba de dragoste. Tot 
ce pot să spun în apărarea mea e faptul că, dacă te-aş fi 
cunoscut mai devreme, viața mea ar fi fost alta. Tu în- 
semni totul pentru mine, Emma. Primii treizeci de ani ai 
vieţii mele au fost aiuriţi. Cu tine alături, următorii treizeci 
vor fi complet diferiţi. 

Emma îl privi în ochi. Fu şocată cînd îşi dădu seama 
că acel bărbat bogat şi arogant despre care avusese 

impresia că nu avea nevoie de nimic sau de nimeni avea 
atîta nevoie de ea, de fapt. 

— Juri că tot ceea ce mi-ai spus despre celelalte 
femei e adevărat? 

— îţi jur, Emma, pe mormintele părinţilor mei. Din ziua 
în care m-am îndrăgostit de tine, n-am atins şi nici n-am 
dorit să ating altă femeie. Şi îi mulțumesc Domnului că, 
în această epocă a virusului SIDA, organismul meu e 
liber de orice boală. 

Emma zîmbi. Vocea şi chipul lui erau atît de se- 
rioase, încît trebuia să-l creadă. 

O îmbrățişă strîns. 

- Te măriţi cu mine, Emma? Te rog spune da. 

— Poate. Nu sînt sigură. Totul se întîmplă atit de 
repede, zise ea ascunzîndu-şi fața la pieptul lui, căutînd 
bătăile liniştitoare ale inimii lui. 

Toate obstacolele din calea fericirii lor dispăruseră şi 
ei tot nu îi venea să creadă încă. 

— Emma, scumpa şi iubita mea Emma, spuse el ne- 
tezindu-i părul cu mîna şi striîngînd-o şi mai tare la piept. 
Vino în patul meu, guapa. Lasă-mă să-ţi arăt cît de mult 
te ador. 

— Maria? spuse ea amintindu-şi cu întîrziere că se 
afla la vilă pentru ea şi probabil că se întreba pe unde 
era. 

— Maria ştie că eşti aici, Emma. Va fi mult mai în- 
cîntată cînd te va vedea coborînd miine dimineaţă la 
micul dejun decît în seara asta la petrecere, spuse el 
dîndu-i capul pe spate încet şi sărutînd-o. 

Gura ei îi dădu răspunsul pe care îl căuta. 

Ca nişte şcolari neastîmpăraţi, deschiseră uşa bi- 
roului, aşteptară pînă cînd nu mai fu nimeni pe scara 
cea mare şi urcară repede. Muzica şi risetele îi însoțiră 

pînă sus. Petrecerea se bucura de mare succes, dar 
Emma nu era dezamăgită că nu lua parte la ea. 

Luis deschise uşa dormitorului şi-o conduse spre pa- 
tul imens care domina încăperea. 

— În fiecare seară mă gîndesc că e atît de gol fără 
tine în el, spuse el încet. 

Emma îşi roti privirea prin cameră. Intrînd acolo, nu 
simţise acel efect tulburător pe care îl simţise cînd in- 
trase în vilă. Se simțea calmă şi fericită. | se părea 
corect să se întoarcă în camera aceea cu bărbatul pe 
care îl-iubea. Îi zimbi şi se întinse pentru a fi sărutată. 

El îi sărută fruntea, ochii, obrajii, nasul, înainte să-şi 
apese buzele de ale ei. Ea îi admiră reținerea: acel sărut 
îi vorbea despre dorinţa lui şi, totuşi, o dezbrăcă încet şi 
cu grijă, de parcă ar fi fost o păpuşă nepreţuită. Nu arătă 
tot atita grijă față de propriile haine, pe care le aruncă de 
pe el în cîteva secunde. 

În sfirşit, erau amîndoi complet dezbrăcaţi şi ea fu 
aproape copleşită de propria-i dorință. 

— Nu ţi-aş face nici cel.mai .mic rău, Emma, spuse el 
interpretîndu-i greşit tremurul uşor. 

— Ştiu. Of, mă simt ca o proastă, zise ea încolăcin- 
du-şi brațele în jurul gitului lui şi ţinîndu-l astfel în timp ce 
trupul îi tremura incontrolabil. Nu pot să mă abțin, Luis. 
Te doresc atît de mult. | 

— Observ, zise el rîzînd uşor şi senzual, ceea ce 
spori reacţia ei. Ţi-am spus vreodată cît de mult te ju- 
besc, Emma? o întrebă el trăgînd-o pe pat. 

— Nu în ultimele cîteva minute, Zise ea, dar imediat 
îşi tinu respirația pentru că el îşi lăsă capul în jos şi îi 
„cuprinse cu gura un sfirc, în timp ce, pe:celălalt, îl freca 
iute între degete. | 

— N-o să treacă nici o zi să. nu-ţi spun cuvintele 

astea, îți promit, şopti el, lăsîndu-şi degetele să lunece 
în jos pe trupul ei şi apăsînd triunghiul auriu care îi as- 
cundea feminitatea. , 

Trupul: ei se opri din tremurat şi deveni rigid şi în- 
cordat. 

— Relaxează-te, guapa, spuse el lăsîndu-şi degetele 
să coboare şi mai mult, descoperind miezul sensibil al 
sexualităţii ei şi mîngiindu-l cu pricepere. 

Ea nu mai vorbi nimic, căci senzaţia aceea era ca o 
vrajă. Luis îi aprinsese focul dorinţei, care ardea prea 
puternic acum pentru a mai fi micşorat sau stins şi, 
peste cîteva clipe, ea se eliberă într-o serie de spasme 
involuntare. Îl strînse în braţe, afundîndu-şi unghiile în 
spatele lui şi muşcîndu-i umărul. În tot acest timp, el îi 
spunea cît de mult o iubea, iar, la urmă, o strînse în 
brațe, legănînd-o uşor. 

-— lartă-mă, spuse ea cînd îşi regăsi glasul. 

— De ce? o întrebă el privind-o uluit. 

— Pentru că am fost egoistă, murmură ea. Sînt sigură 
că n-ai fi vrut să se întîmple atît de repede şi fără tine. 

— N-a fost egoism, spuse el zîmbind şi sărutîndu-i 
vîrful nasului. Trebuie să înveţi să primeşti dragoste, 
guapa. Am atîta să-ţi dăruiesc. Şi noaptea nu s-a sfîrşit 
încă. 

Buzele lui le gustară pe ale ei şi sărutul fu plin de 
promisiuni. 

— Nu crezi că a fost ciudat să tremur aşa? Pun pariu 
că alte femei n-au făcut aşa. 

— Nu-mi amintesc şi nici nu-mi pasă. Ţi-am spus 
deja, guapa, de cînd te-am cunoscut pe tine, alte femei 
au încetat să mai existe pentru mine. Cu tine, mă simt 
un alt om. Tremuratul tău feciorelnic a fost încîntător. Mă 
simt privilegiat că am fost cel care l-am provocat. 

Emma se ghemui fericită lîngă el. Poate că tot ceea 
ce îi spunea nu era adevărul complet, dar suporta ase- 
menea mici exagerări. 

— Te iubesc, Luis, spuse ea oftînd. 

— Şi eu la fel, guapa, spuse ei ascunzîndu-şi fața în 
gitul ei, iar ea simţi furnicături în tot trupul cînd el începu 
să o sărute. 

Totuşi, nu rămase acolo, ci continuă să coboare spre 
sînii ei, unde sfircurile răspunseră instantaneu atingerii 
limbii lui. 

Stătea întinsă pe spate simțind cum valurile de do- 
rintă pentru el treceau peste ea asemeni apei calde a 
Mediteranei. Se uită în jos cum îi sugea sînul şi îşi trecu 
degetele prin părul lui negru şi mătăsos. Cum putuse să 
nege vreodată ceea ce era între ei? 

Gura lui se desprinse de sîn, dar ea continuă să-şi 
țină degetele afundate în părul lui, în timp ce el îşi lăsă 
capul mai jos, trecîndu-şi limba caldă peste burta ei uşor 
curbată. Ea început să se mişte sub el fără să-şi dea 
seama. Voia şi mai mult. 

De data aceasta, nu voia să călătorească singură. 
Luis trebuia să fie cu ea, în ea, parte din ea. Aproape că 
îşi pierdu controlul. şi se lăsă pradă tensiunii insupor- 
tabile din ea. 

— lubeşte-mă. 

Era o rugăminte, un geamăt, un ordin. Se ridică în 
capul oaselor şi îl trase frenetic spre ea. El zîmbi şi; în 
ochii lui se citea propria lui dorință. Peste cîteva clipe, 
era deasupra ei. Dar nu fu destul de curînd. Unghiile ei îl 
zgîriau, îndemnîndu-l să se lase în jos. Avea senzaţia că 
îşi va pierde cunoştinţa dacă mai întîrzia mult. 

— Sînt tot al tău, şopti el şi; apoi, încet şi superb, 
chiar fu. i 

Trupurile lor se mişcau împreună, fără efort într-un 
ritm vechi de cînd lumea. Fiecare împingere trimitea 
scîntei de împlinire în toată ființa ei. Era un magician. 
Nici un bărbat n- ar fi putut să-i creeze atîta plăcere ca 
el. Îşi plimbă degetele peste spatele lui într-o adoraţie 
mută. 

Deasupra ei, Luis îi privea ochii albaştri zîmbind. 
Oare putea să-i ghicească ea gîndurile? Ştia cît de mult 
îl iubea? O controla complet acum. Trupul lui imprima 
ritmul şi ea era mulțumită să-l urmeze. Deocamdată, era 
eleva lipsită de experienţă, dar lucrurile nu aveau să 
stea întotdeauna aşa. 

Cu îndemînare, el o aduse pînă în pragul existenţei 
înseşi. Emma se încordă, dorind cu disperare să-i treacă 
granițele, iar el înteţi ritmul, sensibil la dorinţele ei. Atin- 
seră împreună cele mai înalte culmi. Era aproape prea 
mult. Ea scoase un țipăt, mişcîndu-se frenetic, pînă cînd 
trupul îi fu zguduit de un orgasm intens şi fu aşezată în 
siguranţă pe malul celălalt. 

Parcă trecu un secol pînă cînd Emma deschise ochii 
din nou. Nu mai avea nici o noţiune a timpului. Plutea 
languros şi lipsită de viață pe o saltea de neant. Cînd 
începu să revină la realitate, încercă să-şi mişte mîna. 
Era atît de relaxată, încît făcu un efort teribil ca să mişte 
un deget. Oftind încîntată, îşi aduse aminte exact de ce 
simţea acea inerție totală, după care îşi concentră ener- 
gia pentru a-şi întoarce capul să se uite-la cel care o 
provocase. 

Luis era întins în tot patul şi spatele îi era acoperit de 
o peliculă fină de sudoare. Un picior îi era trecut peste 
ea, de parcă i-ar fi fost prea greu să-l tragă atunci cînd 
se dăduse la o parte de pe ea. După greutatea lui, ea îşi 
dădu seama că şi el era la fel de relaxat. Fu extrem de 

bucuroasă, pentru că asta înseamnă că îi oferise tot 
atîta plăcere cît îi oferise el. 

Cît de mult îl iubea! Ar fi putut să se uite o veşnicie 
la profilul lui masculin. Îşi delectă privirea cu goliciunea 
lui, dar tot asupra chipului zăbovi cel mai mult. Inima i 
se umplu de şi mai multă dragoste cînd îl văzu pe Luis 
aşa cum foarte puţin oamehi îl văzuseră vreodată — vul- 
nerabil fără masca lui publică, dar cu atît mai de 
nepretuit. 

De acel om era îndrăgostită. Nu era figura distantă şi 
rece pe care şi-o imaginase, nu era un magician, deşi 
felul cum făcea dragoste era de-a dreptul magic, era pur 
şi simplu, un om cu nevoi şi dorințe omeneşti. Cres- 
cuseră în medii diferite, felul cum gîndeau era adesea 
un mister pentru celălalt, dar sufletele lor se recunos- 
cuseră imediat. 

Întinse mîna şi îi mîngiie spatele cu dragoste. Nu 
avea să-i mai provoace durere niciodată, îşi dădu ea 
seama. Avea prea mare nevoie de ea. Fără ea, era 
incomplet, la fel cum era şi ea fără el. 

- Emma, spuse el mişcîndu-se sub atingerea ei şi 
întorcîndu- se pentru a o privi. Ce-mi faci, guapa? o 
întrebă el luînd-o în braţe şi sărutînd-o. Nici o femeie 
n-ar trebui să aibă atita putere asupra unui bărbat. 

Ea zîmbi cînd îşi aduse aminte că acelaşi gînd îi 
trecuse şi ei prin cap odată, dar tăcu. 

— Spune-mi din nou, Luis, zise ea, în schimb. 

El nu o întrebă ce anume. Începuseră să gîndească 
aproape la unison şi el începea să o înţeleagă. 

— Vrei să mă aşez în genunchi? 

- Bineînţeles. 

Asta avea să fie ceva pentru posteritate, deşi, din 
păcate, nu va putea să împartă acel moment cu nimeni. 

N-ar fi putut să le povestească nepoților despre cum 
Don Luis se aşezase în genunchi şi o ceruse în că- 
sătorie, gol puşcă, după ce făcuseră dragoste în cel 
mai sublim mod cunoscut omului.. 

- Emma. lubirea mea. Viaţa mea. Căsătoreşte-te cu 
mine şi fă-mă cel mai fericit om de pe pămînt. 

Emma savură momentul. "Sub exteriorul dur şi sever 
al lui Luis bătea o inimă 'cu adevărat romantică. Era 
ascunsă, trebuia să sapi mult pînă îi zăreai licărirea 
slabă, dar, ca şi aurul pur, merita efortul. Era extaziată, 
dar umorul scenei nu-i scăpă. 

— Da, bine, spuse ea trîntindu-se pe spate şi rîzînd, 
în timp ce Luis o privea uluit. 

